Imprint coordonat de Shauki Al-Gareeb Redactare: Liviu Szöke Tehnoredactare: Cristina Gvinda, Mihaela Ciufu Lector: Shauki Al-Gareeb BRIGID KEMMERER A CURSE SO DARK AND LONELY Text copyright © 2019 by Brigid Kemmerer Map copyright © 2019 by Kelly de Groot This translation of A Curse So Dark and Lonely is published by CORINT BOOKS SRL Publishing House by arrangement with Bloomsbury Publishing Inc All rights reserved Toate drepturile asupra acestei ediţii în limba română aparţin CORINTEENS, un imprint al CORINT BOOKS, str Mihai Eminescu nr 54A, Bucureşti www corintjunior ro Descrierea CIP a Bibliotecii Naţionale a României Kemmerer, Brigid Un blestem întunecat şi nimicitor / Brigid Kemmerer; trad din lb engleză de Andra Elena Agafiţei Bucureşti: Corinteens, 2021 ISBN 978–606–95080–6–0 I Agafiţei, Andra Elena (trad ) 821 111 Noii mele familii de la Stone Forge CrossFit Vă mulţumesc pentru că mi-aţi arătat cât de mult mai puternică aş putea fi! CAPITOLUL UNU RHEN Am sânge pe sub unghii Mă-ntreb câţi dintre oameni mi-am ucis de data asta Îmi bag mâinile în butoiul de lângă grajduri Apa rece ca gheaţa îmi ustură pielea, dar sângele tot nu se curăţă N-ar trebui să mă sinchisesc pentru că oricum totul o să dispară într-o oră, dar urăsc treaba asta Sângele Faptul că nu ştiu Undeva în spatele meu, copitele răsună pe caldarâm, urmate de zdrăngănitul căpăstrului unui cal Nu e nevoie să mă uit Comandantul străjerilor mei mă-nsoţeşte întotdeauna de la distanţă până când transformarea e completă Comandantul străjerilor De parcă lui Grey i-ar mai fi rămas oameni cărora să le dea ordine De parcă n-ar fi dobândit titlul din oficiu Îmi scutur apa de pe mâini şi mă întorc Grey stă la câţiva metri în spate, ţinând frâiele lui Ironheart, cel mai rapid cal din grajduri Animalul respiră greoi, pieptul şi coastele fiindu-i umede de transpiraţie în ciuda răcorii de dimineaţă De când suntem prinşi aici, Grey nu încetează niciodată să mă surprindă cu înfăţişarea lui Pare la fel de tânăr ca în ziua în care a câştigat o poziţie în Garda Regală de elită, cu păru-i brunet cam nepieptănat şi chipul fără riduri Uniforma încă-i vine bine, toate cataramele şi curelele fiind perfect aranjate, toate armele lucind în semiîntuneric Cândva, în privire i se vedea un licăr de înflăcărare, o scânteie dornică de aventură, de provocări Licărul acela s-a stins demult – e singura trăsătură a-nfăţişării sale pe care blestemul nu i-o redă niciodată Mă-ntreb dacă faptul că eu arăt tot la fel îl uimeşte şi pe el — Câţi? îl întreb — Niciunul Toţi oamenii tăi sunt în siguranţă de data asta „De data asta” Ar trebui să mă simt uşurat, dar nu mă simt Destul de curând, oamenii mei o să fie din nou în pericol — Şi fata? — A dispărut Ca de fiecare dată Îmi privesc iarăşi mâinile pătate de sânge şi simt în piept o apăsare cunoscută Mă întorc la butoi şi-mi scufund mâinile în apa care-i atât de rece, încât mai că îmi taie răsuflarea — Sunt plin de sânge, comandante Un strop de furie îmi şerpuieşte prin piept — Am ucis ceva De parcă ar simţi pericolul, calul său calcă apăsat şi joacă la capătul frâielor, iar Grey întinde o mână ca să-l liniştească Cândva, un grăjdar s-ar fi grăbit să-i ia calul, mai ales auzindu-mi tonul Cândva, era un castel plin de curteni, istorici şi sfetnici care ar fi plătit să audă niscaiva bârfe despre prinţul Rhen, moştenitorul tronului din Emberfall Cândva, exista o familie regală care s-ar fi arătat nemulţumită de poznele mele Acum, am rămas doar Grey şi cu mine — Am lăsat o dâră de sânge de om pe cărarea ce iese din pădure, spune el, neafectat de furia mea, căci e obişnuit cu asta Calul a alergat cât l-au ţinut puterile, până te-ai năpustit asupra unei turme de căprioare în cea mai sudică parte a terenurilor tale Nu ne-am apropiat de sate Aşa se explică starea armăsarului În seara asta, am călătorit până departe — Iau eu calul Soarele o să răsară-n curând Grey îmi înmânează frâiele Această ultimă oră e mereu cea mai grea Plină de regrete din cauza noului meu eşec Ca întotdeauna, nu vreau decât să pui mai repede capăt situaţiei — Ai vreo preferinţă, stăpâne? La început, eram destul de frivol încât să spun „da”, specificând că voiam blonde sau brunete, cu sâni mari sau picioare lungi ori subţiri în talie Le dădeam să bea vin şi le făceam curte şi, când nu mă iubeau, găseam cu uşurinţă alta Prima dată, blestemul mi se păruse un joc „Găseşte-mi una pe placul tău, Grey”, spuneam râzând, ca şi când căutatul femeilor pentru prinţul său ar fi fost un privilegiu Apoi mă transformam, iar monstrul făcea ravagii prin castel, lăsând în urmă o baie de sânge Când începea un nou anotimp, nu mai aveam familie şi nici slujitori Nu-mi mai rămăseseră decât şase străjeri, dintre care doi erau grav răniţi În al treilea anotimp, mai aveam doar unul Grey încă aşteaptă un răspuns Îi întâlnesc privirea — Nu, comandante Nu contează Oftez şi mă-ndrept cu armăsarul spre grajduri, dar apoi mă opresc şi mă întorc — Sângele cui a lăsat urma? Grey ridică un braţ şi-şi suflecă mâneca Din rana lăsată de un cuţit cu lamă lungă, sângele stacojiu încă i se mai scurge lent pe mână I-aş porunci să şi-o bandajeze, însă rana se va vindeca într-o oră, la răsăritul soarelui Tot aşa cum vor dispărea şi sângele de pe mâinile mele şi sudoarea de pe coastele calului Razele soarelui de toamnă timpurie vor încălzi caldarâmul, iar răsuflarea mea nu va mai scoate aburi în aerul dimineţii Fata se va face nevăzută, iar anotimpul va începe din nou Voi împlini optsprezece ani Pentru a 327-a oară CAPITOLUL DOI HARPER Frigul din Washington DC e atât de necruţător, c-ar trebui să fie ilegal Îmi ridic gluga hanoracului, dar materialul este destul de jerpelit şi nu prea-mi este de folos Urăsc să fiu afară şi să stau de şase, dar fratele meu e cel care trage ponoasele în cazul ăsta, aşa că încerc să nu mă plâng Undeva pe stradă, un bărbat strigă şi răsună un claxon M-abţin să nu mă-nfior şi m-ascund şi mai adânc în umbre Sucesc între degete levierul vechi şi ruginit de fier pentru pneuri pe care l-am găsit mai devreme, dar oricine ar fi fost pare departe O privire la cronometrul de pe telefonul lui Jake îmi spune că mai are treisprezece minute la dispoziţie Treisprezece minute, după care o să fie gata, iar noi o să putem să ne cumpărăm o ceaşcă de cafea Nu prea avem bani de cheltuit, dar Jake simte mereu nevoia să se liniştească şi spune că băutura asta, cafeaua, îl ajută Pe mine mă agită atât de mult, încât nu pot să dorm, ceea ce înseamnă că abia pe la patru dimineaţa reuşesc să pun capul pe pernă şi din această cauză nu mai ajung la şcoală Am lipsit atâtea zile în clasa a XII-a, că probabil nici nu mai contează Cu siguranţă n-am prieteni care să-mi ducă dorul Aşa că, de obicei, Jake şi cu mine luăm loc într-un separeu din colţul restaurantului deschis non-stop, iar cana îi tremură în mâini preţ de câteva minute Apoi, îmi povesteşte ce a fost nevoit să facă Niciodată ceva bun „A trebuit să-l ameninţ că-i rup braţul I l-am sucit la spate Cred că aproape i l-am dislocat Copiii lui erau de faţă A fost îngrozitor!” „A trebuit să-i dau un pumn I-am spus c-am să-l lovesc până am să-i scot un dinte A găsit foarte repede banii” „Tipul ăsta era muzician L-am ameninţat că-i strivesc un deget!” Nu vreau să aud cum îi tapează de bani Fratele meu e înalt şi la fel de bine făcut ca un fundaş, dar mereu a fost prietenos, blând la vorbă şi binevoitor După ce mama s-a îmbolnăvit şi tata s-a implicat în afaceri cu Lawrence şi oamenii lui, Jake a avut grijă de mine, lăsându-mă să dorm în camera lui şi furişându-ne amândoi afară din casă, după îngheţată Asta se-ntâmpla când tata încă mai era prin preajmă, când el era cel ameninţat de „recuperatorii” lui Lawrence, bărbaţi care veneau la uşa noastră ca să recupereze banii împrumutaţi de tata Acum, tata nu mai este, iar Jake o face pe „recuperatorul” doar pentru ca ei să ne lase în pace Vina mă macină Dacă aş fi numai eu, nu l-aş lăsa să o facă Dar nu sunt numai eu Mai e şi mama Jake crede că ar putea face mai mult pentru Lawrence Să tragă de timp Dar asta chiar ar însemna să facă lucrurile pe care doar ameninţă să le facă Ar însemna să-i rănească într-adevăr pe oameni L-ar distruge Deja îmi dau seama cum până şi chestia asta îl schimbă Uneori, îmi doresc doar să-şi bea cafeaua în linişte I-am zis asta o dată şi s-a înfuriat „Ţi se pare greu să auzi treburile astea? Eu trebuie să le fac!” Mi-a vorbit gâtuit şi încordat şi aproape a cedat nervos „Eşti norocoasă, Harper! Eşti norocoasă că trebuie doar să le auzi!” Mda Mă simt supernorocoasă Dar apoi, m-am simţit egoistă, pentru că are dreptate Nu mă mişc repede, şi nici nu sunt puternică Statul la pândă e singurul mod în care mă lasă să-l ajut Aşa că acum, când trebuie să vorbească despre aşa-zisele atrocităţi, îmi ţin gura Nu pot să mă bat, dar pot să ascult Mă uit la telefon Douăsprezece minute Dacă se termină timpul, înseamnă că totul a decurs prost, iar eu trebui să fug Să o scot pe mama din casă şi să ne ascundem S-a mai întâmplat să ne mai rămână trei minute Două minute Dar apare întotdeauna, respirând greoi şi, uneori, stropit de sânge Încă nu-mi fac griji Sucind vechiul levier de fier în mână, desprind rugina cu vârfurile degetelor Nu mai e mult până la răsăritul soarelui, dar probabil că până atunci am să fiu prea îngheţată ca să-l mai observ Un râset feminin delicat se aude în apropiere, iar eu trag cu ochiul din prag Două persoane stau la colţ, chiar la marginea cercului de lumină pe care o împrăştie felinarul stradal Părul fetei străluceşte ca într-o reclamă la şampoane, unduindu-se când ea se clatină uşor Toate barurile s-au închis la trei dimineaţa, dar e clar că tipa nu s-a oprit Uitându-mă la fusta ei extrem de scurtă şi la jacheta de denim, mi se pare că hanoracul meu e o canadiană Bărbatul e îmbrăcat mai adecvat, cu haine închise la culoare şi un palton lung Încerc să-mi dau seama dacă e un poliţist care prinde o prostituată în flagrant sau un necunoscut care încearcă să se aleagă cu o întâlnire, când tipul întoarce capul Mă ascund după uşă Râsetul îi răsună din nou pe stradă Ori tipul e foarte amuzant, ori fata asta e beată criţă Un icnet amuţeşte râsetul Ca şi când cineva ar fi scos ceva din priză Îmi ţin respiraţia Liniştea se aşterne brusc, e absolută Nu pot risca să arunc o privire Nu pot risca să nu o arunc o privire Jake şi-ar ieşi din minţi Am un singur lucru de făcut Mi-l imaginez cum urlă: „Nu te implica, Harper! Eşti deja vulnerabilă!” Are dreptate, dar paralizia cerebrală nu mi-a stârpit curiozitatea Arunc o privire din spatele uşii Blonda s-a prăbuşit în braţele bărbatului ca o marionetă, cu capul într-o parte Cu un braţ în spatele genunchilor ei, el se tot uită în stânga şi-n dreapta pe stradă Jake ar înnebuni dacă aş suna la poliţie Nu e ca şi când ce face el este legal Dacă ar veni poliţia, Jake ar da de belea Şi eu Şi mama Mă tot holbez la părul blond şi ondulat, la braţul moale care atinge pământul Ar putea fi un traficant Ea ar putea fi moartă – sau pe moarte Nu pot să stau cu mâinile-n sân Îmi scot tenişii, ca nu cumva să fac vreun zgomot când îmi târâi piciorul stâng şi neputincios pe asfalt Când vreau, pot să mă mişc repede, dar mi-e greu s-o fac în linişte Înaintez în grabă şi ridic bara El se întoarce în ultima clipă, fapt care probabil îi salvează viaţa În loc să-l nimeresc în cap, îl pocnesc în umăr Individul geme şi se împleticeşte înainte Fata cade lată pe trotuar Ridic bara ca să-l lovesc din nou, dar bărbatul reacţionează mai repede decât mă aşteptam Îmi parează lovitura şi mă loveşte-n piept cu cotul, agăţându-mi glezna cu a lui Cad înainte să-mi dau seama Trupul mi se izbeşte de beton Deodată, e lângă mine, aproape deasupra mea Încep să lovesc Nu-i ajung la cap, dar îi dau una peste coapsă Apoi, în coaste După ce-mi prinde încheietura, îmi trânteşte braţul de asfalt Scâncesc şi mă desprind de el sucindu-mă, dar mi se pare că îngenunchează pe coapsa mea dreaptă Cu braţul liber, îmi ţintuieşte pieptul Mă doare Groaznic — Aruncă arma! Vorbeşte cu un accent pe care nu-l recunosc Şi, acum, că-i văd chipul de aproape, îmi dau seama că e tânăr, nu cu mult mai în vârstă decât Jake Strâng bara cu şi mai multă putere Între noi, respiraţia mea se transformă în nori imenşi de panică Îl izbesc cu mâna liberă, dar e ca şi când aş lovi o statuie Mă apucă şi mai strâns de încheietură, până când am senzaţia că oasele mi se ating unele de celelalte Din gât îmi scapă un scâncet, dar strâng din dinţi şi rezist — Arunc-o! îmi repetă el, furia îngroşându-i vocea — Jake! strig, sperând să fi trecut suficient timp ca fratele meu să se întoarcă Cimentul mă face să simt cuţite de gheaţă în spate Mă dor toţi muşchii, dar mă lupt în continuare — Jake! Să m-ajute cineva! Încerc să-i scot ochii cu unghiile, dar, drept răspuns, prinsoarea bărbatului se înteţeşte şi mai mult Îi întâlnesc privirea şi văd că n-are de gând să ezite O să m-aleg c-o încheietură ruptă O sirenă porneşte undeva în apropiere, dar va ajunge prea târziu Încerc să-i zgârii iarăşi faţa, dar îi nimeresc gâtul Sângele-mi înfloreşte pe sub unghii, iar privirea lui devine ucigătoare Cerul se luminează parţial în spatele său, căpătând o culoare rozalie cu urme de portocaliu Ridică mâna liberă şi nu ştiu dacă are de gând să mă lovească, să mă sugrume sau să-mi frângă gâtul Nu contează Asta este Ultima mea privelişte o să fie un răsărit superb Mă înşel Nu mă loveşte În schimb, cerul dispare CAPITOLUL TREI RHEN Lumina soarelui îmbracă în auriu mobilierul din salonaşul meu, aruncând umbre de-a lungul tapiseriilor cusute manual şi al scaunelor de catifea ocupate cândva de părinţii mei Uneori, dacă rămân aici destul de mult, pot să mi-i imaginez prezenţi Aud cum tata vorbeşte răstit, pregătit în orice clipă să dojenească şi să ţină predici Dezaprobarea mută a mamei Îmi aduc aminte de propria-mi aroganţă Vreau să ies din castel şi să mă arunc de pe o stâncă Nu are niciun efect Am încercat Şi nu doar o dată Mă trezesc mereu aici, în camera asta, aşteptând în lumina soarelui Focul arde întotdeauna mocnit, ca şi acum, flăcările pocnind într-un ritm cunoscut Podeaua de piatră pare recent măturată, iar vinul şi pocalele sunt pregătite pe o masă Armele lui Grey atârnă de scaunul din partea cealaltă a mesei, aşteptându-i întoarcerea Totul e mereu la fel Cu excepţia celor morţi, care nu se mai întorc Focul pocneşte şi un vreasc alunecă la baza şemineului Exact la timp Grey va reveni curând Oftez Aştept să dau glas cuvintelor ştiute pe de rost, însă uneori fetele au nevoie de un timp să se trezească din somnul provocat de eterul cu care le-ameţeşte Grey Sunt mereu înfricoşate la început, dar am învăţat cum să le domolesc fricile, să le farmec şi să le conving să aibă încredere în mine Doar ca să distrug acea încredere când toamna lasă loc iernii Când fetele văd cum mă transform Aerul pâlpâie, iar eu mă îndrept de spate Oricât de mult urăsc blestemul şi faptul că-mi retrăiesc viaţa la nesfârşit aici, fetele reprezintă mereu o schimbare Deşi nu vreau, sunt curios să văd ce frumuseţe o să zacă azi nemişcată în braţele lui Grey Dar când apare, Grey ţintuieşte o fată la podea Nu e o frumuseţe adormită E costelivă, desculţă şi cu unghiile înfipte în gâtul lui Grey, într-o parte Grey înjură şi-i dă mâna la o parte cu o lovitură Sângele-i traversează gâtul în linii subţiri Mă ridic de pe scaun, ezitând parcă din pricina ineditului situaţiei — Comandante! Dă-i drumul! El se ridică brusc Fata se-ndepărtează de Grey, apucând un soi de armă ruginită Mişcarea-i este greoaie şi stângace — Ce-i asta? Se sprijină cu o mână de perete şi, clătinându-se, se ridică în picioare — Ce-ai făcut? Grey îşi înşfăcă sabia de pe scaun, scoţând-o din teacă înverşunat cum nu l-am mai văzut de… secole — Nu-ţi face griji, stăpâne! S-ar putea să fie cel mai scurt anotimp Fata ridică bara ruginită ca şi când ar fi putut s-o apere de un spadasin cu experienţă Buclele negre i se revarsă din gluga hainei de pe ea, iar chipul îi este obosit, tras şi acoperit de praf După cum evită să-şi lase greutatea pe piciorul stâng, mă-ntreb dacă Grey a rănit-o — Încearc-o! De la mine, îşi mută privirea la el — Ştiu un loc bun în care încă nu te-am lovit cu asta — Am s-o fac! Grey îşi ridică arma şi înaintează — Ştiu un loc bun în care încă nu te-am lovit cu asta — Încetaţi! Niciodată nu l-am văzut pe Grey atacând vreo fată, dar, când văd că nu intenţionează să se oprească, îi vorbesc mai aspru: E un ordin, comandante! Se opreşte, dar tot strânge sabia şi nu-şi ia privirea de la fată — Să nu crezi că asta înseamnă c-o să-ţi permit să mă mai ataci! îi spune cu o voce feroce — Nu-ţi face griji! se răsteşte fata Sunt sigură c-o să mai am ocazia — Te-a atacat? Ridic din sprâncene — Grey! E pe jumătate cât tine! — Temperamentul îi compensează neajunsurile Cu siguranţă n-a fost prima mea opţiune — Unde sunt? Fata se tot uită de la mine la el şi la sabia din mâna lui – şi, apoi, la uşa din spatele nostru Unde strânge bara cu putere, nodurile degetelor îi sunt albe — Ce-ai făcut? li arunc o privire lui Grey şi-i vorbesc mai încet: — Bagă-ţi sabia în teacă! O înspăimânţi Garda Regală e instruită să se supună fără ezitare, iar Grey nu face nici el excepţie Îşi strecoară arma în teacă, dar la mijloc îşi prinde centura cu sabia Nu-mi aduc aminte ultima dată când l-am văzut complet înarmat în prima zi a anotimpului Probabil de când încă mai existau oameni cărora să le dea ordine şi ameninţări de care să mă ferească Însă faptul că şi-a băgat sabia în teacă a mai destins un pic atmosfera din încăpere Întind o mână şi vorbesc cu blândeţe, aşa cum le vorbesc armăsarilor sperioşi din grajduri: — Eşti în siguranţă aici Pot să-ţi iau arma? Ea îşi îndreaptă privirea spre Grey, spre mâna care-i rămâne pe teaca sabiei — În niciun caz! — Ţi-e frică de Grey? Se rezolvă uşor Mă uit la el — Comandante! Îţi ordon să nu o răneşti pe această fată! Bărbatul face un pas înapoi şi-şi încrucişează braţele Fata urmăreşte scena, inspiră profund şi, şovăind, face un pas înainte, cu bara în faţa ei Măcar poate fi la fel de uşor de îmblânzit cum sunt şi celelalte Îi întind mâna şi-o privesc încurajator Mai face un pas – însă apoi, expresia i se schimbă, privirea i se întunecă şi loveşte Oţelul dur mă izbeşte în talie, un pic mai jos de coaste Pe toţi demonii, chiar doare! Mă chircesc şi abia am timp să reacţionez înainte să mă lovească în cap Din fericire, sunt aproape la fel de iscusit precum Grey Mă feresc şi prind bara înainte să mă atingă Acum înţeleg de ce Grey şi-a înşfăcat sabia Sfidarea îi face ochii să scânteieze O smucesc spre mine, gata să-i smulg cu forţa bara din mână În schimb, ea renunţă, forţându-mă să mă retrag Se împleticeşte spre uşă şi iese şchiopătând pe hol, respirând sacadat O las să plece Bara de fier cade pe covor, iar eu îmi apăs coastele cu o mână Grey nu s-a mişcat Stă locului, cu braţele încrucişate — Tot mai vrei să nu mă ating de ea? Cândva, nu ar fi îndrăznit să mă chestioneze Cândva, s-ar fi putut să-mi pese Oftez şi apoi mă crispez când plămânii mi-ating coastele vătămate Ce a început ca o chestie inedită acum doare pur şi simplu Dacă-n clipa de faţă se luptă cu atâta înverşunare să fugă, n-o să aibă multe şanse mai târziu Umbrele s-au transformat niţel, conturându-şi calea cunoscută Le-am urmărit de sute de ori Când anotimpul acesta se va sfârşi cu un eşec, le voi urmări din nou — E rănită, spune Grey Nu poate s-ajungă departe Are dreptate Îmi pierd timpul De parcă n-aş avea timp berechet — Du-te! îl îndemn Adu-o înapoi! CAPITOLUL PATRU HARPER Alerg pe un hol lung, suflarea vuindu-mi în urechi Cred că mă aflu într-un muzeu sau într-o clădire istorică În şosete, mă străduiesc să nu alunec pe covoarele de catifea care acoperă podeaua de marmură Lambriuri de lemn îmbracă pereţii, iar zidăria se înalţă spre tavanul boltit De-a lungul holului, văd uşi grele de lemn cu mânere din fier forjat, dar niciuna nu e deschisă Nu mă opresc să-ncerc vreuna, ci fug şi tot fug Trebuie să găsesc pe altcineva sau să ies de aici Când cotesc pe hol, dau de o imensă şi impresionantă scară luminată de soare care coboară spre o intrare maiestuoasă Spaţiul e cât sala de sport a liceului meu, cu o podea de gresie închisă la culoare, ferestre uriaşe cu vitralii şi două uşi de fier Firele de aur şi argint ale tapiseriilor agăţate pe pereţi, cusute cu nuanţe de purpuriu, verde şi roşu, licăresc în lumină Pe mesele întinse într-o parte sunt torturi, prăjituri şi zeci de pahare de şampanie Şase scaune poleite în alb aşteaptă în colţ, instrumentele muzicale fiind pregătite Locul pare decorat pentru o nuntă Sau o petrecere Dar cu siguranţă nu pentru o răpire Sunt foarte confuză, dar măcar am găsit o uşă Un ticăit străpunge liniştea Cronometrul lui Jake Scot telefonul din buzunar şi mă holbez la zerourile care pâlpâie Simt un nod în gât Nu ştiu dacă a reuşit să plece la timp Trebuie să mă adun Sunt expusă, iar lacrimile nu m-ajută cu nimic După ce găsesc un loc sigur, pot să sun la 911 Apuc balustrada şi cobor scările în grabă Mi-e greu să-mi mişc piciorul stâng şi e pe cale să cedeze, dar îl ameninţ în gând că-l tai tacă nu mă scoate de aici Mă ascultă Când cotesc, instrumentele se ridică de pe scaune la unison Mă sperii şi mă feresc, aşteptându-mă ca unul să zboare spre mine – dar apoi, din senin, încep să cânte Muzica simfonică umple sala, o melodie pătrunzătoare născută din flaute, trompete şi viori Trebuie să fie un truc O iluzie optică Ca într-un parc de distracţii, declanşat cumva de mişcarea mea Mă întind şi înşfac un flaut, aşteptându-mă să fie fixat cu fire subţiri sau plastic transparent Dar nu este Apuc metalul de parcă l-aş lua de pe un raft Oţelul vibrează ca şi când cineva ar cânta Nu e greu şi nu are nici baterii Nici boxe Nimic Când îl apropii de ureche, sunetul se aude din interiorul tubului Fac un pas înapoi şi-l arunc departe de mine Flautul revine la locul său, plutind deasupra scaunului ca şi când l-ar fi ţinut un muzician invizibil Clapele coboară şi se ridică Înghit cu greutate E un vis Sunt drogată Sau aşa ceva Irosesc timpul Trebuie să plec de aici Mă grăbesc spre uşă, pregătită s-o găsesc încuiată – dar nu este Împiedicându-mă, mă trezesc pe o terasă de marmură, iar aerul cald mă înconjoară Pereţii de piatră se continuă pe ambele laturi şi scările coboară spre o cărare pietruită Hectarele de iarbă tunsă se întind cât văd cu ochii, punctate ici şi colo de arbori Straturi de flori O fântână uriaşă care împroaşcă apa în văzduh În pădurea deasă din depărtare, vegetaţia e de un verde vibrant Nu văd niciun drum asfaltat Uşa se închide în spatele meu, încuindu-se şi înăbuşind muzica Nu e nicio balustradă, aşadar cobor, cu grijă, treptele spre caldarâm Clădirea se înalţă deasupra mea, cărămizile mari şi crem fiind întrerupte, din loc în loc, de blocuri de marmură şi piatră Ăsta nu-i un muzeu E un castel Unul imens Şi totuşi, nici ţipenie de om Nimeni pe nicăieri, cât văd cu ochii Liniştea e atotcuprinzătoare Nu-s nici maşini, nici linii electrice bâzâitoare, nici avioane Scot telefonul din buzunar şi încep să formez 911 Telefonul îmi ţiuie în mână a protest În afara ariei de acoperire Îl scutur, de parcă asta m-ar ajuta cumva Pe ecran, nu văd nimic Nici linia de semnal, şi nici conexiunile de Wi-Fi şi Bluetooth Un scâncet îmi scapă din piept Instrumentele alea cântau singure Nu pot să-nţeleg aşa ceva E prea de tot, spre deosebire de grija reală pentru fratele meu Un nou gând mă izbeşte, făcându-mă să mă îngrijorez şi mai mult Dacă Jake a păţit ceva, n-are cine s-o ajute pe mama Îmi imaginez cum zace în pat şi tuşeşte expectorând din cauza cancerului care îi devorează plămânii Îmi imaginez că are nevoie de mâncare De medicamente De cineva care să o ducă la baie Privirea mi se înceţoşează brusc Îmi şterg obrajii şi mă forţez să alerg Pe sub hanorac, încep să transpir Stai Transpiraţie Este cald În DC era ger Toată transpiraţia mi se răceşte Lasă panica pe mai târziu! Trebuie să mă mişc În spatele castelului, chiar dincolo de o curte vastă cu şi mai multe cărări pietruite, se află o dependinţă imensă Florile înfloresc pretutindeni, revărsându-se din spaliere de lemn, înălţându-se din ghivece uriaşe şi îmbobocind de-a lungul gardurilor vii şi în grădini Tot nu văd pe nimeni Muşchii îmi sunt încordaţi şi obosiţi, iar transpiraţia îmi curge pe obraz Mă rog să fie un soi de garaj pentru că, în curând, îmi va trebui un alt mijloc de transport Nu pot să fug o veşnicie Mă lipesc de zidul din spate al castelului, gâfâind, aşteptând şi ascultând Când nu aud nimic, mă-ndrept spre clădirea din cealaltă parte a curţii, piciorul stâng pe care mi-l târâi implorându-mă să iau o pauză Mă-mpiedic şi intru pe uşă, alunecând uşor în şosetele umede Trei cai îşi înalţă capetele şi nechează O, uau! Nu-i un garaj E un grajd Cumva, e mai bine Nu ştiu cum să pornesc o maşină fără cheie, dar ştiu să călăresc Înainte ca vieţile să ni se destrame, când tata avea o slujbă şi o reputaţie, călăream La început, după toate operaţiile suferite din cauza paraliziei cerebrale, echitaţia fusese o activitate terapeutică, dar se transformase într-o pasiune, într-o libertate, căci armăsarii îmi împrumutau forţa şi tăria picioarelor lor Ani de zile, am lucrat la grajduri în schimbul orelor de echitaţie, până am fost nevoiţi să ne mutăm în oraş Dintre toate lucrurile la care a trebuit să renunţăm, de cai îmi este cel mai dor De fiecare parte a culoarului sunt treizeci de boxe din scânduri perfect vopsite şi înalte până la jumătatea dintre sol şi tavan, cealaltă jumătate ocupând-o gratiile de fier Caii îngrijiţi lucesc în razele soarelui care pătrund prin luminatoare De-a lungul peretelui, căpestrele din piele strălucitoare atârnă la intervale regulate, zăbalele şi cataramele scânteind Pe culoar nu-i niciun mănunchi de fân, iar muştele nu roiesc deasupra grânelor împrăştiate Fiecare centimetru al grajdului este perfect Un cal îşi întinde botul ca să-mi sufle în palmă În boxă, e legat de o verigă şi e deja înşeuat Nu s-a speriat când m-am plimbat pe culoar şi chiar şi acum mă priveşte liniştit E mare şi solid, cu un păr de culoarea bronzului şi o coamă neagră, ca şi coada Pe plăcuţa bătută cu aur din faţa boxei lui scrie Ironwill Îl mângâi pe bot — Am să-ţi spun Will În mica magazie de lângă boxa lui sunt cizme şi pelerine – şi un pumnal prins de-o centură O armă adevărată Da! Mi-o petrec în jurul taliei şi-o strâng bine Cizmele sunt prea mari, dar îmi ajung aproape până la genunchi, oferindu-le gleznelor mele mai mult sprijin Intru în boxă şi trag zăvorul uşii după mine În ciuda faptului că-mi tremură mâinile pe la botul lui când trebuie să strâng cataramele, Will acceptă bucuros căpăstrul — Scuze! îi şoptesc şi-i mângâi obrazul Mi-am ieşit din mână Atunci aud pasul, scrâşnetul dur al unei cizme pe piatră Încremenesc – după care mă ascund în spatele calului, târându-l într-un colţ întunecat din grajd Frâiele îmi alunecă din mână, dar le ţin bine, aşa că el mă blochează cu totul aici Cineva ţâţâie în dreptul fiecărui cal, înaintând prin grajd O vorbă bună, o mângâiere pe grumaz Se opreşte din nou şi apoi se mişcă iar Oricine ar fi, verifică boxele De-a lungul părţii laterale a boxei e un raft de lemn, probabil pentru fân sau mâncare Mă lipesc de el, mă caţăr şi mă las în mâini şi-n genunchi E o poziţie ciudată din care să încaleci, însă de jos îmi este imposibil să o fac Trebuie să mă concentrez ca să-mi bag piciorul în scara de la şa Transpiraţia mi se scurge pe spate, dar apuc şaua Mă străduiesc din răsputeri să nu scâncesc E cel mai răbdător animal din lume, pentru că rămâne absolut nemişcat când îl încalec Dar sunt aici, sus Am reuşit Sunt atât de epuizată, că-mi vine să plâng Nu, chiar plâng Lacrimile îmi alunecă în tăcere pe obraji Trebuie să plec de aici Trebuie Aud paşi şi un icnet de uimire Zăvorul este tras Zăresc părul brunet şi o licărire argintie când bărbatul scoate o sabie Uşa boxei începe să se deschidă Îmi înfig călcâiele în coastele lui Will şi mai şi urlu furioasă Calul este îngrozit – pe bună dreptate Mă-ngrozesc singură Dar se repede înainte, trântind uşa deschisă şi doborându-l pe bărbatul înarmat care ne stătea în cale — Aleargă! strig eu Te rog, Will! Aleargă! Îmi înfig iar călcâiele în coastele lui Will străbate culoarul, îşi găseşte echilibrul şi o ia la goană Lacrimile îmi înceţoşează vederea, însă văzul n-o să mă ajute să nu cad Picioarele mi-au ieşit deja din ambele scări şi ne împleticim pe caldarâm Cu mâna stângă mă ţin de coama lui Will, iar cu dreapta îi cuprind grumazul Când ajungem pe iarbă, calul e ca o pompă de petrol, ridicându-mă şi trântindu-mă în şa cu fiecare pas Un fluierat strident spintecă aerul în urma mea – trei fluierături scurte Will se opinteşte, se opreşte şi se întoarce Nu am nicio şansă Zbor de pe spatele lui şi aterizez într-o brazdă de verdeaţă O clipă, nici nu ştiu ce-i cu mine Mi se-nvârte capul Atât de aproape Am fost atât de aproape! Bărbaţii ăia vin după mine Din cauza lacrimilor sau a unei lovituri la cap, îi văd ca prin ceaţă în lumina soarelui Trebuie să mă ridic Trebuie să fug Reuşesc să mă ridic, dar picioarele mele nu vor să reacţioneze imediat Blondul e deja aici, întinzându-se să mă apuce Spadasinul brunet e chiar în spatele lui — Nu! Un scâncet îmi iese din piept Mă-ndepărtez clătinându-mă şi scot pumnalul Spadasinul dă să-şi scoată sabia Cu faţa la ei, mă-ndepărtez şi mai mult, mă împiedic de propriile-mi picioare şi cad greoi în iarbă — Comandante! Opreşte-te! îi cere blondul şi-şi ridică mâinile Linişteşte-te! N-am să-ţi fac rău — M-ai urmărit! — Asta le facem hoţilor de cai, zice spadasinul — Grey! Blondul îi aruncă o privire tăioasă şi apoi îmi întinde o mână — Te rog! Nu ai de ce să te temi! Cred că glumeşte Înainte, n-am apucat să-l văd bine, însă acum îl văd Are nişte trăsături uimitoare, cu pomeţi înalţi şi un maxilar bine conturat Ochi căprui şi pătrunzători Nu are pistrui, dar a stat suficient la soare ca nimeni să nu poată spune că-i palid Pe sub tunica albastră cu guler înalt, scoasă în evidenţă de inserţiile de piele şi cusătura aurie detaliată, poartă o cămaşă albă Cataramele aurii îi traversează pieptul şi la cureaua de la şold îi atârnă un pumnal Se uită la mine de parc-ar avea tot timpul de-a face cu fete pe jumătate nebune Îmi flutur pumnalul în faţă — Spune-mi unde sunt! — Te afli pe domeniul castelului Ironrose, din inima regatului Emberfall Mă tot gândesc, încercând să-mi aduc aminte dacă vreo zonă turistică din apropierea capitalei poartă denumirea asta Castelul este uriaş Aş fi auzit de el Şi cronometrul lui Jake este singura piesă din puzzle căreia nu-i găsesc locul aici Spadasinul n-ar fi putut să mă ducă nicăieri atât de repede Îmi umezesc buzele — Care-i cel mai apropiat oraş? — Portul Silvermoon Ezită şi apoi se apropie — Eşti confuză Te rog – permite-mi să te ajut! — Nu! Îndrept pumnalul spre el, iar blondul se opreşte — Plec de aici! Mă duc acasă! — De aici nu poţi să găseşti drumul spre casă Mă încrunt la bărbatul înarmat din spatele lui — El m-a adus aici! Trebuie să existe o cale de întoarcere Expresia spadasinului e de nepătruns, lipsindu-i farmecul bărbatului din faţa mea — Nu există Îi arunc o privire urâtă — Trebuie să existe! Chipul nu i se schimbă — Nu există! — Ajunge! Bărbatul blând îmi întinde din nou o mână — Nu o să ne certăm în curte Vino! Am să te conduc în camera ta! Ţi-e foame? Nu mă pot hotărî dacă sunt nebuni… sau dacă eu sunt nebuna Strâng şi mai tare pumnalul — Nu merg nicăieri cu tine! — Îţi înţeleg şovăiala, dar nu pot să-ţi îngădui să părăseşti domeniul castelului Nu e sigur Nu am soldaţi care să patruleze pe Drumul Regelui — Drumul Regelui, repet amorţită Tot ce spune pare logic, nu ca şi când ar încerca să mă amăgească să-l urmez, ci ca şi cum l-ar surprinde că mă gândesc la altceva Nu înţeleg nimic din toate astea — Te rog! spune el cu mai multă blândeţe Sunt sigur că ştii c-am putea să te luăm cu forţa Inima mi se poticneşte o secundă Ştiu asta Nu ştiu ce-i mai rău – să mă ia cu forţa ori să-i însoţesc de bunăvoie — Nu mă ameninţa! — Te ameninţ? se miră, ridicând din sprâncene Crezi că intenţionez să te ameninţ oferindu-ţi siguranţă, confort şi mâncare? Pare ofensat Ştiu cum sunt bărbaţii care iau ce-şi doresc Nu se poartă aşa Nu ştiu unde mă aflu, dar trupul mă doare deja Nu sunt sută la sută sigură că pot să părăsesc domeniul fără ajutor În mod clar nu pot să fug din nou Are dreptate: ar putea să mă ia cu forţa Ar trebui să-mi păstrez energia Pot să mă odihnesc Pot să mănânc Am să găsesc o cale de scăpare Îmi ţin respiraţia şi-mi strecor pumnalul în teacă Mă aştept ca bărbaţii să protesteze că-mi păstrez arma, dar nu o fac În ciuda hotărârii mele, mi se pare că renunţ Mă-ntreb ce-ar spune Jake O, Jake! Nu ştiu dacă este în regulă Nu ştiu ce să fac Pot să supravieţuiesc Trebuie Aşa că scrâşnesc din dinţi, îmi ignor emoţiile şi-l iau de mână CAPITOLUL CINCI RHEN După ce-l ducem pe Ironwill înapoi în grajd, fata mi se alătură în tăcere, mersul ei şchiopătat dându-mi de înţeles că într-adevăr s-a rănit Păstrează distanţa faţă de mine şi de Grey şi se ţine strâns de pântece, cu o mână pe teaca pumnalului Sunt impresionat că a găsit o armă – şi chiar mai impresionat că s-a dus la grajd ca să-ncerce să găsească o cale de scăpare Majoritatea fetelor pe care Grey le aduce din lumea ei nu s-ar atinge de o lamă sau de un căpăstru, ci mai degrabă s-ar arăta interesate de podoabele găsite în şifonierele prea pline de ţinute somptuoase din castelul Ironrose La început de anotimp, celelalte fete stau lângă şemineu şi îmi aruncă priviri peste cupele de cristal, în timp ce eu le torn vin şi le spun poveşti cu suficiente picanterii, încât să le fac să roşească Dacă i-aş înmâna un pocal de cristal fetei ăsteia, probabil l-ar sparge şi-ar folosi cioburile ca să mă taie — Simt că te uiţi la mine, spune ea Lumina soarelui străluceşte în buclele-i negre ca noaptea — Încetează! Aş vrea să-i fac mai multe complimente, dar nu e genul de fată care să se lase impresionată de minciuni plăcute — Mă-ntrebam dacă ai vrea să-mi spui cum te numeşti Ezită, de parcă ar cântări posibilele complicaţii ale întrebării — Harper A! Desigur! Nu Annabeth sau Isabella Un nume tăios — Harper, repet, înclinând din cap spre ea Sunt foarte încântat să te cunosc, domniţă! Pare să creadă că o iau peste picior — Şi tu cine eşti? — Mă numesc Rhen În stânga mea, Grey se uită la mine, dar îl ignor Cândva, mi-aş fi folosit titlurile în avantajul meu, fascinându-le pe fete cu promisiunea bogăţiei şi puterii Însă, odată cu trecerea timpului, regatul meu a căzut pradă sărăciei şi terorii, iar eu nu mă mai mândresc atât de mult cu cine sunt — Trăieşti într-un castel, spune Harper Nu cred că eşti „Rhen” şi atât — Te-ar impresiona o listă de titluri? Încerc să îi trezesc curiozitatea, aşa cum sunt obişnuit să o fac, dar trebuie să mă străduiesc mai mult — Sunt sigur că nici tu nu eşti doar „Harper” Ea îmi ignoră replica şi-şi mută privirea, atentă la Grey — Şi el? — Este Grey din Valea Wildthorne, îi răspund Comandantul Gărzii Regale Grey îşi înclină capul în direcţia ei — Domniţă! — Comandant Asta înseamnă că ar trebui să existe oameni cărora să le dea ordine Mijeşte ochii, gânditoare Habar n-am unde a găsit-o Grey, dar neîncrederea ei este mai profundă decât a celorlalte fete pe care le-a adus aici — Unde sunt oamenii? Mulţi au fugit şi şi mai mulţi au murit, dar nu spun asta — Au plecat Suntem singuri — Nu mai e nimeni altcineva pe aici? — Pari sceptică Te asigur că n-ai să mai găseşti pe nimeni altcineva pe această moşie! Mă aştept la mai multe întrebări, dar pare să se îndepărteze tot mai mult Este atât de hotărâtă să păstreze distanţa între noi, că practic merge pe marginea cărării — Nu te chinui să păstrezi distanţa, îi spun N-ai de ce să te temi de mine Ei bine… Nu are de ce să se teamă acum — A, da? Privirea-i este tăioasă — Ce-ar fi să-mi spui ce aveai de gând să faci cu femeia pe care comandantul Grey voia să o răpească? — N-aş fi rănit-o Cel puţin nu la început, şi nu intenţionat Grey ştie foarte bine cum să le ţină în siguranţă odată ce mă transform şi violenţa este inevitabilă — Nu era trează Nu voia să vină de bunăvoie, rosteşte ea cu vehemenţă Şi, ca să se ştie, nici eu nu vin de bunăvoie Trebuie să mă uit în altă parte Cândva, aroganţa mi-ar fi făcut pieptul să se strângă Acum, mă apasă ruşinea Mi-aduc aminte că era o vreme când oamenii mei se temeau de ziua în care aş fi ajuns la conducere – pentru că mă credeau răsfăţat, egoist şi nici măcar jumătate din bărbatul care era tata Acum, sunt răsfăţat şi egoist din alte puncte de vedere, şi deloc mai potrivit să mă aflu în fruntea regatului Ajungând la treptele castelului, îi ofer o mână, dar ea mă ignoră ca să urce şchiopătând scările de una singură Făcând paşii mai mari, Grey ajunge la uşă înaintea ei şi apucă mânerul de aur bogat împodobit Când deschide uşa, muzica veselă se revarsă din Sala Mare Harper se opreşte brusc — E doar muzică, o informez Recunosc – odinioară, şi mie mi se părea nemaipomenită De obicei, fetele sunt fermecate, încântate chiar, dar Harper arată de parcă ar vrea să se-ntoarcă şi să iasă de aici Cred că-şi face curaj, pentru că intră în încăpere şi se uită la instrumente Atinge coardele vibrânde ale vioarei cu degetele — Sigur e un truc! — Poţi să le arunci în vatră Să le faci ţăndări Nimic nu opreşte muzica Am încercat, crede-mă! Ea ridică din sprâncene — Ai aruncat instrumentele muzicale… în şemineu? — Da La drept vorbind, am ars castelul din temelii De mai multe ori Muzica se tot aude din moloz şi cenuşă De fapt, prima dată a fost destul de fascinant Îi fac semn spre scară, înainte să-mi poată adresa şi mai multe întrebări — Camera ta, domniţă? Grey aşteaptă în spate cât Harper mă urmează pe scara principală şi pe holul vestic Mereu le duc pe fete în camera Arabellei, pentru că surorii mele mai mari îi plăceau lucrurile frumoase şi îmbietoare: florile, fluturii şi dantela Arabella ar fi dormit jumătate din zi dacă dascălii ei i-ar fi permis, aşa că mâncarea aşteaptă mereu pe masa de lângă pat: biscuiţi cu miere, şuncă şi felii de brânză, o cană cu ceai şi un urcior cu apă Lângă biscuiţi, un pătrăţel de unt s-a topit pe jumătate Deschid uşa şi dau din cap spre partea din spate a camerei — Dincolo de uşa aceea, ai să găseşti o cadă cu apă fierbinte, iar în spatele celeilalte uşi te aşteaptă nişte haine Mă uit la ţinuta ei jerpelită şi udă de transpiraţie — Ar trebui să găseşti unele… dacă doreşti — Şi ai să mă laşi singură? Pare neîncrezătoare, însă dau aprobator din cap — Dacă asta îţi doreşti Harper intră încetişor pe uşă, uitându-se împrejur Îşi trece un deget de-a lungul mesei, oprindu-se doar o clipă în dreptul mâncării – deşi nu ia nimic Mă încrunt şi mă uit la picioarele ei, acum în cizmele prea largi ale unui slujitor Glezna stângă pare a fi strâmbă, împiedicând-o să păşească normal — Eşti sigură că nu pot să te ajut în niciun fel? Surprinsă, se întoarce spre mine — Poftim? — E clar că te-ai rănit cumva — Nu m-am… Ezită — Sunt bine! Nu-mi dau seama dacă o spune din mândrie, teamă sau din vreun amestec al celor două sentimente — Mi-ai zis că aş putea să rămân singură, îmi spune cât încerc să o înţeleg — Cum doreşti, domniţă, îi răspund şi înclin din cap — Stai! Uimit, mă opresc cu mâna pe uşă — Da? Îşi muşcă buza şi apoi se uită la decorul extravagant din camera Arabellei — Locul ăsta Muzica E vreun fel de… Amuţeşte şi pare că se ruşinează — Nu contează! — Vrajă? îi sugerez şi ridic o sprânceană Inspiră aproape cu toată nădejdea, dar apoi, privirea mânioasă îi întunecă faţa — Îţi baţi joc de mine! Las-o baltă şi lasă-mă-n pace! — Cum doreşti Am să mă întorc la amiază Închid uşa, dar nu mă mişc din faţa ei Sezonul ăsta a început foarte prost Nu o să aibă niciodată încredere în mine Am să dau greş din nou Îmi lipesc palma de uşă De partea cealaltă, ea nu s-a clintit — Nu-mi băteam joc de tine, domniţă! Mă opresc, dar ea nu spune nimic — Ironrose nu este fermecat Îmi vorbeşte prin uşă — Bine Atunci, cum este? — Blestemat Cu asta, încui uşa şi iau cheia * Ca de obicei, îmi vărs frustrările pe Grey Sau poate el şi le varsă pe mine Ştiu să mânuiesc sabia, însă Grey e mai priceput Suntem în ringul de antrenament, iar oţelul izbit de oţel cântă printre căpriori Văd o deschidere şi m-avânt spre mijlocul lui, dar el se fereşte din calea lamei, rotindu-se ca să pareze lovitura şi s-o devieze Atacurile lui sunt rapide şi aproape mortale – ceea ce-i bine, pentru că am nevoie de ceva care să-mi solicite toată atenţia Sabia lui Grey se ciocneşte de a mea, împingându-mă un pas în spate Ne luptăm de o oră, iar transpiraţia îmi curge prin păr Îmi revin suficient cât să-l atac şi eu, cizmele alunecându-mi prin praful din ring Mă rotesc repede şi cu forţă, sperând să-l fac să intre în defensivă Funcţionează la început, iar el se retrage Însă ştiu că n-ar trebui să mă cred în avantaj Nu cedează; aşteaptă o deschidere Răbdarea lui e infinită Îl invidiez pentru asta Mi-aduc aminte ziua în care mi-a fost desemnat ca gardă personală, deşi nu ştiu de ce Pe atunci, nu prea eram atent la niciunul dintre ei Erau doar nişte supuşi care jurau să-şi dea viaţa pentru mine Dacă unul păţea ceva, un altul l-ar fi înlocuit imediat Însă Grey fusese dornic să se afirme Cred că asta-mi amintesc cel mai limpede: dorinţa lui puternică Am distrus-o repede, tot aşa cum am distrus şi restul În ring, Grey simulează un atac Mi se pare că văd o deschidere şi lovesc puternic, sabia descriind un arc imens Grey se fereşte şi se repede înainte ca să-mi înfigă-n stomac teaca sabiei, iar apoi mă loveşte cu umărul Cad la pământ Sabia îmi alunecă în praf — O demonstraţie pe cinste, Alteţă! Din spatele zăbrelelor din partea laterală a arenei se aude o voce feminină, urmată de aplauze uşoare Într-o clipă de nebunie, cred că Harper a reuşit să ajungă până aici Dar nu e Harper Este Lilith Ultima – singura – vrăjitoare din Emberfall Odată, demult, tata le-a alungat din regat Am fost prea prost ca să-mi dau seama că şi eu ar fi trebuit să procedez la fel Iau sabia şi mă ridic în picioare când Lilith intră în ring Nici măcar praful nu îndrăzneşte să se lipească de fustele ei Mă forţez să bag sabia în teacă, în loc s-o ridic şi să i-o înfig în piept Am mai încercat s-o fac Niciodată nu se termină bine Fac o plecăciune adâncă în clipa în care se apropie şi, luându-i mâna, îi sărut uşor degetele, vorbindu-i cu un farmec prefăcut: — Bună ziua şi ţie, Lady Lilith! Lumina dimineţii îţi prieşte, ca întotdeauna! Măcar partea asta e adevărată Are pielea catifelată şi buze rozalii care parcă ar păstra tot timpul un secret Părul ca pana corbului îi cade în bucle perfecte pe umeri Rochia de mătase de un verde-smarald i se lipeşte de toate rotunjimile, ridicându-i uşor pieptul şi scoţându-i în evidenţă talia subţire şi ochii verzi În lumina soarelui care se revarsă pe ferestrele de deasupra, este superbă Odată, mi-a stârnit interesul, cu rea intenţie — Ce maniere! spune ea, cu o urmă de batjocură în glas Lumea ar crede că ai fost crescut la curte, ca nobil Ştiu că nu trebuie să-i permit să mă întărâte, dar provocarea e din ce în ce mai mare — Aşa ar crede, încuviinţez eu Poate unele lecţii sunt mai greu de învăţat decât altele Lilith îi aruncă o privire lui Grey, care stă tăcut în spatele meu — Oare comandantul Grey chiar a crezut că fătuca aia ştearsă o să fie cea care o să-ţi rupă blestemul? — Din câte am înţeles, n-a fost prima lui opţiune — Şi totuşi, renunţi la o ocazie lăsând-o să sufere singură? — Mi-a refuzat compania N-am să forţez o fată ostilă să mă accepte — Câtă politeţe! Vorbeşte de parcă nu i s-ar părea deloc un gest politicos — Îţi joc jocul de mai bine de trei sute de sezoane Dacă-i permit uneia să sufere, cum zici tu, alta o s-o înlocuiască în cele din urmă Ea se încruntă — Asta nu înseamnă că joci Înseamnă că renunţi Chiar te-a obosit atât de mult micul nostru dans? Da Sunt groaznic de obosit — Niciodată! spun eu Fiecare sezon mi se pare mai plăcut decât ultimul, doamna mea! Nu se lasă păcălită uşor — De cinci ani, regatul tău se afundă în sărăcie Oamenii tăi trăiesc cu teama bestiei nestăpânite care curmă vieţi cu o regularitate îngrozitoare Cu toate astea, ratezi o ocazie de a-i salva pe toţi? Cinci ani Cumva, perioada pare, în acelaşi timp, mai lungă şi mai scurtă decât credeam – nu că aş avea cum să-mi dau seama de complexitatea farmecelor ei Ştiam că timpul trecuse la fel ca de obicei dincolo de pământurile castelului Ironrose Ştiam că poporul meu suferă, doar că nu conştientizasem cât de mult În ciuda voinţei mele, furia îmi înăspreşte cuvintele — N-am să-mi asum toată vina pentru sărăcia şi teroarea care s-au abătut asupra poporului meu! — Ar trebui, prinţul meu Cred că se întreabă câte ocazii de a-i salva îţi va oferi soarta Se uită la Grey — Te-ai plictisit de darul tău, comandante? Poate nu meriţi puterea de a traversa tărâmul la începutul fiecărui sezon Încremenesc Cuvintele ei transmit mereu o oarecare ameninţare Cândva, am fost prea nesăbuit ca să-mi dau seama, dar acum pot să citesc clar printre rânduri — Doamna mea, ocazia de a-l sluji pe prinţ nu mă plictiseşte niciodată! Vocea îi este lipsită de emoţii Grey ştie foarte bine să nu vorbească niciodată în plus, să nu ofere niciodată vreo oportunitate de a isca probleme Poate faptul că e în slujba mea l-a învăţat asta — Comandantul Grey este recunoscător pentru generozitatea ta, intervin eu, încercând să o flatez Dacă îi scoate brăţara, nu va mai avea cum să traverseze dincolo Şansa mea de a rupe blestemul va fi şi mai mică decât e acum — Îl aud adesea vorbind despre mărinimia şi mila ta — Ce frumos minţi, Rhen! Se apropie ca să-mi mângâie obrazul Tresar, iar ea zâmbeşte Trăieşte pentru momentul ăsta, pentru limita dintre teamă şi acţiune Îmi ţin respiraţia, pregătit ca pielea să mi se sfâşie şi să vărs sânge Totuşi, îşi mută privirea de la mine şi se încruntă, întorcându-se cu faţa la Grey — Ce-ai păţit la gât? Ridică o mână, dar ezită, cu degetele la doi centimetri de gâtul lui El rămâne perfect nemişcat — A fost o neînţelegere nefericită — O neînţelegere? Cu un deget, conturează cea mai de sus zgârietură şi, odată cu mişcarea degetului, tăietura se înroşeşte Un firicel de sânge îi curge pe gât — Fata aia te-a atacat? Nu se mişcă – nu-i zvâcneşte nici măcar un muşchi de pe maxilar Am rămas încremenit; vreau să o opresc, ştiind că, probabil, totul se va sfârşi mai rău pentru el Ea se apropie şi mai mult — Dacă l-a făcut pe marele comandant Grey să sângereze, cred că o plac un pic mai mult Conturează o altă urmă, degetul strălucindu-i roşu de data asta Curge şi mai mult sânge Grey tot nu se clinteşte, dar nu respiră Privirea îi este dură Îmi încleştez maxilarul Cândva, credeam că monstruoasele ravagii erau cea mai cruntă parte a blestemului, dar am învăţat demult că mă înşel Asta-i cea mai groaznică parte – pedepsele şi umilinţele repetate Neputinţa de a recupera ce îmi aparţine De a fi obligat să văd cum mă lipseşte de orice urmă de demnitate Intrigată, îi atinge gâtul cu degetul a treia oară Grey trasare şi respiră şuierând Simt miros de carne arsă Lilith zâmbeşte Înaintez şi-o prind de încheietura mâinii — Ai să încetezi! Ea ridică din sprâncene şi pare încântată — Prinţe Rhen! Cât curaj! S-ar putea spune că te preocupă un pic soarta supuşilor tăi — Mi-ai lăsat un singur om în subordine, şi nu ai să-l răneşti! Dacă trebuie să te joci, joacă-te cu mine! — Prea bine! Îşi şterge mâna liberă de pântecele meu Nu-i simt unghiile Nu simt nimic Şi apoi, simt durerea, de parcă m-ar fi sfâşiat cu foc pur Încep să văd pete şi cad în genunchi pe podeaua murdară Sunt vag conştient că Grey încearcă să mă prindă Mă ţin cu braţul de pântece, dar rana asta e provocată de vrăji şi nimic din ce fac n-o va vindeca Acum, sângele îmi arde în vene Căpriorii mi se rotesc deasupra capului Vreau ca întunericul să mă cuprindă Vreau să uit Vreau să mor Îngenunchez – Grey abia mă ţine în poziţie verticală strângându-mă de umăr, iar lava topită îmi curge prin vene Scoate-ţi sabia, comandante! vreau să-i spun Omoară-mă! N-ar funcţiona M-aş trezi în camera aia blestemată, aşteptându-l pe Grey să revină cu o altă fată Lilith îmi vorbeşte de deasupra: — Chiar atât de obosit eşti, dragul meu prinţ? Vrei să-ţi curm suferinţa? — Da, doamna mea Vocea-mi este o şoaptă Cuvintele sunt o rugăminte O rugăciune Chiar dacă sfârşitul chinului îmi aduce moartea, ar însemna sfârşitul suferinţelor îndurate de poporul meu Ar însemna libertate pentru Grey — Sunt generoasă, prinţe Rhen! Îţi voi arăta îndurare Acesta va fi ultimul tău sezon Zilele tale se vor scurge ca în restul regatului Emberfall La finalul sezonului, Ironrose va redeveni cum era Uşurarea începe să-mi înflorească în piept, un sâmbure de tihnă în toiul durerii necruţătoare Ultimul meu sezon, în sfârşit! Am să-ndur aceste trei luni şi-am să fiu liber! Vreau să mă smucesc din prinsoarea lui Grey ca să pot să-i sărut picioarele şi să plâng de recunoştinţă Apoi, Lilith mă întreabă: — Ce o să se întâmple când ai să dai greş cu fata asta şi ai să fii condamnat să-ţi petreci veşnicia în pielea unui monstru? Întrebarea mai că-mi opreşte inima cu totul — Nu eu ţi-am lăsat un singur om în subordine, spune ea, iar vocea-i răsună ca mii de cuţite care zgârie în acelaşi timp Nu eu am adus sărăcia şi teroarea asupra regatului Emberfall Nu eu am să fiu aceea care o să-ţi distrugă tot poporul Scot un sunet gâtuit Vreau să vărs lacrimi dintr-un motiv cu totul nou Durerea arzătoare mi-a ajuns la cap şi încep să văd stele verzi — Tu eşti responsabil, zice Lilith, glasul ei teribil părând să se audă tot mai departe Tu, Rhen! Tu singur ai să-i distrugi pe toţi! CAPITOLUL ŞASE HARPER Plănuiesc o evadare Nu merge bine Dormitorul ăsta e uimitor şi la fel de luxos ca restul castelului, dar la fel de bine ar putea să fie şi o celulă din oţel Nu găsesc nimic cu care să sparg o broască – de parcă aş şti cum Totuşi, sunt destul de sigură că „găseşte chestii metalice ascuţite” ar fi primul pas, şi deja am eşuat în privinţa asta Pe măsuţa de toaletă nu e nicio agrafă de prins părul, dar dacă aş vrea să mă reinventez, am la dispoziţie destule produse cosmetice, panglici şi borcane pline de loţiuni parfumate Poate mai târziu Patul cu baldachin este masiv, acoperit de pături groase şi cearşafuri de satin Totul este colorat în alb şi roz, cu floricele brodate peste tot, mici pietre preţioase dând formă unor petale pe marginea cuverturii M-am târât de-a lungul scândurilor, dar nu am găsit nicio priză Lumina strălucitoare intră pe ferestre, dar pe pereţi sunt şi lămpi cu ulei În baie este apă curentă – slavă Cerului! –, dar trebuie să folosesc scripetele Aburii din cadă fac să pară că tocmai a fost umplută cu apă fierbinte – deşi a trecut mai bine de o oră de când se tot înalţă, aşa că ori e „blestemată”, ori e vreun boiler pe undeva Pentru o altă fată, cea mai grozavă parte a dormitorului ar fi dressingul E suficient de mare cât să fie un dormitor, cu sute de rochii puse pe umeraşe de la un perete la altul Mătasea, taftaua, dantela – materiale în toate culorile curcubeului – se îngrămădesc să-şi facă loc În partea din spate, sub o ferestruică, se află un şifonier cu cinci sertare Sperasem să găsesc nişte agrafe sau măcar un rând de chei de rezervă, dar nu e cazul Găsesc multe bijuterii Diamantele, safirele şi smaraldele scânteiază în lumina soarelui, toate culcuşite pe nişte pernuţe de satin, care îmi aduc aminte de magazinele exclusiviste de bijuterii Cercei Brăţări Coliere Inele Pentru toate stilurile, de la mari şi ţipătoare, la simple şi delicate Chestiile astea par adevărate… şi scumpe Mă gândesc la mama, care şi-a amanetat inelul de logodnă pentru ca tata să nu aibă probleme, şi mânia îmi erupe în piept Rhen n-are nicio legătură cu boala ei, cu alegerile proaste ale tatei şi cu „partenerii de afaceri”, dar încăperea asta parcă seamănă cu o palmă peste faţă Trebuie să-mi înăbuş mânia, înainte să-mi ia minţile şi să nu mai pot gândi Treci mai departe, Harper! În al doilea sertar, găsesc trei diademe împodobite cu mai multe bijuterii Tiare De ce nu? Oftez şi deschid al treilea sertar, în care găsesc haine – mai practice decât zecile de rochii: pantaloni de echitaţie căptuşiţi cu piele de căprioară, pulovere croşetate cu migală, flanele de corp subţiri şi uşoare Mă gândesc la blugii mei ponosiţi şi la hanoracul jerpelit Dacă vreau să plec de aici călare, o să am nevoie de nişte haine mai potrivite Scot o pereche de pantaloni de echitaţie din sertar, o flanea şi un pulover verde închis, subţire De-a lungul părţilor laterale şi la capetele mânecilor, puloverul are şnururi de piele pe care le strâng bine În al patrulea sertar, găsesc şosete lungi de lână Mi le pun, leg şireturile cizmelor de împrumut şi-mi prind din nou în jurul taliei centura cu pumnalul Pumnalul O altă chestie pe care n-o înţeleg Dacă ar fi vrut să-mi facă rău, de ce m-ar fi lăsat să păstrez pumnalul? Dacă nu vor să-mi facă rău, de ce m-au închis în camera asta? Nu înţeleg Oricum ar fi, trebuie să scap de aici Doar că singura metodă de a reuşi cu adevărat e să ies pe fereastră De aici, văd priveliştea uimitoare a grajdurilor şi pădurea poleită de razele soarelui – şi pământul, la două etaje mai jos Dacă nu vreau să leg rochiile ca să fac o frânghie, doar ca să pot pretinde că m-aş descurca să cobor aşa, n-am nicio şansă să plec nicăieri Am evitat mâncarea toată dimineaţa, dar aroma de biscuiţi calzi cu miere a ajuns să umple camera N-am mai mâncat de seara trecută, dar teama drogurilor strecurate în mâncare mă împiedică Mă-ntind pe pat, cu tot cu cizme, şi mă gândesc Doar la mâncare-mi stă mintea În cele din urmă, iau o înghiţitură ca să văd cum e Biscuitul mi se sfărâmă în gură Mierea este caldă şi uşoară Brânza se topeşte toată Chiar este cea mai bună mâncare pe care am gustat-o vreodată Nu se întâmplă nimic, aşa că mănânc până mă satur Panica de mai devreme s-a risipit, lăsând în urma sa hotărârea rece Odată ce reuşesc să ies din camera asta, pot să scap de aceşti bărbaţi Din buzunar, scot telefonul lui Jake Am verificat semnalul de zece ori, dar degeaba – nu funcţionează Potrivit ceasului de pe ecran, este aproape ora prânzului Rhen a spus c-o să se întoarcă la amiază Muşchii îmi sunt rigizi şi încordaţi, aşa că n-am să pot fugi repede, dar l-aş putea surprinde Mut un scaun lângă uşă şi iau loc În singurătatea asta, singurul lucru pe care pot să-l fac este să mă îngrijorez Dacă Jake a scăpat cu bine de sarcina lui, până acum şi-a dat cu siguranţă seama că ceva nu e în regulă Dacă nu a scăpat cu bine… — O, Jake! îi şoptesc ecranului Aş vrea să te pot vedea! Telefonul nu reacţionează în niciun fel Presupun că există o metodă prin care pot să-l văd Deschid aplicaţia pentru fotografii Nu e chiar genul de tip care să-şi facă selfie-uri – nici măcar nu cred că are cont pe vreo reţea de socializare –, dar îşi face cu mama, când îl roagă ea „Vreau să-ţi aduci aminte de mine”, spune mama mereu N-ai cum s-o refuzi! Bineînţeles, ultima fotografie este una cu Jake şi mama noastră care nu prea se mai dă jos din pat, aşa că el stă întins lângă ea şi o sărută pe obraz Părul lui brunet şi creţ este prea lung şi-i intră în ochi, iar mama îl ţine de bărbie cu o mână plăpândă Se uită în sus la cameră, părul ei negru şi lipsit de volum stând lipit de pernă Aş vrea să ştiu Aş vrea să ştiu că ei sunt bine Mi-am înghiţit cu greu nodul din gât şi-am trecut rapid la următoarea O altă fotografie cu mama Şi încă una Apoi, dau peste o poză în care o ţin pe mama în braţe, lipită de umărul ei Ne uităm la televizor, o strălucire rozalie pâlpâind pe chipurile noastre Nici măcar nu-mi aduc aminte ca Jake să ne fi fotografiat Mai departe Jake şi cu mine ne strâmbăm la cameră Încercam să-l înveselesc după una dintre misiunile lui Mai departe Jake arată degetul mijlociu camerei Câtă eleganţă din partea unui frate mai mare! Mai departe Jake îşi lipeşte faţa de gâtul unui alt tip, cu ochii închişi şi cu buzele depărtate suficient doar cât să-mi dau seama că nu-i vorba doar despre un pupic între prieteni Degetele îmi încremenesc pe ecran Celălalt tip e un afro-american cu pielea de un ciocolatiu închis, tuns foarte scurt Zâmbeşte fericit şi leneş la cameră Are o privire blândă Din unghiul ăsta, îmi dau seama că el face fotografia Nu l-am mai văzut până acum Cu grijă, ating ecranul telefonului şi trec la următoarea fotografie Sunt din nou împreună, în aceleaşi haine Jake poartă o şapcă de baseball cu cozorocul la spate şi, cu un braţ, îl ţine pe tip de gât Pare fericit Nu-mi aduc aminte când mi-am văzut ultima dată fratele fericit Ating ecranul ca să văd când a fost făcută fotografia Săptămâna trecută Jake nu mi-a zis niciodată de nimeni, aşa că poate a fost doar o aventură de o noapte Nu pot să-i port pică fratelui meu pentru că are parte de ceva acţiune Probabil trebuie să se mai destindă Totuşi, mi se pare ciudat că n-a spus nimic despre asta Mai departe Văd o altă fotografie cu ei doi, din altă zi Fratele meu râde, acoperindu-şi ochii Celălalt tip zâmbeşte larg Dau tot mai departe Văd alte poze Multe S-au pozat luni în şir Inima-mi bate cu putere Jake nu mi-a spus că ar avea o relaţie cu cineva Nici măcar o dată Nu ştiu ce însemnătate au pozele astea Nici măcar nu ştiu dacă ele contează Sunt tot încuiată în camera asta Jake ar putea fi rănit Jake ar putea fi… Încep să respir sacadat Nu pot gândi aşa Trebuie să-mi ocup mintea cu ceva Şovăind, mă uit la mesajele fratelui meu Până acum, nu mi-am mai băgat nasul în telefonul lui, dar n-am ce altceva să fac Patru conversaţii apar pe ecran Cu Lawrence, „şeful” lui Mă încrunt Cu mama Cu mine Cu Noah Noah N-ar trebui să deschid conversaţia O fac Ultimele mesaje şi le-au trimis cu o oră înainte să se ocupe de-ale lui NOAH: Tura mea se termină la 7 Eşti bine? JAKE: Da Am să termin până atunci NOAH: Te rog, spune-mi ce faci! JAKE: Am să-ţi spun Curând NOAH: Te rog, ai grijă! Îmi promiţi? JAKE: Promit! NOAH: Te iubesc! JAKE: Şi eu te iubesc! Te iubesc! Iubeşte pe cineva? Fratele meu e îndrăgostit? Îmi doresc să fi ştiut Îmi doresc să fi ştiut mai mult Îmi doresc să fi ştiut ce înseamnă asta Întotdeauna ne împărtăşeam tot Sau cel puţin eu o făceam De când tata s-a încurcat cu Lawrence, mi-a fost greu să am prieteni, iar mama îşi petrece acum o mare parte din viaţă dormind De foarte multă vreme, suntem numai noi doi – eu şi Jake Cheile zornăie în broască Inspir brusc S-a întors Încuietoarea cedează şi uşa se deschide Îmi scot pumnalul şi mă avânt înainte Planul meu nu e complicat, trebuie doar să-l înjunghii şi să fug, dar nici măcar atâta nu apuc să fac O mână îmi dă braţul într-o parte, un picior îmi pune piedică şi, înainte să apuc să-mi găsesc echilibrul, mă prăbuşesc pe podeaua tare de lemn Pumnalul zdrăngăneşte pe jos, într-o parte Telefonul lui Jake alunecă într-alta Nu la Rhen mă holbez, ci la Grey Mă rostogolesc ca să apuc pumnalul şi să-l ridic în faţa ochilor, dar acum nu se repede la mine Nu s-a mişcat din pragul uşii Pulsul îmi bubuie în urechi, însă el nici măcar nu gâfâie — Dacă-ţi mai scoţi o dată arma la mine, sunt sigur că rezultatul n-o să te încânte! mă avertizează Strâng şi mai bine pumnalul — M-am descurcat onorabil cu levierul — A, da! Cu levierul Gesticulând, îmi arată încăperea — Ia spune-mi: eşti mulţumită de rezultatul ăsta? — Ce vrei? Unde e Rhen? — E prost dispus Se uită în stânga, pe lângă mine şi la telefonul lui Jake, aflat la doi metri distanţă pe podea Inima îmi tresaltă E singura mea legătură cu Jake şi mama Oarecum Mă reped spre el, însă Grey e mai aproape decât mine – şi, serios vorbind, nu-i nicio întrecere Se încruntă la ecran înainte să parcurg jumătate din distanţă Fiind în patru labe, mă ridic greoi în faţa lui, cu pumnalul îndreptat spre el — Dă-mi-l înapoi! Acum! Nu sunt pregătită pentru frica şi furia care-mi copleşesc vocea El îşi ridică privirea ca să o întâlnească pe a mea De aproape, văd că semnele pe care i le-am lăsat pe gât sunt acum de un roşu-aprins, mai fioroase decât erau mai devreme Bun! Sper că s-au infectat! Se uită la lama dintre noi şi, pentru o fracţiune de secundă, ridică din sprâncene — Te-ai lupta cu mine pentru ăsta? Tonul lui Grey e dur şi rece ca gheaţa Rhen pare să fie un cavaler preocupat de meditaţii profunde Bărbatul din faţa mea nu e aşa; el e mânat de violenţă Apuc şi mai bine pumnalul — Mda M-aş lupta Fără niciun avertisment, întinde rapid mâna şi mă apucă de încheietură Mă înec cu aer şi mă smucesc înapoi Prinsoarea lui e puternică — Acum ştiu că nu trebuie să te subestimez Mă zbat ca un peşte în undiţă, dar el e de neclintit Răsuflarea îmi răsună în urechi Sunt atât de proastă! Mă răsucesc şi-mi mişc piciorul ca să-l pot lovi direct în vintre Grey îmi întrerupe manevra, nepermiţându-mi să fac nimic, şi apoi îmi ridică braţul ca să mă ţină pe loc Taman când sunt sigură c-o să mă pălmuiască sau că o să-mi reteze capul, îmi spune: — Potoleşte-te! Nu-i nevoie să te agiţi atât Ia-l! Vocea îi este calmă, în total dezacord cu poziţiile noastre Sângele mi se urcă la cap şi am nevoie de o secundă ca să-mi dau seama că-mi întinde telefonul Îl înşfac cu mâna liberă şi-l vâr în buzunar Vreau să plâng de uşurare, dar şi din cauză că-mi ţine braţul deasupra capului Mi-l coboară lent, dar nu-şi slăbeşte strânsoarea — Aparatele astea nu funcţionează aici — Nu-mi pasă! Lasă-mă în pace! Nu o face În schimb, începe să-mi dezlipească degetele de pe pumnal — Încetează! Încerc să-l prind de încheietură şi să-l îndepărtez — Nu poţi să mi-l iei! — Nu ţi-l iau! Îl ţine, îl întoarce în mână şi apoi mi-l împinge în palmă, cu vârful înclinat în jos — Aşa! Mă holbez la el — Ce? rostesc în tăcere — Dacă mai mânuieşti pumnalul ca pe o sabie, e foarte probabil să-ţi pierzi mâna — Eu… ce? Grey vorbeşte de parcă am purta o conversaţie perfect normală, nu ca şi când i-aş atârna ca o piatră de moară de încheietură — Te repezi în luptă Mă gândeam că ţi-ar prinde bine să înveţi o tehnică N-are de gând să mă ucidă Inima începe să mi se liniştească Îmi întoarce încheietura şi poziţionează mânerul în mijlocul pieptului meu, cu vârful la acelaşi nivel cu al lui — Vezi? Acum, poţi să te aperi cumva dacă te prinde un inamic Dacă ai avea noroc, ai putea să mă tragi direct în lama ta Buzele mi se mişcă, dar nu iese niciun sunet Nu ştiu dacă să fiu impresionată sau furioasă — Pot s-o fac acum? El zâmbeşte, iar o încântare sinceră îi luminează privirea — Poate data viitoare Apoi, face un pas înapoi şi mă eliberează Am respiraţia tăiată şi sunt prinsă între groază şi încântare E un miracol că n-am scăpat pumnalul Grey dă din cap spre fereastra pe care lumina strălucitoare a amiezii pătrunde înăuntru — Cina o să fie servită după lăsarea întunericului Alteţa Sa o să se-ntoarcă după tine atunci Mă forţez să dau aprobator din cap Să înghit Să vorbesc — Bine! Desigur Apoi pleacă, iar uşa e din nou încuiată CAPITOLUL ŞAPTE RHEN Mă trezesc cu o fierbinţeală în stomac Trupul parcă mi-ar fi fost rupt în bucăţi Îmi trec o mână peste abdomen Nu-s bandajat şi nici nu simt vreo încordare usturătoare Lilith nu mi-a sfâşiat pielea Uneori, e mai grav când numai vrăjile îmi provoacă durerea, pentru că am nevoie de mai mult timp să mă vindec Un foc vesel aruncă umbre pe perete Muzica pluteşte dinspre Sala Mare, o melodie mai lentă de flaut, care-mi spune că a mai rămas o oră până la cină În dormitorul meu, un vânticel de toamnă timpurie îmi suflă-n faţă dinspre fereastră În plus, sunt singur Mă lupt să stau drept, însă durerea îmi ricoşează prin trup Inspir şuierând printre dinţi şi-mi aduc aminte de avertismentul lui Lilith A spus că ăsta avea să fie ultimul sezon – lucru care ar fi trebuit să fie o uşurare, dar ea l-a transformat într-o tortură şi mai cruntă Mă ţin de abdomen cu un braţ şi reuşesc să stau în capul oaselor — Grey! Am o voce de parcă aş fi mâncat cenuşă din şemineu El apare în pragul uşii — Da, stăpâne? Îmi trec o mână peste faţă — Ce s-a întâmplat? Grey se apropie de o masă şi scoate dopul de plută al unei sticle Lichidul roşu luceşte în lumină când îl toarnă — Lilith a apărut în ring — Asta mi-aduc aminte Înaintez şi mişcarea face durerea să cedeze un pic Semnele de pe gât i s-au închis la culoare şi au prins coajă — Te-a rănit după ce am căzut? — Nu Îmi întinde paharul, iar eu îl iau Prima sorbitură îmi arde gâtul şi apoi stomacul, dar durerea e binevenită, căci o va potoli pe cealaltă Grey nu îşi toarnă un pahar Nu o face niciodată Cândva, celor din Garda Regală le era interzis să bea, dar acum, aici, nu-i nimeni căruia să-i pese Totuşi, dacă i-aş oferi unul, ar refuza Şi n-ar fi pentru prima dată — Te-ai dus să vezi ce face fata? Dă aprobator din cap — Da După ce am încuiat uşa în dimineaţa asta, m-am aşteptat ca fata să bată cu pumnii în ea de furie În schimb, m-a întâmpinat o tăcere ce mi-a părut plină de resemnare mânioasă — Ţi-a vorbit? — A scos un pumnal şi mi s-a părut dispusă să se lupte pentru unul dintre aparatele alea pe care le au mereu cu ele Oftez Bineînţeles — Altceva? — Este interesantă Îmi ridic privirea Nu l-am mai auzit pe Grey folosind cuvântul ăsta ca să-mi descrie vreo fată — Interesantă? — E impulsivă, dar cred c-ar lupta până la moarte, dacă ar fi încolţită Pentru ceva ce-şi doreşte Chiar e interesant, dar descurajator pe de altă parte, având în vedere că nu-şi doreşte decât să plece acasă Se teme de mine acum Ce schimbare de situaţie! Să aştepte numai să vadă monstrul Gândurile astea nu sunt productive Golesc paharul Grey vrea să mi-l umple iar, dar îi fac semn că ajunge Trebuie să mă mişc Apucându-şi încheietura stângă cu mâna dreaptă, se retrage lângă perete Ceva s-a schimbat la el, şi am nevoie de un moment ca să-mi dau seama ce anume Este complet înarmat, având asupră-i pumnalul lung, cuţitele de aruncat şi apărătorile din oţel care-i protejează antebraţele A trecut mult timp de când Grey nu s-a mai echipat aşa Rareori părăsim împrejurimile castelului şi cu siguranţă aici nu-i nimeni care să prezinte vreo ameninţare — Ai speriat-o, comandante? — Nu, stăpâne Vocea îi este egală, naturală Nu mă lasă niciodată să-l încolţesc Ca şi refuzul de a bea, asta e o parte din angajamentul infailibil al lui Grey în faţa datoriei, lucru pentru care îl invidiez şi-l urăsc în acelaşi timp Nu-mi este nici prieten, nici confident Poate ar fi putut să fie, cândva, dacă blestemul s-ar fi declanşat altfel Dacă n-aş fi dat greş în a-mi îndeplini obligaţiile – şi dacă el n-ar fi dat greş în ale lui Beau şi al doilea pahar Aş putea să-i poruncesc să bea Atunci, s-ar supune Dar cum să te distrezi cu un tovarăş de pahar, dacă trebuie să-i porunceşti să bea? Grey era aşa şi la început, înainte ca blestemul să ne prindă împreună în acest infern Pe atunci, simţea că are ceva de dovedit Ar fi cărat cărbuni încinşi în dinţi, dacă aşa i-aş fi poruncit E norocos că nu m-am gândit niciodată la asta; altfel, aş fi putut să-i poruncesc şi aşa ceva Gândul mă face să mă crispez Nu-mi place să mă gândesc la trecut, pentru că amintirile mi se învălmăşesc în minte până când povara pierderilor şi regretele mă fac să îmi doresc să mă arunc de pe zidurile de apărare Grey apare în multe dintre ele „Grey, adu-mi apă proaspătă!” „Nu, am zis apă proaspătă Dacă-i nevoie, adu-o de la cascadă!” „Grey, mâncarea mea e rece! Adu-mi alta de la bucătărie!” „Grey, mâncarea mea e prea fierbinte! Spune-i bucătarului c-am să-ţi poruncesc să-i tai mâinile dacă nu se descurcă mai bine de atât Fă-l să te creadă!” „Grey, Ducele de Aronson spune că primul său cavaler poate să călărească o zi întreagă fără mâncare sau apă, şi apoi să câştige o luptă cu sabia la apusul soarelui Tu ai putea? Demonstrează-mi!” Putea să o facă A făcut-o L-am urmărit cum aproape a murit încercând Îmi umplu paharul a treia oară şi beau o gură — Grey, am porunci pentru tine — Da, stăpâne! — Când am să încep să mă transform, vreau să mă ucizi, cât mai poţi I-am mai poruncit să o facă Uneori, funcţionează Alteori, nu De data asta, lucrurile stau altfel Îl urmăresc de suficientă vreme, încât să-mi dau seama că-mi cântăreşte cuvintele — Dacă Lady Lilith a declarat că asta o să fie ultima noastră şansă, moartea ta ar fi una adevărată, nu un nou început — Ştiu — Am jurat să te protejez, spune el Nu-mi poţi porunci să-mi încalc jurământul — Ba pot! mă răstesc, iar apoi mă crispez când trupul îmi protestează din cauza mişcării bruşte Şi am s-o fac — Ţi-ai lăsa poporul fără conducător Vreau să trântesc paharul — Grey, acum nu mai am pe cine să conduc Dacă e ultimul nostru sezon, n-am să risc să omor şi mai mulţi Refuz aşa ceva! El tace — Ai s-o faci! insist eu — Pot să-l conduc pe monstru prin pădure Pot să-l ţin la distanţă de oameni Am izbutit multe sezoane Pe monstru De parcă n-am şti amândoi ce devin Sau de ce sunt în stare — Pe toţi dracii, Grey! Eşti gata să mă ademeneşti departe de oameni o veşnicie? Îi arăt fereastra, grajdurile scăldate de lumina soarelui — Eşti gata să faci un cal să alerge până moare în fiecare noapte, pentru tot restul vieţii lui? Nu zice nimic — Eşti gata să mori, Grey? vreau eu să aflu Pentru că doar moartea ne aşteaptă la capătul drumului Sunt sigur de asta Nu e un blestem pe care să putem să-l rupem Este o condamnare la moarte Adevăratul blestem este că am crezut c-am putea găsi o cale de scăpare Ceva asemănător sfidării îi luceşte în privire — Încă e posibil să scăpăm — Grey, dacă nu reuşesc înainte să apară semnele schimbării, ai s-o faci! S-ar putea să se întâmple rapid, aşa că-ţi dau acum porunca Te eliberez de jurământul tău! — Aşadar, îţi limitezi ultimul sezon la… şase săptămâni? Opt? — Dacă nu rup blestemul până atunci, odată ce monstrul pune stăpânire pe mine, nu mai am nicio speranţă Acum îmi vorbeşte cu răceală, plin de nervi: — Şi după ce-ţi îndeplinesc porunca? Mai ai şi altele? — Să-ţi croieşti o nouă viaţă! Să uiţi de Emberfall! — Sunt sigur că-i o sarcină uşoară… — Grey! Trântesc paharul de noptieră cu asemenea forţă, încât baza se ciobeşte, iar sticla zăngăneşte pe podeaua de marmură — Asta-i ultima mea şansă! N-am ce să-ţi ofer aici Nu prea mai am ce regat să conduc Nu mi-a mai rămas nicio viaţă de trăit Nimic! Pot să-ţi ofer frică şi durere sau moarte, ori libertate Înţelegi? — Da Pe Grey nu-l impresionează deloc ieşirea mea — Însă nu-mi datorezi nimic Doar tu contezi aici Numai tu poţi să rupi blestemul Trebuie să găseşti o femeie care să te iubească Pe tine, nu pe mine Dacă Lady Lilith vrea să mă distrugă din nou, ţi-aş cere să-i îngădui s-o facă — Grey, n-am de gând să o văd cum provoacă şi mai mult dezastru! — Mereu îţi găseşte cea mai mare slăbiciune Îmi mut privirea de la el Cândva, l-aş fi pedepsit dacă ar fi rostit cu voce tare care mi-e punctul vulnerabil Acum, nu simt decât ruşine Întunericul începe să se pogoare Îi întâlnesc privirea — Ai să te supui, comandante! — Da, stăpâne! Nu ezită A spus tot ce avea de spus Oftez M-am săturat până peste cap de toate Un ultim sezon Arunc paharul ciobit în şemineu, iar acesta se sparge în mii de scântei care pâlpâie şi apoi se sting — Am să mă îmbrac pentru cină Hai să mai jucăm jocul ăsta o ultimă dată! CAPITOLUL OPT HARPER Ies pe fereastră În plus, încerc să nu mă gândesc prea mult la asta pentru că, dacă o fac, am să intru în panică şi-am să mă răzgândesc Din afara castelului, spalierele de lemn plasate de-a lungul zidului din spate nu păreau prea înalte – dar de aici, de sus, nu mă văd decât în ghips Sau într-un sicriu Florile şi iedera se caţără pe spalierele amplasate la intervale egale între ferestre şi, în cazul multora, spaţiul dintre ele este prea mare pentru ce vreau eu să fac – nu am trei metri înălţime Însă distanţa dintre ferestrele din baie şi dressing e destul de mică, iar spalierul e poziţionat suficient de aproape încât să ajung la el Mă mişc pe pervaz şi nu mă uit în jos E cel mai nesăbuit lucru pe care l-am făcut vreodată Stai! Nu! Cel mai nesăbuit lucru pe care l-am făcut vreodată a fost să atac un tip pe stradă cu un levier pentru roţi Aşadar, presupun că încercarea de-a evada pe fereastră e în regulă În dressing, am găsit un sac în care am mai pus un pulover şi tot ce era pe tava cu mâncare, dar nimic n-o să-mi fie de ajutor dacă nu reuşesc să ies din camera asta Şi, dacă nu ies de aici, planul meu o să fie dureros de evident, iar ei s-ar putea să mă închidă în altă parte data viitoare – într-un loc de unde n-o să mai am nicio şansă să scap Abia mai respir Distanţa dintre mine şi spalier e de cincisprezece centimetri Pot să sar până acolo Inima îmi bate cu putere şi îmi spune că nu pot să sar cincisprezece centimetri, că o să mă doară dacă am să cad de la o înălţime de nouă metri şi că sunt o idioată că mă gândesc măcar la asta Dacă m-ar vedea Jake, ar lua-o razna Dar apoi mă gândesc la mama, care poate e pe moarte în dormitorul ei, singură Pe neaşteptate, ochii mi se umplu de lacrimi Ziua a fost prea lungă Şansele mele de a scăpa de-aici sunt tot mai mici Gata, trebuie să mă adun! Mă şterg pe faţă cu mâneca S-ar putea ca distanţa aia de cincisprezece centimetri să fie singura pe care sunt nevoită s-o străbat ca să-mi văd fratele şi mama, iar eu stau aici şi plâng? Nu mai e mult până la lăsarea întunericului, aşa că trebuie să mă grăbesc Verific cureaua sacului, îmi adun curajul şi sar Mă prind de lemn şi de vrejurile răsucite Sacul mi se mişcă încoace şi-ncolo pe umăr, iar eu mă străduiesc să găsesc o margine pe care să pun piciorul drept Cata! Uşurarea mă învăluie, dulce şi pură Îmi lipesc faţa de iederă şi mai că-mi vine să plâng Mulţumesc! Lemnul de sub picioarele mele se rupe Cad Şi-ncerc să mă agăţ de ceva Şi ţip Dar, apoi, găsesc un punct de sprijin cu piciorul – un pervaz de piatră decorativă care iese trei centimetri din zidul castelului M-am oprit la trei metri sub fereastră, ţinându-mă bine de spalier Degetele mă ard de parcă le-aş fi dat foc, iar genunchii mi i-am izbit de pietrele dezgolite, însă înseamnă că trăiesc dacă simt durere Văd stele verzi şi, preţ de o clipă îngrozitoare, cred că s-ar putea să leşin Nu Nu pot să leşin N-AM TIMP, aşa că trupul meu TREBUIE SĂ FUNCŢIONEZE Lemnul trosneşte Spalierul cedează iarăşi Mă tot agit şi mă căznesc să mă prind de ceva, dar muşchii nu vor să reacţioneze cu iuţeală Lemnul se tot despică Pielea mi se jupoaie de pe nodurile degetelor Bicepşii îmi ard Lemnele crapă peste tot Iedera îmi zgârie obrajii Am să mă zdrobesc de pământ şi-am să mor Nu Mă prăbuşesc la pământ şi mă rănesc Nu pot să respir O, ce idee spectaculos de proastă! Zac în iarbă o veşnicie, încercând să aleg ce-ar fi mai grav: să mor sau ca tipii ăia să mă găsească aşa Dar, după o vreme, aerul îmi inundă din nou plămânii, limpezindu-mi şi mintea în acelaşi timp Mă doare, însă nu pare să-mi fi rupt nimic Spalierele care s-au crăpat mi-au încetinit căderea E ca şi când aş fi căzut de pe cal, iar asta mi s-a întâmplat deja o dată azi În cele din urmă, reuşesc să mă rostogolesc pe burtă şi să mă ridic în patru labe Întunericul s-a lăsat aproape de tot Timpul nu e de partea mea Trebuie să ajung la grajduri înainte ca ei să descopere că am dispărut Găsesc drumul de întoarcere Will nechează uşor când întind o mână — Hei, amice! îi şoptesc şi mă simt mai bine în clipa-n care suflarea lui caldă îmi gâdilă palma Mai ai chef de o plimbare? Cât îi pun şaua în întunecimea boxei, observ ceva ce mi-a scăpat mai devreme: harta mare ce se întinde pe peretele din faţă, din tavan până aproape de podea În partea de sus, cu litere cursive imense, scrie Emberfall Îmi atârn căpăstrul pe umăr şi traversez culoarul Pipăi suprafaţa hărţii, vopseaua uscată fiind netedă acolo unde indică oraşele Valea Wildthorne Fortăreaţa Hutchins Câmpiile Blackrock În mijloc, în apropiere de Portul Silvermoon, e un castel pictat cu măiestrie Harta nu pare a Statelor Unite – asta-i sigur În spatele meu, Will loveşte pământul cu copita Are dreptate Trebuie să plecăm Mi-e destul de uşor să găsesc drumul prin pădure, mai ales că armăsarul pare să-l cunoască Întunericul ascunde cărarea, dar o briză rece foşneşte printre copaci Prudentă, tot arunc priviri în urmă spre castel, dar n-am văzut nicio mişcare şi nici n-am auzit strigăte în spatele meu Un val de adrenalină îmi năvăleşte în piept şi trebuie să mă străduiesc din răsputeri să-l fac pe Will să meargă la pas Am reuşit Am scăpat Începe să ningă din senin Mi se taie respiraţia şi trag frâiele, obligându-l pe Will să se oprească Fulgii de zăpadă se învălmăşesc în jurul nostru în vreme ce din gură îmi ies aburi Mintea mea nu vrea să înţeleagă schimbarea asta, dar nu pot să ignor frigul care-mi îngheaţă brusc obrajii sau fulgii care se adună în coama calului Omătul înveleşte copacii din jur, iar poteca din faţă e acoperită de cristale albe de nea ce scânteiază sub razele lunii Mă uit în urmă şi văd că şi poteca pe care am mers e la fel de înzăpezită Fulgii mari cad printre ramurile copacilor E imposibil! Îl întorc pe Will şi-l mân spre castel Deodată, zăpada dispare Căldura îmi mângâie chipul îngheţat În coama lui Will, fulgii se transformă în picături de apă În depărtare, castelul se iveşte semeţ, ferestrele luminate făcându-mi cu ochiul printre arbori Blestemat Încep să respir rapid şi superficial Instrumentele muzicale ar fi putut să facă parte dintr-un truc complicat, dar nu ştiu cum ai putea să faci vremea să se schimbe atât de brusc Nici măcar un aparat de zăpadă artificială n-ar scădea temperatura cu patruzeci de grade Will scutură din cap, împotrivindu-se strânsorii puternice a frâielor şi implorându-mă să iau o hotărâre Blestemat sau nu, bărbaţii ăia m-au răpit Ne-ntoarcem la zăpadă Schimbarea mă lasă din nou fără aer, mai ales că-mi dau iute seama că nu sunt îmbrăcată adecvat Vântul îmi suflă pe sub puloverul subţire, făcându-mă să dârdâi După ce Will înaintează cu greu prin nămeţi preţ de un minut, îl opresc şi caut în sac puloverul mai gros Degetele îmi tremură din cauza frigului Copacii se răresc treptat înainte să ajungem în câmp deschis Luna imensă şi albă transformă nămeţii uriaşi, neatinşi, într-un peisaj de iarnă de basm Zăpada se întinde kilometri în şir, fără ca vreo lumină artificială să se zărească în vreo direcţie Nicio urmă de civilizaţie Zăpada mai bătătorită îmi dă de înţeles că, la un moment dat, oamenii au trecut pe aici Îl mân pe Will să meargă la trap, dar trupul mi-e deja pe jumătate îngheţat, iar zdruncinăturile mă saltă din şa Strâng frâiele şi îl forţez să meargă mai încet Frigul îmi înţepeneşte muşchii tot mai tare şi, deşi mergem de ceva timp, tot nu văd nicio urmă de… viaţă Am scăpat de doi bărbaţi înarmaţi şi de un castel blestemat şi-am să mor de frig Taman când mă gândesc să ne întoarcem, o strălucire portocalie se iveşte în depărtare Simt miros de fum în aer Măcar e un semn de viaţă după nenumăraţi kilometri de zăpadă luminată de lună Speranţa îmi încălzeşte pieptul Îl mân pe Will înainte, dar blestemele în privinţa cărora m-a avertizat Rhen şi faptul că mi-a spus că niciun soldat nu patrulează Drumul Regelui mă bântuie Înaintând la trap uşor, gândurile încep să mă avertizeze-n şoaptă de focuri rătăcitoare, de oameni care au urmărit luminile zânelor şi de care nu s-a mai auzit niciodată nimic Totuşi, strălucirea s-a transformat în limbi de foc, înnegrind văzduhul Preţ de o secundă, cred că e un foc imens de tabără Apoi, aud ţipetele Un bebeluş plânge Este o casă O casă care a luat foc Will o ia la galop când trag de frâie Fulgii de zăpadă cad în vârtejuri din cer, transformându-se în apă din cauza căldurii focului În faţa construcţiei în flăcări, trei copii care urlă încearcă să se ascundă în spatele unei femei care ţine strâns un bebeluş ce plânge neîncetat Toţi sunt îmbrăcaţi în lenjerii largi de noapte Copiii sunt desculţi în zăpadă În faţa lor, un bărbat de vârstă mijlocie stă cu sabia îndreptată spre femeie Trag frâiele şi Will se opreşte cât sunt încă la adăpostul întunericului Bărbatul îi vorbeşte pe un ton batjocoritor femeii Un accent îi îngroaşă vocea, diferit de al lui Rhen şi de al lui Grey Abia îl aud peste duduitul flăcărilor — Crezi că poţi să ne interzici să intrăm? Destul de curând, pământul ăsta o să fie proprietatea coroanei — Dolff, omoară-i pe copii şi ia-o pe femeie! strigă un alt bărbat, de undeva din apropierea casei în flăcări — Nu! ţipă femeia şi face câţiva paşi înapoi, trăgându-i pe copii după ea Bărbatul o urmează până când vârful sabiei îi atinge pieptul, chiar deasupra bebeluşului care plânge — Nu poţi să faci asta! Nu poţi să faci aşa ceva! zice ea, şi se tot îndepărtează — Fac ceea ce mi se spune Cine ştie? Poate o să-ţi placă — Păstreaz-o şi pe fată! strigă un alt bărbat Îmi plac tinerele! Cred că fata are şapte ani Femeia îl scuipă pe Dolff — Sper că monstrul o să vină să-ţi vâneze familia! El îşi mişcă sabia, iar plânsetul copilului se transformă într-un ţipăt ascuţit Deşi nu ştiu ce fac, îi dau pinteni lui Will, iar calul reacţionează imediat, copitele lui râcâind pământul Femeia cască ochii mari când ne apropiem de ei, iar eu aud, în treacăt, un copilaş strigând „Uite! Un cal!” Apoi, ne izbim în bărbat Impactul aproape mă aruncă din şa, dar am plăcerea de a-l vedea prăbuşindu-se În zbor, sabia lui descrie un arc de oţel strălucitor şi cade zgomotos undeva în stânga mea M-aşez greoi în şa, întorcând calul pentru încă un atac Bărbatul se ridică deja de la pământ Din rana de la tâmplă îi curge sânge Merge împleticit Bun! Îmi scot pumnalul, cu vârful în jos, cu intenţia de a-l tăia în trecere pe bărbat În minte, nu aud decât vocea idiotului de Grey care îmi spune „Dacă mai mânuieşti pumnalul ca pe o sabie, e foarte probabil să-ţi pierzi mâna” E foarte probabil să pierd mult mai multe Îi ating uşor coastele lui Will cu călcâiele, dar el deja galopează Bărbatul e mai bine pregătit Când mă întind să-l tai cu lama, se aruncă spre piciorul meu şi mă trage de pe cal, iar eu sunt recunoscătoare pentru mormanul de zăpadă care-mi atenuează căderea – până când bărbatul sare deasupra mea Cumva, încă ţin bine pumnalul Îl ridic, gata să i-l înfig în… Poc! Văd stele verzi Îmi ia o secundă să-mi dau seama că mi-a tras un dos de palmă peste faţă Şi încă una, şi abia atunci simt durerea Simt sânge în gură El se pregăteşte să mă mai lovească o dată Îl lovesc cu mâna în spate Bărbatul tresare uşor şi mâna îi cade, neputincioasă L-am înjunghiat L-am înjunghiat! O parte din mine vrea să izbucnească în lacrimi O parte mai întunecată din mine vrea să sărbătorească Am făcut-o! M-am salvat! Trăsăturile îi înţepenesc cu totul, iar el alunecă într-o parte, aterizând în zăpadă Mă uit în sus Cu păru-i blond ieşit din cosiţă şi scoţând aburi pe gură în aerul nopţii, femeia stă deasupra mea A recuperat ea sabia bărbatului în mână şi pare c-ar fi fost pregătită să-l ucidă, dacă n-aş fi făcut-o eu Fata ei ţine bebeluşul lipit de piept Sângele pătează pătura în care a fost înfăşat Poate din cauza sângelui, a trupului neînsufleţit din zăpadă sau a groazei de pe chipurile copiilor, realitatea mă loveşte ca un glonţ Totul este aievea — Copilul e bine? întreb Femeia dă aprobator din cap — Păturile sunt groase; n-a fost decât o zgârietură Bărbaţii urlă, părând înspăimântaţi — Dolff! Omule, ce se petrece? — Sunt mai mulţi, zice femeia în grabă Au să vadă Trebuie să fugim! spune şi-mi întinde o mână O apuc şi mă ridic anevoios Sau încerc să o fac Afară-i ger, iar piciorul meu stâng refuză să coopereze Abia reuşesc să stau în genunchi — Du-te, icnesc eu Fugi! — Hei! strigă un bărbat Fumul îngroaşă aerul, dar pare foarte aproape Femeia îl ia pe ţâncul care abia merge şi trece în faţa mea, ascunzându-mă împreună cu odraslele ei Dacă femeia asta poate fi neînfricată cu un copil care i se ţine de picior, atunci şi eu pot să mă ridic Îmi forţez piciorul să se mişte şi apoi vin lângă ea În faţa noastră sunt patru bărbaţi, toţi cu săbii, toţi în haine decorate cu verde, negru şi argintiu Doi sunt mai tineri, probabil nu cu mult mai în vârstă decât Rhen şi Grey Ceilalţi doi sunt mai bătrâni Unul îmi ţine calul care tot dă din picioarele din spate şi-şi smuceşte capul ca să scape În spatele nostru, copiii tremură şi plâng Cel mai în vârstă se uită la mine şi mijeşte ochii — Tu de unde ai apărut? — Din cel mai groaznic coşmar al tău! mă răstesc eu El râde de parc-ar fi cu adevărat amuzat şi apoi îşi ridică sabia — Pot să-ndrept lucrurile! Sângele îmi bubuie în urechi Asta este Am să mor chiar aici Vântul şuieră şi aud un zgomot O săgeată cu pene în coadă se-nfige în pieptul bărbatului Apoi o alta, imediat mai jos Bărbatul mi se prăbuşeşte la picioare Sângele i se revarsă pe cizmele mele şi în zăpada albă Luată prin surprindere, scot un ţipăt scurt şi tresar — Veţi părăsi imediat această proprietate! se aude o voce pe care o recunosc La ordinul prinţului moştenitor din Emberfall! Rhen şi Grey Sunt călare pe cai, chiar în spatele meu Rhen ţine un arc şi o altă săgeată deja pregătită Femeia icneşte şi se apropie de mine Brusc, mă apucă de mână, iar eu îi simt degetele tremurânde Cei trei bărbaţi rămaşi strigă şi se mişcă de parcă ar avea de gând să atace cu săbiile Săgeata lui Rhen zboară, lovindu-l pe cel din mijloc în umăr Apoi o alta, atât de rapidă, că mai că n-o zăresc, îi intră în picior, făcându-l să strige şi să se prăbuşească Ceilalţi bărbaţi ezită — Am destule săgeţi cât să vă ucid pe toţi de două ori! strigă Rhen, cu altă săgeată pregătită în arc Unul dintre bărbaţi scrâşneşte din dinţi şi face un pas înainte, chiar spre femeie, iar ea ţipă şi se împleticeşte, împingându-i pe copii în spatele ei Zvrr! Zvrr! Bărbatul încasează două săgeţi în piept şi se prăbuşeşte Demonstraţia e suficientă Ultimul bărbat o ia la sănătoasa Liniştea se lasă ca o ghilotină, întreruptă numai de sunetul răsuflărilor sacadate şi îngrozite ale copiilor Şi de a mea Îmi ridic privirea spre Rhen şi Grey, pe ale căror chipuri pâlpâie auriul focului ce continuă să mistuie casa Par furioşi La picioarele mele zac trupuri neînsufleţite şi copiii scâncesc în zăpadă Mă aştept ca mintea mea să înţeleagă ce s-a întâmplat aici şi să-ncep să plâng în hohote În schimb, rostesc singurul cuvânt care-mi vine în creierul cel amorţit: — Mulţumesc! CAPITOLUL NOUĂ RHEN Mă-ntreb ce întorsătură ar fi luat blestemul dacă am fi ajuns un minut mai târziu şi-am fi găsit-o pe Harper moartă Sunt atât de furios, că-s tentat să-mi mai pregătesc o săgeată şi să aflu Flăcările se înalţă spre cer, contracarând vântul şi zăpada care se năpustesc asupra noastră Mă uit la Grey — Verifică-i pe bărbaţi! Vezi cine sunt! Se dă jos de pe cal Agăţându-mi arcul de şa, descalec mai prudent decât Grey Încă mă dor toate măruntaiele, iar goana acerbă după Harper nu m-a ajutat deloc În plus, durerea nu-mi ridică nici moralul Asta şi faptul că Harper mă priveşte cu duşmănie, de parcă eu însumi aş fi provocat totul Grey se opreşte lângă unul dintre oamenii căzuţi şi-l loveşte cu piciorul în spate — Bărbatul ăsta poartă un blazon, mă anunţă Dar nu-l recunosc La cât de rar părăsim castelul Ironrose, nici nu e de mirare Mă rog, Grey o face – însă doar în încercarea de a-l conduce pe monstru departe de oameni Trecând la următorul, dă la o parte reverul hainei şi-i scoate un cuţit de la cingătoare — Bune arme! Aş spune că mai bune decât ale hoţilor de rând Bebeluşul se agită în dreapta mea şi, când mă uit într-acolo, femeia desculţă se albeşte la faţă şi încearcă să-l liniştească Pare să o ţină pe Harper de mână Uitându-mă la hainele lor şi la cât de uscăţivă este femeia, îmi dau seama că nu prea ai ce să iei de la familia asta – şi, acum, cu atât mai puţine Când mă apropii, femeia icneşte şi cade în genunchi în zăpadă — Copii! şuieră ea şi toţi o imită imediat, deşi se apropie mai mult de mama lor Ţâncul se agaţă de umărul ei şi mă priveşte cu ochi mari şi negri Femeia o trage pe Harper de mână — E prinţul moştenitor, şopteşte ea Trebuie să îngenunchezi! Mă opresc în faţa ei Fulgii i se agaţă în buclele negre, iar hainele pe care le poartă nu sunt deloc potrivite pentru o astfel de aventură Mâinile îi sunt pătate de sânge uscat Are sânge şi pe buză, iar obrazul i se umflă O cercetez cu atenţie şi întind o mână ca să-i ridic bărbia — Tot mai pretinzi că nu te-ai rănit, domniţă? Femeia icneşte de uimire şi-i dă drumul lui Harper — Stăpână! şopteşte ea Iartă-mă! Harper îmi dă mâna la o parte — N-am păţit nimic Lângă noi, băiatul mai mic începe să sughiţe, tremurând în zăpadă lipit de mama sa Mă uit la femeie — Ridică-te! Copiii nu trebuie să îngenuncheze în zăpadă Ea ezită şi apoi se ridică, ţinându-şi capul plecat, dar răsuflarea i se poticneşte ori de câte ori se uită la clădirea în flăcări din spatele meu — Vă suntem îndatoraţi, spune femeia Luaţi tot ce avem! — Nu iau de la cei care nu au nimic, îi spun Cum te numeşti? — Freya Înghite în sec Ochii îi sunt mari cât cepele — Alteţă! — Freya Cine sunt oamenii ăştia? Ce vor de la tine? — Nu ştiu Vocea îi tremură — Am auzit zvonuri despre o invazie în nord, dar… Amuţeşte, apoi adaugă: Sora mea şi soţul ei au murit Asta-i tot… Asta-i tot ce aveam… Doi dintre copii încep să plângă, agăţându-se de fustele mamei lor Harper se apropie de Freya — E în regulă! spune ea cu blândeţe O să găsim noi o soluţie Îşi ridică privirea necruţătoare la mine În mod evident, eu sunt cel care trebuie să găsească o soluţie — Cândva, era un han chiar spre nord Îl ştii? o întreb Femeia îndrăzneşte să se uite la mine — „La mistreţul strâmb”? Da, desigur, dar… Flăcările îi atrag din nou privirea — N-am nimic N-am bani… N-am cu ce plăti, spune şi-l trage pe copilaş mai aproape, ştergându-şi obrazul cu o mână tremurândă Fata se apropie şi vorbeşte printre lacrimi — Dar suntem împreună Mereu spui că totul e bine dacă suntem împreună Din câte-mi dau seama, au să-ngheţe împreună Mă gândesc la ameninţările lui Lilith şi mă-ntreb dacă n-aş fi mai milostiv ucigându-i pe toţi acum, înainte ca monstrul să-i vâneze fără contenire Femeia şi copiii ei sunt slabi ca nişte beţe Regatul meu a sărăcit, iar eu nu pot face nimic în privinţa asta, lucru care-mi aminteşte că, dacă reuşesc să rup blestemul, tot sărac lipit pământului am să rămân Harper îmi aruncă o privire urâtă — Nu-i ajuţi dacă te holbezi la ei Mi-o imaginez criticându-l aşa pe tata şi cum, apoi, el i-ar lovi şi celălalt obraz cu dosul palmei Dacă ar fi fost acum aici, probabil pe mine m-ar fi pălmuit fiindcă nu am pocnit-o E venită doar de o zi şi sunt deja epuizat — Domniţă! rostesc încordat Aş vrea să vorbim între patru ochi — Bine! îmi răspunde ea şi se îndepărtează şchiopătând vizibil şi lăsându-mă în urmă După zece paşi, o apuc de braţ şi o întorc cu faţa la mine, măsurând-o sceptic din priviri — Cine te crezi? — Dar tu cine te crezi? Ai un castel uriaş, cu o sută de camere Nu poţi să le oferi câteva şi lor? Ridic din sprâncene — Aha, deci fugi de la castel, dar ai lăsa o altă femeie să aibă parte de destinul tău? — Ai prefera să-i laşi să îngheţe în zăpadă? Halal prinţ! Dă să-mi întoarcă spatele, dar o prind de mâneca bluzei de lână şi o ţin pe loc — Ştii de ce au venit bărbaţii ăia după ea? Îi arăt cadavrele din zăpadă — Ştii că voiau să te ucidă? Vrei să-i mai pofteşti şi pe alţii? Ea îşi încleştează maxilarul — Ştiu că i-ar fi măcelărit pe copii dacă n-aş fi apărut eu Ştiu că încercau să-i ia pământul în numele coroanei Ce ştii despre asta? — I-ar fi măcelărit pe copii dacă Grey şi cu mine n-am fi… Încremenesc în clipa-n care, printre gândurile pline de furie, îmi dau seama ce a zis la final — Ce-ai zis? Ea se smuceşte din prinsoarea mea — Am zis că bărbaţii ăia încercau să-i ia pământul pentru coroană Adică pentru tine, nu? — Dacă asta au spus, minţeau Când îl aud pe unul dintre copii râzând cu bucurie, din toată inima, întorc capul Grey şi-a întins mantia în zăpadă pentru copii şi pare să se strâmbe la ei Un băieţel cam de patru ani şi-a găsit curajul să lase fustele mamei, iar cel care abia învaţă să meargă chicoteşte şi tremură, totodată, spunând: „Încă o dată, încă o dată!” Când Grey vede că îi privesc, se ridică şi devine imediat serios Harper şi-a pierdut răbdarea cu mine — Toţi îngheaţă de frig, spune ea Dacă nu-i ajuţi, pleacă! Dar eu am de gând să-i ajut Se întoarce lângă Freya şi-şi dă jos sacul de pe umăr — Aveţi mâncare aici, îi zice Harper, abţinându-se să nu tremure S-ar putea să fie un pic strivită, dar tot e mai bun decât nimic Femeia se uită la Harper, la sac şi din nou la Harper — Domniţă, şopteşte ea Nu pot… — Ba poţi, o contrazice Harper şi scutură uşor săculeţul Ia-o! Femeia înghite în sec şi o ia de parcă înăuntru ar fi vreo otravă, deşi copiii încep deja să scotocească în ea — Mamă! spune ţâncul Dulciuri! — „La mistreţul strâmb” nu e departe, zic eu O să ne ducem până acolo înaintea voastră şi o să facem rost de o cameră pentru tine şi pentru copii Harper pare uimită — Ai de gând să ne laşi singuri? O ignor şi-mi scot şi eu mantia — Grey, urcă-i pe copii pe cei doi cai Mă opresc în faţa Freyei şi-i acopăr umerii cu mantia Surprinsă, înlemneşte şi se retrage, clătinând din cap — Alteţă… Nu pot… — Veţi îngheţa aici Mă uit la Grey, care-l aşază pe băiatul mai mare în şa — Comandantul gărzii mele o să vă apere pe drum Harper urmăreşte totul, nedumerită — Tocmai ai spus că tu şi Grey o să plecaţi înainte — Nu, domniţă Mă întorc să o privesc — Mă refeream la noi doi Ea deschide gura şi o închide Am lăsat-o fără replică Apoi, buzele-i descriu o linie subţire — N-a mai rămas niciun cal — Ba mai e unul Întorc capul şi fluier – sunetele scurte şi intense străpung aerul nopţii Potcoavele lovesc pământul şi Ironwill iese din fumul gros Armăsarul se opreşte înaintea mea şi-şi împinge afectuos capul în umărul meu Îi prind căpăstrul şi-l mângâi uşor unde-i place, chiar sub coamă Harper cască ochii şi, apoi, un zâmbet îi înfloreşte pe chip — N-a fugit! constată ea şi-i atinge botul, după care îi îmbrăţişează grumazul Frumos truc! Toţi caii vin aşa când fluieri? — Nu toţi, îi răspund pe un ton jucăuş Doar al meu Zâmbetul îi piere de pe faţă — Al… tău… — Ai ales bine! Îndrept frâiele, mă prind de şa şi, după ce încalec, îi întind o mână Ea mă fixează cu privirea, vădit nehotărâtă Dau din cap spre Freya şi copii — Nu le este mai cald, domniţă N-ar trebui să mai amânăm plecarea O privesc de sus — Dar, pe de altă parte, uit că ai părăsit castelul Ironrose cu un scop în minte Preferi să-ţi continui călătoria? Vorbele mele îi atrag atenţia Freyei, pentru că ezită înainte să-l ridice pe cel mic în faţa fetei Îngrijorată, se uită când la mine, când la Harper Şi Harper observă că este neliniştită şi îşi încleştează maxilarul — Nu Vin! Apoi, se întinde şi mă ia de mână * În alte împrejurări, m-aş bucura să călăresc însoţit prin zăpadă şi să simt în spate trupul unei fete cât mergem la trap pe un drum liniştit Aerul e înviorător şi rece, iar zăpada nu mi-a mai atins demult pielea Dar în seara asta, rănile magice din abdomen mă dor, făcându-mă să agonizez la fiecare pas Harper se agaţă de cingătoarea la care-mi ţin sabia în loc să mă cuprindă cu braţele – e clar că refuză să se apropie mai mult decât e necesar Liniştea rece ne învăluie, întreruptă doar de ritmul familiar al copitelor lui Ironwill În cele din urmă, durerea surdă se transformă într-una arzătoare şi încep să asud pe sub haine, aşa că-mi îndemn calul să meargă mai încet — Ce s-a întâmplat? întreabă Harper Nu-i nimic aici Sesizând o oarecare teamă în glasul ei, întorc capul doar cât să-i văd profilul — Calul abia mai răsuflă — Mie mi se pare că fu abia mai răsufli Aşa e, dar îmi dau seama că şi ea e în aceeaşi situaţie În aerul rece, răsuflarea ei se preschimbă în aburi la fel de repede ca a mea Mă-ntreb dacă încăpăţânarea a împiedicat-o să-mi spună mai devreme să ne oprim Cam tot aşa cum şi eu m-am abţinut din cauza propriei mele îndărătnicii — Se pare c-ai un talent deosebit să dai peste probleme Tace câteva secunde, dar ştiu că se gândeşte, aşa că aştept — Încercam să găsesc un drum spre casă, răspunde în cele din urmă Sau măcar… pe cineva care să mă ajute — În Emberfall nu-i nimeni care ar putea să te ajute să ajungi acasă Deşi ar trebui să te-ndrepţi spre sud, dacă îţi doreşti alţi tovarăşi, o anunţ şi ridic o mână ca să-i arăt După cum vezi, drumul spre vest de Ironrose trece doar prin mijlocul unor terenuri agricole — Nu văd decât zăpadă, Rhen Ezită, apoi adaugă: Prinţe Rhen! Rosteşte cuvântul de parc-ar vrea să mă atace cu titlul meu, dar nu-i cad în plasă — Iarna asta, stratul de zăpadă este foarte gros, încuviinţez eu — Ar trebui să-ţi spun Alteţă acum? — Numai dacă poţi s-o faci fără să te arăţi atât de dezgustată — Tot nu înţeleg de ce nu pot să mă duc acasă — Între lumile noastre este un văl Nu am puterea să-l traversez — Dar Grey poate — În fiecare sezon, blestemul îi oferă puterea să o facă preţ de o oră Nici mai mult, nici mai puţin Întorc capul ca să mă uit la ea — Demult, vrăjitoria a fost interzisă în Emberfall N-ai să mai găseşti pe nimeni care să te ajute Ea amuţeşte din nou Vântul şuieră printre noi, croindu-şi drum pe sub tunica mea În spatele meu, ea dârdâie de frig, iar degetele-i tremură pe cingătoarea mea Rapid, îmi desfac curelele de pe piept, îmi dau tunica jos şi i-o ofer — Te rog, domniţă! Îngheţi Tace o clipă, dar cred că frigul e destul de convingător, pentru că o înhaţă imediat — Mulţumesc! spune cu voce joasă Şovăie — Şi tu ai să îngheţi Cu puţin noroc, o să mor îngheţat — Am supravieţuit şi-n situaţii mai grave — Chiar nu i-ai trimis pe bărbaţii ăia să-i incendieze femeii casa? Ca să poţi să-i iei pământul? — Nu Nici măcar nu pot să mă revolt Mi-aduc aminte de o vreme când aş fi făcut-o fără să mă gândesc de două ori Sincer, n-ar trebui să mă surprindă că vandalii pretind că fac aşa ceva în numele meu — De ce aici este atât de frig, când la castel e atât de cald? — Din cauza blestemului, la castel şi în împrejurimile sale, anotimpul este mereu acelaşi şi se tot repetă, până când… Caut cuvintele potrivite Rareori sunt sincer în privinţa blestemului — Până când am să duc la bun sfârşit o sarcină Dincolo de terenurile castelului, timpul se scurge mai încet, dar totuşi se scurge În spatele meu, Harper e tăcută ca o fantomă, mai puţin când o rafală de vânt face să-i tremure tot corpul Zăpada îmi acoperă mâinile, adunându-se în coama calului — Domniţă, tot mai tremuri Nu trebuie să păstrezi distanţa! Vântul care suflă printre noi scoate în evidenţă refuzul ei mut Nu mai avem mult de călătorit, adaug eu N-ar fi… Apropiindu-se de mine, îmi cuprinde talia atât de brusc, încât icnesc, şi îşi sprijină capul de mijlocul spatelui meu Trupul i se zguduie tot din cauza tremurăturilor şi trage tunica peste amândoi Mă strânge cu suficientă putere cât să mă doară, dar nu mă clintesc Sunt sigur că are mai mult legătură cu vremea, şi nu cu încrederea, însă, pe măsură ce trupul i se încălzeşte şi se linişteşte lipită de mine, îmi dau seama că începe să capete o oarecare încredere Gândul mă face să sper, puţin câte puţin Îşi ajustează prinsoarea, făcându-mă să şuier printre dinţi şi s-o apuc de încheietură — Câţiva centimetri mai sus, domniţă Dacă nu te superi! Ea îşi mişcă mâinile — De ce? Te-au rănit? — Nu, e o rană mai veche Harper acceptă minciuna cu uşurinţă, însă mie nu îmi face nicio plăcere Faptul c-am câştigat acest moment mi se pare de o mie de ori mai satisfăcător decât să manipulez femeile cu neadevăruri fermecătoare şi promisiuni deşarte În întuneric şi împreună, sus pe spinarea unui cal, mă simt tentat să uit blestemul şi să pretind că trăiesc doar acum, în această clipă — Ce ai fi făcut dacă n-am fi ajuns? o întreb încetişor — Le-ai văzut săbiile? îmi vorbeşte cu faţa lipită de spatele meu Sunt sigură c-aş fi murit Sinceritatea din vocea ei mă face să râd — Încep să mă-ntreb dacă ai fi găsit o cale să scapi şi din asta Cum de ai reuşit să pleci de la Ironrose fără ca Grey să observe? — Presupun că nu ţi-ai văzut spalierul — Ai coborât pe spalier? Abia poate să încalece un cal Cu siguranţă e nebună! — Nici măcar nu-i sub ferestrele tale! — Crede-mă, mi-am dat seama când am izbit pământul Nu-i de mirare că am găsit-o înfruntând oameni cu săbii în mâini în faţa unei case în flăcări Data viitoare, probabil o să fie o armată — Aşa rănită cum eşti, ai ales să sari… — N-am nicio rană! — Atunci, ce ai păţit? vreau eu să aflu Domniţă, între mândrie şi negare este o diferenţă Nu zice nimic, însă tăcerea ei aduce mai mult a resemnare, nu a furie Cumva, mă aştept să se desprindă de mine, dar nu o face — Sufăr de paralizie cerebrală, spune ea pe un ton scăzut Ştii ce înseamnă? — Nu — Mama a avut probleme când m-a născut Aveam cordonul ombilical în jurul gâtului şi m-am blocat în canalul de naştere Din cauză că n-am avut suficient aer, mi-a fost afectat creierul Unii muşchi nu s-au dezvoltat cum trebuie Se opreşte, dar am senzaţia că mai are ceva de zis, aşa că aştept — Boala asta nu-i afectează pe toţi la fel, continuă ea Unii oameni nu pot să meargă sau să vorbească, sau sunt nevoiţi să folosească un scaun cu rotile În copilărie, starea mea a fost mult mai gravă, aşa că a trebuit să fiu operată ca să mi se îndrepte piciorul stâng Încă mai am probleme cu echilibrul şi şchiopătez, dar sunt cu adevărat norocoasă Mă încrunt — Ciudat mai defineşti norocul! Harper se crispează — Vorbeşti ca unul care locuieşte într-un castel cu o rezervă nesfârşită de mâncare şi vin, dar care spune că e blestemat Mă zbârlesc tot – mi-a rănit orgoliul — Nu ştii nimic despre mine! — Nici tu nu ştii nimic despre mine! O linişte plină de încordare se aşterne între noi — Ţi-ai recăpătat energia? o întreb în cele din urmă — Mda Tu? — Da Fără să mai spun ceva, mân calul la galop Abia mai târziu, după ce ajungem la han, îmi dau seama că, în ciuda cuvintelor tăioase, ea nu s-a mai desprins de mine CAPITOLUL ZECE HARPER Nu ştiu de ce, dar credeam că un „han” nu este doar o casă cu două etaje, ferestre cu obloane bine închise şi un firicel de fum care iese pe coş Dacă există vreun indicator, întunericul şi zăpada îl ascund cu totul Când Rhen opreşte calul, mă îndrept de spate şi mă dezlipesc de el De-a lungul călătoriei, între noi s-a creat un cocon mic de căldură, iar tunica lui – de piele îmblănită – miroase a portocale şi cuişoare Trupul meu îşi doreşte să rămână aici Şi tocmai de aceea trebuie să păstrez distanţa O fi el chipeş, curajos şi manierat, dar, dincolo de toate astea, răpeşte oameni Dimineaţă, a răsucit cheia în broască Brusc, aerul dintre noi devine apăsător — Eşti sigur că am ajuns unde trebuie? E primul lucru pe care-l rostesc de când ne-am răstit unul la celălalt, iar el mă priveşte peste umăr Nu-i pot citi expresia, aşa că habar n-am dacă este supărat, dacă am făcut un armistiţiu sau dacă am să fiu nevoită să găsesc din nou o cale de scăpare — Da, domniţă — Vrei să nu-mi mai zici aşa? — O fac în semn de respect Dacă mă însoţeşti, oamenii presupun că eşti o domniţă, o slujitoare sau o târfa Ridică din sprâncene — Preferi vreuna dintre ultimele variante? Acum vreau să-i dau un pumn — Descalecă, Rhen! Trecându-şi un picior peste grumazul lui Will şi coborând, îmi întinde o mână Nu i-o accept — I-ai oferi mâna unei slujitoare sau unei târfe? Nu se clinteşte — Mi-ai pus o întrebare Ţi-am răspuns N-am vrut să te insult — Şi dacă aş fi o prizonieră? Dacă le-aş spune că m-ai răpit? Rhen rămâne cu mâna întinsă — Sunt prinţul lor Probabil s-ar oferi să te lege fedeleş şi să te închidă în grajdurile lor Cât de arogant poate fi! Îi ignor mâna şi-mi las piciorul să alunece prea repede peste crupa armăsarului, doar ca să-i fac în ciudă În ciuda mea Genunchiul stâng mi se-nmoaie când ating pământul cu piciorul El se repede să mă prindă Gestul micşorează distanţa dintre noi şi simt cum mă ţine uşor de mijloc Pe întuneric, arată mai tânăr decât pare, de parcă viaţa însăşi i-ar fi îmbătrânit privirea, iar restul trupului n-a reuşit să ţină pasul Pielea-i bronzată este palidă în umbrele luminate de lună şi primele tuleie de păr abia îi acoperă obrajii — Poţi să stai în picioare? mă-ntreabă cu blândeţe Dau din cap Pentru o clipită, lumea pare să se schimbe, de parc-aş fi la un pas de a înţelege totul Vreau să aştepte, să rămână pe loc, să-mi mai dea o secundă Însă el se îndepărtează şi, ajungând la uşa hanului, bate cu putere Nu se întâmplă nimic Tremur Trupului meu îi lipseşte căldura lui, iar eu trebuie să mă tot conving că tovărăşia asta forţată este falsă, că el este duşmanul aici Ridică pumnul ca să bată în uşă, însă de data asta se deschide, iar în prag apare un bărbat masiv de vârstă mijlocie cu un felinar într-o mână şi un cuţit cu lamă scurtă în cealaltă Mustaţa şi barba deasă îi încadrează chipul şi poartă un şorţ de piele plin de pete — Plecaţi de-aici! strigă bărbatul şi mişcă felinarul cu destulă forţă cât să-l facă pe Rhen să se retragă un pas Asta-i o gospodărie liniştită! — Mă bucur să aud asta! spune Rhen Căutăm un adăpost liniştit Bărbatul ridică cuţitul — Niciun om cu intenţii bune nu caută adăpost după lăsarea întunericului Pleacă! În spatele lui se mişcă ceva O femeie se uită pe furiş de după un colţ, strângând tocul uşii cu degetele-i albe Rhen face un pas înainte, furia simţindu-se periculos de intens în tonul său — Eşti sau nu proprietarul hanului? Mă apropii şi eu de el — Rhen, spun încetişor Se tem de noi Să-i lăsăm în pace! — Rhen? Bărbatul se albeşte la faţă Mişcând felinarul ca să se uite la Rhen din cap până-n picioare, scapă cuţitul — Alteţă! strigă el Iertare! Nu v-am văzut… nu… Forţa cu care cade-n genunchi mă face să mă crispez — Nu te-am recunoscut! Iertare! — Eşti iertat De două ori, dacă ai camere libere — Am! bolboroseşte bărbatul Avem! Familia mea poată să doarmă în grajd, Alteţă! adaugă şi caută să se dea din calea lui Rhen, plecându-se în acelaşi timp Ia-ne casa! Ia-ne… — N-am nevoie de casa voastră, zice Rhen O femeie şi odraslele ei au fost victimele unui incendiu Ar trebui să sosească în curând, însoţiţi de comandantul gărzii mele — Bineînţeles! Bineînţeles! Vă rog, intraţi! Bărbatul ne face semn şi apoi strigă, uitându-se peste umăr la scara din partea din spate a încăperii: Bastian! Vino şi îngrijeşte-te de caii lor! Trecem pragul şi căldura este atât de îmbietoare, încât îmi doresc să mă-ntind chiar acolo, pe covor — De cal, îi spun bărbatului Avem doar unul El dă rapid din cap, de parcă ar fi cel mai obişnuit lucru din lume — Da Da, desigur! Rhen îmi ia cu grijă tunica şi mă-ntoarce cu faţa spre el — Mă duc să văd cum e cu odăile Încălzeşte-te lângă foc, domniţa mea! zice el, accentuând uşor cuvintele Vreau să protestez, dar Rhen se apropie şi-mi şopteşte aproape lipindu-şi gura de gâtul meu: — N-aş călători niciodată cu o slujitoare Alegerea îţi aparţine Pielea mi se face ca de găină acolo unde suflarea lui mi-o gâdilă uşor — Domniţă, atunci — Bastian! urlă bărbatul din nou Caii! Jenat, îmi aruncă o privire şi se corectează: Calul! Un băiat, care sigur nu are mai mult de nouă ani, coboară împleticit scările frecându-se la ochi, părul şaten-roşcat ridicându-i-se în toate părţile — Dormeam, tată! Ce cal? Ce? — Bastian! Bărbatul îi vorbeşte aspru, printre dinţi: Avem oaspeţi de viţă nobilă! Ai să te îngrijeşti de calul lor! Băiatul încă se freacă la ochi şi se uită la mine şi la Rhen, însă nu foarte atent — Da’ familia regală a fugit cu ani în urmă Lângă mine, Rhen încremeneşte — Bastian! şuieră bărbatul — Ce-i? Mereu spui că-s prea buni sau morţi ca să se deranjeze cu… — De-ajuns! Bărbatul îşi ridică palmele în faţa lui Rhen — Te rog să-l ierţi, Alteţă! E tânăr, nici nu s-a trezit cum trebuie… — Nu suntem nici prea buni, nici morţi Rhen se uită la băiatul care păleşte un pic la asprimea din vocea lui — Însă acum suntem aici — Du-te! se răsteşte bărbatul la fiul său Bastian coboară grăbit şi celelalte trepte ca să-şi pună cizmele Trecând în goană pe lângă noi, înşfăcă o mantie dintr-un cârlig din apropierea uşii — Am să pun supa la încălzit, Alteţă, spune femeia în pripă, ca şi când ar vrea să se revanşeze pentru obrăznicia fiului ei Am şi nişte pâine proaspătă, dacă vrei Nici măcar nu aşteaptă un răspuns, ci dispare pur şi simplu după un colţ Eu rămân lângă Rhen şi rostesc pe un ton scăzut: — Oamenii fac mereu ce vrei tu? — Nu mereu Se întoarce şi se uită la mine cu o expresie enigmatică — După cum se vede Căldura îmi cuprinde obrajii înainte să-mi dau seama şi mă văd nevoită să-mi mut privirea — Haide, îmi zice apoi pe un ton oarecum mai blând Stai jos! Pare o idee mai bună să mă aşez decât să roşesc în faţa lui Traversez încăperea ca să mă aşez pe marginea unui scaun din apropierea vetrei Căldura focului e atât de plăcută, iar tapiţeria scaunului este atât de moale, încât, aproape fără să vreau, mă trezesc lipindu-mă de spătar Femeia îşi face din nou apariţia cu două căni mari şi aburinde Îi oferă mai întâi una lui Rhen şi apoi mi-o aduce mie pe cealaltă — Mied de mere, domniţă, spune cu mândrie în glas Am avut o recoltă bogată toamna asta! — Mulţumesc! Căldură cănii este atât de plăcută pentru degetele mele bătătorite… Sorb prelung Dintr-un motiv oarecare, mă aşteptam să fie precum cidrul fierbinte, dar miedul are gust de mere scufundate într-o cadă de bere cu miere — Este uimitor! Femeia face o plecăciune — Băiatul meu s-a ocupat de calul vostru, mă anunţă ea Aprinde focurile în camerele de la etaj Alteţa Sa a zis că aţi călătorit mult astăzi Îmi trec o mână peste faţă — S-ar putea spune şi aşa Clipesc la ea — Îmi pare rău… Pot să te întreb cum te cheamă? — Mă numesc Evalyn, domniţă, îmi răspunde şi mai face o plecăciune Pe soţul meu îl cheamă Coale, iar cu fiul nostru, Bastian, ai făcut deja cunoştinţă — Eu sunt Harper — A, Lady Harper! Suntem foarte onoraţi! Ezită, apoi: Dacă sunt prea indiscretă, te rog să-mi spui! Dar zilele astea nu prea mai auzim multe de familia regală Numele şi accentul tău nu-mi sunt cunoscute Eşti dintr-un ţinut din afara regatului Emberfall? Clipesc — Se poate spune şi aşa — O, ce minunat! zice femeia şi bate din palme Regele a închis graniţele de ani de zile şi mulţi cred că oraşele noastre au suferit pentru că n-au avut cum să facă negoţ Puţini au călătorit în ultimii ani Se albeşte la faţă şi se grăbeşte să adauge: Nu c-aş pune la îndoială decizia regelui, domniţă! — Bineînţeles că nu! încuviinţez eu, iar uşurarea i se citeşte pe chip — Dar ai venit cu prinţul, deci înseamnă că trebuie să ne aşteptăm la nişte schimbări Spune-mi, cum se numeşte ţinutul tău? Arunc o privire spre Rhen şi-mi doresc să nu-i mai vorbească lui Coale şi să vină să mă ajute să-mi dau seama cum să scap de discuţia asta — DC, răspund încetişor — Lady Harper din Disi, rosteşte Evalyn cu admiraţie în glas Ce veşti îmbucurătoare! Apoi, icneşte — Eşti prinţesa Harper? O să aibă loc o nuntă? Poate că frigul mi-a îngheţat neuronii — Nu sunt… Ai spus nuntă? Evalyn se apropie şi mă priveşte cu sprâncenele ridicate — Da, domniţă O nuntă? Îmi ia o secundă să înţeleg la ce se referă — Nu! Mă ridic brusc şi aproape vărs cana — Nu! N-o să aibă loc nicio nuntă! — A! Se negociază Evalyn dă din cap cu înţelepciune — Înţeleg, spune şi apoi tace o clipă Oamenii au să fie mulţumiţi Şi-au făcut atât de multe griji! Zvonurile despre invadatorii din nord sunt, într-adevăr, groaznice Noaptea, suntem nevoiţi să baricadăm uşa Despre ce naiba vorbeşte Rhen atât de mult? Întind gâtul într-o parte Nici măcar nu vreau să mă gândesc la cât de repede s-a transformat din temnicer în străjer şi, acum, în salvator — Domniţă, şopteşte Evalyn Ai căzut de pe cal? Pot să-ţi dau un leac din ierburi ca să scapi de vânătaia de pe obraz Dacă vrei să nu-şi piardă interesul, poate ţi-ar fi de ajutor… — Da, sigur! Mulţumesc! Orice, îmi spun, orice, numai s-o fac pe femeia asta să înceteze cu întrebările ei După ce pleacă, se aude o bătaie puternică în uşă Când Coale o deschide, vântul aspru năvăleşte în casă, făcând focul să pâlpâie, şi simt cum mă cuprinde iar un fior rece Grey stă în pragul uşii cu un copil pe umeri, pe jumătate ascuns în mantie În braţe ţine un altul, care doarme dus şi salivează pe uniforma lui Toţi trei sunt plini de zăpadă În spatele lui, Freya poartă-n braţe bebeluşul, urmată de fata mai mare Ea şi copiii par sleiţi de puteri Mă ridic de pe scaun — Aici! Te ajut eu! Evalyn e mai rapidă, ivindu-se de după colţ — Freya! O, Freya, săraca de tine! Când mi-a spus de copii, m-a îngrozit gândul c-ar putea fi vorba despre tine Vino, camerele sunt pregătite! Am să te ajut să-i duci la etaj Supa este pe foc Rapid şi eficient, îi ia pe copii de la Grey şi-i conduce spre scări, Freya urmându-i îndeaproape Grey îşi curăţă mantia de zăpadă şi i-o dă lui Coale, care o agaţă în cuierul de lângă uşă — Vă rog, încălziţi-vă lângă foc! insistă Coale Am să aduc mâncarea Bastian o să se îngrijească de ceilalţi cai Bărbaţii se aşază pe vatră în faţa mea, blocând aproape toată lumina focului Din cauza zăpezii topite, părul şi hainele lui Grey sunt ude, iar obrajii îi sunt roz de frig, însă ochii negri îi sclipesc şi privirea îi este atentă Pe cât de obosită şi rănită mă simt eu, pe-atât de vioi pare Grey Ceva greu se izbeşte în uşa de la intrare, făcându-mă mai să sar de pe scaun Cu sabia deja scoasă pe jumătate, Grey se ridică, însă uşa se deschide şi băiatul intră înăuntru, scuturându-şi zăpada din păr — Caii sunt în grajd, anunţă el şi-şi aruncă mantia într-unul dintre cârligele de lângă uşă Grey îşi lasă sabia să alunece înapoi în teacă şi apoi se aşază din nou pe pietrele vetrei Dacă n-aş fi ştiut deja, aş fi spus că este dezamăgit — Ce s-a întâmplat? întreb eu Vrei să te lupţi cu cineva? El îmi întâlneşte privirea — Te oferi? — Comandante! În vocea lui Rhen se simte avertismentul tăios Însă pe chipul lui Grey nu se citeşte ostilitatea La drept vorbind, umorul negru îi scapără-n privire Mă gândesc la cât de calm mi-a vorbit în dormitor, când eram gata să mă lupt cu el pentru telefonul meu mobil „Potoleşte-te! Nu-i nevoie să te agiţi atât” Mă gândesc la cum s-a strâmbat la copii, în zăpadă Sau la cum i-a purtat în braţe până aici — E-n regulă! rostesc încetişor Nu-i nimic Mă simt ca atunci când, în mintea mea, am încălcat o limită şi i-am cuprins mijlocul lui Rhen cu braţele Dintr-un ungher al minţii, o voce mă avertizează că este periculos – totul M-au răpit M-au închis Dar apoi, mă gândesc la bărbaţii care i-au atacat pe copiii Freyei, la cum unul era gata să-şi folosească sabia asupra unui bebeluş, la cum celălalt a spus „Păstreaz-o şi pe fată! Îmi plac tinerele!” La cum Rhen ar fi putut să mâne calul oriunde, iar eu nu mi-aş fi dat seama decât prea târziu – dar îşi respectase cuvântul şi venise aici Rhen se încruntă la Grey — N-ar trebui să-ţi doreşti să te implici în acte de violenţă La cum face astfel de afirmaţii — Nu-i vorba de violenţă, spune Grey, umorul dispărându-i de pe chip Aproape am uitat cum este — Cum este ce anume? întreb eu, de vreme ce Rhen nu răspunde — Să fii de ajutor Coale apare din bucătărie cu o tavă pe care se află trei holuri aburinde, o altă cană şi un coşuleţ cu pâinici Prima dată mă serveşte pe mine, iar eu mă uit la bucăţile mari de brânză care încep să se topească într-un soi de tocană maronie Rhen şi Grey îşi iau bolurile, dar Grey refuză cana pe care i-o oferă Coale — E doar ceai fierbinte, îl linişteşte Coale Ştiu că oamenii din Garda Regală au renunţat la băuturile spirtoase Grey dă aprobator din cap şi acceptă cana — Mulţumesc! Interesant! Mă uit la Coale — Mulţumesc şi eu! — Cu cea mai mare plăcere! Coale îmi mai priveşte chipul un moment şi încordarea i se citeşte pe faţă — Nevasta mea a adăugat şi nişte ierburi ca să nu te mai doară obrazul, spune şi se uită cu răceală la Rhen şi Grey înainte să se îndepărteze Am nevoie de un minut să-mi dau seama de ce – şi, având în vedere viaţa mea de dincolo de pereţii ăştia, n-ar fi trebuit să mă gândesc deloc Rup o bucată de pâine şi o înmoi în supă — Coale crede că mă baţi, zic în şoaptă Rhen îşi înalţă capul — Cine crede aşa ceva? — Bărbatul Îmi îndrept privirea spre bucătăria în care a dispărut Coale — Crede că din cauza ta am obrazul vânăt, spun şi schiţez un gest spre propriul chip, după care mai rup o bucată de pâine Soţia lui crede că urmează să ne căsătorim, că mariajul nostru e o parte din nu ştiu ce târguială între popoare rivale Rhen lasă deoparte bolul cu supă — Ce le-ai spus, mai exact, oamenilor ăstora? — Nimic! Căldura îmi cuprinde obrajii — Tu discutai cu soţul ei şi n-am ştiut ce să-i spun! — Nu suntem singuri, zice Grey abia auzindu-se şi se uită cu subînţeles către colţul îndepărtat al camerei, unde stă Bastian Vorbesc mai încet: — Nu ştiu nimic despre toate astea! rostesc printre dinţi Cum te aştepţi să le răspund la întrebări? — Aha! Aşa că ai stabilit că o logodnă care să creeze o alianţă între regatele separate este cea mai bună soluţie Rhen se-ntoarce la supa lui — Extrem de rezonabil! Îi arunc o privire încruntată — Şi de ce vorbim în şoaptă? Nu poţi să le spui, pur şi simplu, că nu suntem logodiţi? — Nu acum Chiar nu înţelegi cum funcţionează zvonurile? Nu-mi pot da seama dacă este sau nu supărat — Adică, dacă încerci să le spui că nu este adevărat, au să creadă exact contrariul? El dă aprobator din cap şi-şi rupe o bucată de pâine Am senzaţia că am stricat ceva, fără să mă străduiesc măcar — Bine! Nu mi-ai zis prea multe despre tine, deci nu-i ca şi cum aş avea habar ce să spun Rhen îşi înmoaie pâinea în supă — Aş fi putut să-ţi povestesc mai multe dacă n-ai fi coborât pe spalier, în loc să mi te alături la cină Grey mă fixează cu privirea — Aşa ai reuşit să scapi? Ai coborât pe spalier? — Am căzut Am căzut de pe spalier Şi, în mare parte, l-am distrus Mă uit la Rhen şi apoi arunc o privire spre colţul în care stă Bastian — A spus că nobilii sunt fie prea buni, fie prea morţi ca să plece de la castel Ce înseamnă asta? — Hai să-l întrebăm! Rhen lasă iar pe masă bolul cu supă şi strigă: Băiete! Vino încoace! Bastian tresare şi se uită în jur, căutându-şi în mod clar părinţii Coale apare în pragul uşii de la bucătărie şi-i aruncă fiului său o privire Băiatul se apropie încet, dar zăboveşte la distanţă, jucându-se cu tivul bluzei Se uită la Rhen şi la Grey, însă nu zice nimic — Te-ai îngrijit cum trebuie de cai? îl întreabă Rhen Bastian dă aprobator din cap — I-am periat pe spate şi pe picioare, cum mi-a arătat tata — Le-ai dat şi apă? Băiatul mai dă o dată din cap — Am spart gheaţa din troacă Rhen scoate o monedă de argint din buzunar — Mulţumesc! Bastian cască ochii mari, însă moneda îl îmbie să se apropie, iar acum este între mine şi bărbaţi O ia şi o roteşte între degete — N-am mai ţinut niciodată o monedă de argint Se uită la tatăl său, care stă în pragul uşii de la bucătărie, şi apoi din nou la Rhen — Pot să o păstrez? Rhen încuviinţează dând din cap — Dacă-i perii şi le dai de mâncare dimineaţă, ai să mai primeşti una — Aşa am să fac! îl asigură Bastian şi zâmbeşte larg — Când am sosit, ai spus ceva despre familia regală Ce ştii? Băiatului îi piere zâmbetul Părăsind bucătăria, Coale zăboveşte acum în preajma uşii, văzându-se obligat să aleagă între a se supune şi a-şi proteja fiul Cu o singură întrebare, Rhen a făcut ca atmosfera din cameră să fie de trei ori mai încordată Cred că o ştie şi el, pentru că ridică o mână — Dacă vorbeşti sincer, nu ai de ce să te temi de mine Bastian înghite şi îşi priveşte din nou tatăl — Eu… nu ştiu — Ce-ai auzit? — Tata spune… Se opreşte şi se linge pe buze, de parcă şi-ar da seama că nu a început alegându-şi cele mai potrivite cuvinte Coale vine lângă fiul său Îşi lasă mâinile pe umerii băiatului şi, pentru prima dată, în vocea lui nu se simte respectul, ci resemnarea: — Tatăl lui spune multe lucruri şi o mare parte sunt doar în glumă — Nu vreau s-aud cuvinte plăcute, hangiule Vreau adevărul — Atunci, pune-mi mie întrebări, nu fiului meu Rhen ridică din sprâncene Rămân pe scaun înlemnită, prinsă la mijloc în această confruntare Tensiunea îmi aduce aminte de cum mă simţeam când cămătarii veneau să-l hărţuiască pe tata Îmi doresc cu atâta ardoare să fug, că încerc să devin invizibilă Coale ezită, ca şi când şi-ar da seama că a îndrăznit să ceară ceva — Dacă doreşti Alteţă — Atunci, spune ce gândeşti! îl îndeamnă Rhen Tăcerea pluteşte în cameră o clipă, cât cei doi bărbaţi se luptă cu adevărul şi diplomaţia — Toţi v-ascundeţi, se aude încetişor băiatul De monstru De monstru? Există un monstru? Apoi, îmi aduc aminte de vorbele Freyei: „Sper că monstrul o să vină să-ţi vâneze familia!” Îmi dreg vocea — Monstru? Rhen se lasă pe spătar şi-şi ia cana — Înţelegi de ce caut răspunsuri de la copii — Da, vine replica tăioasă a lui Coale Unii cred că ocârmuitorii noştri au abandonat regatul Emberfall şi că trăiesc în siguranţă în altă parte, lăsându-i pe oameni să sufere din cauza creaturii care locuieşte la castel, orice ar fi ea Nu-i de mirare că suntem vulnerabili în faţa atacurilor străinilor De cinci ani tot implorăm să primim ajutor, dar strigătele noastre nu sunt auzite, poporul flămânzeşte şi rudele ne mor Aşa c-ai să-mi ierţi cuvintele aspre, dar se pare că regelui nu-i este milă de supuşii săi şi-i pasă numai de cei apropiaţi lui! Liniştea se lasă în cameră, iar atmosfera tensionată parcă e o pătură care ne sufocă pe toţi Rhen îşi lasă cana pe masă şi se ridică Emoţia îi întunecă privirea, însă dă din cap spre Coale — Îţi mulţumesc pentru sinceritate! spune şi-l apucă pe băiat de bărbie Am vorbit serios când am zis că-ţi mai dau o monedă dimineaţă O să plecăm la revărsatul zorilor Se îndreaptă spre scări Mă ridic de pe scaun şi mă duc după el — Rhen! Stai! Aşteaptă! Se opreşte, dar nu se uită la mine — Domniţă, te rog să nu fugi iarăşi! Cel puţin, permite-mi să adorm mai întâi — Ce s-a întâmplat? — Ai vrut răspunsuri Le-ai primit Mi se pare că ştiu mai puţin ca înainte — E adevărat? îl întreb în şoaptă Tatăl tău chiar îşi ţine familia în siguranţă în altă parte, în vreme ce un soi de monstru sălbatic îi omoară pe oameni? — Nu fi caraghioasă! În cele din urmă, îmi întâlneşte privirea — Bineînţeles că nu! Îmi ţin respiraţia şi-l cercetez cu atenţie, simţind că îmi mai ascunde ceva Rhen mă apucă de braţe şi se apleacă spre mine, vorbind extrem de încet, ca să-l aud doar eu: — Domniţă, tatăl meu e mort Toţi din familia mea au murit Îndepărtându-se, îmi întâlneşte privirea, dar vocea nu i se schimbă: Monstrul acela i-a ucis pe toţi CAPITOLUL UNSPREZECE HARPER În cele din urmă, epuizarea care ia locul tensiunii din casă dă naştere unei linişti profunde, deranjate numai de vântul de afară şi de focul care trosneşte în camera de zi Jumătatea din spate a hanului este împărţită în trei dormitoare care ocupă etajul, bucătăria, spaţiul în care se serveşte masa şi odăile familiei hangiului fiind la parter Freya şi odraslele ei au ocupat două dintre dormitoarele de la etaj Rhen mi l-a oferit pe cel de-al treilea, dar nu-mi doresc să fiu încuiată din nou, aşa că i-am zis că poate să-l păstreze pentru el şi pentru Grey Coale şi Evalyn au încercat să mă convingă să accept camera lor în seara asta, dar n-am de gând să-i scot cu forţa din propriul pat – mai ales dacă înseamnă că ar fi nevoiţi să doarmă în grajd, aşa cum a zis Coale când am ajuns aici În schimb, m-am cuibărit în fotoliul cu pernuţe din camera principală, învelindu-mă cu pătura grea, împletită, pe care am primit-o de la Evalyn Când Evalyn şi Coale se retrag în camera lor din spatele bucătăriei, aud cuvintele negociere şi nuntă regală şi oftez Cred că oboseala de peste zi mă prinde din urmă, pentru că adorm şi mă trezesc abia când un sfârâit şi un pocnet îmi alungă somnul În faţa vetrei, Grey pune lemne pe foc Parcă am nisip în ochi Toate lumânările au fost stinse când lumea s-a dus la culcare, aşa că şemineul e singura sursă de lumină din cameră Chipul îi este umbrit, dar îmi dau seama că este îmbrăcat Înarmat până-n dinţi — Ce s-a întâmplat? îl întreb în şoaptă — Din foc au mai rămas doar tăciunii, domniţă, îmi răspunde el la fel de încet — Nu… adică, de ce nu dormi? Se uită la mine — Poate nu ştii care sunt îndatoririle unui străjer? Mi se pare că Grey îşi ascunde umorul negru în spatele formalităţilor Un pic malefic Îmi place — Crezi că Evalyn şi Coale au de gând să-l ucidă pe Rhen în somn? Clatină din cap — Mai mult mă-ngrijorează bărbaţii care au incendiat casa Se uită spre uşă, unde vântul şuieră prin broască şi pe lângă toc — Zăpada ar trebui să ne acopere urmele, dar nu le-ar fi fost greu să ne urmărească Mă-ndrept de spate Nici măcar nu mă gândisem la asta — Şi crezi că ar ataca hanul? — Au murit nişte oameni, spune calm şi realist Cu siguranţă e posibil — Bine Nu mai dorm — Treaba ta! Se retrage în colţul de lângă scări, hainele-i negre contopindu-se cu întunericul Dacă lumina flăcărilor nu i s-ar reflecta în tăişul armelor, nici n-aş şti că e în cameră cu mine — Ai stat aici toată noaptea? şoptesc eu — Da Deşi nu îmi doresc asta, cuvintele lui mă liniştesc Scot telefonul din buzunar ca să văd cât e ceasul: e 4 02 dimineaţa Lipsesc de aproape o zi întreagă Mi se pare c-au trecut foarte multe ore, şi totuşi, parcă timpul nu s-a scurs deloc Cred că Jake îşi iese din minţi de îngrijorare Din senin, tot soiul de senzaţii par să mi se citească pe chip Sper că grijile nu-i dau pace Sper că nu e mort sau într-o celulă la închisoare sau că nu urmăreşte un legist cum trage fermoarul sacului în care se află mama Trag zgomotos aer pe nas şi apăs butonul ca să-i văd fotografiile Vreau s-o văd pe mama, dar ecranul îmi arată tot ultima poză la care m-am uitat, cea cu Jake şi Noah Par foarte fericiţi E ciudat să mă gândesc la faptul că tipul ăsta e undeva prin lume, posibil la fel de îngrijorat ca şi mine în privinţa fratelui meu — Ce faci? aud vocea lui Grey aproape deasupra mea Mormăi şi mă chinui să apăs butonul ca să închid ecranul Ţin telefonul strâns la piept — Nimic Mă priveşte de sus, din spatele fotoliului, mijindu-şi ochii Strâng şi mai tare telefonul — Nu ţi-l dau! — Nu încercam să ţi-l iau Tace şi, când îmi vorbeşte iarăşi, ceva nou se simte în vocea lui – n-aş spune că e nelinişte, ci, mai degrabă, uimire — Plângi Minunat! Îmi şterg repede obrajii şi apoi ascund telefonul sub pătură — Nu-ţi face griji! şoptesc cu glas răguşit Se îndepărtează de fotoliu şi, pentru prima dată, cred că are de gând să se întoarcă în colţul său Păşeşte uşor şi se mişcă precum o umbră În schimb, ocoleşte şi se aşază pe vatră, trăgând între noi masa joasă dintre scaune Apoi, desface un săculeţ de la centură şi scoate ceva înfăşurat într-un material roşu Deşi nu vreau, sunt curioasă — Ce faci? Despăturind materialul, îl întinde pe măsuţă şi, uitându-se în sus, îmi întâlneşte privirea — Ai spus că nu mai dormi Vrei să joci? În mână ţine un pachet de cărţi de joc Îmi umezesc buzele — Ai la tine cărţi de joc? Schiţează un zâmbet — Un străjer are mereu cărţile de joc la el Pachetul este mai mare decât cele cu care sunt obişnuită, iar hârtia pare mai groasă — Pot să Le văd? Grey dă din cap şi mi le înmânează Sunt mai grele decât mă aşteptam şi marginile le sunt aurite Când mă uit mai cu atenţie, observ că fiecare carte pare a fi pictată manual, fără cifre, dar este evident că diversele obiecte sunt grupate în mulţimi Totuşi, nu văd nicio treflă şi nicio pică — Ce sunt astea? îl întreb şi-i arăt o carte cu şase forme negre circulare El dă din cap spre carte — Pietre Coroane, precizează când i-o arăt pe următoarea Găsesc o alta — Nu-mi spune! Săbii? Mă aprobă iarăşi dând din cap şi apoi îmi face semn să mă uit la următoarea carte din pachet — Inimi, domniţă Le întind pe masă şi mă uit cu atenţie la desene Cărţile par numerotate ca într-un pachet obişnuit din lumea mea, doar că nouă e cel mai mare număr Feţele cărţilor sunt uimitor de detaliate, de la regele ce se încruntă şi poartă o coroană care pare incrustată cu nestemate adevărate, scânteietoare, la regina a cărei rochie parc-ar fi de satin Culorile sunt indicate de un semn de pe platoşa regelui şi fustele reginei Nu văd niciun K sau Q, dar e suficient să te uiţi la chipuri Apoi, mă opresc la o carte care ar trebui să înfăţişeze valetul Un bărbat blond ţine un scut, iar în mijloc se află o inimă mare şi roşie — Rhen, şoptesc eu Grey bate uşor cu degetul marginea cărţii pe care o ţin în mână — Prinţul inimilor Se întinde să ia şi celelalte cărţi, amestecându-le uşor — Apare pe propriile cărţi de joc, bâigui eu Nu-i de mirare că oamenii îl recunosc imediat Fantastic! — Şi pe banii voştri apar chipurile celor care vă conduc Grey îmi face semn să-i dau cartea şi apoi o amestecă printre celelalte cu dexteritate — Cu ce e asta diferit? Clipesc la el — De unde ştii? — Lumea ta nu-mi este chiar necunoscută Cum ar putea să fie? — Habar n-am Tot nu înţeleg ce căutai acolo şi de ce o răpeai pe fata aia Rhen spune că trebuie să ducă la bun sfârşit o sarcină Grey începe să împartă cărţile — Sunt multe lucruri despre care îmi este interzis să vorbesc Oftez — Bineînţeles! — Şi, totuşi, sunt multe despre care pot să vorbesc Terminând de împărţit cărţile, lasă şapte în faţa mea şi şapte în faţa lui Pe celelalte le aşază între noi, cu una la vedere: un cinci de sabie — Întreabă-mă tot ce doreşti — Mai întâi, vreau să ştiu ce jucăm — Răscumpărarea regelui Trebuie să potriveşti chipurile sau culorile Reginele şi prinţii pot să înlocuiască orice altă carte Câştigă primul care rămâne în mână doar cu regii – însă dacă joci o carte cu prinţul, poţi să furi unul dintre regii adversarului Repet în minte Potrivesc numerele sau culorile În ciuda oboselii, cred că mă pot descurca În mână ţin un cinci de coroană, aşa că îl las pe masă — Ştii ce fel de bani avem Deci femeia aia nu-i prima pe care ai încercat să o răpeşti — Nu Deasupra teancului, lasă un şapte de coroană Eu aşez un şapte de piatră — Câte ai răpit? Un trei de piatră — Sute Am pierdut şirul, recunosc Mâna-mi înţepeneşte pe un trei de sabie Nu ştiu la ce număr mă aşteptam, dar nu la ăsta — Sute? Ai răpit sute de femei? Mijesc ochii la el cât mă gândesc la spusele lui — Câţi ani ai, mai exact? — Exact? Nu pot să-ţi spun Blestemul a început când aveam douăzeci de ani, în prima zi de toamnă, şi durează un anotimp Dacă nu este rupt, anotimpul se repetă — Adică, ai douăzeci de ani… de o veşnicie? — Aparent, de mai mult timp decât majoritatea, răspunde el şi dă rapid din cap Când anotimpul se repetă, nu mi se pare că timpul a trecut Nu simt că am îmbătrânit E mai mult un vis decât o amintire Interesant — Câţi ani are Rhen? — Ai sosit în ziua celei de-a optsprezecea aniversări — A optsprezecea… aniversare? Azi era ziua lui de naştere? Vorbesc pe un ton mai ridicat când îmi aduc aminte de instrumentele muzicale, de mesele pline de prăjituri, produse de patiserie şi delicatese De petrecerea fără oameni — De ziua lui răpeşti o fată pentru el? Grey mă fixează îndelung cu privirea — Aleg o fată ca să rup blestemul Atâta tot Mă uit la el cu atenţie — Bine, deci ce trebuie să fac? — Odată, aş fi putut să-ţi răspund, însă văd că blestemul rezistă de atâta amar de vreme, încât nu mai sunt sigur că poţi să faci ceva, în mod conştient — Rhen a spus că trebuie să ducă la sfârşit o sarcină — Într-un fel Îmi vorbeşte cu grijă, iar eu simt că ne apropiem de nişte întrebări la care nu poate să-mi răspundă — Deci sunt prinsă aici Dă aprobator din cap — Pentru totdeauna? — Dacă blestemul n-o să fie rupt, ai să te întorci acasă la sfârşitul sezonului Nu înainte Trei luni Îmi aranjez cărţile şi încerc să nu mă las cuprinsă de panică Nimic nu s-a schimbat Nimic nu este diferit Pot să fac faţă situaţiei — Ce s-a întâmplat cu toate celelalte femei? — Asta depinde de sezon şi de fată — Au murit? — Nu toate Dar, da, unele au murit Îmi arată teancul dintre noi şi mă îndeamnă: Pune-ţi cartea, te rog! O aşez peste celelalte cărţi Brusc, parcă mi-e greu să respir Grey îmi acoperă cartea cu a lui şi jucăm în linişte multă vreme, focul pocnind vesel în spatele lui În cele din urmă, trebuie să tragă — Atât de puţine întrebări, domniţă? — De ce o faci? Lasă jos o regină de piatră — Am jurat să protejez familia regală, pentru binele ţinutului Emberfall Numai mie mi s-a oferit puterea de a ajunge în lumea ta Trage de o fâşie de piele acolo unde armura îi înconjoară antebraţul şi văd că dedesubt luceşte o brăţară — La începutul fiecărui sezon, brăţara asta îmi oferă o oră ca să ajung în lumea ta Dacă nu reuşesc să iau o fată, n-avem nicio şansă să rupem blestemul Trebuie să aşteptăm finalul sezonului şi să o luăm de la capăt Mă gândesc la spusele lui preţ de un minut — Sezonul reîncepe pentru toată lumea? — Nu Doar pe terenurile castelului Ironrose Dincolo de castel, timpul se scurge în mod obişnuit Deci de aia s-au schimbat anotimpurile când am trecut prin pădure — Şi ce-i cu monstrul despre care tot vorbesc oamenii? — Ce vrei să ştii? — Coale spune că trăieşte în castel Şovăie — E doar un zvon care să-i protejeze pe oameni de blestem, nimic mai mult — Ce fel de monstru e? Mâinile-i înţepenesc pe cărţi — E mereu altfel Dar întotdeauna groaznic — Cum adică, altfel? — Uneori, creatura este o fiară imensă cu gheare şi colţi Alteori, capătă formă de reptilă, cu gheare ca nişte cuţite Uneori – în cele mai groaznice momente –, monstrul are aripi şi poate să zboare Mă încrunt — Dar e o singură creatură? De unde ştii că nu sunt mai multe? Îmi întâlneşte privirea, însă nu zice nimic Îmi rod buza şi mai las o carte jos Toţi dorm, dar vorbesc oricum mai încet — Rhen spune că monstrul i-a ucis familia Pe rege şi pe regină? Grey dă încetişor din cap — Şi pe surorile lui, domniţă Informaţia asta n-ar trebui să mă afecteze, dar o face Nu vreau să-l compătimesc pe Rhen, dar gândurile la Jake şi la mama mă macină atât de tare, încât nu pot să mă abţin: — Coale şi Evalyn cred că regele şi regina s-au ascuns undeva Nu ştiu că au murit? Grey ezită — Dacă oamenii ar descoperi că le-au murit conducătorii, problemele ar putea deveni imposibil de controlat Revolte Un război civil Regatul ar putea fi atacat, iar noi n-avem nicio armată cu care să luptăm Mă uit la el cu atenţie — Deci regele a închis graniţele A baricadat castelul De aia a zis Evalyn că nu se face negoţ De asta-şi fac griji în privinţa invadatorilor — Prinţul Rhen a închis graniţele, cu sigiliul tatălui său El a fost cel care a răspândit zvonurile despre posibilele invazii, inspirându-i pe oameni să întoarcă spatele altora A respins încercările de a face negoţ şi a pretins că este ordinul dat de tatăl său La început, a fost înţelept din partea lui, o manevră protectoare Însă, odată cu trecerea timpului, oamenii au început să sufere, după cum vezi şi tu Da Văd Am văzut-o în cazul Freyei şi al copiilor ei Iar acum, văd cum suferă Coale şi Evalyn, deşi nu par la fel de afectaţi Jucăm o vreme în tăcere, până când mai rămân cu trei cărţi şi sunt nevoită să trag altele Nimeresc un prinţ de sabie Zâmbesc şi i-o arăt — Ha! N-ai spus c-aş putea să-ţi răpesc regii cu asta? — Doar unul, răspunde şi lasă cartea jos Strecor regele printre celelalte cărţi ale mele — Acum, victoria mea e doar o chestiune de timp — Mai vedem — Ai jucat cărţi şi cu celelalte sute de fete? — Nu Asta mă surprinde — De ce nu? El îşi masează maxilarul — E o întrebare complicată, domniţă Probabil din acelaşi motiv pentru care n-am fost niciodată nevoit să le înfrunt cu o armă Îl privesc cu atenţie — Mă insulţi? — Nu Lasă pe masă un patru de inimă — Dimpotrivă, chiar Nu ştiu ce să cred Cuvintele rostite pe-ntuneric, în toiul nopţii, par mereu mai însemnate decât în orice alt moment al zilei — Cu Rhen joci cărţi? Grey dă aprobator din cap — Deseori — Pot să te mai întreb ceva despre blestem? — Poţi cu siguranţă să-ncerci Las un doi de inimă şi rămân cu doar două cărţi în mână: regele pe care l-am confiscat şi un nouă de sabie Lui Grey îi mai rămân patru — Cine a fost blestemat? Doar el? Sau şi tu? Grey inspiră adânc, făcându-mă să cred că nu are de gând să-mi răspundă, însă apoi îmi spune: — Răspunsul meu la întrebarea asta s-a schimbat odată cu trecerea timpului, domniţă Cândva, ţi-aş fi spus că doar Alteţa Sa a suferit, zice şi pune un nouă de inimă peste teancul de cărţi Un nouă! Vreau să las pe masă şi ultima mea carte, dar Grey le-ntoarce pe celelalte trei ale lui Toate cu regi Sunt uluită L-am urmărit luând şi lăsând cărţi de când am început şi niciodată n-aş fi presupus că are unul, cu atât mai puţin trei — Ai câştigat! Nu savurează victoria ci, în schimb, începe să adune cărţile — Încă un joc? — Desigur! Acum vreau să-i urmăresc jocul — Nu mi-ai mai zis cine altcineva mai e blestemat, îi spun cât împarte cărţile Dacă nu e Rhen, atunci eşti tu? — Nu Lucrurile nu-s chiar atât de simple Îşi ia cărţile şi-mi întâlneşte privirea — Încă nu ţi-ai dat seama? Blestemul ne face pe toţi să suferim CAPITOLUL DOISPREZECE RHEN Ca atât de multe alte lucruri, somnul mă ocoleşte Ascult cum vântul şuieră printre obloane Focul aproape s-a stins, dar nu mă interesează să-l întreţin La ce stare am, frigul îmi convine Nu mai e mult până dimineaţă, dar printre marginile obloanelor nu se strecoară nicio rază de lumină – e încă devreme Nu prea am dormit Aş vrea să pot da vina pe umflăturile din salteaua asta sau pe păturile aspre de lână împletită, dar, de fapt, ceea ce a spus Coale înainte să se ducă la culcare nu-mi dă pace „De cinci ani tot implorăm să primim ajutor, dar strigătele noastre nu sunt auzite, poporul flămânzeşte şi rudele ne mor” Mi-aş dori să pretind că nu ştiu, dar nu pot Indiferent cum alegeam să mă izolez în castel, ştiam că se întâmplă E vina mea Pentru tot Mă tot gândesc la bărbaţii care au incendiat casa „Bărbatul ăsta poartă un blazon”, a zis Grey Însă nu l-a recunoscut „Bune arme! Aş spune că mai bune decât ale hoţilor de rând” Cinci bărbaţi Organizaţi Dând foc unei case Nu-mi vine în minte niciun motiv pentru care să fi procedat aşa, asta dacă nu cumva Freya minte Dar… Îmi înfrânez gândurile, întrucât direcţia în care se îndreaptă e inutilă Toţi soldaţii de sub comanda mea au fost trimişi la graniţe cu ani în urmă, iar eu n-am pe nimeni care să aplice legile pe care toată lumea le-a uitat sau le ignoră de prea mult timp „Cinci ani”, a spus hangiul Chiar e un miracol că supuşii mei mi se mai închină – mai cu seamă că nici nu am ce să le ofer O rafală de vânt loveşte obloanele de fereastră, făcându-mă să tresar Sub niciun chip n-am să adorm aşa Trebuie să-mi găsesc o ocupaţie Mă încalţ cu cizmele şi-mi închei vesta, lăsându-mi sabia şi centura pe scaun Nu vreau să ne trezesc gazdele şi să risc să fiu ascultat pe furiş, aşa că traversez în linişte camera ca să întredeschid uşa şi să-l chem pe Grey Însă Grey nu-i aici Uimit, deschid uşa de tot Comandantul gărzii mele stă pe vatră, jucând cărţi cu Harper Mă vede imediat şi se ridică Nu pare vinovat sau supărat, dar, pe de altă parte, nici n-ar avea de ce să fie Nu reuşesc să-mi dau seama ce sentiment creşte-n mine, fierbinte şi subit Nu e chiar furie, şi nici amărăciune – astea două-mi sunt cunoscute, spre deosebire de ăsta — Ce faci? întreb eu — Joc cărţi, răspunde Harper Vorbeşte mai încet! — Nu cu tine vorbeam — Nu-mi pasă Oamenii dorm Plecând de lângă foc, Grey vine până-n mijlocul camerei — Iartă-mă, stăpâne! Cu ce îţi pot fi de folos? Îmi vorbeşte pe un ton egal, formal şi exersat, ca atunci când nu e sigur de toanele mele — Hanul e ferit de primejdii? îl întreb Sau ai fost prea ocupat ca să mai şi verifici? Expresia-i rămâne neschimbată — Hanul nu e în niciun pericol — Şi caii? — N-am vrut să plec cât timp dormeai — M-am trezit Du-te şi verifică-i! Grey dă din cap, se răsuceşte pe călcâie şi se-ndreaptă direct spre uşă Abia se opreşte ca să-şi ia mantia din cârligul de lângă uşă şi apoi iese, dispărând în întuneric şi-n zăpada viscolită Şuieratul vântului aspru face focul să pâlpâie, iar eu simt frigul din cealaltă parte a încăperii Cobor şi restul treptelor şi mă aşez pe locul lui Grey de pe vatră Cele şase cărţi ale lui sunt abandonate într-o grămăjoară, pe masă — Eram în mijlocul jocului, mă informează Harper — Observ Mă uit cu atenţie la cum sunt aranjate cărţile şi le iau pe ale lui Grey — Răscumpărarea regelui? — Grey m-a învăţat Îşi adună cărţile şi le aruncă în grămadă, rezemându-se apoi de scaun şi acoperindu-se cu pătura Eu adun cărţile şi încep să le amestec Nu prea ştiu de ce, dar am chef de ceartă — Nu mai vrei să joci? — Mi-ai trimis adversarul în viscol — Grey trebuie să-şi îndeplinească îndatoririle — Evident Mâna-mi înţepeneşte pe cărţi Căldura focului umple camera, iar lumina îi flutură pe chip, făcându-i ochii să scânteieze când se uită la mine Are un talent neobişnuit de a mă enerva O fixez cu privirea — Dacă vrei să-mi spui ceva, insist să o faci! — Nu cred că e nevoie Stăm în tăcere şi ne uităm urât unul la celălalt până când Grey se întoarce, scuturându-şi zăpada din păr şi de pe mantie Dacă sesizează încordarea, alege să o ignore — Caii sunt bine N-am văzut nicio urmă — Bun! spun eu, însă fără a mă uita în direcţia lui Nu vreau să fiu eu cel care cedează primul De îndată ce mă gândesc la asta, mă simt ca un copil Meschin, ca atunci când i-am poruncit lui Grey să iasă în viscol Harper îşi mută oricum privirea, dar nu ca şi când ar renunţa, ci mai mult ca şi cum nu i-ar păsa — Îţi mai trebuie dormitorul, prinţe Rhen? întreabă ea Ca şi înainte, îmi face numele să pară o insultă, însă acum sunt sigur de acest lucru — De ce? — Pentru că mi-ar plăcea să dorm câteva ore în altă parte, nu pe un fotoliu Îşi ia pătura pe braţ şi se îndreaptă şchiopătând spre scări Mersul ei mă surprinde de fiecare dată Este atât de încăpăţânată şi de sigură pe ea, încât mă aştept să se mişte cu o graţie şi încredere pe măsura temperamentului ei Înţeleg de ce Evalyn s-a gândit imediat la o logodnă care să făurească o alianţă între două popoare îndepărtate Modul în care vorbeşte Harper nu lasă loc lipsei de respect Ca un conducător, nu ca un supus Cred că a înţepenit şi o dor toate, pentru că şchiopătează mai rău ca înainte şi se mişcă încet, ţinându-se de balustradă ca să urce treptele După ce închide uşa de la dormitor, devin conştient de prezenţa lui Grey în stânga mea Mă uit la cărţi şi le amestec — Ia loc, comandante! Joacă! El se aşază, eu împart cărţile şi jucăm în tăcere Îmi plac cărţile Îmi plac jocurile în general, mai ales jocurile de genul ăsta: simplu la prima vedere, unde adevărata strategie este să înţelegi jucătorul Era unul dintre puţinele lucruri pe care-mi plăcea să le fac împreună cu tata Când eram foarte mic, mi-a spus că jocurile nu se rezumă la cărţile din mână sau zarul de pe tablă, ci la ocazia de a-ţi înţelege adversarul şi modul în care gândeşte Grey joacă mereu aşa cum luptă: direct, fără să ezite E un bărbat instruit să gândească şi să acţioneze imediat Joacă bine, dar mişcările lui nu sunt niciodată calculate în avans, fiind întotdeauna un răspuns la ale mele Mă-ntreb cum joacă Harper O parte din mine urăşte faptul că Grey ştie deja — Cum ai convins-o să joace? întreb în cele din urmă Aşază o carte peste grămadă — N-am făcut nimic Cu gândul la cuvintele cu grijă cântărite care au făcut-o să se apropie un centimetru de mine când eram călare, mă încrunt — N-o să meargă niciodată Nu are încredere în mine Mai rău, mă şi dispreţuieşte Grey inspiră de parcă ar vrea să spună ceva, dar cred că se gândeşte de două ori, pentru că nu face altceva decât să arunce o carte în grămadă — Spune-o! îi cer Orice ar fi, Grey Spune-o! — Cu tot respectul, stăpâne, dar cred că tu te dispreţuieşti Pufnesc, dezgustat — Fata asta ne dă de furcă O să fie o provocare la fiecare pas Nu simţi? Dacă acum nu putem face progrese, mai târziu n-o să avem nicio speranţă Grey nu scoate niciun cuvânt şi pur şi simplu aşteaptă să joc o carte Oftez şi aşez una deasupra teancului — Ştiu că ai idei, comandante — Da Multe — Dă-le glas! Îşi ridică privirea — Îmi intuieşti dinainte mişcările Uneori, mi se pare că ştii înaintea mea ce cărţi am să joc Chiar şi fără să vezi ce mână am Pe toţi zeii! — Nu mă refeream la cărţi! spun şi le las pe masă Vreau să ştiu ce gândeşti despre fata asta — Păi, asta gândesc Ezită, apoi continuă: Vorbeşti de progres Vorbeşti despre viitoarele provocări Ca de obicei, te gândeşti la ce o să se întâmple Îl fixez cu privirea Grey oftează şi adună cărţile — M-ai întrebat cum am făcut-o să joace cărţi cu mine De parc-aş fi apelat la vreun truc Grey strânge pachetul Stăpâne, n-am făcut nimic M-am aşezat şi am întrebat-o CAPITOLUL TREISPREZECE HARPER Ne întoarcem la Ironrose înainte să se fi scurs jumătate din orele dimineţii O parte din mine vrea să se împotrivească, dar nu pot să rămân la han dacă toţi cred că am un rol în logodna regală, iar evenimentele din ultimele douăzeci şi patru de ore m-au convins că sunt departe de a găsi un telefon Odată ajunşi în castel, Rhen mă conduce pe lângă mesele pline cu mâncare şi muzica din holul de la intrare – lentă şi sobră astăzi – spre acelaşi dormitor Refuz să intru — Dacă tu crezi c-am să-ţi permit să mă încui din nou aici, ai face bine să te mai gândeşti la asta! Are o expresie ostenită, dar scoate cheia din broască şi mi-o întinde — Prânzul o să fie servit peste câteva ore Pot să am încredere că n-ai să cobori pe spalier până atunci? Articulaţiile încep deja să-mi înţepenească până în punctul în care mersul devine dureros N-am să cobor pe spalier prea curând Iau cheia din mâna lui — N-o să fie nevoie să o fac Amuzamentul nu i se citeşte pe chip — Am să-l trimit pe Grey să păzească uşa asta — Cred că Grey are nevoie să doarmă — Într-adevăr Să-ţi păzesc eu camera? Ochii negri şi pătrunzători imprimă greutate cuvintelor Mă gândesc la cum i-am simţit suflarea pe gât când m-a avertizat la han Are puterea asta stranie de a-şi transforma cuvintele într-o ameninţare voalată şi o promisiune şoptită în acelaşi timp Îmi aranjez o şuviţă rebelă după ureche şi-mi mut privirea — Nu trebuie să-mi păzeşti camera Dau să intru pe uşă Apoi, mă opresc brusc Patul e abia făcut, iar pernele sunt umflate Focul duduie în şemineu Cearşafurile şi păturile pe care le-am murdărit de praf cu o zi în urmă au dispărut Flori albe se revarsă din vaza nouă de pe măsuţa lipită de perete Mireasma de iasomie şi caprifoi pluteşte în aer Rhen vorbeşte în spatele meu: — Ca şi muzica şi mâncarea, castelul respectă o ordine prestabilită a evenimentelor Ai să-ţi găseşti camera aranjată în fiecare zi Mă întorc şi-l privesc — Şi dacă o umplu de gunoaie? Sarcasmul mi se simte în voce, dar, pe de altă parte, sunt sincer curioasă Nu-mi cântă în strună — Încearcă şi-ai să vezi ce se întâmplă Mă apropii de flori şi mă aplec să le inspir mireasma Fiecare petală este perfectă Nici măcar o frunză nu e veştedă — Sunt frumoase! El dă aprobator din cap — Arabella iubea florile Ai să găseşti deseori un nou aranjament Vorbeşte pe un ton egal, fără pic de emoţie — Arabella? — Sora mea mai mare Încremenesc Nu vreau să îl compătimesc, dar, stând în camera asta, înconjurată de lucrurile surorii lui moarte, nu pot să îmi ignor senzaţiile Pentru prima dată, mă întreb cum e să trăiască într-un castel care o ia mereu de la capăt, însă fără familia lui Rhen nu s-a mişcat Nu ştiu ce să spun Una e să-l compătimesc, şi alta să i-o arăt Mă scuteşte de liniştea stânjenitoare — Te las să te odihneşti, spune el — Mulţumesc! Rhen ezită înainte ca uşa să se închidă şi, pentru o clipă, mă aştept să mă păcălească şi să mă închidă cumva sau să-mi smulgă cheia Dar poate aşa îşi arată încrederea Rhen închide uşa fără să o încuie şi apoi pleacă Mă simt uşurată Am nevoie de o pauză Prizonieră sau nu, nu e cazul să rămân murdară Intru în cada de baie Apa cu temperatură perfectă îmi ostoieşte durerea din muşchi şi-mi curăţă sângele şi murdăria de pe mâini Pe tava lustruită ca oglinda de lângă fereastră se află diverse borcane şi sticluţe Habar n-am ce-i în ele, dar toate miros fantastic, aşa că aleg una şi-i vărs conţinutul în apă Odată ce apa se umple de spumă, mă scufund şi-mi spăl bine părul De două ori, pentru că mi se pare scârbos de murdar Apoi, rămân întinsă în cadă şi mă holbez la tavan „Nu trebuie decât să te gândeşti la mine, iar eu am să-ţi apar în vise Am să te ajut să alungi coşmarurile”, îmi spunea mama întotdeauna când, în copilărie, mă trezeam din cauza coşmarurilor Povestea asta avea efect de fiecare dată Chiar unul neaşteptat de bun Am crezut că pot s-o invoc pe mama în gând până am crescut prea mult ca să mai cred în aşa ceva Acum, aş da orice să pot iar s-o invoc Ies din cadă înainte ca emoţiile să mă copleşească Nu vreau să mai împrumut haine de la o fată moartă, mai ales de la sora lui Rhen, dar simţul practic preia controlul Nu pot să umblu dezbrăcată Astăzi, pantalonii din piele de căprioară sunt negri şi se asortează de minune cu un pulover roşu mai larg, prins în părţile laterale cu şireturi de piele Fără produse de coafat, părul meu creţ este răvăşit, aşa că-l las să se usuce natural şi-l împletesc lejer într-o coadă groasă care-mi cade pe umăr Sub rochii, zeci de perechi diferite de cizme sunt aliniate pe podea, şi-mi vin mai bine decât cele pe care le-am furat din grajd, aşa că aleg unele negre care-mi ajung până la genunchi Când mă zăresc în oglindă şi-mi văd obrazul stâng uşor învineţit – albastru-gălbui –, mi se pare că arăt ca o prinţesă războinică bătută Totuşi, nu e umflat şi nici nu mă doare, iar pentru asta îi sunt datoare lui Evalyn Mă trântesc pe pat şi mă uit la tavan Mă tot gândesc la Jake şi la mama până când, copleşită de griji, nu mai pot să suport Trebuie să fac ceva Trebuie să acţionez Rhen nu a spus că sunt nevoită să rămân în cameră Deschid uşa, aşteptându-mă să-i fi spus lui Grey să o păzească, dar descopăr, încântată, holul pustiu Cântecul viorilor de dedesubt mă împiedică să mai aud şi altceva, aşa că mă strecor pe hol Din mers, arunc o privire în camerele deschise Fiecare este mai luxoasă decât alta, cu draperii de catifea, covoare de blană şi tăvi de argint cu pahare de cristal În unele camere, pe micile tăvi cu mâncare este şi vin În capătul holului, scara lată îmi dă de ales: să cobor în întuneric sau să urc spre lumină Urc Camerele de la etajul următor sunt mai mari decât cele pe care tocmai le-am lăsat în urmă, fiecare fiind mai degrabă un apartament, nu o simplă încăpere Uşile deschise conduc mai întâi spre un salonaş, apoi rândul de uşi duble dă spre paturi extravagant împodobite şi draperii magnifice De-a lungul holului ăstuia, în peretele din faţa fiecărei uşi se află o deschizătură uriaşă, cu toate că spaţiile nu sunt mobilate Ciudat Apoi, îmi dau seama E un spaţiu pentru străjeri Dac-ar exista străjeri care să stea de pază Dac-ar exista oameni care ar trebui păziţi Oboseala începe să mă cuprindă înainte să ajung la cea de-a patra cameră Parc-aş explora un muzeu fără afişe Mă uit dincolo de a cincea uşă Nu văd decât sânge Am nevoie de o secundă ca să înţeleg ce văd – şi de încă o secundă să simt mirosul de cupru Pereţii sunt pătaţi în toate nuanţele de roşu: tăieturi întunecate pe pereţii albi, dâre de ruginiu pe cearşafuri, bălţi imense de stacojiu vâscos pe podeaua de marmură Şi nu e numai sânge În bălţi zac şi alte lucruri, mai dense Mai sinistre Viscere Mă clatin şi mă prind cu mâna de cadrul uşii Nu pot să respir Vederea mi se înceţoşează Nimeni n-ar putea să piardă atât de mult sânge şi să trăiască Nimeni n-ar putea să piardă atât de mult… ţesut Ţip Nu ştiu de câtă vreme ţip, dar, brusc, simt cum mă ustură gâtul Mirosul de cupru umed şi ceva mai amărui continuă să mă şocheze Parcă am un bănuţ vechi în gură Îmi vine să vomit Iar nu mai văd limpede Am să mă împiedic şi-am să leşin într-o baltă de sânge Cineva mă cuprinde din spate cu braţele şi mă trage înapoi — Harper! E vocea lui Rhen Mă ţine strâns în braţe Îi simt pieptul lipit de spatele meu Încă văd numai sânge Ţipetele mi s-au transformat într-un bocet slab — Harper, uită-te la mine! Cu forţă, Rhen mă întoarce spre el şi mă zgâlţâie un pic — Uită-te la mine! Îl privesc Rhen Este singur Simt că pieptul parcă ar fi gata să-mi facă implozie Dacă nu m-ar sprijini, nu cred că m-aş putea ţine pe picioare — Grey? Vocea mi se frânge — Ăla e Grey? — Nu Comandantul Grey este teafăr Îmi vorbeşte pe un ton grav, dar nu lipsit de compasiune: Linişteşte-te! Inspir şi simt din nou mirosul de sânge care umple aerul Gâtul mi se strânge şi mai că-mi pierd echilibrul Lumea se învârte iarăşi Toate se-ntorc cu josul în sus şi apoi îşi revin Leşin Dar nu… Nu mi-am pierdut cunoştinţa Merg pe hol, învăluită de călduri Camera ororilor se tot micşorează, rămânând doar o uşă Fac un efort să-mi înalţ capul şi să mă uit la el, şi sunt surprinsă când îi ating umărul gol cu faţa Un soi de maiou alb, strâns pe corp şi fără mâneci, a luat locul vestei şi-al cămăşii Marginea decolteului este umedă, ca şi partea inferioară a maxilarului său Este cald şi miroase a mentă, şi pot zări o dunguliţă albă de spumă Se bărbierea Este un gest atât de normal şi atât de dezarmant… Aş putea să închid ochii şi să-mi închipui că sunt iar o fetiţă – înainte ca vieţile noastre să se destrame complet – în braţele tatălui meu, inspirându-i mirosul Dar nu sunt Şi ăsta e Rhen Îmi trec o mână tremurândă peste faţă O amintire plăcută cu tata e mai puţin binevenită decât măcelul din camera aia — Lasă-mă jos! Mă aştept să refuze, dar se opreşte şi, uşor, mă lasă cu picioarele pe podea Suntem în capul scărilor, iar el nu se clinteşte Calmul său e liniştitor şi înspăimântător totodată — Te simţi mai bine? mă-ntreabă încetişor Habar nu am — Sângele ăla e adevărat? — Da, foarte Expresia i se întunecă — Ţi-aduci cumva aminte c-ai spus că nu-ţi trebuie un străjer? — Crede-mă, regret cu vârf şi îndesat! Îmi fac întruna griji c-o să vomit pe covoarele de catifea — Ştiai ce e acolo? — Bineînţeles Se opreşte — De obicei, îi poruncesc lui Grey să zăvorască uşile, însă, de când ai sosit, am fost oarecum ocupaţi Comentariul e cu subînţeles, dar gândurile mi se învălmăşesc încercând să găsesc o cale de a înţelege ce se întâmplă Sângele era proaspăt, real şi autentic — A fost cineva rănit? — Nu, domniţă Nu cum îţi închipui tu Îl fixez cu privirea — Ce altă posibilitate mai există? Expresia lui nu trădează nimic — Etajul ăsta nu-i pentru cei sensibili Poţi să mergi? — Da Mă ţin de balustradă şi cobor o treaptă Degetele-mi tremură din cauza surplusului de adrenalină şi simt că tot corpul îmi zvâcneşte şi sunt nesigură pe picioare Rhen merge pe lângă mine, deloc îngrijorat Este atât de relaxat, încât începe să mă enerveze, făcându-mă să cred că mi-am imaginat totul Ajungem pe palier şi mă întorc, gata să mă îndrept spre camera mea, dar Rhen coteşte — Vino! îmi spune şi-mi face semn cu o mână Nu-i nimic înfricoşător în bucătării N-am poftă de mâncare după ce-am văzut măcelul din camera aia, dar îl urmez oricum Să mănânce el Eu vreau informaţii — E monstrul? întreb în şoaptă Monstrul e aici? — Nu Sângele din camera aia nu e o privelişte frumoasă, dar, până la urmă, nici nu prezintă vreo ameninţare reală Înaintează în întuneric, lăsându-mă în urmă Mă străduiesc din răsputeri să mă ţin după el În partea de jos a scării, lumina pâlpâie de-a lungul holului întunecat şi simt miresmele calde de faină şi drojdie Ar fi trebuit s-aleg de la bun început acest drum — Sângele e o parte din blestem? şoptesc Se întoarce şi, gesticulând, îmi arată totul cu scepticism — Tot ce vezi face parte din blestem Şovăi şi mă gândesc la familia lui moartă, deşi nu găsesc nicio legătură între sângele proaspăt şi oamenii care au murit cu multe anotimpuri în urmă N-ar fi trebuit să mă îngrijorez, pentru că el continuă să-mi vorbească nonşalant şi netulburat: — Vrei să bei nişte vin? Pot să aduc o sticlă din pivniţă — Nu Rhen… Înghit în sec şi vocea mi se îngroaşă de emoţie Grey mi-a povestit despre sutele de fete – unele au scăpat cu viaţă, iar altele nu, – Cine a murit în camera aia? — Nimeni — E imposibil! Mă opresc şi mă-ntreb dac-ar trebui să-ncerc din nou să fug de la castel Mă apropii de uşă — Sângele… este al ultimei fete de aici? A murit acolo? — Nu S-a întors acasă odată cu începutul noului anotimp Dacă nu vin, preferi mied sau, poate… — Nu-mi pasă ce bem! Mă opresc în faţa lui Pulsul îmi vuieşte în urechi şi sunt sigură că am o expresie feroce — Cum poţi să vorbeşti de masa de prânz, când sus ai o cameră plină de sânge? Cu mâna, lovesc peretele de piatră — Nu te mai eschiva de la întrebări! Mă priveşte cu răceală Lumina lămpii cu ulei îi licăreşte în ochi — Ţi-am răspuns direct Dacă ai altă părere, atunci pui întrebările greşite Ce vrei să ştii? — Al cui este sângele ăla? O primă urmă de mânie i se strecoară în voce – doar ca să fie alungată de resemnare — Al meu e sângele pe care l-ai văzut CAPITOLUL PAISPREZECE RHEN Întorc pe toate părţile hotărârea de a-i permite să aibă libertate Dacă fosta mea cameră i s-a părut înspăimântătoare, nu e de bun augur pentru ce urmează De fapt, probabil ar trebui să fiu în genunchi, recunoscător că n-a fugit din nou şi că, în schimb, m-a urmat de bunăvoie în bucătăriile calde din inima castelului Am amintiri plăcute cu partea asta a castelului În copilărie, coboram deseori aici, iar cofetăresele mă răsplăteau cu aluaturi împletite şi ceşti cu smântână dulce Doica mea era prietenă cu bucătăreasa şi mereu bârfeau şi râdeau cât eu desenam în faina care părea să acopere totul Vizitele mele în bucătărie au încetat – şi doica mea a dispărut – când l-am întrebat pe tata ce înseamnă că nicio fată nu poate să-i trezească interesul mai mult de două săptămâni sau de ce asta ar face-o pe mama să se simtă mizerabil Însă amintirile rămân intacte După ce Lilith m-a blestemat, după ce deşertăciunea răsunătoare a castelului a început să mă bântuie, am căutat să mă refugiez aici Căldura şi mirosul pregnant de zahăr şi drojdie îmi aduc aminte de copilărie De vremurile în care eram inofensiv Fără personal, bucătăria pare imensă Mâncarea se află peste tot, aproape revărsându-se din umbre Zecile de pâini aşteaptă pe rafturi lângă vatra în care pocneşte un foc zdravăn Supa clocoteşte într-un cazan uriaş, o zeamă groasă, cu porumb copt, pe care bucătăreasa ar fi servit-o cu masa de seară În partea cealaltă a încăperii, şase fazani se prăjesc pe o frigare ce se învârte lent deasupra focului Legumele au fost feliate şi fripte ca să fie aşezate pe platouri Brânză Nuci Produse de patiserie Peste tot Singurul spaţiu de lucru disponibil e masa mare din mijlocul încăperii peste care s-a presărat zahăr şi scorţişoară, plină cu grămezi de aluat Harper se opreşte în prag şi se uită împrejur — Sfinte… Uau! Mă apropii de masă, dau la o parte fâşiile de aluat şi trag un scăunel — Ia loc, domniţă! Vin? — Sunt sigură că mi-ar prinde bine ceva de băut Aduc o sticlă din cămara din partea din spate a bucătăriei şi torn vinul Harper mă urmăreşte Greutatea privirii ei mă nelinişteşte Mi-am pierdut demult timiditatea – sau cel puţin aşa credeam Sunt obişnuit cu intensitatea ochilor iscoditori şi a expresiilor critice Părerea lui Harper e cu totul altceva Ea este ultima mea şansă Miza mi se pare incomensurabilă Odată ce paharele sunt pline, îi dau unul lui Harper şi pe al meu îl dau imediat pe gât Îmi umplu din nou paharul Harper ia o înghiţitură mică, urmărindu-mă — Deci eşti supărat Cuvintele ei mă fac să mă opresc — De ce crezi asta? — Din experienţa mea, bărbaţii beau aşa când sunt supăraţi Faptul că pare să mă citească atât de bine nu-mi place deloc — Serios? Şi ce experienţă ai tu? Tresare aproape imperceptibil Îşi roteşte paharul cu vin, fără a renunţa la tonul sec: — Nu vreau să vorbim despre mine De data asta, sorb mai lent din pahar — Vrei să vorbim despre mine? Ca de fiecare dată când o provoc, întrebarea mea îi face ochii să scânteieze — Da, vreau Ce s-a întâmplat, mai exact, în camera aia? — Am făcut o greşeală Beau o gură de vin Deja simt efectele primului pahar — De fapt, e una dintr-un şir cu mult mai lung Ea se sprijină de masă şi mă priveşte cu atenţie — Ce fel de greşeală? Ezit Îmi cântăresc cuvintele şi mai beau o gură de vin — M-am bucurat de compania femeii nepotrivite — Şi ce? Te-a distrus? — Da Mi-a adresat întrebarea cu neseriozitate şi în mod clar nu se aştepta la acest răspuns Vocea i se domoleşte — Atunci, cum de mai trăieşti? Unde-ţi sunt cicatricele? — Nu toate cicatricele sunt vizibile, domniţă Golesc din nou paharul — Cumva, cred că şi tu ai învăţat deja lecţia asta Încremeneşte Am şocat-o Sau am jignit-o Sau cine ştie ce altceva i-am făcut — De ce n-a fost femeia potrivită? mă întreabă în cele din urmă — Ca să înţelegi asta, trebuie să înţelegi istoria noastră Fac o pauză, apoi: Când domnea bunicul meu, câţiva vrăjitori din colonia vestică Verin s-au refugiat în Emberfall, aproape de graniţa noastră nordică Din câte-mi amintesc din lecţiile mele, erau ultimii vrăjitori rămaşi în viaţă, iar regele din Verin a vrut să-i distrugă pe toţi, aşa că au fugit spre est I-au jurat loialitate bunicului meu şi n-au făcut multe probleme Îşi vindeau vrăjile oamenilor, iar bunicului i se părea că le face o favoare Magia lor era neînsemnată, inofensivă Pentru privilegiul ăsta, le cerea mulţi bani Situaţia era cu siguranţă încordată, dar el o ignora – sau nu îi păsa Când tatăl meu a ajuns la vârsta căsătoriei, la castel a venit o tânără care s-a prezentat ca fiind o pretendentă Însă era o vrăjitoare deghizată şi, odată ajunsă aici, l-a fermecat pe tata A încercat să-l păcălească să o ia de soţie Nu era foarte puternică Străjerii au reuşit să o întemniţeze şi să o execute după ce a mărturisit, dar bunicul meu şi-a revărsat mânia asupra vrăjitorilor rămaşi A trimis o armată pentru că se spunea că, odată cu moartea fiecărui vrăjitor, magia se transmitea celorlalţi, făcându-i din ce în ce mai puternici pe cei care rămâneau în viaţă Ca să se evite asta, trebuiau măcelăriţi în masă – ceea ce s-a şi întâmplat Poveştile morţii lor ar face de ruşine camera aia, continui după ce mă trece un fior Pe chipul lui Harper nu mai văd nici urmă de bănuială sau neîncredere — Şi ce s-a întâmplat? — Una a scăpat Sau s-a ascuns Mă opresc — Şi a apărut în noaptea în care am împlinit optsprezece ani Îmbrăcată ca o curteană, gata să seducă un prinţ — Şi avea cea mai puternică magie – pentru că a absorbit magia celorlalţi, care au murit — Da — De ce te-a blestemat pe tine, dacă bunicul tău a fost cel care i-a ucis pe toţi? Mă uit în pahar — Nu căuta numai să se răzbune Chiar îşi dorea să facă parte din familia regală Este foarte puternică, însă magia ei se limitează la mine, la Grey şi la teritoriul castelului Nu poate să-mi farmece întregul regat Caută adevărata putere Pentru asta avea nevoie de mine — Şi tu ai refuzat-o — Da Nu mai adaug nimic şi, după o clipă, logica îi face ochii să scânteieze — Ai refuzat-o după ce ţi-ai petrecut noaptea cu ea — Da — Probabil, după ce i-ai promis c-ai să-i aşterni întreaga lume la picioare — Nu i-am promis nimic Ezit — Deşi am lăsat-o să creadă că noaptea noastră înseamnă mult mai mult — Fermecător! Îmi mai torn un pahar de vin şi-i întâlnesc privirea — Mi-am învăţat lecţia, domniţă Poţi să fii sigură de asta! Ea îşi roteşte paharul în mâini şi mă cercetează cu atenţie Aş vrea să-i pot citi emoţia din ochi După nenumărate anotimpuri în care am ascuns adevărul în spatele minciunilor plăcute şi al poveştilor extravagante, acum i l-am dezvăluit şi nu sunt mai sigur că-l va accepta Vina mă macină Mă mint singur Nu i-am dezvăluit tot adevărul Nu i-am spus în ce am să mă transform — Nu pot să-ţi ofer nicio dovadă, îi spun, dacă asta îţi doreşti — Deci te-a blestemat să îndeplineşti o sarcină, concluzionează ea pe un ton gânditor De ce nu vrei să-mi spui care anume? — Am descoperit că a dezvălui natura sarcinii este cea mai rapidă cale de a-mi asigura eşecul — De ce? Ce se presupune că trebuie să fac? întreabă ea, cu o expresie pătrunzătoare Să mă-ndrăgostesc de tine? Mai că scap paharul din mână — Nu te arăta atât de surprins! Am încercat să-mi dau seama pentru ce ţi-ar trebui să răpeşti o fată în fiecare anotimp, iar asta-i singura explicaţie Acum înţeleg la ce s-a referit Grey când a spus că nu-i ceva ce pot să fac în mod conştient Oftez Mă priveşte în continuare şi-şi mijeşte ochii — Acu’ înţeleg de ce nu porţi cămaşă — Ai ţipat, zic eu De multe ori, şi destul de tare Ai fi preferat să aştept ca să mă îmbrac? Eşti norocoasă că nu te-am găsit cu faţa într-o grămadă de măruntaie Harper se strâmbă — Putem să nu folosim un cuvânt ca măruntaie? — Te zăpăceşti aşa uşor că mă vezi fără cămaşă? Roşeaţa din obrajii ei devine şi mai intensă, iar Harper îşi mută privirea şi se apucă să ciupească o bucată de aluat sucit de pe masă — Grey a spus că ai încercat să rupi blestemul ăsta cu sute de femei — Aşa este — Mai spune şi că nu ţi se pare că îmbătrâneşti Că e mai mult ca un vis, nu ca o amintire — Nu se înşală Îi umplu din nou paharul — În Emberfall, au trecut cinci ani Mă surprinde că n-au trecut mai mulţi, dar n-am cum să ţin socoteala Şi multe anotimpuri nici nu ajung până la final Cu o privire enigmatică, mă cercetează cu atenţie — De ce să reînceapă anotimpul mai devreme? — Anotimpul începe din nou dacă mor Aproape se îneacă cu o bucăţică de aluat — Dacă mori? — Da — Dar… cum? — Până acum, am încercat tot: să cad de la mare înălţime, să fiu tras în orice fel de ţeapă poţi să-ţi imaginezi, să mă înec Odată, i-am poruncit lui Grey să mă decapiteze, pentru că eram curios, dar a refuzat… — Bine, bine, am înţeles! Pare că i se face iarăşi greaţă — Deci pur şi simplu… revii la viaţă? — Fiecare anotimp începe în camera în care ai apărut aici, indiferent cum s-a încheiat cel anterior — Ce se întâmplă cu fata când te sinucizi? — Se întoarce acasă Din câte ştiu eu Harper încremeneşte cu mâna pe o altă bucăţică de aluat sucit — Deci aş putea să te omor şi să am ocazia să ajung acasă? — N-am cum să fiu sigur de asta Anotimpurile încep din nou Fetele dispar Mă studiază Îşi imaginează moartea mea Probabil o plănuieşte Se întreabă dacă merită să-şi asume riscul Ridic din umeri şi mai sorb o gură de vin — Dac-am fi fost în oricare alt anotimp, ţi-aş fi înmânat o armă şi te-aş fi invitat să încerci să mă ucizi — Ce-i diferit de data asta? — E ultimul meu anotimp, răspund încet Ultima mea şansă Dacă m-ai ucide, aş muri cu adevărat Îmi ridic privirea spre a ei — Nu ştiu ce s-ar putea întâmpla cu tine Auzindu-mă, amuţeşte Mâncăm amândoi din aluat Când vorbeşte în cele din urmă, întrebarea ei mă surprinde — Te-ai şi dezbrăcat cu sutele de femei? Este atât de directă încât, în alte împrejurări, m-ar intimida — Ce-ntrebare pui! Ea îşi dă ochii peste cap — Ei bine, cu siguranţă nu negi — Ba da Mă-ntreb cât de sincer să fiu Pe toate le-am ademenit în viaţa mea Ideea de a le ispiti să vină în pat cu mine mă scârbeşte – şi cu siguranţă nu le-aş forţa — De fapt, nu există crimă mai mare în Emberfall — Crimă? — Odată cu moartea, nelegiuirea se sfârşeşte Mă măsoară îndelung din priviri — Te cred — N-am niciun motiv să mint — De ce-mi spui toate astea? mă-ntreabă ea Credeam că nu poţi — De ce ai crede aşa ceva? Mă aplec peste masă şi mai iau o bucată de aluat Scorţişoara şi zahărul mi se topesc pe limbă Am început să mă satur până peste poate de mâncărurile desăvârşite din Sala Mare şi de camerele mele, dar faptul că mănânc bucăţele de aluat în bucătărie îmi aduce prea mult aminte de copilărie ca să mai fac şi nazuri Ducând bucăţica la gură, observ că Harper îşi îndreaptă privirea spre pieptul meu, urmărindu-mi mişcarea braţului Interesând Mai ales după ce s-a uitat urât la mine când a crezut că mă culc cu toate tinerele pe care Grey le aduce la castel Îşi rupe şi ea o bucăţică de aluat Acum, nu mai vrea să-mi întâlnească privirea — Pentru că Grey nu a putut — Are poruncă să păstreze tăcerea Deşi sunt curios cât de multe i-a zis — Şi tu, nu — Eu sunt prinţul moştenitor Rup o fâşie mai mare de aluat din grămadă şi-o răsucesc, rupând-o în două şi întinzându-i o bucată — Eu nu am nicio poruncă de urmat — Mereu răpeşti femei din DC? — La început nu am făcut-o, dar acum o fac — De ce? Mă întind după încă o bucăţică de aluat — La început, am căutat curtene în rândul femeilor nobile din Emberfall Am crezut că un astfel de blestem putea fi rupt cu uşurinţă Cine nu iubeşte prinţii? Pieptul mi se strânge când îmi aduc aminte — Aparent, nu multe femei — Aşadar, în cele din urmă, n-ai mai avut ce nobile să alegi… — Am căutat o femeie dintr-un sat, îmi continui povestea Îmi golesc iar paharul şi, probabil, o să-l umplu iar — O chema Corra Era o fată foarte drăguţă şi simplă Mi-am făcut o intrare grandioasă Mama ei a plâns când am anunţat-o că intenţionez să mă însor cu fiica ei Toţi sătenii au umplut un cufăr cu daruri, asigurându-i zestrea De parcă eu aş fi avut nevoie de bogăţiile lor! Ezit — Ce i s-a întâmplat Correi? întreabă Harper în şoaptă — Monstrul a sfâşiat-o bucată cu bucată Mama ei a plâns pe treptele mele şi mi-a cerut să-i spun de ce regele nu a fost în stare să-i apere fiica Harper se opreşte din mestecat — Şi regele era mort — Da Regele era mort Am alungat-o pe femeie — Şi apoi? — Am declarat că nu mai vreau să-mi supun poporul la riscuri Am pierdut prea mulţi oameni până în clipa aceea Am refuzat să-i mai sacrific — O, dar ţi s-a părut corect să Le sacrifici pe femeile din lumea mea? Lovesc masa cu palma — Află c-am intenţionat să rup blestemul cu fiecare femeie în parte, nu să-l prelungesc! Îmi aruncă o privire urâtă Mă încrunt la ea Amuţim amândoi Focul trosneşte în vatră, iar supa ameninţă să dea peste margine, dar ştiu că nu o să se întâmple asta O bucătăreasă nevăzută o să amestece în ea şi-o să domolească focul înainte să aibă ocazia să dea pe alături Mirosul de carne de pasăre gătită începe să umple încăperea Apoi, Harper îşi înalţă capul şi mă priveşte în ochi — Cui i-ai declarat? — Poftim? — Ai spus că ai declarat că nu vrei să-ţi mai supui poporul la riscuri Cui i-ai declarat asta? Îngheţ Ea mă priveşte cu ochi mijiţi — Cine-i vrăjitoarea? Îmi golesc paharul — Numele ei este Lilith — Deci ea poate să mă trimită acasă — Nu, domniţă — Poate ar trebui s-o rog Cum o găsesc? Mi se zbate coada ochiului, de parcă discuţia asta ar putea s-o invoce pe vrăjitoare — Nu vrei s-o găseşti — Dar… — Nu înţelegi că ea a provocat măcelul pe care l-ai găsit la etajul trei? Vocea-mi e joasă şi plină de ranchiună şi dureri pe care nu le uit Harper se albeşte la faţă Inspir adânc Amintirile morţii şi ale suferinţelor mi se învălmăşesc în minte împreună cu sutele de fete – fiecare fiind o aducere-aminte a faptului că le-am dezamăgit şi că nu mi-am ţinut promisiunea faţă de poporul meu Grey s-a înşelat Anotimpurile deznădejdii nu seamănă cu nişte vise, ci sunt aidoma coşmarurilor Mă ridic de pe scăunel — Iartă-mă, domniţă! Te ţin trează Să te însoţesc înapoi în camera ta? — Mai sunt şi alte surprize prin castel? — Nu astăzi — Atunci, vreau să rămân aici, spune şi se prinde de marginea mesei de parcă s-ar teme c-am să o târăsc afară din bucătărie Încuviinţez din cap şi mă întorc spre uşă — Rhen! mă strigă ea Mă opresc în prag şi mă-ntorc cu faţa la Harper — N-am să mă îndrăgostesc de tine! Cuvintele ei nu mă surprind Oftez — N-ai fi prima CAPITOLUL CINCISPREZECE HARPER Cotrobăi prin bucătărie până găsesc un castronel şi o lingură şi apoi mă apropii de cazanul suspendat deasupra focului Un polonic uriaş e agăţat într-un cârlig fixat în zidărie Îmi pun o porţie generoasă şi rup un colţ din pâinea de pe bufet Imaginile din camera scăldată-n sânge ameninţă să-mi treacă iar prin faţa ochilor, aşa că le ignor În schimb, mă mulţumesc să mă gândesc la faptul că l-a rugat pe Grey să-l decapiteze, pentru că era curios Cu o zi în urmă, mi-a povestit cum a aruncat instrumentele muzicale în foc În dimineaţa asta, mi-a zis că a încercat să-şi ia viaţa înecându-se şi lăsându-se tras în ţeapă, şi că, din sutele de femei, niciuna nu a reuşit să se îndrăgostească de el Dacă trebuia doar să găsească o femeie care să-l dorească, probabil ar fi scăpat de blestemul ăsta într-o singură zi Nu pot să neg că îmi încântă privirea Are pomeţi înalţi, un păr blond-închis care devine auriu în lumina focului, ochi căprui, care nu dezvăluie nimic, braţe musculoase şi este hotărât Oamenii se grăbesc să îngenuncheze înaintea lui, dar şi el se aşteaptă la asta Totuşi, când vorbeşte, este arogant şi calculat Nu afişează nicio urmă de vulnerabilitate sau slăbiciune De fapt, dacă are vreo slăbiciune, aceea e frustrarea evidentă că nu poate să fluture pur şi simplu o mână şi să-i poruncească unei femei să-l iubească Întreaga situaţie mă întristează peste măsură Au trecut două zile de când sunt prinsă aici, separată de familia mea El şi Grey parcă sunt de-o veşnicie prizonierii castelului Nu-mi mai par atât de periculoşi, ci disperaţi Lucru ce pare, parcă, şi mai grav Însă iubirea… Nu m-am îndrăgostit niciodată de nimeni, cu atât mai puţin de cineva care m-a înşfăcat chiar de pe stradă Mama spune mereu că încă e îndrăgostită de tata, în ciuda greşelilor lui şi a faptului că a plecat, iar asta ne înnebuneşte pe mine şi pe Jake Cu siguranţă relaţia lor nu e un standard al iubirii adevărate Ştiu de sindromul Stockholm Chiar dacă s-ar manifesta – dacă gândirea asta nu-i deja o dovadă –, ar fi o iubire adevărată? E clar că orice altceva nu e suficient ca să rupă blestemul Pe Corra, fata sărmană din sat, nu a răpit-o, dar nici nu cred că l-a iubit pentru că, altfel, blestemul s-ar fi rupt Poate i-a plăcut ideea de a fi prinţesă M-au prins ca într-o capcană, însă această Lilith i-a prins şi ea pe ei Şi acum se pare că întregul său regat suferă în vreme ce el stă în castelul ăsta şi lasă lucrurile s-o ia razna Mai rup o bucată de pâine De data asta, ezit când o duc la gură Freya şi copiii ei tremurau în zăpadă, slabi ca nişte trestii Evalyn, Coale şi tânărul Bastian se străduiau să se descurce cu ce aveau, în ciuda faptului că suntem în miezul iernii Mă uit prin bucătărie cu alţi ochi, la rafturile pline cu merinde pe care nu le mănâncă nimeni Apoi, împing castronelul într-o parte şi mă întorc în camera mea să iau un sac * De data asta, îmi e uşor să găsesc poteca prin pădure M-am gândit să aleg un alt cal, dar Will şi-a ciulit urechile la mine şi mi-a părut dornic să iasă din nou Sacii atârnaţi de şa sunt de două ori mai plini cu pâine, carne şi produse de patiserie într-o parte şi, de cealaltă parte, boccelele cu legume şi brânză tare sunt bine strânse Peste cele două pulovere port o mantie, iar în grajd am găsit o pereche de mănuşi şi o păturică pentru cal Nu mă opreşte nimeni Pe de altă parte, nici nu cer permisiunea Când lumina blândă a soarelui îmi dezvăluie arborii încărcaţi de zăpadă, mă pregătesc să înfrunt aerul rece, dar în după-amiaza asta, vremea pare ceva mai blândă Vântul nu suflă printre copaci, iar soarele străluceşte cu putere, făcând să se audă întruna pic-pic-pic în jurul nostru Taman când încep să mă-ngrijorez că mă abat din drum, dau peste ruinele casei Freyei Clădirea e arsă din temelii, iar coşul din piatră înnegrită veghează asupra unei grămezi de lemn carbonizat şi cenuşă Cadavrele au dispărut, îngropate în zăpadă sau arse în incendiu Nu stau să verific Înaintea mea se iveşte un deal şi-mi aduc aminte că de acolo nu mai e mult până la han Am să pot vedea tot drumul Îi dau pinteni lui Will, care se-ndreaptă galopând spre deal O căruţă trasă de cai se apropie din direcţia opusă — Prr! strigă un bărbat Prr! Cei doi cai de povară cafenii tresar şi se ridică pe picioarele dinapoi, împroşcând zăpada topită şi noroiul peste tot Smucesc frâiele într-o parte, încercând să evit o ciocnire directă Calul alunecă în mocirlă şi mai că mă aruncă din şa Căruţa scârţâie, pârâie şi aproape se răstoarnă, însă bărbatul pocneşte din bici, iar caii o redresează imediat Totuşi, mai multe lăzi cu marfa alunecă în partea din spate a căruţei, căzând în zăpada umedă cu un pleoscăit Will îşi muşcă zăbala şi clatină din cap, dar eu ţin bine frâiele — Îmi pare răul Nu te-am văzut! — Îţi pare rău? bodogăneşte bărbatul şi agaţă frâiele de un cârlig, după care sare din căruţă, împroşcând noroi cu cizmele Gluga mantiei îi alunecă pe spate, dezvăluind faptul că e de vârstă mijlocie, tenul îi e măsliniu şi părul, brunet Umbrele îi joacă în ochi şi îi întunecă obrajii — Da Îmi pare rău! Apuc mânerul pumnalului de sub mantie, în caz că lucrurile o iau razna, dar nici măcar nu se uită la mine, ci se repede să ajungă în spatele căruţei, ca să se holbeze la lăzile căzute Înjură în barbă şi apoi se întinde să apuce una Cred că îi e prost echilibrat conţinutul, pentru că, atunci când încearcă să o târască în partea din spate a căruţei, nu reuşeşte să o ridice peste margine Lada îi alunecă din mână şi cade iar în noroi Înjură din nou, de data asta, cu voce tare Mă întreb de ce nu-şi foloseşte ambele mâini, însă mantia i se mişcă şi-mi dau seama că-i lipseşte braţul stâng Descalec de pe Will şi mă duc lângă el — Te ajut eu! Bărbatul mă ignoră şi se căzneşte s-o ridice peste margine, însă lada cade iarăşi în noroi Lemnul se crapă şi se sparge într-un colţ — Pe toţi zeii! suduie bărbatul Apreciez că vrea să se descurce pe cont propriu, dar am cam terminat-o cu bărbaţii plini de mândrie Îmi dau mantia peste umeri şi mă aplec pentru a o ridica pe cealaltă E mai grea decât mă aşteptam Nu-mi vine să cred că le ridică de jos cu o singură mână Mă împiedic în noroi şi aproape scap lada Însă bărbatul o prinde din cealaltă parte şi, împreună, o ridicăm peste partea laterală a căruţei şi apoi ne întoarcem după celelalte Când terminăm, cizmele ne sunt pline de glod şi amândoi gâfâim din greu Mă lupt să-mi netezesc mantia Bărbatul îşi şterge fruntea cu antebraţul — Fato, dacă tu crezi că-ţi datorez mulţumiri, să ştii că n-ai să le auzi! Am să pierd câţiva bani din cauza stricăciunilor… Se opreşte deodată când privirea îi cade asupra emblemei regale cu leul şi trandafirul de pe pieptul meu Un strop de uimire îi înlocuieşte iritarea din glas — Tu eşti… Eu n-am… — Chiar îmi pare rău! Nu mă aştept să-mi mulţumeşti Dar, dacă mi-ai permite să mă folosesc de căruţa ta ca să încalec… — Bineînţeles! spune şi se grăbeşte să apuce căpăstrul lui Will Dă-mi voie, domniţă! Mă sprijin de căruţă şi mă salt pe margine Nu e la fel de periculos precum căţăratul pe spalier, dar tot am nevoie de forţă şi să-mi menţin echilibrul, iar eu mă-ndoiesc mereu de trupul meu Cu muşchii încordaţi, îmi trebuie o clipă să mă urc din nou în şa, însă, dacă observă, bărbatul nu spune nimic Rhen s-a arătat atât de încrezător când i-a aruncat o monedă de argint fiului hangiului, şi-mi doresc să fi putut şi eu să fac acum acelaşi lucru N-am ce monedă să-i ofer Dar, apoi, îmi aduc aminte de sacii atârnaţi de şa — Ţi-e foame? îl întreb Am mâncare din belşug Bărbatul se încruntă şi clatină rapid din cap — Nu pot să accept mâncare de la o domniţă care călătoreşte singură — Nu călătoresc departe Desfac un sac şi scot nişte plăcinte cu carne învelite într-o pânză de tifon — Încă sunt calde Poftim! Pare uluit, dar le ia, ţinându-le strâns la piept — Mulţumesc! Apuc frâiele — Cu plăcere! Se apropie un pas — Iertare! Ezită, apoi: Ar trebui să-mi cer scuze! Nu m-am aşteptat ca o domniţă de la curte să călătorească fără pază — N-am nevoie de protecţie, spun eu Vocea unui bărbat se aude din spatele meu — Eşti sigură, domniţă? Mă rotesc în şa – dar acum îi recunosc vocea Este Rhen Însoţit de Grey Expresiile lor nu trădează nimic: nici furie, nici amuzament — Credeai că n-o să venim după tine? întreabă Rhen Îmi impun să afişez o expresie la fel de neutră — Ai spus că nu sunt prizoniera ta Căruţaşul pare uimit Se uită la mine şi la bărbaţi — Alteţă! rosteşte el respectuos şi se lasă pe un genunchi chiar acolo, în noroi — Ridică-te! îi cere Rhen Vorbeşte încet şi controlat, fapt despre care încep să-nvăţ că-i indică mai bine starea de spirit E şi mai bine înarmat decât noaptea trecută La şold îi atârnă o sabie şi o tolbă plină cu săgeţi e legată de şa, lângă genunchi Pe sub mantie, pieptul îi este în întregime acoperit de un veşmânt de piele prins în talie cu catarame, iar emblema cu leul şi trandafirul este ţesută cu fir de aur în relief, în dreptul inimii Era frumos cu o zi în urmă, dar nu ca astăzi Azi nu-i lipseşte decât coroana Pe de altă parte, asta s-ar putea să mă facă să uit că a venit după mine cu un motiv ascuns Detest că inima-mi tresare uşor şi că obrajii mi se îmbujorează — Mai ai vreo monedă? îl întreb Una dintre lăzile acestui om s-a spart când m-am ciocnit de el Rhen îşi arcuieşte sprâncenele, dar oftează şi-şi înghionteşte calul să înainteze Bărbatul se ridică în picioare şi scutură hotărât din cap — Nu – nu, domniţă! Întinde plăcintele cu carne învelite în tifon — Mâncarea e mai mult decât suficientă! Rhen scoate monedele dintr-un săculeţ de la cingătoare şi întinde mâna Apărătorile de metal şi piele îi acoperă antebraţele până la cot — Doi arginţi sunt de ajuns ca să acopere stricăciunile? Bărbatul înghite şi se uită la monedele din palma lui Rhen, dar nu se întinde după ele — Vă mulţumesc, dar stricăciunile nu sunt mari! — Atunci, pentru deranjul tău, insistă Rhen — Cu tot respectul… Nu pot să accept aşa ceva! Aruncă o privire între Rhen şi Grey şi, apoi, se uită la mine Pare c-ar vrea să se ciupească — Alteţă, eu câştig banii ăştia în şase luni Se opreşte, apoi: Lumea ar crede că sunt hoţ sau mincinos — De ce? întreb eu Individul îmi dă senzaţia că nu-şi doreşte decât să poată să se urce înapoi în căruţă şi să plece — Nimeni n-a mai văzut familia regală de ani de zile Îşi fereşte privirea şi îi citesc ruşinea pe chip — Abia pot să-mi găsesc de lucru ca hamal Nimeni n-ar crede c-am câştigat cinstit banii ăştia Grey înaintează călare şi, dintr-o desagă de la talie, scoate un săculeţ — Poftim! Douăzeci şi cinci de gologani Pe ăştia poţi să-i cheltuieşti? Bărbatul clipeşte — Da, dar… Grey îi aruncă săculeţul Căruţaşul ţine mâncarea în mână, iar eu mă tem că monedele au să ajungă direct în noroi, dar este mai agil decât mă aşteptam, înşfăcând săculeţul din aer cu aceeaşi mână Face o plecăciune stângace — Mulţumirile mele! Alteţă! Domniţă! Apoi, se îndepărtează şi se urcă în căruţă După ce se aşază, nu trece mult până să-şi îndemne caii cu un ţâţâit, mânându-i să coboare dealul Mi-aş dori să-l pot urma imediat Greutatea privirii lui Rhen este aproape dureroasă Dezaprobarea i se citeşte pe chip şi în glas — Cu cât trece mai mult timp de când te-am întâlnit, cu atât mai mult mă îndoiesc de curajul tău Ai uitat atacul de aseară? — Ai uitat că supuşii tăi suferă? Rhen îşi încleştează maxilarul — Vorbeşti de lucruri pe care nu le cunoşti — Cred că am văzut destule Expresia i se întunecă precum cerul de vară acoperit de nori de furtună Nu spune nimic Grey rupe tăcerea — Ai spus că nu eşti prizonieră Asta înseamnă că nu încerci să evadezi? — Bineînţeles că nu! Cu palma, bat uşor săculeţul — Mă duc cu mâncare la Freya şi la copiii ei — Le duci mâncare, repetă Rhen La han — Mi s-a părut că şi aşa nu au destulă, iar noi le-am lăsat cinci oameni pe cap Nu pare să mă creadă — Dar de ce nu ai cerut? Mă retrag şi-l fixez cu privirea — Să cer voie? Glumeşti? Când ai o bucătărie plină zi de zi cu mâncare… — M-ai înţeles greşit, spune şi ridică o mână De ce nu ai cerut ajutor? O! — Nu credeam c-ai să mă ajuţi, răspund încetişor Mă fixează şi el cu privirea, iar eu mă întreb dacă vrea să afle motivul Uitându-mă la chipul său şi văzând urma de resemnare care-i pâlpâie în privire, nu cred că trebuie să o facă — Prea bine! spune în cele din urmă şi-şi întoarce armăsarul — Mă laşi să plec? S-ar putea să cad de pe cal din cauza şocului — Te însoţesc până la han, zice de parcă aş fi prea proastă ca să-mi dau seama Asta dacă nu cumva te-ai răzgândit? Oftez şi-mi întorc şi eu calul ca să-l urmez CAPITOLUL ŞAISPREZECE RHEN Sunt obişnuit cu singurătatea Cu disperarea Cu întristarea Cu dezamăgirea Cu frica nu sunt obişnuit, cel puţin nu cu una de acest fel Până acum, n-am mai întâlnit pe nimeni atât de nesăbuit Nu este prima fată care fuge, se teme de mine sau îmi pune la îndoială motivele, dar este prima care mă forţează să îmbrac armura şi să mă înarmez Mergem în linişte, cu Grey în urma noastră, aşteptând în vârful dealului cât coborâm valea Vorbele ei mă tot străpung ca un cuţit „Ai uitat că supuşii tăi suferă?” — Nu am uitat, îi spun până la urmă A trecut o vreme de când ne-am vorbit, dar nu trebuie s-o lămuresc — Ei bine, nu faci prea multe ca să îndrepţi situaţia — Te afli doar de o zi în Emberfall şi deja ştii atât de multe despre nereuşitele mele! Presupun că tu ai impresia că, dacă te duci să-i ajuţi pe cei care suferă, faci o faptă bună? Privirea îi este ca de gheaţă, dar îmi dau seama că aşa gândeşte Clatin din cap — Chiar dacă am goli castelul de mâncare zilnic, la fiecare masă, tot nu le-ar fi de ajuns tuturor supuşilor mei — Câtorva le-ar ajunge, Rhen, replică ea pe o voce joasă — Da, dar nu tuturor Mă uit la ea — Cum i-ai alege pe cei cărora să le dai de mâncare? Frustrarea i se întipăreşte pe chip — De ce să fiu nevoită să-i aleg? — De ce să nu fii? Locuitorii din Emberfall se tem de Ironrose Cred că o fiinţă monstruoasă doarme pe metereze, aşteptând ocazia să-i distrugă dacă se apropie Poporul meu n-o să vină de bunăvoie la mine Şi chiar de-aş plăti un căruţaş să ia tot ce am, cum ai stabili care sunt cei mai nevoiaşi oameni? — Eu… — Şi, înainte să-mi răspunzi la întrebarea asta, ce le-ai spune celor cărora nu ai putut să le aduci nimic? Imaginează-ţi că sosim la han şi că sunt şi mai mulţi oaspeţi Ce-ai pus în desagile tale n-o să-i hrănească pe toţi Ce-ai zice atunci? — M-aş întoarce şi aş mai lua mâncare Pe toţi zeii, ce încăpăţânată e! — Să presupunem că te-ai duce zilnic în vizită, cu mâncare din belşug S-ar duce vorba Oamenii ar sta la rând, s-ar isca încăierări şi, treptat, ne-am trezi cu răzmeriţe… — Cred c-am înţeles ideea — Oamenii ar începe să se lupte între ei, şi fără străjeri care să intervină… — Bine, am înţeles! Răsuflă greu şi s-a înroşit toată — Nu-mi pasă! Tot o să le duc ceva! E mai bine decât nimic — Aşa să fie? Eşti sigură, domniţă? Mă întind să-i apuc frâiele şi, când trag de ele, ambii cai se opresc dintr-odată Îşi întoarce brusc capul ca să-mi arunce o privire urâtă, luptându-se pentru controlul frâielor Furia fierbinte i se citeşte în ochi — Lasă-mă în pace! Îi vorbesc pe un ton egal: — Ştii că nu mă deranjează onestitatea şi discuţiile civilizate Speram c-am fost clar în privinţa asta Însă n-am să tolerez lipsa făţişă de respect — Dar e acceptabil să fii nerespectuos cu mine? Calul ei – de fapt, calul meu, deşi nu pare să ezite să pretindă că-i aparţine – îşi smuceşte capul şi tropăie în noroi, însă ţin bine de frâie Talentul lui Harper de a mă aţâţa şi de a se tocmi cu mine e de-a dreptul admirabil — Te-am rugat să analizezi şi să vezi ce implicaţii au acţiunile tale! spun încordat Dacă asta ţi se pare lipsă de respect, te înşeli — Bine! zice şi îşi mută privirea Trag aer în piept — Am motivele mele pentru care m-am închis în castel de atâta vreme Dacă mă forţezi să interacţionez cu supuşii mei, trebuie să fii conştientă ce înseamnă asta pentru… — Nimeni nu te forţează să faci nimic! Acum, dă-mi drumul! Las să treacă o clipă ca să mă liniştesc şi apoi îmi ridic privirea spre cer Bineînţeles că ultima mea şansă avea să fie o fată hotărâtă să-mi pună beţe în roate şi să creeze noi obstacole de câte ori are ocazia Fiecare pas înainte pare menit a se sfârşi cu doi paşi înapoi — Acum, Rhen! Nu sunt un supus de-ai tăi! Nu eşti prinţul meu! Îi vorbesc foarte încet: — Poate că nu sunt prinţul tău, dar tu eşti în regatul meu Nu în al tău — Şi din vina cui? — Nu înţelegi câtuşi de puţin ce fragil e controlul pe care-l am aici Nu ai pic de respect pentru ce-am făcut ca să-mi ţin poporul în siguranţă Maxilarul îmi e încordat şi răceala îmi răzbate din cuvinte Era o vreme când tonul acesta punea oamenii pe fugă Dacă tata folosea acelaşi ton, însemna că oamenii aveau să moară Şi, totuşi, ea mă priveşte sfidător, iar eu mă lupt din răsputeri să-i vorbesc pe un ton egal: — Mi te adresezi cu dispreţ şi indiferenţă, de parcă n-aş simţi povara care-mi apasă poporul Vorbeşti de parcă tu m-ai conduce pe mine Dă-mi voie să-ţi aduc aminte care ne sunt rolurile! — Care ar fi alea? De răpitor şi răpită? Ridic din sprâncene — Astea-ţi doreşti să fie rolurile noastre? Bine! Întorc capul şi strig: Comandante! — Ce faci? Rhen, dă-mi drumul! Încearcă să-mi ia frâiele din mână Cred că-i dă pinteni calului, pentru că Ironwill joacă la celălalt capăt al căpăstrului şi se împotriveşte prinsorii mele — Dă-mi drumul… — Stăpâne! Armăsarul lui Grey se opreşte brusc lângă Harper, împroşcând zăpada amestecată cu noroi şi scoţând aburi pe nări — Du-o pe Lady Harper înapoi la castel! Leag-o, dacă este nevoie! Închide-o în… — Nu! Ea scoate pumnalul şi-mi ţinteşte încheietura mâinii Sabia lui Grey se iveşte în îndoitura cotului ei O prinde de mantie şi o trage de lângă mine Harper e încremenită, palidă la faţă şi cu ochii mari de teamă şi furie Ar trebui să am mustrări de conştiinţă, dar, în schimb, sunt satisfăcut Ceva o afectează, în sfârşit — Dacă-i poruncesc, o să-ţi taie braţul Eu nu te-am ameninţat cu nicio armă, domniţă — Frâiele, spune cu o voce groasă, ca şi când mai că s-ar îneca, iar eu mă întreb cu câtă forţă îi apasă Grey gâtul Voiam să tai frâiele — Aaa! Mă uit la el — Elibereaz-o! Grey se supune Ea strecoară pumnalul în teacă şi apoi îşi smuceşte mantia ca să şi-o netezească Încă respiră sacadat, lacrimile strălucindu-i pe gene Acum am remuşcări Nu mă priveşte — Nu vreau decât să mă duc la han Este îmbujorată Înghite şi vorbeşte încet — Nu vreau… Nu vreau să joc niciun joc Vreau doar să-i ajut Cu asta, se uită-n sus şi o scânteie din înflăcărarea-i tipică îi aprinde din nou glasul: Înţelegi? Vorbele ei îşi fac loc printre gândurile mele, împletindu-se cu uşoara mustrare din partea lui Grey în legătură cu jocul de cărţi Nu fac nimic fără să cântăresc bine urmările Avea dreptate: chiar îmi plănuiesc mişcările cu prea mult timp înainte Poate că şi ea are dreptate Mă uit la Grey — Însoţeşte-o până la han! Vă prind şi eu imediat din urmă Grey ridică din sprâncene — Stăpâne… — Pleacă! Asigură-te că nu se rătăceşte iar! Harper îmi smulge frâiele din mână Fără o vorbă, dă cu putere pinteni calului, coborând dealul la trap Grey o urmează fără să ezite După ce pleacă, îmi întorc armăsarul în direcţia opusă şi-mi înfig călcâiele în coastele lui CAPITOLUL ŞAPTESPREZECE HARPER Mă ustură Mă simt de parcă M-AR fi PLESNIT CINEVA peste degete Grey îmi rămâne alături, mergând la trap uşor prin zăpada noroioasă, şi ne apropiem cu viteză de han Mă aşteptam să existe o oarecare încordare între noi, mai ales după incidentul cu pumnalul, dar nu e cazul O fi de zece ori mai periculos decât Rhen, dar îmi e de o sută de ori mai uşor să mă înţeleg cu el Totul e foarte derutant Rhen e foarte derutant Nu se poartă ca un bărbat care încearcă să se îndrăgostească Ia totul în joacă, dar, în spatele cuvintelor frumoase, se ascunde un om şiret, viclean Se comportă ca un animal învăţat cu limitele impuse de lanţul care-i strânge gâtul, dar care ştie cum să-şi ademenească prada spre pieire De asta nu am încredere în el După scena din zăpadă, îmi dau seama că nici Rhen nu are încredere în mine Cumva, în ciuda faptului că el m-a prins în capcană în Emberfall, neîncrederea lui pare mai profundă Când zăresc hanul, îndemn calul să încetinească pasul Aruncând o privire peste umăr, văd cerul albastru şi peisajul mocirlos Rhen nu e nicăieri Grey a încetinit la rândul său, ca să meargă în acelaşi ritm cu mine — Chiar mi-ai fi tăiat braţul? îl întreb Îmi aruncă o privire — Te-aş fi împiedicat să faci un rău, mă corectează Grey — Aşadar, „da” — Eu respect ordinele, zice pe un ton egal Nu-ţi port pică Cuvintele lui mă liniştesc şi mă agită totodată — Unde crezi că s-a dus? Bărbatul oftează, o urmă de enervare simţindu-se în vocea lui — Nu ştiu mai multe decât tine Uşa de la intrare se deschide când descălecăm în curtea hanului De pe acoperiş, bulgări mici de zăpadă alunecă şi lovesc pământul cu un pleoscăit Caii îşi înalţă capetele şi forăie Coale stă în pragul uşii — Domniţă! exclamă surprins Te-ai întors? — Da Am adus… Dar nu-mi mai duc vorbele până la capăt, căci în urechi îmi răsună avertismentele lui Rhen privind răscoalele şi certurile aprinse — Ăăă… — Lady Harper a binevoit s-aducă nişte daruri, continuă Grey, înaintând ca să-mi dea desagile mult prea pline — O! Da! Poftim! Sunt dezorientată, aşa că i le arunc cu stângăcie Coale pare uimit — Avem oaspeţi? se aude vocea lui Evalyn din spatele lui De ce… O, Doamne! spune şi, venind lângă soţul ei, face o plecăciune Lady Harper! Te-ai întors — Cu daruri, precizează Coale cu glas amorţit — Nu-i mare lucru Simt că roşesc — Doar nişte mâncare Ştiu că am lăsat-o pe Freya şi familia ei aici, pe neaşteptate — Dar… Alteţa Sa ne-a dat bani frumoşi ca să o găzduim şase luni Nu e cine ştie ce deranj! Sunt înmărmurită Nu ştiam că le dăduse vreun ban — Ne crezi lacomi! se grăbeşte Evalyn să spună, interpretându-mi greşit tăcerea Am încercat să refuzăm, zice şi-şi frânge mâinile — Nu! Nu Eu… Am înţeles greşit Am vrut să le aduc copiilor câte ceva — O! Chipul i se luminează, iar ea bate din palme — Trebuie să intraţi! Suntem conduşi în camera din faţă Focul arde mocnit, iar tăciunii strălucesc Simt miros de pâine coaptă Coale ne ia mantiile şi strigă spre partea din spate a hanului: — Copii! Lady Harper s-a întors ca să vă vadă! Mă apropii de Grey — Ştiai că a plătit atât de mult? îl întreb în şoaptă Se încruntă — Te aşteptai la altceva? — Eu n-am… N-am… — Lady Harper! Paşii răsună pe trepte şi pe podeaua de lemn Trei copii, cu ochii strălucind de fericire, vin în fugă Freya coboară mai încet, cu bebeluşul în braţe, dar până şi ea zâmbeşte Nu sunt sigură că merit să-mi zâmbească Casa le-a fost distrusă Fata nu se opreşte până nu-mi cuprinde talia Cei doi băieţi îl prind pe Grey de picioare Bucuria lor este contagioasă Mă bucur că în saci am prăjituri glazurate Până şi Bastian iese din bucătărie, atras de agitaţie Toţi se apropie de masă, dornici să vadă ce-am adus Fata întinde o mână şi, cu degetul, conturează cusătura galbenă, în vreme ce băiatul mai mare împunge pietrele preţioase incrustate pe unul dintre saci Freya se apropie ca să-i tragă deoparte — Dahlia! Davin! Nu puneţi mâna! — Nu, este în regulă! o liniştesc eu Dahlia poate să-l desfacă Catarama le dă de furcă degetelor subţiri, dar, în cele din urmă cedează, prăjiturile împachetate şi brânza rostogolindu-se pe masă Fata râde încântată Ceilalţi copii cască ochii mari şi se apropie şi mai mult de masă — E prea mult! şopteşte Freya Ce am adus abia ajunge pentru o masă ca să-şi hrănească familia, dar tăcerea se aşterne în cameră când toată lumea se uită fix Nimeni nu atinge nimic — Uite, zice-n şoaptă băiatul mai mare, care trebuie să fie Davin Turtă dulce! Mă simt ciudat, de parcă aş fi greşit Mă trezesc dorindu-mi ca Rhen să descurce iţele aici şi-mi vine să-mi dau o palmă din cauza asta Toate avertismentele lui Rhen îmi răsună în minte — V-am… jignit? întreb în şoaptă — Domniţă! Împovărarea se simte în vocea lui Coale — N-am cunoscut pe nimeni din familia regală care să le ofere cadouri oamenilor Noi suntem… suntem copleşiţi — Şi recunoscători, adaugă, în grabă, Evalyn Foarte recunoscători, domniţă! — Poate ar trebui s-aduc tuturor un pahar cu mied, se aude vocea groasă a lui Coale Bătaia puternică în uşă o face pe Evalyn să se grăbească să răspundă şi, când o deschide, îl vede pe Rhen, al cărui păr blond luceşte în lumină Arată impecabil, mantia şi armura sa îmbrăcându-i perfect trupul — Alteţă! rosteşte Evalyn cu repeziciune Suntem de două ori mai onoraţi! Pofteşte înăuntru! — Mulţumesc! rosteşte cu blândeţe şi păşeşte peste prag Îi întâlnesc privirea fără să vreau El ridică din sprâncene doar o clipită, iar gestul aproape insesizabil îmi dă de înţeles că ştie că ezit, neştiind cum să mă comport Cu o jumătate de oră în urmă am ţipat la el şi, acum, o părticică din mine îşi doreşte să mă salveze din situaţia asta Mă-ntreb dacă a plănuit totul Mă-ntreb dacă ştie Mă forţez să-l privesc în ochi şi să fiu fermă — Coale! spun Un pahar de mied ar fi minunat! * Rhen şi cu mine ajungem să stăm din nou lângă foc Eu mi-am revendicat fotoliul, iar el stă pe vatra de piatră, sorbind din cana lui Grey e în picioare la marginea priciului, aproape de colţ, lumina reflectându-se în armele sale În afară de a rosti cuvântul „Domniţă” şi de a da din cap, Rhen nu mi-a zis nimic de când a intrat în han Tensiunea şi nesiguranţa par să umple aerul Focul trosneşte în spatele lui, copiii mănâncă şi se joacă în mijlocul încăperii, dar tăcerea e grea ca o pătură de lână atârnată între noi Singurul copil care are curajul să se apropie e micuţul Davin, care pare fascinat de Grey Copilul cu păr des şi ochii mari şi căprui, care nu cred că are mai mult de patru ani, se tot furişează ca să se uite la străjer Grey nu s-a clintit din loc, ignorându-l Stă atât de nemişcat, că ar putea fi o parte din şemineu Însă când Davin se strecoară pe lângă el şi îndrăzneşte să-i atingă teaca, străjerul se apleacă şi se-ntinde spre copil de parcă ar vrea să-l alunge Băieţelul tresare şi se retrage câţiva paşi – dar apoi râde din toată inima Grey zâmbeşte şi îi ciufuleşte părul — Du-te, îi spune cu o voce blândă, însă care trebuie ascultată Joacă-te! Davin pleacă în grabă, dar privirea neastâmpărată aruncată peste umăr dă de înţeles că o să se întoarcă Mă uit la Grey, aducându-mi aminte cum s-a strâmbat la cei mici, în zăpadă — Te pricepi la copii, remarc eu Nu mi se pare că… te caracterizează — Serios? îmi răspunde el sec Aşa să fie, domniţă? — De fapt… Ezit Rhen este atent la cameră şi la cei prezenţi, dar ştiu că-mi ascultă fiecare cuvânt Îmi îndrept din nou atenţia asupra lui Grey — Da Aşa este Ai copii? îl întreb cu precauţie în glas, nedorindu-mi să-l rănesc Mă corectez: Ai avut? — Nu Ca să intri în Garda Regală, trebuie să-ţi părăseşti familia zece ani Soţia şi copiii te distrag de la obligaţii şi îndatoriri Evalyn ne aude şi se apropie de vatră — Nu aşa este şi în ţinutul Disi, domniţă? O, corect! Ţinutul Disi Rhen mă priveşte, cu sprâncenele ridicate iarăşi, în mod clar aşteptând şi răspunsul meu — Nu, îi răspund, gândindu-mă Nu e la fel Cei din Serviciile Secrete pot să se căsătorească şi să aibă copii — O! şopteşte ea Serviciile Secrete Ce nume misterios! — Este o onoare să lucrezi pentru Serviciile astea Secrete? întreabă Coale Brusc, mă trezesc în centrul atenţiei — Cred… că da? — Aici se consideră că este o mare onoare chiar şi să te înscrii Coale se opreşte lângă fiul său, care ia o prăjitură de pe farfuria de pe masă, şi-şi sprijină mâinile mari pe umerii băiatului — Şi un avantaj pentru familie dacă băiatul e primit în Garda Regală Niciodată nu am îndrăznit să sperăm că, într-o zi, Bastian ar putea fi luat în considerare, dar poate că lucrurile ar putea lua o întorsătură favorabilă — Cu siguranţă sunt poziţii care trebuie ocupate, spune Grey Rhen îi aruncă o privire tăioasă — Comandante! — Sunt? spune Evalyn cu mirare în glas Atunci chiar putem să sperăm la o schimbare, zice şi îmi zâmbeşte Înghit Crede că eu am să aduc schimbarea, luându-mi angajamentul de a crea o alianţă între Emberfall şi o ţară care nu există Dacă singura speranţă a acestor oameni este să mă îndrăgostesc de Rhen, atunci şi-au pierdut-o în clipa în care l-am atacat pe Grey cu bara de metal — Nu vreau să mă lupt cu monstrul, spune Bastian, iar tatăl său îl face să tacă Freya îşi ridică privirea de la bebeluş — Poate monstrul o să dispară înainte să devii bărbat, zice ea plină de speranţă Dacă Lady Harper are cum să-şi trimită oamenii să ne ajute — Spune-mi, domniţă, rosteşte Evalyn, creatura aduce teroare şi în ţinuturile tale? Mă uit la Rhen, neştiind ce să răspund Rhen mă priveşte la rândul său — Da, chiar aşa Spune-ne! — În ţinuturile mele nu există monştri, răspund într-o doară şi apoi mă uit în cană şi iau o înghiţitură prelungă, doar ca să evit să zic mai multe Băutura îmi arde gâtul — E lung drumul până-n ţara ta? întreabă Coale Recunosc, n-am mai auzit de Disi… Totuşi, a trecut multă vreme de când n-am mai găzduit călători care să nu fie din Emberfall — Nu ştiu sigur cât e de departe Mi se pare că am ajuns aici într-o clipită Se aude o bătaie în uşă — Hangiule! strigă un bărbat de afară — Mai mulţi oaspeţi? întreabă Evalyn şi-şi netezeşte fustele E foarte neobişnuit pentru începutul anotimpului Îmi zâmbeşte — Ne aduci noroc, domniţă! Coale se apropie de uşă, deschizând-o — Domnilor! Bine… Bucuria din vocea lui se stinge Stând în faţa uşii, nu văd multe, dar văd cizmele Vârfurile tecilor de săbii Sunt cinci bărbaţi Cel puţin Mă ridic fără să-mi dau seama Rhen vine lângă mine, iar Grey trece în faţa noastră cu mâna pe teaca sabiei, dar fără să o scoată — Bine aţi venit! termină Coale stânjenit Silueta lui ocupă aproape tot cadrul uşii — Aveţi nevoie de camere? Avem una liberă, dacă sunteţi dispuşi să o împărţiri… — Am venit să confiscăm proprietatea în numele coroanei — Să confiscaţi proprietatea? întreabă Coale şi se retrage un pas În fiecare anotimp plătim dările Marelui Mareşal Nu datorăm nimic… — Aveţi o oră la dispoziţie ca să eliberaţi spaţiul Coale icneşte — Dar e ridicol! Asta e casa noastră! Bărbatul înaintează ameninţător — Dacă nu plecaţi, vă dăm foc la casă! Evalyn se apropie de mine şi de Rhen — Alteţă, te asigur că plătim în fiecare anotimp! şopteşte ea repede Sigur e o greşeală… — Bărbaţii ăştia nu lucrează pentru mine, spune Rhen cu o voce joasă — Poartă aceleaşi culori ca bărbaţii de ieri, zice Grey Rhen îi aruncă o privire şi apoi înaintează spre Coale — Copii! şopteşte cu iuţeală Freya Frica din vocea ei e vie — Copii, duceţi-vă în camera noastră! le cere femeia, iar ei urcă grăbiţi treptele — Dă-te la o parte, hangiule! bombăne bărbatul de la uşă Dacă nu plecaţi de bunăvoie, o să vă transformăm într-un morman de scrum! Coale nu se clinteşte — N-ai să-mi ameninţi familia… — Am zis mişcă-te! Bărbatul îşi scoate sabia şi mai că intră cu forţa — Adunaţi-vă lucrurile şi plecaţi! Lângă Rhen, Grey vrea să-şi scoată sabia, dar Rhen scutură din cap spre el Alţi patru îl urmează pe primul bărbat, înghesuindu-se în pragul uşii Poartă haine închise la culoare, decorate cu verde, negru şi argintiu, ca bărbaţii de seara trecută Sălbăticia, intransigenţa şi duritatea se citesc pe chipurile lor Cercetează încăperea din priviri Se opresc în clipa în care-i găsesc pe Rhen şi pe Grey, iar eu îi văd pe doi dintre bărbaţi schimbând o privire Pe unul îl recunosc Este cel care a fugit seara trecută El se apleacă spre liderul grupului şi-i şopteşte ceva Pentru o clipă, privirea conducătorului zăboveşte asupra Freyei, dar, când aude ce-i şopteşte însoţitorul său, se uită la mine, apoi la Grey şi, în cele din urmă, la Rhen — Cine eşti? Rhen înaintează un pas — Lordul Vincent Aldrhen, prinţul din Emberfall, fiul lui Broderick, regele Ţinuturilor Estice, îi răspunde şi mijeşte ochii „Cine eşti tu?” e întrebarea mai potrivită Bărbatul scuipă pe jos — Prinţul e mort! Bărbaţii din spatele lui chicotesc Evalyn icneşte şi-şi lipeşte o mână de piept Rhen zâmbeşte, dar zâmbetul nu e deloc prietenos — Te asigur că trăiesc! După o pauză, vocea îi este mai tăioasă: Şi o să-i lăsaţi în pace pe oamenii aceştia cumsecade! — Dacă tu eşti prinţul, unde-ţi este străjerul? Unde-ţi este alaiul? De data asta, privirea bărbatului se opreşte asupra mea — Curând, ţinutul ăsta o să se afle sub conducerea lui Karis Luran Am să iau ce-am venit să iau Înaintează şi adaugă: Daţi-i foc! Omorâţi-i pe toţi! Rhen îşi atinge teaca — Aşteaptă! Îmi ridic bărbia şi-i pun o mână pe antebraţ Cândva, cămătarii au venit la uşa noastră căutându-l pe tata, dar el plecase demult Eram mai mică, dar nu destul de proastă, încât să nu zăresc oţelul lucind sub sacoul unuia dintre bărbaţi Mama le-a vorbit frumos şi le-a oferit biscuiţi şi cafea Încă n-am uitat cum îi tremurau degetele când a luat ibricul cu cafea Aparent, chiar prinzi mai multe muşte cu miere decât cu oţet, pentru că bărbaţii au crezut-o când le-a spus că soţul ei era plecat cu treburi, iar ea era doar soţia neajutorată, lăsată acasă cu odraslele, care nu ştia nimic despre datoriile bărbatului Nu pot să lupt, dar ştiu să blufez Înaintez — Aţi îndrăzni s-o ameninţaţi pe prima fiică a regelui din Disi? Fără să aştept un răspuns, mă-ntorc spre Rhen, care se uită la mine de parcă mi-ar mai fi crescut un cap — Nu mi-ai zis niciodată că pământurile tale sunt sub controlul unui alt monarh Asta trebuia să fie o alianţă! Când am să-mi anunţ tatăl, oştile lui nu vor ezita să ocupe teritoriul acesta… — Ce oşti? întreabă bărbatul Pare să aibă îndoieli, dar îi opreşte pe ceilalţi să înainteze şi mai mult — Tu cine eşti? — Sunt prinţesa Harper din Disi, îl anunţ N-aţi auzit de mine? Regatul meu are mii de oşteni — În fiecare regiment, adaugă rapid Rhen Aşteptăm cu nerăbdare să ne unim forţele cu legendara oaste din Disi — Da, în fiecare regiment Evident Mai că ezit — Şi tatăl meu are sute de regimente… — Zeci, mă corectează Rhen — Da, zeci de regimente care, la porunca mea, sunt gata să invadeze regatul Emberfall dacă această alianţă nu se va pecetlui… — Ce alianţă? întreabă bărbatul, părând exasperat Cine… Ce este… Unde se află Disi? — Nu te afli în poziţia de a cere lămuriri! Îi vorbesc tăios şi înflăcărat, aducându-mi aminte cum vorbiseră bărbaţii aceia despre Freya şi micuţa Dahlia — I-am dat deja de veste tatălui meu despre bărbaţii care m-au ameninţat seara trecută O să-mi spuneţi cine sunteţi şi apoi îi veţi lăsa în pace pe oamenii aceştia! Vreau să ştiu numele bărbaţilor pe care-i va executa mai întâi tatăl meu De fapt, cred că mi-ar face plăcere să privesc! Bărbatul ezită Rhen profită de ocazie — Prinţesă Harper, îmi spune el E clar că aceşti oameni doar urmează nişte ordine Nu s-a întâmplat nimic rău astăzi Cu siguranţă este o neînţelegere Permite-le să se întoarcă la generalul lor înainte să izbucnească un incident internaţional! Bărbatul mijeşte ochii Rhen se apleacă spre mine — Ai milă, domniţă! Ştiu că se spune că soldaţilor tăi le face plăcere să-i sfâşie pe oameni în bucăţi, dar… — Doamne! icneşte Evalyn Cei din Serviciile Secrete par foarte violenți Bărbatul îmi întâlneşte privirea Nu e un idiot — Nu te cred O să facem scrum hanul ăsta, fato! Îl privesc în ochi, refuzând să mă uit în altă parte — Comandate Grey! Dovedeşte-i cât sunt de serioasă! Grey îşi mişcă rapid mâna Bărbatul strigă şi cade la pământ Mânerul unui pumnal îi iese din genunchi Uau! Habar n-aveam ce mă aşteptam să facă, dar s-a descurcat de minune Bărbatul strigă răguşit Sângele curge pe lângă pumnal, pătându-i încet cracul pantalonului Oamenii lui se agită şi par confuzi, uitându-se de la conducătorul lui la mine şi, apoi, la Grey Niciunul nu a scos vreo armă Grey ţine acum o sabie — Să-i tai piciorul pentru tine, domniţă? — Da, accept eu Un trofeu pentru tata Grey înaintează fără să ezite Inspir profund Cred că s-ar putea să o facă — Nu! strigă bărbatul Nu! ţipă şi le aruncă o privire aspră oamenilor lui Ajutaţi-mă, naiba să vă ia! Luaţi-mă de aici! Toţi se îngrămădesc să-l scoată afară — Regina o să audă despre asta! strigă el Ia aminte la cuvintele mele, regina noastră o să… Coale trânteşte uşa hanului şi apoi se întoarce spre mine Chipul său, roşu de obicei, acum e palid — Domniţă! Vă mulţumim din nou! — Da! Evalyn ocoleşte masa şi îngenunchează Îmi ia mâna şi mi-o sărută — Bunătatea ta e nesfârşită! Abia mă abţin să nu mă smucesc de lângă ea — Nu, te rog! Acum, că bărbaţii au plecat, valul de adrenalină mă ajunge din urmă, iar inima îmi bate cu putere — N-a fost mare lucru — Ba da! Când Evalyn mă priveşte, văd că are lacrimi în ochi — Hanul e singura noastră avuţie Freya i se alătură şi, luându-mi cealaltă mână, o sărută — Mi-ai protejat din nou copiii Domniţă, mi-ar plăcea să-ţi fiu cameristă sau slujnică sau… — Nu! Nu! Nu, mulţumesc! Nu ştiu cum să reacţionez Ele sunt sincere, dar eu am inventat totul – regatul, armatele Nu am ce să le ofer în realitate Disperată, mă uit la Rhen ca să mă ajute El mă priveşte oarecum gânditor şi amuzat — Domniţă! spune şi face o plecăciune Şi eu îţi ofer recunoştinţa mea! Am să-i dau un pumn Încetează! îi cer, însă nu cu glas tare, Ajută-mă! El se uită la Coale — Hangiule! continuă Rhen Prinţesa a călătorit mult în ultimele două zile Cred că s-ar putea să aibă nevoie de un loc în care să se odihnească Ai putea, pentru scurt timp, să-i oferi o cameră? — Da! acceptă Evalyn, sărind în picioare fără măcar să aştepte răspunsul soţului ei Da! Domniţă, permite-mi să-ţi aranjez imediat o odaie! — Am să-ţi pregătesc o farfurie cu mâncare, pe care s-o iei cu tine, se oferă Coale Alteţă… ezită Coale O s-o însoţeşti pe prinţesă? Dau să deschid gura şi să spun „nu”, dar Rhen e mai rapid: — Da Zâmbeşte — Prinţesa Harper şi cu mine avem multe de discutat CAPITOLUL OPTSPREZECE RHEN Cu siguranţă soarta îmi joacă o festă Furia şi fascinaţia se războiesc în gândurile mele Furia că bărbaţi înarmaţi îmi terorizează poporul Fascinaţia că fata asta nesăbuită şi exasperantă le-a ţinut piept Suntem iar în camera care mi-a fost dată seara trecută Focul e proaspăt aprins în vatră, iar Coale a lăsat un platou cu mâncare lângă un urcior, pe bufet Harper e mai palidă la faţă ca de obicei şi ochii îi sunt un pic mai mari — Asta… A fost… Expiră prelung şi se trânteşte pe o parte a patului, acoperindu-şi gura cu palmele — Nu-mi vine să cred c-a funcţionat! Nici mie nu-mi vine a crede Tot ce face este atât de neaşteptat…! Chiar şi acum, după ce i-a înfruntat vitejeşte pe acei bărbaţi, mă surprinde arătând de parcă un zgomot puternic ar face-o să iasă în viteză din cameră — Dacă n-aş şti, şi eu te-aş fi crezut, o laud şi-i arunc pieziş o privire Te-ai născut într-o familie nobilă? În lumea ta? — Nu, răspunde şi scoate un hohot de râs deloc amuzat Cu siguranţă nu! Îşi înalţă capul ca să mă privească, de parcă abia şi-ar fi dat seama că sunt aici Mijeşte ochii — Tot sunt supărată pe tine! — Serios? Îmi încrucişez braţele şi mă sprijin de uşă — Atunci, hai să găsim o soluţie! Cu o expresie feroce, se ridică în picioare — I-ai spus lui Grey să-mi taie braţul… — Ba nu! — … după ce mi-ai zis că a duce cuiva de mâncare o să işte un incident internaţional… — Domniţă… — … şi apoi ai plecat fără să ne spui unde te duci… Oftez — Ai terminat? — Nu! Şi când ai ajuns aici, te-ai aşezat lângă foc şi nici nu ai vrut să-mi vorbeşti până când nişte bărbaţi înarmaţi au dat buzna înăuntru… — Şi i-ai oprit — Şi era s-o dau în bară pentru că nu ştiu ce este un afurisit de regiment E îmbujorată şi respiră cu iuţeală Îşi dă la o parte o şuviţă de păr, dar îi cade din nou pe faţă — O mie de soldaţi nu sunt mulţi? — Într-o armată? Nu Mă opresc, gândindu-mă la cuvintele rostite şi care mi-au rămas înfipte în minte „Te-ai aşezat lângă foc şi nici nu ai vrut să-mi vorbeşti” Ca să conteze, ar trebui să-i pese – măcar puţin Încă se uită urât la mine — Chiar te cheamă Vincent Aldrhen sau şi numele ăsta e inventat? — Ce întrebări mai pui şi tu! Dacă n-ar fi fost atât de neştiutoare, m-aş fi simţit insultat — De ce să fiu nevoit să inventez un nume? Chiar sunt prinţul moştenitor al regatului Emberfall — Atunci, cine sunt bărbaţii ăia? Şi ce e o Karis Luran? — Karis Luran nu e un obiect Este regina din Syhl Shallow Îmi simt umerii încordaţi Ziua asta a fost deja prea lungă şi epuizantă şi nu pare să se mai sfârşească — Bine, ce este Syhl Shallow? — Este o ţară îndepărtată, la nord-vest de aici De cealaltă parte a lanţului muntos În perioada asta a anului, munţii ar trebui să fie imposibil de traversat Tatăl meu nu s-a aflat niciodată în conflict cu Karis Luran – dar, pe de altă parte, era în viaţă şi putea să prevină o astfel de situaţie Harper s-a descurcat bine prezentându-l pe regele din Disi ca pe un tiran însetat de sânge, dar Karis Luran chiar este aşa În ţara ei fără ieşire la mare, iernile sunt nemiloase, iar animalele de pradă, periculoase Nu-i de mirare că oamenii săi au distrus casa Freyei şi i-au ameninţat copiii Şi aici ar fi procedat la fel, dacă Harper nu i-ar fi păcălit — Ce vor? întreabă Harper Mă încrunt — Habar n-am Îmi aruncă o privire cinică — Habar n-ai de ce ar putea o regină să trimită soldaţi aici? Îmi încleştez maxilarul — Nu-nţelegi că Grey reprezintă întregul meu personal, toată forţa mea armată? Nu am sfetnici Nici soli Cândva, am trimis oşteni la graniţele oraşelor, dar nu am de unde să ştiu dacă mai sunt în viaţă Munţii ar trebuie să asigure o barieră naturală spre vest, iar marea, spre est, dar… luând în considerare o forţă armată destul de mare, în spatele bărbaţilor care au venit aici s-ar putea afla zeci de regimente Parcă şocată de vorbele mele, amuţeşte Frustrarea şi-a construit o tabără în pieptul meu Mi-am petrecut mai bine de trei sute de anotimpuri încercând să-mi salvez oamenii de o creatură nemiloasă, iar asta m-a lăsat fără posibilitatea de a-i salva de intruşi Poate acesta e motivul pentru care Lilith a declarat sezonul ca fiind ultimul Poate că ştie Ţara mea o să cadă în mâinile forţelor vrăjmaşe Poate acesta e adevăratul blestem Ea nu pe mine mă distruge, ci tot regatul Emberfall — Aşadar, ce ai de gând să faci în privinţa asta? mă întreabă Harper Ridic din sprâncene — Dacă tu nu eşti cu adevărat prinţesa din Disi, iar tatăl tău nu are mii de soldaţi care aşteaptă pregătiţi, nu sunt sigur că pot să fac ceva — Dar s-ar putea să ai soldaţi care păzesc graniţele oraşelor tale? Nu înseamnă că ai o armată? Ai putea… — Nu înseamnă că am o armată Îmi vorbeşte cu speranţă în glas, iar asta mă surprinde aproape la fel de mult ca orice are legătură cu ea Urăsc să i-o distrug… dar e clar că e singurul meu talent — E posibil să am soldaţi care să stea de pază, dar, neavând cum să comunic rapid cu ei, nu am de unde să ştiu dacă posturile lor mai stau în picioare — Dar… nu poţi să plăteşti nişte oameni care să le transmită mesaje…? — Cu siguranţă îţi dai seama că nu pot, pur şi simplu, să-i spun unui om să încalece şi să plece cu un mesaj important despre mişcări militare asupra sa! Mai ales acum Îşi muşcă un colţ al buzei — Ce se întâmplă în cazul în care Karis Luran preia controlul? — Nu ştiu Tărâmurile mele nu s-au mai confruntat cu ameninţarea unei preluări ostile de pe vremea domniei străbunicului meu… Iar el i-a învins pe invadatori şi a extins teritoriul regatului Emberfall — Ei bine, practic vorbind, nu tu eşti rege acum? Nu poţi să faci nimic”? Îmi feresc privirea Toată pasiunea mea pentru strategie se dovedeşte inutilă acum — Nu am nimic, domniţă Nimic de oferit Fac o pauză — Deşi de data asta am reuşit să-i alungăm pe acei bărbaţi, fapta noastră nu o să-i împiedice să revină Mă-ngrijorează ce o să se întâmple când o s-o facă Ea înghite în sec — Ştiu M-am gândit la asta, adaugă şi-şi lipeşte din nou palmele de obraji Of, sărmanii oameni! Tonul vocii ei îmi străpunge inima Nu ştie nimic despre supuşii mei Nimic Ar fi îndreptăţită să mă urască pe mine şi tot ceea ce reprezint — Noi putem să rămânem? o aud întrebând apoi Cuvintele ei mă fac să încremenesc şi mă trezesc separându-le în mintea mea Noi putem să rămânem? Noi putem? Noi Mă-ndepărtez de uşă şi mă uit la ea cu ochi mijiţi — Vrei să rămâi aici? La han? Harper dă aprobator din cap — Doar în seara asta? În momentul ăsta, nu i-aş refuza nimic — Bineînţeles! Uşurarea îi luminează privirea, însă pentru scurt timp, căci se strâmbă — Ştiu că-i o prostie Ca şi cu mâncarea Nu putem să rămânem aici pentru totdeauna Doar pentru că nu ard din temelii hanul ăsta nu înseamnă că nu dau foc unui alt han, la un kilometru distanţă… — Domniţă… Probabil că sesizează seriozitatea din tonul meu, căci clipeşte surprinsă — Ce este? Mă apropii până când ajung în faţa ei — Deocamdată, putem să-i ajutăm pe câţiva Nu pe toţi, dar pe câţiva Harper inspiră brusc în timp ce-i repet propriile cuvinte — Rhen… Amuţeşte, iar eu mă trezesc dorindu-mi să fi fost cu adevărat o prinţesă războinică dintr-un ţinut îndepărtat Cred că ar fi o aliată formidabilă I-a înfruntat fără teamă pe bărbaţii aceia Pe mine mă înfruntă fără teamă Întind mâna ca să-i aranjez după ureche şuviţa rebelă — N-am intenţionat să te supăr mai devreme Când îi ating uşor tâmpla cu degetele, uită să mai respire – doar o clipită –, dar nu se retrage — Când anume? Replica ei mă face să zâmbesc — Când n-am vorbit Lângă foc — Nu când i-ai spus lui Grey să mă ucidă? — Nu i-am zis lui Grey aşa ceva Părul îi alunecă iarăşi de după ureche şi, de data asta, când mă întind să i-l aranjez la loc, nu mă mai grăbesc, iar în clipa în care-i ating uşor lobul urechii, buzele i se depărtează Dar, apoi, ridică rapid mâna şi mă apucă de încheietură Brusc, respiră sacadat şi e furioasă — Ştiu ce faci! Ai exersat asta cu trei sute de femei Încetează! Cuvintele ei mă străpung precum zeci de săgeţi, sfâşiindu-mi pielea şi atingându-mi fiecare nerv Mă smucesc, eliberându-mă, şi mă întorc Îmi ţin pumnii încleştaţi pe lângă corp şi-i spun cu răceală: — Cum zici tu, domniţă! — N-ai să mă păcăleşti să mă îndrăgostesc de tine! Îi arunc o privire aspră — Ai fost destul de clară în privinţa asta — N-am încredere în tine, Rhen! Fiecare vorbă e însoţită de un alt val de durere şi resemnare — Şi-n privinţa asta ai fost destul de clară Deschide uşa — Ei bine, nici tu n-ai încredere în mine, aşa că presupun că suntem chit Să nu mai faci asta niciodată! adaugă şi iese în grabă Oftez şi mă aşez pe marginea patului, trecându-mi mâinile prin păr Ar fi trebuit să-i las pe oamenii lui Karis Luran să-şi vâre săbiile în mine Ar fi fost mai puţin chinuitor Am atins-o fără să gândesc Am fost foarte neatent A avut dreptate – am exersat totul cu peste trei sute de femei Ar fi trebuit să-mi dau seama Dar, pentru o clipă, am uitat de blestem Am uitat că nu este vreo fată simplă care mă intrigă cu fiecare cuvânt pe care îl rosteşte Şi, pentru o secundă, mi-am amintit Mi-am amintit cum era să-mi doresc să ating o fată, şi nu doar pentru că gestul făcea parte dintr-un scenariu plănuit cu grijă, menit să o ademenească să rupă blestemul Pe toţi zeii! E groaznic! Grey apare în pragul uşii — Stăpâne? — Ce este? Tace o clipă — Pot să te-ajut cu ceva? Da Poate să pună capăt chinului Acum, gândul mi se pare incomensurabil de egoist Poate să mă omoare, însă asta n-o să-mi cruţe supuşii în faţa unei oşti invadatoare Moartea mea pune capăt suferinţei mele Nu face nimic pentru el sau poporul meu De fapt, nici supravieţuirea mea nu-i de niciun folos Creatura o să-i distrugă pe toţi la fel de uşor Îmi înalţ capul — Domniţa… Prinţesa Harper a cerut să rămânem aici în seara asta Vrei să-l anunţi pe hangiu? — Desigur, spune, dar nu se mişcă din prag Mă uit la el cu atenţie, dorindu-mi din nou ca Harper să fi avut un batalion la dispoziţie Dorindu-mi, cel puţin, să fi avut la castel străjeri care să dea impresia unei apărări Ceva Orice Nu am nimic Îl am numai pe Grey — De ce rămâi? îl întreb eu — Stăpâne? — De ce, prima dată, nu ai fugit cu ceilalţi? N-are nevoie de alte indicii — Am depus un jurământ Când am făcut-o, am fost convins că fac ceea ce trebuie Schiţez un surâs anemic — Sunt sigur că şi ceilalţi au gândit la fel, Grey! — Nu pot vorbi în numele lor Se opreşte — Poate că eu am cugetat mai adânc Poate ei n-au cugetat deloc — Îţi regreţi jurământul? îl întreb — Nu, îmi răspunde iute, aşa cum a fost instruit N-am de gând să-l las să scape atât de uşor — Ai regretat vreodată? — Nu — Ăsta e ultimul nostru sezon, comandante Vreau să ştii că poţi să vorbeşti liber, fără să-ţi faci griji în privinţa consecinţelor Ezită, ceea ce nu-l caracterizează Când vorbeşte, îmi dau seama că motivul tăcerii sale nu e cel la care mă aşteptam — Dar vorbesc liber, stăpâne, răspunde pe un ton coborât Loialitatea lui ar trebui să mă inspire, însă nu o face N-am făcut nimic ca s-o merit Îmi dau seama că eu regret jurământul lui — Poţi să pleci, îi zic Uşa se închide încetişor Grey s-a supus întotdeauna ordinelor mele Şi, pentru prima dată, îmi doresc să nu o fi făcut CAPITOLUL NOUĂSPREZECE HARPER Mă ascund în grajduri La început, am încercat să mă alături lui Evalyn şi Freyei în bucătărie, cu speranţa de a mă lăsa distrasă de conversaţia lor, însă erau prea ocupate să mă linguşească — Cred că puterea tatălui tău e nemărginită, domniţă! Povesteşte-ne despre viaţa la curtea ta! — Frumuseţea ta nu cunoaşte limite! Nu-i de mirare că i-ai atras atenţia prinţului! Buclele sunt un semn distinctiv pentru poporul tău? — Domniţă, femeile din ţinutul tău sunt războinice? Ai vorbit cu atâta înverşunare… Trebuia să scap de acolo Grajdul e mic, având şase boxe, o streaşină joasă şi un culoar îngust în mijloc Hangiul – sau Bastian – menţine ordinea şi curăţenia în boxe Mirosul de fân şi sudoare umple aerul, accentuat de mireasma rece a zăpezii topite Aş da orice să-ncalec şi să plec în galop de aici, dar, acum, oameni înarmaţi sunt cu ochii în patru după „Prinţesa Harper din Disi” Calul îmi suflă aer cald în palme, căutând de mâncare, şi apoi îşi înalţă capul ca să-şi frece botul de faţa mea — Data viitoare am să-ţi aduc un măr, îi şoptesc Îţi promit! Habar n-am ce s-a întâmplat adineaori cu Rhen Poate eram copleşită că-i alungasem pe bărbaţi din han Poate ciondăneala a fost cauza Poate a interpretat totul greşit Poate eu am făcut-o Ştiu cât de repede poate să-ţi intre-n cap un escroc talentat şi să te convingă că metoda lui e cea mai bună Am văzut ce-a păţit tata Jake şi cu mine plăteam preţul Mă rog, acum, Jake îl plăteşte Scot telefonul din buzunar Ceasul indică ora trei şi jumătate după-amiaza în Washington, DC Indicatorul bateriei e de un roşu aprins şi nici nu am cum să o încarc Mă simt cuprinsă de o emoţie care mă gâtuie Nu m-am uitat prea mult la fotografii, dar cred că, lăsându-l deschis, rămâne fără baterie După ce se va închide, nu o să-mi mai rămână nicio legătură cu ei Inspir profund ca să nu plâng, iar calul îmi atinge din nou degetele, trecându-şi botul catifelat peste marginea telefonului meu — Am învăţat că, atunci când dispari, ar trebui să verific mai întâi grajdul, domniţă Întorc capul şi dau peste Grey în capătul culoarului Mă uit din nou la cal şi-mi strecor telefonul în buzunar Mi-e greu să nu mă gândesc la Jake, dar faptul că mă aflu în grajd şi ascult cum zăpada picură de pe acoperiş îmi oferă straniul şi tulburătorul sentiment că locul ăsta e real, nu celălalt — Nu ştiu să mă prefac, spun eu încetişor — Să te prefaci? — Să mă port de parcă aş fi altcineva Face câţiva paşi şi se opreşte lângă mine — Nu mi s-a părut că te-ai prefăcut prea mult, prinţesă Harper din Disi Roşesc Armăsarul îmi atinge degetele cu botul, iar eu îmi retrag mâna înainte să mă muşte — Când am spus că îţi voi dovedi cât sunt de serioasă, nu eram prea sigură c-ai să faci ceva — Te pricepi să dai ordine — Mă surprinde că te-ai supus! Mie, adică, adaug fiindcă se uită la mine Nu lui Rhen Nu-mi dă nicio replică, dar, în schimb, spune: — Eşti prima fată pe care am răpit-o de pe celălalt tărâm şi care se simte atât de bine în preajma cailor De ce? — Obişnuiam să călăresc mult Când eram mai mică Mama mă ducea… Vocea-mi tremură când aduc vorba de mama — La început, a fost doar terapie, după ce am fost operată la picior ca să mi-l vindece, dar, odată ce-am crescut, s-a transformat în pasiune Mă opresc şi mângâi calul pe falcă — Nu mi-am dat seama cât de mult mi-a lipsit până… până am ajuns aici — Şi totuşi fără arme? Întrebarea lui mă face să râd — De unde vin eu, nu prea au de-a face una cu cealaltă Tac, apoi adaug: Cum ai învăţat să arunci aşa cuţitul? — Am fost instruit şi-am tot exersat — Şi tatăl tău a fost străjer? — Nu Tatăl meu a fost fermier Ezită — Mama a fost cameristă la castel, iar unchiul meu a fost soldat în oastea regelui Când eram copil, îmi arăta ce ştia Prindeam totul repede, iar asta s-a transformat într-un joc amuzant — Deci ai crescut dorindu-ţi să devii soldat? Grey scutură din cap — Am crescut cu gândul că voi moşteni ferma, răspunde şi apoi face o pauză Când eram mic, tata a fost grav rănit L-a prins o treierătoare şi, apoi, l-a târât un cal Nu a mai putut să muncească Nu a mai putut să meargă Aveam nouă fraţi şi surori… — Nouă! Nu-i de mirare că se pricepe la copii Grey dă aprobator din cap Calul îi împunge mâinile, iar el îi şopteşte ceva cu blândeţe şi-i mângâie botul — Mi-am dat toată silinţa să fiu de ajutor, dar eram un băiat care încerca să facă muncile unui bărbat În timp, am vândut o mare parte din pământul nostru Multe animale Recoltele noastre au fost afectate Noi am suferit În fiecare an, castelul accepta zece noi străjeri După cum ai auzit, reprezintă o favoare făcută familiei Trebuia să jur că am să-ntrerup orice legătură cu ai mei, dar ştiam că asta o să le pună capăt nefericirii Când am devenit major, m-am înscris Îl măsor din priviri, fermecată de povestea lui Privirea-mi alunecă peste umerii lui laţi, armele vârâte în teci şi armura pe care încă nu şi-a scos-o Încerc să mi-l imaginez în denim şi flanel, aruncând baloturi de fân într-o căruţă Mi-e pur şi simplu imposibil Mă sprijin de uşa boxei — Deci în spatele lui Grey înfricoşătorul se ascunde un mare sentimental care se pricepe la copii şi animale? Ridică aproape insesizabil din sprâncene — Grey înfricoşătorul? — O, te rog! Ştii că eşti înfricoşător Calul îşi împinge faţa în pieptul meu, aşa că, încetişor, îi cuprind botul cu braţele — Deci te-ai alăturat gărzii de la castel şi te-ai pricopsit cu Rhen Replica mea îl face să-mi arunce o privire tristă, iar mie-mi ia o secundă să-mi dau seama de ce Oftez — Bun! Te-ai alăturat gărzii de la castel şi ai câştigat grandiosul privilegiu de a-l păzi pe Rhen — Gărzii Regale Şi nu de prima dată A păzi familia regală a fost, într-adevăr, un privilegiu câştigat Am fost instruit luni în şir Vocea i se înăspreşte: Şi apoi, mi-am petrecut multe luni păzind uşi închise — Deci nu prea ţi-a fost de folos că ştii să arunci cuţitul, nu? Schiţează un zâmbet întunecat abia vizibil — După cum am spus, prefer să fiu util — Poţi să-mi arăţi? Cum să arunc aşa? Zâmbetul îi dispare şi, între sprâncene, i se conturează un rid — Domniţă? Arunc o privire spre han — Nu vreau să intru Nu vreau să discut cu Rhen Nu vreau să plec Eu doar… Pufnesc, frustrată — Şi eu aş prefera să fiu de folos Grey nu spune nimic Ochii îi sunt întunecaţi şi enigmatici Privindu-l la rândul meu, îmi pică fisa Ceva din mine se contractă un pic Mă gândesc la cum îmi spunea Jake să mă ascund pe alee, avertizându-mă întotdeauna că sunt vulnerabilă Grey nu m-a tratat niciodată astfel, şi nu-mi place gândul că ar putea să-nceapă să o facă — Crezi că nu sunt în stare? — Sunt sigur că poţi s-o faci, dar cred că Alteţei Sale nu o să-i placă — O! Ei bine, atunci fă-o repejor, sau oricum s-ar spune pe aici! Nu se clinteşte Dacă am să fiu nevoită să stau în grajdurile astea, făcându-mi griji în privinţa mamei şi a fratelui meu – fără a-i mai pomeni pe cei din han –, am să îmi pierd minţile — Te rog? Îmi împreunez mâinile în faţă, ca atunci când voiam ca Jake să mă scoată la plimbare, pentru o îngheţată — Te rog frumos, Grey înfricoşătorul? îl necăjesc Oftează şi-şi dă ochii peste cap – aşa cum făcea şi Jake, şi acum îmi dau seama că l-am convins — Cum doreşti, cedează Grey * În mintea mea, mă aşteptasem să mă simt feroce şi letală În realitate, abia reuşesc să înfig un cuţit în pământ Cuţitul ricoşează sau alunecă pe zăpada topită în mai mult de jumătate dintre aruncările făcute de mine Restul abia se înfig şi, apoi, cad Mă simt ca o idioată Îmi doresc să pot da vina pe pământul îngheţat, dar, când Grey mi-a făcut demonstraţia, cuţitele lui au pătruns direct prin zăpada topită şi în iarba moale de dedesubt Am început să transpir între omoplaţi şi sunt gata să renunţ la mantie, în ciuda aerului rece Braţul drept mă doare până la umăr Cuţitele sunt mai grele decât păreau Exersez de doar douăzeci de minute, dar nu eram pregătită pentru un asemenea efort fizic Mă uit la Grey — Eşti sigur că n-ar trebui să arunc într-o scândură de lemn sau aşa ceva? El se sprijină de zidul lateral al grajdului, în stânga mea — Domniţă, ai prefera să urmăreşti cuţitele ricoşând din altceva? Ha-ha! Mă încrunt şi-mi flexez încheietura, masându-mi muşchii şi tendoanele — Habar n-aveam c-o să fie atât de greu! — Odată ce poţi să-nfigi un cuţit în pământ, poţi să-l înfigi şi într-o ţintă, spune şi dă din cap spre ultimul cuţit din mâna mea Încearcă din nou! Degetele îmi alunecă pe gravura curbată a mânerului, care e incrustat cu argint şi ştanţat cu acelaşi blazon cu leul şi trandafirul care împodobeşte toate celelalte lucruri În ciuda puterii lor letale, armele sunt frumoase şi poartă însemnele adevăratei măiestrii Sunt atât de diferite de viaţa mea în DC, unde totul pare de unică folosinţă! Chiar şi oamenii — Ştii ce-i cu adevărat nasol la blestemul ăsta? Cine l-a aruncat, a dat peste cap viaţa multor oameni care nu au făcut nimic rău Ating lama cu degetul mare şi apăs suficient de tare încât să simt „muşcătura”, dar nu şi înţepătura — Eu nu mi-am petrecut noaptea cu femeia nepotrivită — Nici eu Replica lui mă face să mă opresc şi să mă uit la el — Cum de-ai ajuns să te implici în asta? Chiar nu mă aştept să-mi răspundă, dar Grey o face totuşi: — Mi-am dat toată silinţa să-l apăr Nu am reuşit Tace, apoi: Deci poate n-ar trebui să mă consideri unul dintre acei oameni care n-au greşit cu nimic — De ce îl aperi, dacă blestemul te-a acaparat din cauza lui? — Am jurat pe viaţa mea să apăr coroana, să fiu o parte din ceva mai important decât propria-mi persoană Aştept să mai adauge ceva, însă, când nu o face, îmi dau seama că pentru Grey lucrurile chiar sunt atât de simple precum par — Te-ncrezi în el mai mult decât mine — Mă-ncred şi în tine, domniţă Înfige lama în pământ! Scrâşnesc din dinţi şi-mi trag braţul în spate, gândindu-mă bine la tot ce mi-a spus despre strânsoare, aruncare şi sincronizare, şi apoi îl avânt înainte, ca să las cuţitul să zboare Acesta alunecă în noroi şi cade într-o parte Oftez Înaintez ca să adun cuţitele de pe jos, dar Grey mi-o ia înainte şi le şterge cu o cârpă pe care i-am cerut-o lui Evalyn — Slăbeşte strânsoarea! Lasă pur şi simplu cuţitul să-ţi plece din mână şi va finaliza mişcarea în locul tău — Vrei să-mi mai arăţi o dată? Dă aprobator din cap Cuţitul său se înfige direct în pământ Fără pic de efort Apoi se întoarce şi mi le dă pe celelalte două Iau unul Apuc mânerul şi-mi trag braţul în spate Grey îmi prinde încheietura — Relaxează-te! Mâna ta este călăuza Lama este arma Înţelegi? — Probabil? Trece în spatele meu, îşi pune mâna peste a mea şi-mi mişcă degetele astfel încât să le ţin ca el Mâna lui stângă îmi atinge umărul, ţinându-mă pe loc — Slăbeşte-ţi strânsoarea! insistă Grey Înghit în sec Nu se sprijină de spatele meu, dar e suficient de aproape ca două-trei inspiraţii adânci să mă facă să mă lipesc de el Braţul mi se atinge de al lui pe toată lungimea, de la pielea cu catarame care-i înconjoară antebraţul şi până la muşchiul tare al bicepsului — Mai mult! adaugă Îmi forţez degetele să se relaxeze până când am impresia c-am să scap cuţitul — Da! spune Grey Acum, respiră! Inspir adânc Spatele mi se atinge de armura lui Îmi dă drumul şi se îndepărtează — Aruncă! Arunc şi, cumva, îmi simt braţul mai rapid Cuţitul îmi zboară din mână şi, apoi, se înfige direct în pământ cu un zgomot surd Ridic braţele victorioasă şi ignor faptul că, acum, cuţitul meu a aterizat cu cel puţin trei metri mai aproape decât cel aruncat de Grey — Am reuşit! Îmi întinde celălalt cuţit — Fă-o din nou, îmi spune, dar pare mulţumit Îl iau pe următorul şi încerc să-l ţin ca înainte — Ce ciudat! Ieri voiam să te omor — Într-adevăr Asta-mi dă speranţă — De ce? — Dacă ai ajuns să ai încredere în mine, înseamnă că s-ar putea să ajungi să ai încredere şi în el Mă gândesc la degetele lui Rhen atingându-mi tâmpla În ciuda voinţei mele, căldura începe să-mi cuprindă gâtul — Nu prea cred — N-ai fi spus acelaşi lucru şi despre mine? Bine, deci poate că are dreptate Îmi trag iarăşi braţul în spate De data asta, cuţitul ricoşează din pământ, iar eu oftez — Sper să nu fiu niciodată nevoită să mă apăr aşa Adună cuţitele şi le şterge din nou — Dacă trebuie să te aperi, să nu-ţi arunci armele Nu-ţi înarma niciodată inamicul! — Ce-ai fi făcut dacă nu l-ai fi nimerit pe bărbatul ăla în picior? Grey se uită la mine, ia un cuţit, îl roteşte în mână şi-l azvârle cu forţă Celelalte două îl urmează rapid Toate trei se înfig în pământ, fiecare aterizând la doi centimetri distanţă Poc! Poc! Poc! Uau! Mă-ntorc spre el cu ochi mari — Acu’ mă-ntreb de ce nu i-ai tras pe toţi în ţeapă, Grey Înfricoşătorul! Zâmbeşte larg, probabil pentru prima dată sincer Expresia îi risipeşte încordarea din privire — Cineva trebuia să-l târâie afară, domniţă Asta-mi aduce aminte de dimineaţa zilei de ieri din camera Arabellei, când mi-a arătat cum să ţin corect un pumnal Mă-ntreb dacă aşa era înainte de blestem Mai voios Mai puţin împovărat De-ndată ce mă gândesc la asta, mă-ntreb cum era Rhen înainte de blestem Grey aduce cuţitele şi le curăţă cu grijă — Aşa ţi-ai câştigat locul? îl întreb Aruncând cuţite? — Să fii priceput la un singur lucru nu-ţi câştigă un loc în Garda Regală Armele pot fi curăţate Tehnica poate fi îmbunătăţită Ca să slujeşti familia regală, trebuie să fii dispus să renunţi la viaţa ta în favoarea alteia De asta trebuie să dai dovadă — Crezi că merită? Ridică din sprâncene — Dacă merită? — Să-l păzeşti pe Rhen Ştiu că ai depus un jurământ Crezi că merită sacrificiul? Grey şovăie Zâmbetul relaxat dispare Îmi întinde cuţitele — Am să-mi dau seama în timp CAPITOLUL DOUĂZECI RHEN Stau la fereastră, chiar în spatele draperiei transparente, şi urmăresc Mantia şi armura mea zac abandonate pe masa de lângă uşă, iar briza rece îmi arde pielea O ignor De fapt, îmi face plăcere După atât de multe anotimpuri cu temperaturi medii, aerul rece rămâne o noutate Fereastra deschisă îmi îngăduie să-i ascult Nu aud fiecare cuvânt, dar aud destul „Să-l păzeşti pe Rhen Crezi că merită sacrificiul?” „Am să-mi dau seama în timp” — Prinţe Rhen! Vocea lui Lilith, uşoară şi aproape batjocoritoare, se aude de lângă mine — Ce se întâmplă afară de te fascinează atât de tare? N-ar trebui să mă surprindă că m-a urmat până aici, alegând chiar acest moment, când şansele să reuşesc sunt cele mai minuscule Nu prea am răbdare cu ea Aşa cum i-am zis şi lui Grey, acesta e ultimul nostru sezon, iar asta e o invitaţie la îndrăzneală Pe de altă parte, e posibil ca îndrăzneala de a-i vorbi liber lui Lilith să aibă mult mai multe urmări decât curajul lui Grey de a-mi vorbi deschis Îmi doresc să nu-mi fi scos armura Nu mă mişc de la fereastră — Vezi şi singură! Vine lângă mine Parfumul ei este îmbătător, exotic şi ademenitor E o mireasmă menită să atragă atenţia M-a prins în capcană o dată Îşi împreunează mâinile — O lecţie despre arme Ce încântător din partea lui Grey să o instruiască! Strâng din dinţi Nu e nevoie să mă tachineze – propriile-mi gânduri îmi sunt prea de ajuns Mă-ntreb dacă Grey s-a oferit să o înveţe pe Harper cum să arunce… sau dacă l-a rugat ea Cuvintele pe care comandatul gărzii mele mi le-a spus mai devreme în dimineaţa asta mă bântuie acum „Stăpâne, n-am făcut nimic M-am aşezat şi am întrebat-o” Vreau să trântesc fereastra şi să o închid — O, uite! Lilith bate din palme, încântată — Fata ta începe să se priceapă Cred că Grey e un dascăl excelent! Am observat şi eu asta Harper pare să fi descoperit mişcarea, pentru că acum nimereşte de mai multe ori decât ratează Grey pare încântat Harper pare mulţumită Eu nu sunt mulţumit — O! Alteţă, mi-a venit cea mai minunată idee! Lilith se preface a-şi pierde suflul — Dacă nu eşti în stare să-i câştigi iubirea, poate ai reuşi să-i găseşti un loc în Garda Regală Nu are experienţă, dar comandantul Grey pare capabil să o educe Lilith îşi atinge buzele cu degetul şi continuă: Dar am uitat! S-ar putea să nu mai existe o Gardă Regală până la finalul sezonului A! Îngrijorător! — Ai venit cu vreun scop anume, Lady Lilith? — Mă intrigă faptul că ai prefera să-ţi iroseşti ultimul anotimp în acest han micuţ, când ai un întreg palat la dispoziţie Am un întreg palat unde sunt obligat să ascult aceleaşi cântece la nesfârşit, să urmăresc aceleaşi umbre târându-se de-a lungul pereţilor, să miros şi să gust aceleaşi mâncăruri Poate că hanul e micuţ şi simplu, însă acum îl prefer de o mie de ori în locul palatului Ironrose Lilith îşi trece un deget de-a lungul pervazului, fără să se murdărească — Trebuie să recunosc: hangiul se pricepe de minune să păstreze odăile curate — Am să-i transmit observaţiile tale, domniţă — Ce acru eşti! zice ea şi oftează dezamăgită Nu-i de mirare că fata caută compania străjerului tău — Nu-i de mirare! Încuviinţez Lilith nu-mi dă nicio replică şi, o vreme, rămânem tăcuţi Harper chiar a devenit mai pricepută Acum reuşeşte să înfigă în pământ trei cuţite la rând — Alteţă, reia Lilith încet, aplecându-se către mine cu o voce conspirativă Ce ai de gând să faci în legătură cu zvonurile groaznice despre invazia din nord? Umerii mi se încordează — Ştii cum sunt zvonurile E foarte greu să le deosebeşti de realitate — Adevărat, adevărat, oftează Lilith Deşi cred că e o realitate că soldaţilor tăi staţionaţi la trecătoarea din munţi le-au fost smulse măruntaiele cu luni în urmă A fost destul de brutal să văd aşa ceva, mai ales în timpul verii Ştii bine ce face căldura unui cadavru – cu toate că trebuie să spun că soldaţii din Syhl Shallow detestă să irosească orice fel de carne şi s-au mobilizat rapid ca să… Mă-ntorc spre ea — Tu ai pus totul la cale? — Eu? râde ea Nu De ce ar trebui s-o fac? Când soldaţii sunt răpuşi, regele lor ar trebui să trimită întăriri Când regele lor nu face asta, cine poate învinovăţi o oaste rivală pentru că a exploatat o astfel de slăbiciune? Adevărata tragedie este că are dreptate Presupun că ar trebui să mă consider norocos că nu suntem atacaţi din toate părţile Dar, pe de altă parte, poate suntem — Chiar mă urăşti atât de mult? o întreb Încât să te distreze distrugerea regatului meu? Îşi ridică privirea spre mine şi orice urmă de batjocură îi dispare de pe chip — Prinţe Rhen! Asta crezi? Se apropie şi-mi atinge chipul cu mâna — Am vrut să mă iubeşti Am fi putut alcătui o pereche formidabilă Cândva, supuşii mei se temeau de măsurile pe care le-ar fi luat tata împotriva lor Nu mă pot închipui capabil să-i supun violenţei frivole ce pare să-i facă plăcere lui Lilith — Cu siguranţă ai fi mai fericită cu unul dintre ai tăi! Oftez gânditor — Păcat că toţi sunt morţi! Ea îşi retrage mâna cu o smucitură — Vrei să mă răneşti Măcar de-aş putea Vocea-mi este egală: — Iartă-mă! — Oricum, cuvintele tale n-au nicio valoare Nu sunt singura rămasă în viaţă dintre ai mei Întorc capul şi o privesc Ea râde — Crezi că ai putea să-i găseşti? Că te-ar putea elibera, cumva, de blestemul meu? Înainte ca gândul să-mi prindă rădăcini în minte, Lilith oftează — Nu am reuşit să le dau de urmă, aşa că tu nu ai avea nicio şansă Îşi îndoaie mâna în aerul din faţa ei Dar simt ţesătura magiei Nu se termină cu mine Undeva în Emberfall, e posibil ca un alt vrăjitor să aştepte ocazia de a se răzbuna pe familia mea Va trebui să stea la rând – dacă mai rămâne ceva din mine — Mă dezamăgeşti, zice Lilith N-am crezut niciodată că-i vei permite blestemului să dăinuie atât de mult Nu o pot contrazice Chiar şi eu sunt dezamăgit de mine însumi — Abia aştept să văd cum se va manifesta monstrul tău în acest sezon! continuă ea Poate am să te ţin în lanţ şi-am să te arăt duşmanilor mei Un fior subit îmi traversează şira spinării E un sfârşit pe care nu l-am luat niciodată în considerare — Ţi-ar plăcea? mă întreabă, venind din nou mai aproape Să fii al meu pe veci, prinţe Rhen? — Nu, îi răspund Nu mi-ar plăcea Odată ce transformarea preia controlul, nu mai sunt conştient de ce sunt în stare, însă ideea de-a fi la mila ei, chiar şi atunci, e aproape suficientă ca să mă distrugă Oftează — Cândva, erai foarte plăcut! Sincer, în ultima vreme, mi se pare o corvoadă să te vizitez — N-aş fi jignit dacă ai înceta Lilith râde fără pic de efort, sunetul fiind ca al unor cioburi de sticlă strivite sub tălpi — Pe mai târziu, Alteţă! spune şi dispare după ce face o plecăciune Mă încrunt şi mă-ntorc din nou la fereastră Acum, lui Harper îi reuşeşte fiecare aruncare Grey e un dascăl bun Asta-mi dă o idee * Cizmele îmi scârţâie prin zăpada plină de noroi când traversez curtea hanului spre grajd, cu tachinările lui Lilith răsunându-mi în minte Grey mă observă primul şi se îndreaptă de spate Expresia lui nu trădează nimic… dar, pe de altă parte, niciodată nu o face — Stăpâne! Mă uit la el — Comandante! Cu două cuţite în mână, Harper se întoarce Privirea ei trece direct prin mine — Cred că sunt pregătită s-arunc la ţintă, Grey! În mod clar, încă-mi poartă pică Acum, starea mea îi este pe potrivă — Crezi că aş avea de ce să mă-ngrijorez, domniţă? Expresia i se întunecă — Nu te mişca! Hai să vedem! spune şi-şi duce o mână spre spate Grey o prinde de încheietură Pare enervat Ea mă ţintuieşte din priviri Furia din ochii ei este evidentă, însă amestecată cu durere, ceea ce-o face şi mai convingătoare — Dă-i drumul! O privesc fix — Nu o să arunce-n mine cu un cuţit Grey se supune Harper îşi lasă braţul în jos Îmi dau seama când cineva nu vorbeşte serios Ea se încruntă şi prinde cuţitele de plasele, în mână — Ai venit să mă insulţi? — Nu, îi răspund — Aha, deci ai de gând să-i ordoni lui Grey să facă o nebunie ca să nu-mi mai vorbească Am înţeles! Ei bine, cu siguranţă n-am să fac asta acum Mă gândesc la comentariile lui Grey privind jocul de cărţi şi mă-ntreb dacă nu cumva am judecat greşit momentul acesta — Nu, domniţă! Pot să mă alătur vouă? Surprinsă, Harper ezită Totuşi, îşi revine rapid şi-mi întinde cele două cuţite Furia şi durerea i-au părăsit întru câtva chipul — Sigur! Poftim! Acum, eu sunt cel surprins Şi încântat Dar, apoi, spune: — Mă simt de parcă o să-mi pice braţul Mă-ntorc înăuntru E în regulă dacă ocup un pic camera? O parte din mine vrea să-i ceară să rămână Acea parte mă face să mă simt jalnic şi gelos, şi nu-mi face deloc plăcere Sunt nevoit să mă forţez să dau aprobator din cap — Desigur! Ea se întoarce spre comandantul meu şi-i zâmbeşte — Mulţumesc pentru lecţie, Grey înfricoşătorul! El nu spune nimic Grey nu este nesăbuit Apoi, fără să privească în urmă, se întoarce şi se îndreaptă spre han, târându-şi piciorul stâng prin zăpada plină de noroi Fiecare cuvânt pe care-mi doresc să-l rostesc îmi pare meschin O tensiune răbdătoare umple liniştea Mi-aduc aminte de ea din trecut, când străjerii mei anticipau un reproş… sau ceva mai grav Mă gândesc la cum a vorbit cândva doica mea despre tata şi mă întreb ce-au spus mai demult străjerii mei despre mine Cu siguranţă nu m-au vorbit de bine Măcar atâta lucru ştiu — Comandante! zic — Stăpâne! Vocea lui nu trădează nimic, dar se aşteaptă să-i poruncesc să facă ceva înfiorător sau chinuitor Îmi dau seama — Luând în considerare ce am văzut, dacă ai fi nevoit să strângi un contingent de străjeri, de câţi ai avea nevoie? Îi întind cuţitele de aruncat date de Harper El se încruntă cât le bagă în tecile apărătorii pentru braţ, ca şi când ar încerca să determine scopul acestei întrebări — De ce? — Ca să pot umbla printre oameni Să-mi fac cunoscută prezenţa Tac o clipă, apoi adaug: Şi pe a lui Harper Grey nu zice nimic Se aşteaptă la o capcană — Poţi sau nu să-mi spui un număr? — Da Patruzeci şi opt — Patruzeci şi opt! — Cândva, garda ta personală număra douăzeci şi patru de oameni, fără străjerii de la castel Tonul său îmi dă de înţeles că ezită între frustrare şi curiozitate — Trebuie să ne rezervăm timp pentru instrucţie şi exerciţii, dar şi să alternăm programele de lucru ca să asigurăm paza… — Bine Ridic o mână — Ai putea să găseşti şi să instruieşti patruzeci şi opt de noi străjeri înainte ca transformarea să pună stăpânire pe mine? — Având la dispoziţie… cât? Şase săptămâni? Şapte? Dacă am avea o armată şi aş putea să aleg dintre războinicii pricepuţi… poate Dar după cum stau lucrurile acum? Puţin probabil Ezită, apoi: De ce? — Câţi crezi că ai putea să găseşti şi să instruieşti? — Dacă vrei să-mi porunceşti să stau departe de Lady Harper, nu este nevoie să creezi diversiuni… — Nu asta fac Câţi? — Habar n-am Scepticismul i se citeşte pe chip — Amândoi am fost închişi în castel Nu ştiu în ce stare se află oamenii, cu excepţia celor, puţini, pe care i-am întâlnit Ridicând o mână, arată spre han şi adaugă: Vrei să-i înrolez şi pe copii? Poate cei mici au să se dovedească iscusiţi în mânuirea sabiei Îl potolesc dintr-o privire — Ai grijă la tonul pe care-l foloseşti, comandante! Caut să mă sfătuieşti, nu să mă sfidezi! — Dacă vrei sfatul meu, trebuie să înţeleg ce speri să realizezi — Bărbaţii aceia presupuneau că sunt mort Oamenii cred că familia regală i-a abandonat Aş vrea să pot merge printre supuşii mei şi să Le arăt că sunt încă viu, că acesta încă este regatul meu — Dar… cu ce scop? Obligaţia ta este faţă de Harper… — Nu Obligaţia mea este faţă de oamenii din Emberfall Înaintez un pas — Şi a ta este faţă de mine! Nu dă înapoi — Ca întotdeauna! Vântul şuieră printre noi, iar eu mă abţin să nu tremur — Ai putea sau nu să faci asta? — Chiar dacă aş găsi oameni dispuşi să te slujească – lucru de care mă îndoiesc, având în vedere ce am aflat – şi chiar dacă am reduce numărul lor cu jumătate, e imposibil să poată să asigure o apărare eficientă în doar câteva săptămâni Are dreptate Bineînţeles că are dreptate — Dar dacă nu ne-am preocupa de apărare? Se încruntă — Iartă-mă, dar… — Dacă doar ne-am preface? Grey arată de parcă mi-aş fi pierdut minţile cu totul S-ar putea să nu fie prea departe de adevăr — Aşadar – ca să ne înţelegem –, vrei ca eu să recrutez oameni pentru Garda Regală, să le dau arme şi uniforme şi… să ce? Să le îngădui să te însoţească în mijlocul maselor, fără să-i instruiesc prea mult? — Da! Exact asta! El mijeşte ochii — Şi asta nu e o diversiune? — Trebuie să creez o diversiune, comandante? Grey nu-şi mută privirea — Nu Atunci, ai un plan? adaugă după o clipă de tăcere Am un fel de plan Cea mai vagă idee a unui plan — Da Ai putea s-o faci? Ai putea să creezi impresia unei gărzi în funcţiune? — Presupun că da Continuă, prudent: Şi ce se întâmplă dacă ai să fii, într-adevăr, în pericol? Îmi imaginez cum intru călare în oraşele mai populate, iar oamenii se îmbulzesc spre mine De ani de zile n-am mai făcut aşa ceva Oamenii din Emberfall sunt flămânzi şi disperaţi Ideea în sine e o nebunie – sinucidere Dar ce mai contează? Nu mai am nimic de pierdut — De asta te am pe tine Pare surprins Îl bat uşor pe umăr, înainte să mă întorc la han — Ai spus c-ai prefera să fii util, nu-i aşa? CAPITOLUL DOUĂZECI ŞI UNU HARPER Coale şi Evalyn se contrazic După ce-am stat în frigul de afară o mare parte a după-amiezii, mâinile şi chipul îmi sunt îngheţate, dar faptul că-i aud certându-se din cauza mâncărurilor pe care să le servească oaspeţilor regali mă convinge să urc scările În ciuda lemnelor care trosnesc în şemineu, în cameră e frig Când mă duc să verific fereastra, văd că e închisă, însă, în curte, Rhen şi Grey sunt adânciţi într-o conversaţie intensă „Nu cred că Alteţei Sale o să-i placă” Ei bine, a fost evident Oftez, trag draperiile şi mă aşez pe marginea patului Îmi frec palmele de coapse, încercând să le încălzesc Cusătura manuală şi grosolană a pantalonilor de călărit din piele de căprioară îmi zgârie nodurile degetelor Mă-ntreb cum de e posibil să fi trecut doar o zi şi jumătate de când mă aflu aici Momentul ăla din grajd – când aici îmi părea adevărat, iar acasă, un vis – a devenit şi mai intens, ca o ameţeală ciudată Sau poate e invers Poate toate astea îmi par un vis, iar eu nu intru în panică pentru că pur şi simplu aştept să mă trezesc Mă ciupesc Nu este un vis Închid ochii şi mă strâng în braţe, cu gândul la mama Când eram mică, îmi spunea că toţi avem o scânteie în noi şi că scânteile noastre pot să se găsească una pe cealaltă indiferent unde suntem, iar asta mă alina cel mai mult Mă alină mult şi acum Nu am întrebat-o niciodată ce s-ar întâmpla cu scânteia ei dacă ar muri Când va muri Trebuie să-mi apăs pieptul cu o mână şi să-mi ţin respiraţia Nu, trebuie să respir Inspir profund şi încerc să plâng fără să scot vreun zgomot Dar apoi îmi trece Pot să respir Pot să supravieţuiesc Nu ştiu câtă vreme poate să supravieţuiască mama Un anotimp durează trei luni Scot telefonul din buzunar şi văd că nivelul bateriei este de şase la sută Mă uit din nou la albumul foto Mama Jake Noah Eu Mă mai uit o dată la fotografii Telefonul mă avertizează printr-un semnal luminos: 5% baterie rămasă Chiar n-are niciun sens Cât înseamnă asta? Cinci minute? Zece? Unul? Simt mâncărimi pe faţă şi-mi şterg obrajii, surprinsă să-mi simt vârfurile degetelor umede Mi-aduc aminte că, odată, am citit un articol despre psihologia trecerilor de pietoni în care scria că adăugarea unui temporizator scade nivelul de stres al şoferilor pentru că, aşa, ei ştiu cât de mult mai au de aşteptat la semafor Scria şi că a şti cât de mult mai ai de îndurat este mai bine decât simpla aşteptare Autorul articolului avea dreptate Asta mă face să mă gândesc şi la Rhen, la durata nedeterminată a blestemului Într-un fel, e un miracol că nu l-a distrus Mă tot uit la fotografii Patru la sută Trec la mesajele lui Jake Nu s-a schimbat nimic Sunt toate acolo Citesc atât cât îmi permite istoricul conversaţiilor lui cu Noah şi mama – însă nu mult Văd discuţiile din ultimele douăsprezece ore şi atunci încep să mi se învârtă rotiţele Pot să aud vocea mamei, însă în cazul lui Noah sunt pur şi simplu curioasă, dar mesajele nu-mi oferă cine ştie ce context Spune ceva despre un schimb de noapte, dar ar putea însemna orice Pentru prima dată, accesez mesajele de la Lawrence LN: Dacă nu-i are, ocupă-te de asta JAKE: Da LN: Fără pretexte JAKE: Ştiu LN: Dacă nu, o să discutăm cu sora ta JAKE: Am s-o fac Inima-mi stă în loc „Am s-o fac” Nu vreau să ghicesc Nu trebuie să ghicesc Ştiu ce au încercat să-l oblige să facă — Nu, Jake, şoptesc eu Bunul meu frate… Timpul expirase Nu ieşise „O să discutăm cu sora ta” Dacă ar fi ieşit, nu m-aş fi aflat aici Ar fi încercat înnebunit să mă găsească Dacă nu a reuşit să plece… Îmi apăs abdomenul cu un braţ şi, cu mâna cealaltă, îmi acopăr faţa Acum nu-mi mai pot opri lacrimile Umerii îmi tremură necontrolat Plâng de-a binelea Telefonul vibrează Baterie consumată — Nu! ţip şi apăs cu forţă butonul, dar ecranul se stinge oricum Uşa de la dormitor se deschide Grey este în prag, căutând din priviri ameninţarea — Domniţă? Icnesc şi-mi lipesc telefonul de piept Inima-mi bate atât de repede, încât mai că nu pot să respir Mâinile îmi tremură atât de tare, că abia mai pot ţine telefonul Nici măcar nu ştiu de ce Acum, nu-mi mai e de folos A rămas doar o cărămidă de sticlă, plastic şi circuite electrice — Domniţă… În faţa mea, Grey îmi vorbeşte foarte încet, stând pe un genunchi: Ce s-a întâmplat? — A murit — Dispozitivul tău? Simt confuzia din vocea lui — Dar nu funcţionează… — Ştiu Trag zgomotos aer pe nas — Ştiu Dar aveam fotografii Cu mama, cu fratele meu… doar atât mai aveam Nu ştiu dacă înţelege, dar spune: — Să-l chem pe… — Nu! Aproape mă înec cu lacrimile Nu suport gândul de a înfrunta calmul arogant al lui Rhen, când eu mă afund în disperare — Te rog…! În clipa în care amuţeşte, plâng în hohote — Ai cum să-ţi vezi lumea? mă întreabă în cele din urmă — Nu Poate Oarecum Mă şterg cu mâneca la ochi — Nu mai am cum Sunt doar… doar fotografii Dar am rămas fără baterie Nu ştiu dacă ei sunt în regulă Ei nu ştiu dacă eu sunt bine — Fratele tău Mama ta — Fratele meu avea probleme înainte… înainte să mă iei Eu rămâneam de pază Iar mama e bolnavă… ar putea fi moartă… Rhen se iveşte în pragul uşii şi văd că observă apropierea dintre mine şi Grey Minunat! De parcă de asta aş avea acum nevoie Îi arunc o privire urâtă — Pleacă! Tu ai cauzat toate astea Grey se ridică şi se întoarce — Stăpâne! Aş putea să vă adresez un cuvânt? — Speram că nu doar unul Grey iese şi închide uşa în urma lui Rămân pe marginea patului şi-mi ascult respiraţia, lăsând la o parte telefonul inutil Număr până la zece Până la douăzeci Când ajung la cincizeci, creierul începe din nou să-mi funcţioneze La o sută, sunt furioasă Mă uit pe fereastra care se întrevede în spatele draperiilor Norii cu dungi roşii au înlocuit albastrul adânc al cerului A apus soarele Mă ridic şi mă-ndrept spre uşă, deschizând-o larg Rhen şi Grey sunt pe hol De data asta, ochii lui Rhen sunt plini de înţelegere Falsă, presupun El îşi îndreaptă spatele şi se apropie de mine — Domniţă… Eu nu am… Îmi mişc mâna-n spate şi-i ard o palmă pe obraz cât pot de tare Neaşteptându-se la asta, capul i se suceşte într-o parte Nu aştept să reacţioneze Mă-ntorc în cameră şi-i trântesc uşa în nas Şi apoi, o încui CAPITOLUL DOUĂZECI ŞI DOI RHEN Nicio femeie n-a îndrăznit vreodată să mă pălmuiască Maxilarul mă ustură ca o arsură care trebuie unsă cu alifie Vreau să dărâm uşa asta şi s-o zgudui bine, dar îi tot văd obrajii pătaţi de lacrimi şi emoţia pură din ochi Dacă ascult cu atenţie, chiar şi acum pot să o aud cum plânge de cealaltă parte a uşii Mama ei e pe moarte, iar fratele are probleme Simt că sunt un mare neghiob Hangiul apare la baza scărilor — Alteţă? zice el şovăind E totul în ordine? — Da, îi răspund scurt Lasă-ne! Nu-mi desprind privirea de la uşă Au să bârfească despre ce-au auzit, dar n-am de gând ca obrazul roşu să fie un motiv în plus Bărbatul face o plecăciune şi se îndepărtează În dreapta mea, Grey a rămas în acelaşi loc Nici la el nu pot să mă uit Niciodată nu m-am simţit atât de neputincios Întind mâna şi încerc clanţa, dar a încuiat uşa Habar nu am cum să îndrept lucrurile Grey desface o punguţă de la centură şi-şi scoate pachetul de cărţi Fără un cuvânt, mi le întinde Intenţia lui e clară — Grey, am mai multe şanse să conving uşa asta să joace cu mine — Ai putea s-o întrebi dacă vrea Oftez şi, apoi, iau pachetul — Du-te, îi zic şi fac semn din cap spre scări Stai cu ei la cină Vezi dacă poţi să afli ceva nou despre Karis Luran Se supune, lăsându-mă singur în liniştea apăsătoare din hol Tăcerea nu va rezolva nimic Ridic o mână şi bat uşor la uşă Nu-mi răspunde Îmi lipesc palma de lemn şi mă apropii Prezenţa lui Grey pe scări îi va împiedica pe ceilalţi să tragă cu urechea, dar eu tot încet vorbesc: — Domniţă… Nimic — Nu-i niciun spalier sub fereastra ta Te rog, spune-mi că nu te caţări pe coş! — Pleacă, Rhen! Îmi vorbeşte chiar de dincolo de uşă Inima îmi tresare să o ştiu atât de aproape — Vreau să-ţi vorbesc, insist eu — Nu ţi se face pe plac doar pentru că aşa vrei Majoritatea oamenilor învaţă asta înainte să împlinească şase ani — În mod clar, nu majoritatea prinţilor Îi vorbesc degajat, cu speranţa că o să deschidă uşa Nu o face Oftez şi-ntorc cărţile în mână — Presupun că n-ai vrea să joci Răscumpărarea regelui, nu? Tace o vreme Când îmi vorbeşte în cele din urmă, prin uşă îi aud vocea joasă şi mâhnită — Ştii ce mi-ai făcut? Inspiră zgomotos pe nas, iar asta îmi dă de înţeles că plânge din nou — Ce le-ai făcut alor mei? — Nu, îi răspund Nu ştiu Tăcerea se lasă din nou, plină de înţelesuri de această dată — Mama are cancer, răspunde în cele din urmă E pe moarte Cu nouă luni în urmă, doctorul i-a spus că mai are jumătate de an de trăit Plămânii ei sunt plini de tumori Ea spune că fiecare zi este un dar, însă, în realitate, fiecare zi este un chin Abia poate să respire Fratele meu şi cu mine suntem singurii care avem grijă de ea Cu fiecare silabă pe care o rosteşte, îmi dau seama că Harper simte chinul mamei sale Inspiră din nou cu putere — Când eram mai mici, ne descurcam, dar apoi s-a îmbolnăvit şi am rămas fără bani Tata s-a întovărăşit cu nişte oameni răi care-i împrumutau bani, iar eu nu ştiu cum de s-a gândit că o să reuşim să-i înapoiem, însă după aceea a fugit, iar fratele meu… face lucruri îngrozitoare ca să încerce să achite datoria… Vocea i se frânge — Dacă aş fi acolo, aş putea să-i ajut Aş putea fi cu mama, cu fratele meu Ei au nevoie de mine Poţi să înţelegi asta? Că au nevoie de mine? Poţi? Îmi lipesc fruntea de uşă Durerea ei străbate lemnul până la mine, făcându-mi pieptul să se strângă şi scoţând la iveală amintirile cu familia mea — Da, pot — Nu! Vocea îi este feroce, plină de o furie pură: Nu poţi! — Ba da, o contrazic cu blândeţe — Cum? — Pentru că şi eu am nevoie de tine Liniştea ce se pogoară din nou pare să dureze o veşnicie, făcându-mă să cred că a renunţat la mine şi s-a îndepărtat de uşă Decid să-i vorbesc oricum: — Când a început blestemul, am crezut că desfacerea lui o să fie simplă Ezit O ruşine cunoscută mi se strecoară în jurul gâtului şi-l ţine strâns — Dar apoi… creatura mi-a distrus familia Înghit Îmi este mult mai uşor să mă gândesc la monstrul meu ca la o fiinţă separată de mine, ca la o chestie pe care am şansa să o opresc — Am fost atât de nechibzuit, iar acesta i-a sfâşiat pe ai mei fără să stea pe gânduri Nu am avut nicio şansă… Nu pot… Nu pot să-i mai aduc înapoi Nu pot da timpul înapoi Încep să respir sacadat Nu-mi aduc aminte cum au murit, ci doar trupurile lor sfâşiate în bucăţi şi împrăştiate prin Sala Mare, şi cum m-am simţit când mi-am revenit, cu o oră înainte de reînceperea anotimpului – cum m-am trezit plin de sângele lor După aceea, anotimpul a început din nou şi totul a dispărut Castelul îşi recapătă aspectul din prima zi, dar, în afară de mine şi de Grey, cei morţi nu mai învie Mi-am reprimat de multă vreme orice emoţie provocată de propria-mi distrugere, însă căldura îmi inundă gâtul, îngroşându-mi cuvintele — La sfârşitul celui de-al doilea anotimp, creatura mi-a atacat oamenii La finalul celui de-al treilea… Domniţă, te rog – te rog, fii sigură că nu mi-am dorit să te rănesc! N-am vrut să-ţi rănesc familia! Am făcut tot posibilul să rup blestemul Am încercat să mă distrug Dacă aş putea, l-aş rupe Fii sigură de asta! Tăcerea se aşterne iarăşi Nu mai am ce să-i ofer… doar adevărul acesta Cheia se roteşte în broască Uşa se deschide Suntem faţă în faţă Obrajii îi sunt roşii, iar ochii, umezi Parcă şi mie-mi vine să plâng Mă cercetează cu atenţie — Nu ştiu niciodată când să am încredere în tine! De fiecare dată, totul pare atent calculat Jignit, fac un pas înapoi — Mai puţin acum, când mi-ai spus toate astea Şi apoi, pentru că soarta pare a se mulţumi să mă surprindă în acest anotimp, ea înaintează, îşi lipeşte chipul de pieptul meu şi-mi cuprinde mijlocul cu braţele Sunt atât de uimit, încât nu pot să mă mişc Ar putea să-mi scoată armele şi să mă înjunghie şi tot aş fi mai puţin şocat — Îmi pare foarte rău pentru familia ta! spune ea — Mie îmi pare rău pentru a ta, domniţă! Vocea mea pare o şoaptă, chiar şi-n propriile-mi urechi Rămân neclintit, neştiind ce să fac cu braţele Mă priveşte Nu sunt sigur ce citeşte pe chipul meu, dar face un pas îndărăt Expresia ei e un amestec de amuzament şi nedumerire — Ce-i cu tine? Nu te-a îmbrăţişat nimeni niciodată? Nu mă simt deloc în largul meu — Nu… Nu din câte-mi aduc aminte acum — Aşa mă gândeam şi eu, spune şi se uită la mâna mea Chiar ai cărţile la tine Îşi aranjează şuviţa rebelă după ureche — Putem să jucăm Hai! Ne aşezăm lângă foc Amestecându-le, cărţile mi se-ntorc între degete Mă bucur că am cu ce să-mi ocup mâinile Habar n-am cum să procedez mai departe Împart rapid cărţile şi pe cele rămase le las pe masă, întorcând una cu faţa în sus Am doi prinţi, ceea ce înseamnă că pot să-i fur regii, dar nu-i irosesc niciodată la începutul jocului În mod normal, i-aş urmări mişcările, încercând să-mi dau seama ce cărţi are, dar mă tot gândesc la momentul în care mi-a cuprins talia cu braţele În tăcere, lasă o carte peste celelalte din grămadă Lângă noi, focul trosneşte Eu joc un cinci de piatră, iar ea, un cinci de sabie Jucăm în linişte, trăgând cărţi când avem nevoie Mă las acaparat de ritmul jocului Lilith a zis că hanul e sărăcăcios, însă mie-mi place intimitatea încăperii, căldura focului Îmi place jocul cunoscut, dar şi noul adversar Castelul era rece Gol Hanul şi momentul acesta nu sunt aşa În cele din urmă, Harper trage o carte şi ridică uşor din sprâncene Mută cartea în extrema stângă a mâinii şi ia o alta, adăugând-o în dreapta, până când găseşte una pe care să o lase pe masă Eu joc una dintre cărţile cu prinţi Mă săgetează cu privirea, dar îmi dă regele de sabie, ultima carte din stânga — Abia am tras cartea asta! — Ştiu Se gândeşte şi, apoi, renunţă la un zece de piatră Tonul pe care-mi vorbeşte este contemplativ şi calm: — Nu cred că pot să te urăsc la nesfârşit — Ce vorbe dulci şi pline de afecţiune, domniţă! zic eu şi joc un zece de inimă Mă simt onorat! Pare să se amuze în ciuda propriei voinţe, dar seriozitatea îi umbreşte imediat chipul — M-am tot gândit la toate femeile pe care le-ai răpit şi la cum, din cauza asta, mi-ai părut un nemernic arogant, îndreptăţit să procedezi aşa Nu mi-am dat seama că făceai doar ce era necesar să faci Las o carte pe grămadă — Cândva, tatăl meu a spus că, la naştere, tuturor ni se împart nişte cărţi O mână bună poate să piardă în cele din urmă – tot aşa cum şi una proastă poate să câştige –, însă toţi trebuie să jucăm cărţile pe care ni le dă soarta E posibil ca alegerile cu care ne confruntăm să nu fie cele pe care ni le dorim, dar, totuşi, tot alegeri sunt Nu comentează nimic, ci doar adaugă pur şi simplu încă o carte în grămadă — Grey a ajuns să se priceapă să găsească fete care nu au familie şi cărora nu le-ar simţi nimeni lipsa Mă opresc şi mă uit la ea — Adeseori, nu e vorba de nicio păcăleală – vin de bunăvoie, pentru că le promite că vor avea unde să doarmă în siguranţă Presupun că pe tine nu ar fi reuşit să te atragă atât de uşor Privirea îi este dură — Într-adevăr — De ce l-ai atacat? — Era cu o fată Credeam că e vreun criminal psihopat Am încercat să-l opresc Bineînţeles… — Deci alegerea ta te-a condus aici — Nu încerca să dai vina pe mine! — Nu fac asta Spun că, indiferent cât îmi dau silinţa să găsesc un mijloc de-a rupe blestemul, soarta tot schimbă regulile jocului Chipul îi împietreşte Multă vreme, jucăm cărţi în tăcere O urmăresc trăgând un alt rege De data asta este mai precaută, dar nu se grăbeşte să o adauge lângă celelalte cărţi Eu joc şi celălalt prinţ — Încetează! spune ea Iau cartea pe care mi-o oferă — Nu mai fi atât de evident! Trage până când nimereşte o carte pe care s-o joace — Vreau să te întreb ceva despre toate celelalte fete Te-ai apropiat vreodată de reuşită? Oftez — Uneori, victoria mi-a părut foarte aproape – alteori, la mare depărtare — Pot să fac un comentariu? Mâna-mi înţepeneşte pe următoarea carte — Desigur Mă priveşte cu atenţie — Ai spus „victoria”, nu „iubirea” Nu sunt sigur că am ce să-i răspund Reacţia mea iniţială e să o întreb de ce contează Cea de-a doua reacţie este să mă-ntreb de ce am crezut că nu va conta Harper nu a terminat — Ai simţit ceva vreodată pentru vreuna dintre fetele astea? Las un doi de sabie şi încerc să nu mă gândesc la cât de mult îmi doresc să-i dau din nou părul de pe faţă — Am şi eu sentimente Mă opresc — Însă eşecul îmi pare atât de real, încât am învăţat să mă feresc de dezamăgiri — Hm… Mai joacă o carte şi se cufundă iarăşi în tăcere Din bucătăria de sub noi, aud râsetul zgomotos al hangiului, lucru care mă face să fiu nostalgic Nu-mi aduc aminte ultima dată când am stat la o masă aglomerată, spunând poveşti şi râzând — Chiar nu ai cum să iei legătura cu vrăjitoarea care te-a blestemat? o aud apoi pe Harper — Nu Las o carte, apoi: Şi nici n-aş face-o, chiar dacă aş putea — Nici măcar ca să mă ajuţi să ajung acasă? Încremenesc Mă uit la Harper Nu ştie ce mă întreabă — Lady Lilith nu face nimic degeaba Nu am ce să-i ofer Tu ai? Mi-ai văzut camerele de la etajul trei, adaug când deschide gura Indiferent ce crezi despre mine, te-aş ruga să te gândeşti bine la ce-mi ceri Chipul îi păleşte uşor, dar vocea îi este puternică: — Am să fac orice e necesar ca să ajung acasă Dacă trebuie să înfrunt vreo vrăjitoare, am s-o fac Vorbele ei îmi aduc zâmbetul pe buze, însă e unul sumbru — Ai vorbit ca prinţesa din Disi Ea roşeşte şi se uită din nou la cărţile pe care le ţine în mână, iar apoi, la mine — Nu glumesc, Rhen Ai cum să iei legătura cu ea? — Nu Tac şi mă gândesc la cât de multe să spun Mi-o imaginez pe curajoasa Harper înfruntând-o pe Lilith capricioasa Chiar dacă Lilith ar trimite-o acasă, orice scenariu pare plin de pericole — Vine ea singură din când în când, dar apariţiile îi sunt imprevizibile — Ai vrea să o întrebi dacă mă poate trimit acasă? Sau vrei să mă ţii prizonieră în continuare? adaugă Harper când eu tac Maxilarul îmi este încordat — Nu ştii ce-mi ceri Este ranchiunoasă Crudă — Dar o să vină — Evident Nu am nicio îndoială — Ai putea să-i spui că vreau să mă duc acasă, că vreau ceva de la ea — A jurat să nu se amestece în încercările mele de a rupe blestemul S-ar putea să refuze Harper înghite în sec — Dar… dar alea sunt încercările tale Când îmi vorbeşte, nu-mi pare foarte sigură — Dacă-mi promiţi că-mi aranjezi o întâlnire cu Lady Lilith, pot să-ţi promit că am să încerc să rup blestemul pentru tine! Oftez Se târguieşte tot aşa cum joacă cărţi – cu emoţiile la vedere — Nu ezit pentru că vreau ceva de la tine, ci pentru că detest să aduc încă o jertfa puterii ei — Rhen, nici eu nu am ce să-i ofer, dar asta înseamnă şi că nu am nimic de pierdut — Nimic de pierdut? Fratele tău? Mama ta? Îşi fereşte din nou privirea — Trebuie să fie ceva ce-ţi doreşti Da Sunt multe pe care mi le doresc, dar nimic într-atât de mult, încât să mă târguiesc pentru o întrevedere cu Lilith E suficient de malefică şi când îşi face apariţia de bunăvoie Deschid gura să o refuz, dar apoi mă gândesc la regina din Syhl Shallow, la planul meu şi la discuţia cu Grey Mă uit la Harper şi-mi joc următoarea carte — De fapt, e ceva ce-mi doresc CAPITOLUL DOUĂZECI ŞI TREI HARPER Am făcut un armistiţiu Oarecum Nici măcar discuţia asta despre vrăjitoarea care l-a blestemat nu-mi pare o târguială Nu are nicio miză, nu implică niciun risc ascuns – nu e ca atunci când tata încerca să se tocmească pentru mai mulţi bani sau mai mult timp Mă descumpăneşte întrucât eram gata să mă cert cu Rhen pentru ce-mi doresc, însă bărbatul care stă la masă în faţa mea nu vrea să se certe Dar, pe de altă parte, tocmai a zis că este ceva ce-şi doreşte Îmi ţin cărţile aproape de poală — Ţi-am spus că aş încerca să rup blestemul dacă poţi să-mi aranjezi o întâlnire — E o promisiune deşartă, dacă intenţionezi să te târguieşti ca să ajungi acasă Ridică din umeri şi lasă jos o regină de sabie — Şi inutilă Nu asta-mi doresc Ridic o sprânceană — Haide… — Să nu mă înţelegi greşit! Aş da orice să rup blestemul, dar ştiu că tocmeala pentru iubire o să-mi aducă, în final, dezamăgirea — Bine, spun şi adaug o regină de piatră în teancul care tot creşte, deşi lent Atunci, ce vrei? — Aş vrea să fii prinţesa Harper, prima fiică a regelui din Disi Aş vrea să dau sfară-n ţară despre alianţa regatului Emberfall cu poporul tău, mai ales despre promisiunea tatălui tău de-a trimite o armată ca s-o alunge pe Karis Luran de pe pământurile mele Fiecare cuvânt mă loveşte precum un glonţ Mă aştept să zâmbească şi să spună „Glumesc”, dar îmi transmite mesajul cu aceeaşi seriozitate cu care-mi spune orice altceva Îl fixez cu privirea — Tu… ce vrei? — Chiar trebuie să îţi repet? — Nu, dar… Poate trebuie totuşi să-mi repete — Cum? — Dacă pot să-mi conving oamenii – şi pe Karis Luran – că Emberfall nu e lipsit de apărare, că se pot ivi conflicte, s-ar putea să-i conving armata să plece Rhen ridică uşor din umeri, apoi adaugă: S-ar putea să negociem pentru negoţ sau chiar să îi permit accesul la portul nostru, dar, din câte am văzut, graniţele noastre închise au dus la multă suferinţă, deci sunt şanse ca rezultatul să nu fie unul prost S-ar putea să fiu nevoită să-i aduc aminte că, de fapt, nu sunt prinţesă Abia înţeleg despre ce vorbeşte — Dar… — Nu e un plan perfect, fireşte, zice el şi mai joacă relaxat o carte, de parcă am discuta despre vreme Însă, dacă ar fi să vizităm cele mai mari oraşe şi să ne anunţăm logodna… — Heee! Stai! Rhen îmi zâmbeşte trist — Iartă-mă! Să ne anunţăm alianţa De parcă ăla ar fi fost singurul cuvânt care m-a dat peste cap — Deci spui că vrei să continuăm cu asta? Eu doar… am inventat totul! Ca să-i conving pe tipii ăia să plece de la han! Nu pot să opresc o armată întreagă Pentru o fracţiune de secundă, mijeşte ochii — Eşti sigură, domniţă? Nu ar fi prima dată când mă surprinzi Vorbele lui mă fac să roşesc — Dar noi nu avem o armată Dacă nu ne cred? — Atunci, nu am pierdut nimic Mi se pare că am alunecat în Zona Crepusculară – şi, luând în considerare ultimele zile, asta spune totuşi ceva — Vrei să pretind că sunt prinţesă? Nu ştiu nimic despre Emberfall… despre regalitate sau… — Şi asta face parte din farmecul tău, spune el şi, văzându-mi expresia, adaugă: Serios! Oamenii mei nu au auzit niciodată de Disi, ceea ce înseamnă că obiceiurile şi atitudinea ta, viziunea ta despre regalitate… nu sunt supuse îndoielilor — N-au auzit de Disi pentru că nu există, zic printre dinţi — Tata m-a prevenit întotdeauna că n-ai nevoie de o armată ca să învingi o alta Mi-a vorbit despre răzmeriţa din Emberfall, dar acelaşi lucru poate fi valabil şi-n cazul armatei din Syhl Shallow Dacă ei cred că sunt depăşiţi numeric, s-ar putea să se retragă şi să aştepte alte ordine, decât să cadă într-o capcană Nu mă pot abţine să mă holbez la el — Eşti conştient de ce spui acum? Rhen ezită şi apoi îşi încrucişează mâinile — Ai dreptate, acceptă pe un ton resemnat E o nesăbuinţă! M-am pripit Şi tu ai problemele tale Nu ai de ce să rişti din cauza mea — Nu… Eu nu… Mă opresc şi-mi trec apăsat mâna peste faţă Discuţia asta a deviat prea repede de la subiect Pe lângă grijile pe care mi le fac pentru Jake, toate astea sunt un pic prea mult de „digerat” — Domniţă, spune el în şoaptă Încet, îmi cobor mâna şi îl privesc — Asta nu-i o tocmeală, zice Rhen Tu îmi ceri o întâlnire cu o vrăjitoare; eu îţi cer să-ţi rişti viaţa pentru supuşii mei Nicio variantă nu-ţi garantează siguranţa… sau măcar o cale să ajungi acasă Ca întotdeauna, nu am nimic să-ţi ofer Pot să-ţi promit c-am să discut cu Lilith în numele tău, dar asta nu merită ce-ţi cer eu ţie Îi simt sinceritatea în glas Ca atunci când a vorbit pe hol, cuvintele astea-mi par adevărate, ca şi când am fi depăşit prefăcătoriile şi, în sfârşit, l-aş vedea pe adevăratul Rhen Poate pentru că a încetat să mai vorbească despre faptul că este blestemat şi a început să-şi facă planuri să acţioneze — Regatul ăsta a fost al tatălui meu şi, acum, îmi aparţine S-ar putea să nu pot să mă salvez, dar e posibil să-mi pot salva poporul Mă gândesc la ce a spus mai devreme, cum că se poate ca opţiunile pe care le avem să nu fie cele pe care ni le dorim, dar că rămân totuşi tot opţiuni Aici, am de ales Nu pot să-l refuz A fost riscant să cobor pe spalier, dar asta e o nebunie E imposibil să funcţioneze Faptul că preţ de trei minute am pretins că sunt prinţesă nu înseamnă că pot s-o fac din nou Dar care sunt opţiunile mele? Să spun „nu”? Ce-o să însemne pentru oamenii de la parter? Ce-o să însemne pentru mine? Mama n-a bătut niciodată în retragere în faţa bărbaţilor care veneau la uşa noastră I-a fost mereu alături tatei, chiar şi atunci când n-ar fi trebuit A făcut-o pentru mine şi pentru Jake Şi, într-un fel, şi pentru tatăl nostru Înghit nodul din gât — Bine Fac o pauză, apoi: Am s-o fac — Domniţă… Pare la fel de şocat ca atunci când l-am îmbrăţişat E aproape comic — Am să te ajut să-ţi salvezi ţara, iar tu ai să mă ajuţi să ajung acasă S-a făcut? îl întreb şi întind o mână El îmi imită gestul, iar eu îi strâng mâna Palma îi este caldă, iar strânsoarea, mai puternică decât m-aş fi aşteptat — S-a făcut! Îmi ţine mâna de parcă n-ar vrea să-i dea drumul Dacă mă mai priveşte aşa, o să roşesc — E timpul să-mi eliberezi mâna, zic pe un ton stupid şi şovăielnic Îmi dă ascultare şi-şi retrage mâna — Joacă-ţi următoarea carte! Da Bun Jocul Corect! Am şapte cărţi, iar el are şase, dintre care două ştiu că sunt regi Eu am un rege de când a împărţit prima dată cărţile, dar, dacă nu mai găsesc unul, o să câştige el Las un patru de piatră peste celelalte de pe masă — Ce facem acum? Renunţă şi el la un patru de sabie — Cred că ar trebui să accepţi propunerea Freyei — Ce…? — S-a oferit să-ţi fie cameristă, nu-i aşa? Cred că ar trebui să accepţi Am să-i spun comandantului Grey să baricadeze încăperile cu probleme din castel I-am vorbit despre recrearea Gărzii Regale, ca să putem călători şi să le facem cunoscută oamenilor prezenţa noastră Chiar mă tot gândisem la ce face o cameristă, dar ultimul lui comentariu mă trezeşte la realitate — Ai vorbit deja cu Grey despre asta? Privirea lui o întâlneşte pe a mea — Bineînţeles Bineînţeles… Joc un zece de sabie — De unde ştiai că am să fiu de acord? — Nu ştiam, îmi răspunde şi aruncă un zece de piatră în grămadă Nu mă pot hotărî dacă mă scoate din minţi sau mă uimeşte — Dar te-ai apucat, oricum, să faci planuri? Se uită la mine de parcă dinadins nu vreau să pricep — Domniţă, m-am alăturat tatălui meu în chestiuni de stat de când aveam zece ani La şaisprezece, aveam propriii sfătuitori Poate n-oi fi în stare să găsesc o metodă de-a scăpa de blestem, dar am fost crescut să conduc acest regat Mă fascinează ce îmi spune, dar, totodată, e şi-un pic trist Când aveam zece ani, mama îmi arunca păturile pe podea ca să mă trezească să plec la şcoală Mama Gâtul mi se încleştează şi sunt nevoită să-mi dreg vocea Adaug un şase de piatră în grămadă — Când aveam zece ani, abia puteam să-mi umplu castronul cu cereale Adaugă şi el o carte peste celelalte — Sunt sigur că tenacitatea şi curajul tău au compensat asta din plin Replica lui mă face să mă încrunt — Am acceptat deja Poţi să încetezi cu vorbele dulci El se retrage — Crezi că sunt nesincer? Crezi că i-aş fi cerut asta oricui? Surprinsă, îl studiez cu atenţie — N-am idee — Te asigur că n-aş fi făcut-o! spune şi se uită cu subînţeles la cărţile mele E atât de încrezător, încât vocea lui nu lasă loc îndoielii Pun repede o carte în grămadă şi apoi le joc pe degete pe cele rămase — Crezi… crezi că paralizia cerebrală o să reprezinte o problemă? — Tu crezi că o să reprezinte o problemă, domniţă? — Nu face asta! Nu-mi răspunde cu o altă întrebare! Mai lasă jos o carte — Cu toate că slăbiciunea ta poate să fie un dezavantaj în unele privinţe, în altele este un avantaj Unul pe care cred c-ai putea să-l foloseşti în interesul tău E o afirmaţie destul de sinceră Nu sunt sigură că mă deranjează — Cum anume? — Eşti uşor de subestimat, răspunde şi apoi tace, fără să-şi ia privirea de la mine Ştiu că eu am făcut-o Şi cred că şi Grey Roşesc din nou Îmi analizez cărţile rămase şi trag încă una — De ce vrei ca Freya să-mi fie cameristă? — Deoarece cred că o să fie loială, iar noi o să avem nevoie de oameni în care să ne putem încrede Aşteaptă ca eu să las o carte şi, apoi, o combină cu una de-ale lui I-au mai rămas doar trei — Portul Silvermoon e cel mai apropiat oraş mare Odată, acolo se organiza un târg de iarnă care atrăgea negustori din tot regatul Emberfall O să-l întrebăm pe hangiu dacă mai există şi, dacă mai e în picioare, într-acolo o să ne îndreptăm prima dată — Grey ce părere are despre toate astea? — Crede că e un plan plin de riscuri inutile, însă eu, unul, n-am idei mai bune, îmi răspunde şi râde scurt, fără pic de umor Dacă Portul Silvermoon e la fel de populat ca odinioară, cu siguranţă o să aibă o sarcină grea Ei bine, chestia asta mă „linişteşte” până peste poate Renunţ la deliberările interioare şi cedez un patru de inimă Habar n-am ce suită are în mână, dar, indiferent ce joc, îmi dau seama că am o şansă de 75 la sută să-l oblig să tragă o carte — Aşadar, care-i următoarea noastră mişcare? — Coborâm şi luăm cina cu ei la parter Discutăm despre Karis Luran şi le dezvăluim o mică parte din planul nostru Îmi umezesc buzele — Şi dacă Lady Lilith apare mâine şi se arată de acord să mă ducă acasă? — Atunci, ai să te-ntorci acasă, domniţă Se opreşte — Iar eu am să spun c-ai fost chemată în Disi ca să faci aranjamentele necesare pentru a conduce armata tatălui tău Chiar se gândeşte la toate posibilităţile — Crezi sincer c-o să funcţioneze? — În chestiuni sentimentale, sunt clar lipsit de absolut orice speranţă, răspunde şi lasă jos ultima carte – un prinţ Un joker Uluită, mă holbez la el Nu conta ce cărţi jucam Ar fi câştigat oricum — În chestiuni ce ţin de strategie, nu sunt, termină Rhen CAPITOLUL DOUĂZECI ŞI PATRU RHEN S-a lăsat întunericul şi, odată cu el, o linişte tainică a pus stăpânire pe han Freya şi-a dus copiii la culcare, iar Evalyn face curăţenie în bucătărie Harper s-a ghemuit în scaunul de lângă vatră, cu o cană de ceai în mâini Ochii îi sunt obosiţi, dar chipul ei are totuşi o anumită frumuseţe Poate e din cauza luminii focului care-i argintează părul sau îi face ochii să sclipească sau a faptului că şi-a consumat aproape toată energia apărându-mi oamenii În sfârşit, are încredere în mine… şi-i tot atât de limpede că nu vrea să aibă de-a face cu persoana mea — Grey este afară, spune ea încetişor I-ai poruncit să stea acolo? — Nu Se teme că oamenii ăia ar putea încerca să atace hanul în timpul nopţii Am încredere în judecata lui Harper aruncă o privire către uşă, ghemuindu-se şi mai mult în fotoliu O studiez — Ţi-e frică? — Un pic — Mai degrabă ar trebui să te îngrijoreze Lady Lilith Grey nu poate face nimic s-o oprească — Eu nu i-am făcut nimic Nu joc niciun rol în blestemul ăsta Vreau doar să plec acasă Vreau s-o implor să se mai gândească Nu ştie ce-mi cere, dar se îndoieşte prea mult de motivele mele Mă tem că avertismentele au să i se pară o capcană ca să o ţin aici, iar eu prefer calea asta a încrederii pe care am găsit-o — Cred că şi tu eşti îngrijorat, spune Harper Ţi-ai adus săgeţile cu tine Arcul se află la picioarele mele — Nu sunt îngrijorat, ci pregătit Nu au să reuşească să-l surprindă pe Grey Ştie cum să rămână nevăzut Nu pare deloc liniştită — E un singur om — Nu-l subestima, domniţă! — În toate planurile tale, n-ai menţionat un lucru Mijesc ochii — Ce anume? — Monstrul Evit să o privesc în ochi — Oamenii mei n-au de ce să se teamă de monstru acum O să-şi facă din nou apariţia, mai târziu Coale se apropie din bucătărie şi vorbeşte pe un ton jos: — Alteţă O să mai aveţi nevoie de ceva în seara asta? Vreau să spun că nu, dar apoi mă răzgândesc — Hangiule, mă întrebam dacă prinţesa şi cu mine am putea să-ţi destăinuim ceva? Harper nu-şi desprinde privirea de la foc, dar ştiu că ascultă E atât de potrivită pentru rolul ăsta… Bărbatul pare uluit — Da, Alteţă! Orice — Va trebui să fii discret El îşi duce o mână la piept şi vorbeşte mai încet: — Bineînţeles! Mă aplec un pic — Ceea ce ai auzit este corect Familia regală a fugit din Emberfall Hangiul face ochii mari, iar eu continui: Cu ani în urmă, după ce monstrul a atacat castelul şi i-a omorât pe cei mai mulţi străjeri, regele din Disi ne-a oferit adăpost, iar noi l-am acceptat cu recunoştinţă În prezent, suntem în toiul negocierilor ca să putem, în sfârşit, să scăpăm regatul Emberfall de această fiinţă îngrozitoare Mă opresc şi privesc conspirativ în jur — Credem că monstrul e sub controlul lui Karis Luran Se zvoneşte că ea ar avea puterea de-a folosi o magie neagră, ceva care i-a împiedicat pe străjerii noştri să învingă fiara Harper bea din cana ei, iar eu o urmăresc absorbind fiecare cuvânt — Pe toţi zeii! exclamă Coale Habar n-aveam! — De fapt, nu ştiam că regina din Syhl Shallow a început să-şi trimită trupele în Emberfall, adaug eu Când am aflat că monstrul a părăsit castelul Ironrose ca să se întoarcă acasă alături de Karis Luran, prinţesa şi cu mine am venit să vedem dacă reşedinţa regală ar putea să găzduiască o oaste învecinată Am hotărât să rămânem până când armata din Disi va fi pregătită să avanseze Sunt sigur că vezi mulţi călători Ai fi dispus să dai de veste că la castel e nevoie de personal? Te plătesc în argint Pe sub barbă, hangiul s-a albit — Da, Alteţă! Se opreşte… — Simt c-ar trebui să te implor să mă ierţi pentru cuvintele aspre de seara trecută… — Nu-i nevoie! Prefer sinceritatea Mi-ar plăcea să-mi spui mereu adevărul — Da Da, desigur! Vântul şuieră printre obloane Mă-ntreb dacă a început din nou să ningă — Înainte să te retragi, mai adu-ne două căni de ceai, dacă vrei Bărbatul face o plecăciune rapidă şi pleacă Harper mă fixează cu privirea — Te pricepi prea bine! — Vom vedea E bine ca oamenii să aibă un duşman comun Asta sporeşte buna înţelegere, iar nouă ne va trebui din plin — S-ar putea să fii mai înfricoşător decât Grey! Mai că zâmbesc, dar apoi mă gândesc că o să vină o vreme – şi curând – când într-adevăr am să fiu mai înfricoşător decât comandantul gărzii mele — Ar trebui să te odihneşti Camera îţi aparţine, dacă vrei Mâine vom avea multe de făcut Mă aştept să refuze, dar se strâmbă şi se ridică de pe fotoliu — Mersul ăsta călare începe să mă obosească Mă ridic — Ai vrea să te ajut? Ea îmi aruncă o privire — Mă descurc Ezită pentru o clipă şi ceva asemănător tristeţii îi străbate chipul — Noapte bună, Rhen! îmi spune înainte să-mi dau seama ce este Sunt atât de multe lucruri pe care vreau să i le spun! Mai devreme, în seara asta, când am rugat-o pe Freya s-o slujească în calitate de cameristă, tânăra femeie mai că a îngenuncheat ca să-i sărute iarăşi mâinile lui Harper După ce a promis Harper c-o să facă, simt şi eu acelaşi imbold Totuşi, nu o fac — Noapte bună, domniţă! spun şi înclin din cap Mă aşez din nou pe pietrele calde ale vetrei O altă rafală de vânt se izbeşte în obloane, iar eu mai că tresar Când Coale revine cu ceaiul, e surprins să constate că Harper a plecat — Să-i duc prinţesei o cană în cameră? — Nu-i nevoie, îi răspund eu A doua este pentru comandantul Grey * Aerul nopţii îmi pătrunde până în oase când ies afară Căldura blândă a după-amiezii s-a risipit în văzduh, lăsând zăpada îngheţată sub picioare şi vântul muşcător să mi se strecoare prin mantie Nu vreau ca eu şi Grey să ne transformăm în ţinte, aşa că n-am niciun felinar cu mine E întuneric beznă Când i-am zis lui Harper că Grey ştie să se ascundă, am vorbit serios, iar acum mi-o dovedeşte Mă uit la-ntinderea întunecată de zăpadă şi mă bucur că am arcul prins de spate O umbră se mişcă la colţul hanului — Stăpâne! spune părând uimit… sau, poate, îngrijorat — Totul e în regulă, zic eu Grey se opreşte în faţa mea, abia mai mult decât o umbră Îi întind cana înaltă — Ceai fierbinte! Ezită şi apoi se-ntinde s-o apuce de toartă Fuioare de abur se înalţă în aerul dintre noi Ochii îi sunt întunecaţi şi enigmatici, iar expresia feţei e imposibil de citit — Bea! îl îndemn Cred că aproape ai îngheţat Stai afară de ore întregi Grey soarbe o gură, iar o parte din mine se întreabă dacă o face doar pentru că i-am poruncit s-o facă — Frigul nu-i o problemă, spune şi de data asta soarbe prelung, uitându-se în noapte Îmi cuprind şi eu cana cu mâinile Intenţionasem să stăm de vorbă despre evenimentele serii, dar frigul şi bezna tăcută mi se par oarecum îmbătătoare Liniştitoare Rămânem multă vreme în tăcere înainte să mă întrebe: — Pot să te ajut cu ceva, stăpâne? — Nu Deasupra noastră, stelele se întind la nesfârşit În copilărie, doica mea îmi povestea că morţii se transformă în stelele de pe cer Pe atunci, mi se părea înfricoşător – mi-aduc aminte cum îmi făceam griji că, într-o zi, aveau să cadă pe pământ, iar noi am fi fost înconjuraţi de trupuri neînsufleţite Acum, mi se pare ruşinos să mă gândesc la faptul că tata şi mama ar putea să mă privească de sus, urmărindu-mi eşecul anotimp după anotimp — Mereu a fost aşa? îl întreb — Aşa? Îi arunc o privire — Paza? Întrebarea pare să-l surprindă, însă nu se gândeşte prea mult — Nu N-am fost niciodată singur Nopţile nu au fost nicicând atât de liniştite Îmi ia o clipă să identific acel ceva din glasul său — Încă ţi-e dor de ei — Pe mulţi i-am considerat prieteni I-am jelit Se uită la mine şi adaugă: Aşa cum îţi jeleşti şi tu familia Da Aşa cum îmi jelesc şi eu familia Eu şi Grey nu discutăm niciodată despre vremurile dinainte Sunt pline cu prea multe greşeli din partea amândurora Poate faptul că ştim că anotimpul ăsta este ultimul pentru noi a slăbit ceva în el, aşa cum a schimbat ceva în mine — Cine ar fi stat de pază cu tine? — Oricine, îmi răspunde Ne schimbam frecvent Aşa cum bine ştii, adaugă după o pauză De fapt, nu am acordat niciodată atenţie activităţilor Gărzii Regale Iscusinţa cu care se ascundeau le era de folos în mai multe privinţe Sau poate era harul meu să nu observ ce aveam chiar în faţa ochilor — Cine ar fi fost cel mai bun? — Marko Îi rosteşte numele fără să ezite, ceea ce înseamnă cu siguranţă că Grey l-a cunoscut bine Eu abia mi-l aduc aminte Memoria mea evocă imaginea unui străjer cu păr nisipiu A fost unul dintre puţinii care au supravieţuit primului atac al creaturii… însă nu şi celui de-al doilea Singurul străjer care a supravieţuit celui de-al doilea atac stă înaintea mea — De ce? Grey se uită la cer de parcă ar căuta un răspuns — Era imposibil să găseşti unul mai bun care să-ţi păzească spatele în luptă Nu se pricepea deloc la cărţi, însă mereu spunea câte o poveste bună Nu adormea niciodată la datorie… — Să adoarmă cât stătea de pază? Mă holbez la el, surprins — Se întâmpla aşa ceva? Grey şovăie, iar din tăcerea lui, îmi dau seama că e îngrijorat că a spus prea multe, dar şi că ştie că nu prea contează — Uneori De aia frigul nu-i o pacoste Nimic nu te îmbie mai mult la somn decât o noapte caldă şi-un stomac plin Fascinant! — Tu ai adormit vreodată când stăteai de pază? Chiar dacă ar fi făcut-o, nu mă aştept să recunoască, dar ar trebui să ştiu mai bine Grey este întruchiparea sincerităţii — O dată, îmi răspunde În prima mea vară — Comandante! îl dojenesc în glumă Ar trebui să pun să fii biciuit! — Regele ar fi făcut-o, rosteşte el pe un ton serios Dacă aş fi fost prins Face o pauză şi apoi se uită la mine — Dar tu nu cred că ai fi făcut-o Cu acest singur comentariu, veselia mea se transformă în amărăciune Are dreptate în ambele privinţe Mă încrunt la cana mea şi nu spun nimic — Te-am mâniat Iartă-mă! — Nu, protestez eu Nu m-ai mâniat Sau poate c-a făcut-o Nu sunt sigur — Am fost şi eu crud în alte feluri, Grey Lipsa răspunsului său mă face să cred că aprobă ce-am spus — N-ai fost niciodată crud, rosteşte gânditor — Te-am obligat să călăreşti o zi întreagă fără apă sau mâncare şi, apoi, te-am forţat să lupţi Vântul şuieră între noi, făcându-mi mantia să fluture, de parcă vremea însăşi ar căuta să mă pedepsească — De plăcere Pentru propria-mi mândrie Ai fi putut să mori Pentru distracţie Asta e cruzime! Tace o clipă, după care se încruntă şi se uită la mine — Te referi la cavalerul ducelui de Aronson? Când am luptat la Liberty Falls? — Da — Nu m-ai obligat Pare uluit, aproape neîncrezător — Ţi-am ordonat, insist şi pufnesc dezgustat Nu-i nicio diferenţă — M-ai întrebat dacă aş putea să-l înfrâng Ţi-am zis că da Se opreşte, apoi: Nu mi-ai dat niciun ordin Fierb de mânie — Nu despica firul în patru cu mine, comandante! Ţi-am ordonat să mi-o dovedeşti — Crezi c-aş fi făcut o astfel de afirmaţie fără să fiu gata s-o dovedesc? — Indiferent de rezultat, ştiu ce-am intenţionat — Să dovedeşti superioritatea Gărzii tale Regale? Să dovedeşti că ai de ce să fii mândru? Primul val de furie îi înăspreşte şi lui tonul: Nu crezi că aş fi avut şi eu exact aceeaşi intenţie? Fac un pas către el, dar Grey nu dă înapoi — Te-am provocat în faţa unei încăperi pline În faţa oponentului tău — Da, izbucneşte tăios bărbatul, prinţul moştenitor m-a provocat pe mine, din toată Garda Regală, şi am reuşit, în faţa regelui, a reginei şi a majorităţii nobilimii Cruzimea ta sigur nu cunoaşte limite, stăpâne! — De-ajuns! Încremeneşte, dar nu e atât de beznă încât să nu-i văd furia din ochi Cu douăzeci de minute în urmă, i-am spus lui Coale că prefer să-mi vorbească sincer, iar acum tânjesc să-i zic lui Grey să-şi ţină gura şi să se întoarcă la îndatoririle lui Totodată, cearta îmi oferă o mulţumire ciudată După anotimpuri la rând în care am linguşit femei, iar Grey m-a tratat cu un respect mut, îmi face bine să forţez lucrurile şi să am pe cineva care să-mi dea replică — Nu mă refeream doar la acel incident, adaug pe un ton ferm — Dacă vrei să analizezi toate neglijenţele, te rog, fă-o! Dar, dacă intenţionezi s-o convingi pe regina din Syhl Shallow că avem o oaste mai mare decât a ei, mi se pare nepotrivit să te laşi cuprins de îndoială în momentul de faţă N-am ce replică să-i dau Eşecurile mele mă apasă prea mult — Permite-mi să-ţi aduc aminte de un alt moment, zice el, pe care sunt sigur că ţi-l aminteşti altfel decât mine Nu îl privesc — Poftim, spune! — Mă refer la primul anotimp, când creatura ta a terorizat castelul pentru întâia oară — Când mi-am măcelărit familia Vocea mi se înăspreşte: Mi-l aduc bine aminte — Eram puţini rămaşi, spune el Atâţia şi-au pierdut viaţa… mai ales din familia regală… — La naiba, Grey, îmi aduc aminte! Ce vrei să demonstrezi? Bărbatul tace o clipă — Am crezut că o să te distrugă Nu a făcut-o, continuă după o pauză Ai acţionat ca să-ţi aperi regatul Primul tău ordin a fost să închidem graniţele Ai trimis vorbă fiecărui oraş în parte să se conducă singur Nu ştiu cum de poate vorbi despre eşecurile mele ca şi când ar fi victorii — Atâta am putut să fac — M-ai întrebat de ce-mi respect jurământul În momentul acela, am fost mai serios ca niciodată — Nu merit loialitatea ta, Grey — O ai, chiar dacă o meriţi sau nu N-am ce replică să-i dau Aerul nopţii pare să-mi aştepte răspunsul, însă nimic din ce-mi vine acum în minte nu e îndeajuns Grey face un pas înapoi şi-şi lasă cana goală în zăpadă — A trecut o vreme de când suntem aici Ar trebui să dau o tură prin jur Dau aprobator din cap — Cum crezi Când se îndepărtează, mă gândesc la unul dintre primele lucruri pe care le-a zis în seara asta „N-am fost niciodată singur Nopţile nu au fost nicicând atât de liniştite” — Comandante! Se opreşte şi se întoarce, aşteptând un ordin N-am ce să-i poruncesc — Aşteaptă! zic şi-mi las şi eu cana în zăpadă Vin cu tine CAPITOLUL DOUĂZECI ŞI CINCI HARPER Supravieţuim nopţii fără incidente, dar Rhen mă cheamă de dimineaţă Acum, că s-a gândit la un plan, e hotărât să-l pună în aplicare Promiţând să trimită la han o căruţă care să-i ia pe Freya şi copiii ei, Rhen şi Grey roagă să le fie înşeuaţi caii şi să fie deja pregătiţi de drum, deşi eu nici n-am apucat să-mi leg şireturile de la cizme Cerul se-ntinde albastru şi rece, iar vântul e suficient de puternic încât să-mi „muşte” obrajii cât mergem la trap uşor prin zăpadă Traversăm câmpul deschis, iar Grey, în dorinţa lui de-a cerceta terenul, îşi mână calul la galop de la un deal la altul Când ajungem pe ultima coamă, sunt uşurată că Grey ne strigă să ne oprim – până-mi dau seama că este îngrijorat — Stăpâne, un bărbat aşteaptă la marginea pădurii Pare să fie singur Mă uit dincolo de el Văd un bărbat cu o căruţă încăpătoare şi doi cai de povară, dar sunt prea departe ca să zăresc şi alte detalii — Bun! face Rhen I-am cerut să ne aştepte aici E hamal şi căruţa lui o să ne fie de folos Grey se încruntă — Îl cunoşti pe omul ăsta? — Şi tu-l cunoşti I-ai dat punguţa ta cu bani, spune şi-mi aruncă o privire Dacă-mi aduc bine aminte, i-ai stricat marfa? Bărbatul cu un singur braţ şi lăzile… — Când i-ai cerut să ne aştepte? — După ce mi-ai ţinut predică, întrebându-mă dacă sunt în stare să fac un gest frumos După ce Rhen a plecat şi l-a lăsat pe Grey să mă însoţească spre han — Dar… de ce? Expresia lui Rhen este pătrunzătoare — L-am rugat să aştepte ca să poată să-mpartă oamenilor munţii de mâncare de la castel Sunt sigur că, dacă-i cer, o să ne ajute şi să o aducă pe Freya Deschid şi închid gura Rhen nu aşteaptă un răspuns Îşi întoarce armăsarul şi coboară dealul Aflăm că pe bărbat îl cheamă Jamison Uitând de şocul şi uluiala din ziua precedentă, pare bucuros să ne ajute cumva Caii lui par mai bine hrăniţi decât el şi sunt încântată că le-a aruncat o pătură pe spate cât ne-a aşteptat Rhen îi spune aceeaşi poveste ca şi lui Coale, cum că regina haină din Syhl Shallow a blestemat castelul fermecat, iar apoi îl roagă să păstreze secretul Când în sfârşit ieşim călare din pădure, Rhen şi cu mine îi lăsăm în urmă pe Grey şi Jamison cu căruţa lui Acum mergem pe jos, aşa că îi arunc o privire lui Rhen şi-i vorbesc încetişor: — Tot le ceri oamenilor să păstreze secretul Cred că Evalyn şi Coale chiar o să se ţină de cuvânt, dar abia l-ai cunoscut pe omul ăsta De unde ştii că n-o să le povestească tuturor despre castel? — Domniţă! Se uită spre mine, părând cu adevărat surprins — Mă bazez pe ei să le zică tuturor! Mi se pare că mi-a scăpat ceva important — Deci… stai! — Mă văd nevoit să te mai întreb o dată: chiar nu ştii cum se răspândesc bârfele? — Faci să pară că e mare secret tocmai ca să le spună oamenilor? — Bineînţeles! Mă priveşte de parcă n-ar trebui să fie o surpriză — Chiar crezi c-aş dezvălui nişte secrete adevărate cu atâta uşurinţă? Închid gura Nu Nu cred Tot ceea ce face este calculat Ar fi trebuit să-mi dau seama că nici situaţia asta nu-i vreo excepţie — Eşti vreodată nesăbuit? îl întreb — Am fost, îmi răspunde O dată Apoi, ieşim din zăpadă, în căldura blestemată şi lumina ştearsă a razelor de soare * Jamison munceşte din greu De o jumătate de oră tot scoatem mâncarea din holul de la intrare al castelului şi, în ciuda faptului că n-are decât o mână, încarcă totul cu repeziciune în cufere şi-n căruţă Căldura din aer şi mâncarea copioasă l-au cam uluit – ca să nu mai zic de cântecele care răsună prin castel E trist că au trecut doar câteva zile, iar pe mine nu mă mai impresionează Jamison pare mai şocat că Rhen şi Grey lucrează cot la cot cu el, aducând mâncarea din bucătării odată ce-au golit mesele de pe hol Şi eu sunt puţin mirată că Rhen îl ajută Nu ştiu de ce – pentru că nici să se tolănească pe vreun tron bine căptuşit nu pot să mi-l imaginez Pur şi simplu nu-mi pare genul de om care să-şi suflece mânecile şi să se apuce de treabă, dar exact asta a făcut Şi-a abandonat de ceva vreme armele, armura şi tunica cu catarame şi, odată ce-a terminat cu împachetatul şi s-a apucat de încărcat, şi-a suflecat şi mânecile de la cămaşă Văzându-l în soare cu braţele goale şi fruntea asudată, îmi doresc să-l privesc mai mult Mă uit la cufărul pe care-l ţin şi-i cer creierului meu să înceteze Probabil că şi asta-i o chestie calculată Poate speră că Jamison o să dea sfară-n ţară şi despre ce tip grozav e el Rhen vede că mă apropii şi se întoarce să ia cufărul — Mă descurc, îi spun, însă o fac prea repede Cred că şi roşesc El se retrage şi întinde o mână, făcându-mi loc — Domniţă! Urc cufărul în partea din spate a căruţei, unde Jamison aşteaptă să-l târâie la locul lui Rhen mă urmăreşte tot timpul Eu sunt tot roşie Jamison apucă cufărul — Alteţă, dacă pot să pun o întrebare… În cele din urmă, Rhen îşi smulge privirea — Desigur! — Nu te temi să le dai mâncare vrăjită oamenilor tăi? — Mai rău mă tem să nu le dau deloc Preţ de o clipă, inima mi-o ia razna şi trebuie să-mi aduc aminte că nu face nimic fără intenţie, că totul e o parte dintr-un plan Un mijloc de a-şi atinge scopul Unul bun, care o să-i ajute poporul, dar tot un rezultat calculat rămâne Joacă un rol Ca şi mine Jamison dă aprobator din cap — Da, Alteţă! Târăşte cufărul în căruţă şi îl aşază cu îndemânare peste celelalte Grey iese din castel cu încă unul şi-l aruncă în partea din spate a căruţei, sărind să-l îngrămădească singur Sabia lui e singura armă pe care a lăsat-o deoparte — Cred că ăsta e ultimul Deocamdată Jamison se îndreaptă şi dă din cap în direcţia lui — Comandante! Ai mulţumirile mele! — Nu-ţi face griji, spune Rhen Comandantului Grey îi place să se simtă util Grey îşi dă părul ud de transpiraţie de pe frunte şi zice: — Comandantul Grey o să regrete c-a spus asta! Poate e din cauza scopului lor comun, dar azi par diferiţi Mai puţin… nu ştiu exact cum Nu prea îmi dau seama Bărbaţii sar din partea din spate a căruţei, iar Jamison o închide cu un lacăt — Alteţă, am să mă-ntorc cu domniţa Freya până la apus — Bine! spune Rhen — Mulţumesc! adaug şi eu Jamison înclină uşor din cap în direcţia mea — Da, stăpână! Desigur! Întorcându-se către Grey, îl salută energic „Comandante!” şi apoi se-ndreaptă spre partea din faţă a căruţei — Aşteaptă! zice Grey Jamison se întoarce — Da? — M-ai salutat Grey se încruntă, părând neliniştit — N-ai fost în Garda Regală — În Armata Regelui Până anul trecut, când mi-am pierdut braţul apărând Willmintonul Jamison pare stânjenit — Iertare! Mă dezvăţ cu greu de vechile obiceiuri — Ce grad ai avut? — Locotenent — Mai poţi să ţii o sabie? — Pot să fac şi mai mult de-atât Grey dă aprobator din cap — Să vii să mă cauţi când ai să te-ntorci la apus! — Da, domnule! De ce? întreabă Jamison după o clipă de ezitare — Pentru că-mi trebuie un locotenent Bărbatul izbucneşte în râs, dar expresia lui Grey nu se schimbă, aşa că-şi revine repede — Da, domnule! Salutându-l încă o dată, se urcă în căruţă şi-şi mână caii — Comandante, omul nu are un braţ, zice Rhen după ce bărbatul se îndepărtează suficient cât să nu-l audă — Am băgat de seamă Grey îşi ia centura sabiei de pe treptele de marmură şi şi-o fixează-n talie — Ce-i Willminton? întreb eu — Unul dintre oraşele de la graniţa nordică Grey îi aruncă o privire lui Rhen — Dacă şi-a pierdut un braţ apărând oraşul, e posibil să aibă informaţii despre armata lui Karis Luran — M-am gândit la asta Rhen se holbează la el — Nu ştiu dacă asta-l califică să-ţi fie locotenent — Nu i-am oferit poziţia, ci doar l-am informat Tu mi-ai cerut să strâng un contingent acceptabil de străjeri… — Da Acceptabil Dacă un braţ lipsă l-ar împiedica să rămână în armată, cu siguranţă nu i-ar asigura intrarea în Garda Regală — Are experienţă Grey se opreşte, apoi adaugă: Asta contează mult pentru mine Aş vrea să-i ofer ocazia să încerce — Este esenţial să părem uniţi şi puternici… — Dă-i slujba! zic eu Rhen întoarce rapid capul — Ce-ai spus? — Am zis să-i dai slujba Înghit, dar refuz să-mi mut privirea de la el — Sau măcar dă-i o şansă! Nu-mi pasă că are un singur braţ Am încredere în judecata lui Grey Aşa cum şi tu ai spus că ai Prinţul oftează şi se întoarce ca să mă privească — Domniţă, te rog! Nu ştii… — Nu-mi vorbi de sus! i-o retez Suntem sau nu aliaţi? Asta-i dă de gândit Mă cercetează şi inspiră adânc înainte să-mi vorbească Eu mă apropii un pas — Sunt sau nu o prinţesă? Rhen mijeşte ochii Mai că văd cum i se-nvârt rotiţele în căpăţâna aia a lui de strateg Mă uit la Grey înainte să mă apuce nervii — Dacă tu crezi că Jamison e potrivit, pune-l la încercare! Dacă reuşeşte, oferă-i slujba! Ăsta-i ordinul meu, comandante! M-aştept ca privirea să-i fugă spre Rhen, să aştepte un ordin de la prinţul său Nu o face Se uită doar la mine — Da, domniţă! Mă-ntorc şi urc ţanţoş treptele de marmură spre castel Adrenalina-mi pompează prin vene şi îmi fac griji c-o să izbucnesc în râs, o să m-apuce istericalele sau o să cedez nervos Mă grăbesc cât pot, îndreptându-mă către scara ce-o să mă ducă în camera mea În camera Arabellei Nu contează O mână mă apucă de braţ şi mă întoarce Rhen Atingerea lui e blândă, însă fermă Mai că mă lipeşte de balustră, expresia de pe chipul său fiind un amestec de enervare şi amuzament — Ce faci? Iar simt că rămân fără aer — Mă duc în camera mea Trebuie să-mi iau alte haine Ochii lui îi cercetează pe ai mei — Te joci cu mine? — Nu prea văd cum ar fi un joc hainele transpirate şi purtate o zi întreagă Dau să mă strecor de lângă el Apucă balustrada cu o mână, ţinându-mă prizonieră — Crezi că sunt de neînduplecat, prinţesă? Nu e întrebarea la care mă aşteptam, iar faptul că e atât de aproape de mine şi toată adrenalina asta îmi fac inima să bată cu putere — De ce? — Pentru că am senzaţia că tu crezi că fiecare mişcare pe care o faci trebuie să fie o sfidare Dacă într-adevăr ai avea o armată la dispoziţie, aş fi îngrijorat Vocea îi este uşoară, aproape blândă, însă cuvintele sale atârnă greu Mă uit cu atenţie la el — Nu ştiu la ce te referi — Te porţi de parcă ar trebui să iei ceva, înainte ca eu să pot oferi Rhen clatină uşor din cap, apoi: Nu eră nevoie să-i dai un alt ordin lui Grey Pare aproape dezamăgit, dar adaugă: Ca şi ieri, când ai ascuns mâncarea Dacă îţi doreşti ceva, nu trebuie să-ţi ascunzi motivele — Tot nu înţeleg — Domniţă! Harper Prinţesă! rosteşte pe un ton tăios Cum se face că nu înţelegi? — Ce să înţeleg? Rhen mă apucă de braţe şi, în ciuda puloverului, îi simt forţa şi pielea mi se face de găină El se apleacă un pic — Chiar dacă blestemul o să fie sau nu distrus, eşti dispusă să-mi ajuţi poporul Eu sunt prinţul moştenitor din Emberfall Dacă e în puterea mea să-ţi ofer ceva, trebuie doar să-mi ceri Îl fixez cu privirea Deschid gura, dar nu răzbate niciun sunet Îmi dă drumul — Iartă-mă! Vrei să te odihneşti, iar eu te reţin Tot nu ştiu ce să spun În timp ce stau acolo şi încerc să-mi dau seama, Rhen se îndepărtează şi străbate foaierul cu paşi mari, ieşind în lumina soarelui CAPITOLUL DOUĂZECI ŞI ŞASE RHEN În castel sunt copii Şi sunt zgomotoşi Şi, aparent, pretutindeni Sunt încântaţi de cântecele care răsună pe holuri şi uimiţi de bomboanele şi prăjiturile care au apărut cu ceaiul târziu de după-amiază La început, Freya a părut înspăimântată, dar, în cele din urmă, s-a lăsat şi ea fermecată, căscând ochii în încercarea de a-şi ţine copiii în frâu Nu credeam că m-ar fi deranjat, dar râsetul lor asurzitor s-a dovedit a-mi aduce prea mult aminte de viaţa mea din trecut, aşa c-am căutat liniştea relativă a ringului de antrenament, unde Grey se duelează cu Jamison Aici răsună doar săbiile de oţel care se ating Părul lui Jamison e ud de transpiraţie, iar el respiră greoi, dar se ţine bine Mă aşteptam ca braţul lipsă să-i afecteze echilibrul, însă, aparent, a învăţat să-şi compenseze neajunsul Luptă ca un adevărat soldat, agresiv şi mortal în ofensivă Soldaţii din Armata Regelui sunt instruiţi să ucidă rapid Garda Regală este – a fost – instruită ca, mai întâi, să dezarmeze şi să-i scoată pe ceilalţi din luptă Pare a fi o partidă interesantă La început, Grey l-a luat încetişor, însă acum nu se mai abţine Când Jamison cade pe spate, Grey profită de avantaj, avântându-se ca să apuce sabia soldatului cu mânerul propriei săbii Arma sare din mâna lui Jamison Mă aştept ca ăsta să fie finalul, dar soldatul este rapid, înşfăcându-şi pumnalul ca să blocheze următorul atac al lui Grey Grey ridică o mână ca să se oprească şi dă din cap spre sabia de pe jos — Din nou! Asta fac de mai bine de o oră Respiraţia greoaie a lui Jamison umple arena goală, dar el dă din cap şi-şi ia sabia Vocea lui Lilith îmi vorbeşte din umbrele din spatele meu — Prinţe Rhen! Văd că i-ai găsit o nouă jucărie comandantului Grey Cred că e foarte încântat! Nu sunt niciodată cu adevărat surprins când alege să se înfăţişeze – mai ales nu acum, când am îndrăznit să-mi îngădui să sper câtuşi de puţin Trebuie să-mi joc foarte atent cartea — Şi-n castel sunt şi copii Lilith bate uşurel din palme şi exclamă: Ce frumos! Mă răsucesc Stă în întuneric, aproape invizibilă, cu excepţia scânteii din privire — Ai zis că n-ai să te amesteci, îi zic — Nu mă amestec Observ! — Te bagi peste mine Ridică din sprâncene, dar, apoi, zâmbeşte batjocoritor — Alteţă, azi nu pari în apele tale! Încă n-ai descoperit adevărata dragoste cu zdrenţăroasa aia? — Ştii bine că nu Dacă-i ultimul meu anotimp, n-am de gând să stau cu braţele încrucişate şi să văd cum Emberfall arde până-n temelii — Şi cum rămâne cu scumpa, dulcea şi distrusa ta fată? Lilith îşi atinge buzele cu un deget şi-mi spune în şoaptă: O, Alteţă, s-a îndrăgostit deja de comandantul Grey? Spune-mi, nu ţi se pare o ironie ciudată să-ţi vezi luptătorul cu experienţă alături de o fată care abia poate să meargă graţios? — Nu Plictiseala începe să mi se simtă în voce — Mi-a cerut să-i aranjez o întâlnire cu tine, ca să poată să te convingă să o trimiţi mai repede acasă — O întâlnire cu mine? Vocea lui Lilith este o şoaptă şi nu-mi dau seama dacă asta o impresionează… sau o înfurie Dacă e furie, trebuie să-i atrag mânia E mai bine să şi-o îndrepte spre mine, decât spre Harper — Da Ridic dintr-un umăr, fără prea mult entuziasm — N-am avut niciun motiv să fac un secret din existenţa ta Săbiile se încrucişează în spatele meu, aşa că-i spun: Dacă nu te superi, domniţă, mă interesează să urmăresc partida asta Fără să aştept un răspuns, mă întorc la balustrada de lângă arenă Simt o strânsoare în piept Am promis că fac asta pentru Harper, dar mă simt de parcă aş fi făgăduit să aranjez o întâlnire între un şoarece şi un leu Lilith se apropie de balustradă, lângă mine, dar nu zice nimic Grey şi Jamison se luptă în mijlocul arenei, deşi acum partida e lipsită de orice urmă de eleganţă Mişcările soldatului par disperate, însă continuă să lupte — Ar trebui să-ţi fie milă de omul ăsta, prinţe Rhen, spune Lilith în cele din urmă Grey o să măture cu el pe jos Are dreptate, dar nu am să intervin Aici, pe margine, am şi eu propria-mi luptă de dat — Vrei să vorbim despre milă, Lady Lilith? Asta mi se pare o ironie ciudată! O privesc şi adaug: Dacă nu te interesează s-o cunoşti pe Harper, pleacă de aici! N-am timp de tine! — N-ai să-mi dai tu ordine, Rhen! Trebuie să-ţi aduc aminte care-s rolurile noastre aici? Cuvintele ei mă lovesc cu putere Ceva asemănător i-am zis şi eu lui Harper Auzindu-le din gura lui Lilith, îmi doresc să nu le fi rostit — N-am nevoie să-mi aduci aminte! mă răstesc, întorcându-mă cu faţa la ea M-ai blestemat! Mi-ai blestemat regatul! Dacă te-ai plictisit de propriul joc, pune-i capăt! Dacă nu vrei s-o trimiţi acasă pe Harper, pleacă de aici! — Câtă pasiune! Prinţe Rhen, a trecut ceva vreme de când nu ţi-ai mai ieşit din fire! Trebuie să spun că mi-a lipsit înflăcărarea ta! Ridică o mână şi face un pas înainte, întinzându-se de parcă ar vrea să-mi atingă pieptul Vârful unei săbii se iveşte în spatele ei — Ai să păstrezi distanţa, spune Grey Respiră aproape normal şi, cu toate că transpiraţia îi umezeşte părul, sabia nu-i şovăie Lilith abia se sinchiseşte să-i arunce o privire — Asta nu te priveşte, comandante! Tu ai să păstrezi distanţa! Grey nu se mişcă, şi nici vârful sabiei sale Acum se uită la el — N-ai aflat că săbiuţa ta nu poate să mă omoare cu adevărat? — Am aflat că poate să te rănească Da Aşa este Niciodată nu se termină bine pentru el Lilith îşi mişcă mâna de parc-ar vrea să-i atingă sabia Habar n-am ce pune la cale, dacă o să i-o transforme în oţel topit sau o să-l înjunghie – sau dacă o să ne sfâşie pe amândoi Dar sabia lui Jamison apare la gâtul ei, forţând-o să ridice bărbia, încremeneşte Îşi mută privirea la soldat — Tu n-ai niciun amestec Nu vrei să te pui cu mine! El rămâne pe poziţie Este obosit, dar nici sabia lui nu ezită — Recunosc un duşman când îl văd Cu ochii plini de furie, se uită fix la mine — Am să-i distrug pe amândoi! şuieră ea — Înapoi! le cer amândurora, fără să-mi iau privirea de la Lilith N-ai să-mi răneşti oamenii! Ei îşi coboară săbiile Jamison se retrage un pas, dar Grey îmi rămâne alături Lilith se apropie de mine — Spune-i celuilalt om al tău să ne lase singuri; dacă nu, am să-l distrug! — Jamison, aşteaptă în armurărie! — Da, Alteţă! acceptă după o clipă de ezitare şi apoi se retrage — Eu deţin puterea aici, zice Lilith Să nu uiţi asta, prinţe Rhen! — N-am uitat — De ce-mi ceri să trimit fata înapoi? Nu-ţi face niciun bine dacă o trimit acasă — Nu mă iubeşte Mama ei este pe moarte Pe mine m-ai blestemat, nu pe ea Mi se pare o cruzime să-i refuz ultimele zile cu mama ei Îi vorbesc pe un ton plictisit Dezinteresat Dacă par câtuşi de puţin altfel, Lilith o să se folosească de asta împotriva mea Ea cugetă pe îndelete câteva secunde bune În cele din urmă, îşi îndreaptă privirea spre Grey — Comandante, adu-o pe fată! Grey nu se clinteşte Lilith înaintează şi-şi plimbă degetele pe pieptul lui — Nu-mi place să fiu ignorată, îi şopteşte când degetul îi atinge pielea gâtului Aş putea să-ţi scot oasele din gât, cât prinţul stă şi se uită — Harper a ajuns să aibă încredere în el, intervin eu N-o să reacţioneze bine la moartea lui Tu însăţi ai jurat să nu te amesteci — Cine spune că trebuie să moară? Îi apasă pielea cu o unghie şi scoate la iveală o bobiţă de sânge — Comandante! îi spun Du-te! — Da, stăpâne! Nu îi place, dar se supune şi se îndreaptă spre pasajul care conduce spre castel Lilith vine în faţa mea Enervarea i se citeşte în privire — Nu-mi place asta, rosteşte ea Încerci să mă păcăleşti cumva — Nu este rugămintea mea După cum ai zis când a sosit Harper, reprezintă o alegere neobişnuită Dacă-i este atât de dor de casă, n-am s-o ţin captivă aici Dacă-mi e prizonieră, nu o să mă iubească niciodată Lilith se apropie atât de mult, încât îi simt greutatea fustelor pe picioare — A, deci acum ai devenit altruist? Am auzit că aşa devin bărbaţii când sfârşitul le e aproape Cred că-i o încercare de a-şi îndrepta greşelile Nu zic nimic Îşi încrucişează braţele la piept şi se uită la mine Dacă ar fi fost vorba de oricare altă fată, ai fi zis că e sfioasă — Unei părţi din mine o să-i fie dor de asta — Nu pot spune acelaşi lucru despre mine Alene, îşi ridică mâinile şi-mi atinge mijlocul pieptului cu un deget — Eşti sigur, prinţe Rhen? Şi, cu aceste cuvinte, durerea se declanşează CAPITOLUL DOUĂZECI ŞI ŞAPTE HARPER Mă ascund de camerista mea Freya şi copiii ei împart camera de lângă a mea şi, în ultima oră, mi-a bătut de cel puţin trei ori la uşă „Să-ţi pregătesc o rochie pentru seara asta, domniţă?” „Ai nevoie să te ajut cu îmbăiatul, domniţă?” „Domniţă, a apărut ceaiul în salon Vrei să ţi-l aduc?” Ultima întrebare a fost rostită cu teamă şi respect, totodată Am refuzat tot Nu sunt obişnuită ca oamenii să mă servească, iar jocul de-a prinţesa ca să împiedic nimicirea hanului mi se pare mult mai diferit decât a lăsa pe cineva să mă pieptene Cât îmi împletesc din nou părul cârlionţat, aud o bătaie în uşă — Sunt bine! strig Nu-mi trebuie nimic! — Domniţă! Prin uşa de lemn masiv, aud cu greu vocea lui Grey, gravă şi serioasă: Alteţa Sa îţi solicită prezenţa Îmi leg cosiţa şi mă îndrept spre uşă E înalt şi ameninţător, cam cum e de fiecare dată, însă acum chipul îi este plin de încordare — S-a întâmplat ceva, observ eu — Lady Lilith a fost de acord să staţi de vorbă Surpriza îmi face inima să bată de două ori mai repede — Acum? — Da Vocea lui îmi dă de înţeles că nu-i convine situaţia, iar asta mă nelinişteşte mai mult decât avertismentele lui Rhen Înghit în sec — Stai să-mi iau cizmele! Grey mă conduce pe aceeaşi scară pe care l-am urmat pe Rhen cu o zi în urmă Sunt nevoită să mă mişc mai repede ca să ţin pasul cu el, dar nu vreau să-i cer să meargă mai încet — Sunt în bucătărie? Îmi aruncă o privire scurtă — În arena de antrenament Teama şi încântarea se luptă una cu alta în pieptul meu În zece minute, aş putea fi trimisă iar în Washington DC Aş putea să mă întorc acolo pentru mama, pentru Jake Totul s-ar putea termina Într-un ungher al minţii, conştiinţa mă mustră Îi părăsesc pe oamenii ăştia Las regatul Emberfall în voia sorţii şi n-am să aflu niciodată ce s-a întâmplat Prinţesa Harper din Disi ar dispărea Oamenii de aici ar rămâne prizonierii blestemului şi ai monstrului Dar nu eu am abătut blestemul asupra lor N-am nicio legătură cu locul ăsta N-am nicio obligaţie faţă de nimeni Sentimentul de vinovăţie nu dispare De fapt, pare să-şi facă tot mai simţită prezenţa — Grey! spun şi-l apuc de braţ, înfigându-mi degetele în fâşia de piele din jurul braţului Şi-a înlocuit cuţitul pierdut pe care l-a înfipt în bărbatul de la han Simt oţelul rece al mânerului — I-a spus Rhen ce vreau? El se opreşte şi mă priveşte de sus Liniştea deplină domneşte în holul luminat doar de flăcările pâlpâitoare ale lumânărilor — Ştie ce ai cerut A fost de acord să te asculte — Crezi c-o să mă trimită acasă? — Cred c-o să facă orice lucru provoacă cel mai mare rău Ca o săgeată, frica îmi stinge orice speranţă aş fi avut — Mie? Sau lui Rhen? — Lui Ceea ce s-ar putea să te favorizeze, rosteşte cu resemnare în glas după o clipă de tăcere Avertismentul din vocea lui mă face să mă-nfior şi nimic din ce mi-a spus nu mă alină În capătul holului se află o uşă de oţel bogat ornamentată, flancată de două lămpi mari cu ulei Grey apucă mânerul şi o deschide larg Podeaua se transformă în pământ şi păşim amândoi într-un vast spaţiu deschis Pereţii din stânga mea sunt plini cu arme, de la săbii şi topoare, la suliţe şi lănci Tavanul e înalt cât două etaje, traversat de grinzi de lemn şi vopsit în alb Lumina târzie a soarelui de după-amiază traversează spaţiul de deasupra În mijlocul arenei se află cea mai frumoasă femeie pe care am văzut-o vreodată Este aproape prea uluitoare că să mă uit la ea, începând cu strălucirea părului brunet şi fustele de satin pline de bijuterii Rhen stă la picioarele ei, sprijinindu-se cu o mână de pământ şi în genunchi Scuipă sânge pe jos Camera plină de sânge uscat îmi trece prin faţa ochilor De fiecare dată când a încercat să mă avertizeze în privinţa lui Lilith, nu l-am înţeles — Încetează! ţip eu Ce-i faci? Opreşte-te! Până să mă prindă Grey, nu-mi dau seama că alerg Îmi cuprinde talia cu braţele, lipindu-mă de el — Domniţă, poate să te ucidă într-o clipită, îmi şopteşte la ureche Mă zbat în prinsoarea lui Vocea mi se frânge cu un scâncet — Îl ucide! — Îl ucid? Femeia râde, şi până şi râsul ei e frumos, precum nişte clopoţei care răsună strident şi supărător în vânt — Nu l-aş ucide niciodată! Se uită în jos, la Rhen Nu o văd mişcându-se, dar el tresare şi, scoţând un vaiet ascuţit, tuşeşte şi scuipă şi mai mult sânge pe jos Habar n-am de ce se poartă ea aşa Acum, Rhen se ţine de burtă Respiraţia lui sacadată se aude peste tot prin arenă — Opreşte-te! icnesc Te rog, opreşte-te! — Să nu uiţi asta, fato! Să nu uiţi cât de uşor cade! Nu există pericolul să uit Mă încordez în braţele lui Grey Lilith mă urmăreşte Chipul îi este atât de tânăr, iar ochii, limpezi şi plini de viaţă Face un pas către Rhen şi el încearcă să se ferească — Indiferent câtă putere te-a făcut prinţul moştenitor să crezi că are, să ştii că e de fapt neînsemnată Mă zbat de două ori mai tare Habar n-am ce pot să fac, dar ştiu că mi-e imposibil să stau şi pur şi simplu să privesc — Grey! strig Trebuie să-l ajutăm! El e prea mare Prea puternic Braţele lui îmi cuprind pieptul, iar picioarele mele abia ating pământul — Nu putem, e răspunsul lui — Crezi că prinţul nostru nu poate să suporte durerea? întreabă Lilith Auzi, Rhen? Crede că eşti slab Scutur furioasă din cap Mă gândesc la ce-a făcut Jake ca să ne ţină în siguranţă Mă gândesc la bărbaţii care-i aduceau „mementouri” tatălui meu Nu credeam c-am să văd vreodată ceva mai îngrozitor M-am înşelat — Te rog! Nu este slab Te rog, opreşte-te! — Te asigur c-am avut timp să-i testez limitele Asta nu-i nimic! Nu vreau să-i văd limitele Rhen tuşeşte din nou, umed, şi-şi lipeşte fruntea de pământ A tuşit atât de mult sânge încât, sub maxilar, s-a adunat într-o baltă întunecată Lilith se apleacă şi-l apucă de păr, făcându-l să stea cât de cât drept Mă aştept ca el să pară furios Disperat Îngrozit, poate În schimb, pare resemnat Nu se uită la nimic Nici la Grey Şi, cu siguranţă, nici la mine — Să-nţeleg că vrei să mă rogi ceva? întreabă Lilith Abia înţeleg ce spune Nu pot să-mi desprind privirea de la Rhen — Te rog, opreşte-te! Vocea mi se frânge — Te rog să nu-l mai răneşti! — Asta mă rogi? Încremenesc Nu, nu asta-i rugămintea mea, dar, acum, aş face orice ca s-o opresc Lilith îi smuceşte capul mai sus, iar el se crispează — Imploră pentru tine, Rhen! Şi tu mi-ai cerut să o trimit acasă Mare prost mai eşti! Nu Eu eram proasta — Zi-mi ce vrei, spune Lilith Mă plictisesc, fato! Rhen ştie ce se întâmplă când ajung să mă plictisesc, rosteşte şi-i smuceşte capul pe spate, iar el scoate un sunet pe care nu mai vreau să-l aud niciodată Nu ştiu ce i se întâmplă mamei sau fratelui meu, dar necunoscutul nu poate concura cu ce-i face chiar acum în faţa mea Mă agit lipită de braţul lui Grey, încercând să mă folosesc de catarame, dar el este de neclintit Rhen tuşeşte iarăşi Lilith îşi întinde mâna liberă şi o pată de sânge apare acolo unde degetele ei îi ating gâtul El se smuceşte, dar ea îl împiedică să se clintească Mâna-mi alunecă peste teaca unuia dintre cuţitele lui Grey Scot lama O ţin aşa cum m-a învăţat Grey „Cu mai multă blândeţe” Îl arunc direct spre Lilith Lama zboară, însă doar îi atinge fustele înainte să se înfigă în pământ, dincolo de ea Lilith întoarce capul brusc spre mine Mă aştept să-i văd ochii plini de furie, dar e pur şi simplu uimită Îi dă drumul lui Rhen, iar el se prăbuşeşte la pământ, respirând cu repeziciune, însă fără să-l mai atingă cu fruntea Şi-a răsucit capul ca să se uite la mine Lilith se îndepărtează de el şi ia cuţitul pe care l-am aruncat Între degetele ei, oţelul se leagănă încetişor, reflectând lumina — Mi-ai sfâşiat rochia, observă ea — Ţinteam mai sus, replic eu Dar încă învăţ — Poate ţi-ar prinde bine o demonstraţie — Lilith! se aude vocea aspră şi chinuită a lui Rhen Nu poţi să-i faci rău Ai jurat să nu te bagi niciodată peste fete! Lilith tot înaintează spre mine Este atât de graţioasă, încât mi se pare că pluteşte peste pământul din arenă — A aruncat cu un cuţit în mine, Alteţă! Nu eu m-am băgat în treburile altora Ea a făcut-o! Rhen zace în praf, ghemuit deasupra unei bălţi de sânge, iar asta face apropierea lui Lilith să fie şi mai înspăimântătoare Mă gândesc la mama, care s-a confruntat cu hărţuitorii tatălui meu – şi, mai târziu, cu tratamentele pentru cancer Ştiu ce înseamnă durerea Şi mama ştie Am trăit-o Mi-am urmărit mama trăind-o Pot face faţă situaţiei Strâng din dinţi — Grey Dă-mi drumul! Mă ascultă, dar nu pleacă de lângă mine Lilith ridică din sprâncene — Impresionant! Comandantul Grey nu ascultă nici măcar de mine Văd că l-ai dresat deja Vocea ei mai că mă face să tresar, dar nu vreau să-i dau satisfacţie — Nu e un câine! — Dacă el nu e câine, şi unul singur e stăpânul, iar Grey nu e cu siguranţă aşa ceva… Ce rol joci tu, fato? întreabă după o clipă de tăcere — Habar n-am, dar ştiu ce rol joci tu Îi arunc o privire plină de ură — Deşi am în minte un alt cuvânt Lilith încremeneşte Orice urmă de amuzament îi dispare de pe chip Rhen a reuşit să se ridice în picioare — Nu poţi s-o răneşti, spune el Ai jurat! — Am jurat să nu le omor, zice Lilith Am jurat să nu mă amestec în încercările tale de a le curta Se apropie de mine şi adaugă: Asta e tot ce am jurat Lângă mine, Grey îşi scoate sabia Nici măcar nu se uită la el, dar nici de mine nu se mai apropie Mă ţintuieşte cu privirea — Voiai să mă rogi să te trimit acasă? Atâta tot? Înghit — Da Însă acum nu mai vreau s-o rog nimic — Şi doar asta-ţi doreşti? — Da, rostesc cu o voce uşoară — Nu vezi ce puternică sunt? Se mai apropie un pas — Dacă aş putea să pun capăt chinului tău şi să te vindec? — Nu! se împotriveşte Rhen şi înaintează clătinându-se Harper, ce-ţi oferă ea vine cu un preţ! — Trupul meu nu e distrus, o contrazic — Mă amuzi, fato! Dar al mamei tale? Ce-ai zice despre al ei? Înlemnesc Ochii mi se umplu de lacrimi în ciuda voinţei mele — Ştii de mama mea? — Am fost să o văd Preţ de o clipă, se lasă o tăcere apăsătoare şi malefică — Crede că sunt un înger Crede că pot să îi alin durerea Poate că pot s-o fac bine — Nu! repetă Rhen Harper, preţul o să fie mai mare decât suferinţa provocată de pierderea ei… — Şi fratele meu? O lacrimă îmi alunecă pe obraz — El e bine? — A, fratele tău! Marele „călău”! E un om violent Îi admir talentele! — Trăieşte Vocea mi se frânge — O, da, e în viaţă, spune ea Dar nu-i nici pe departe bine — Te rog! zic în şoaptă Te rog, lasă-mă să-i ajut! Se apropie şi mai mult de mine şi, cu mâna liberă, îmi atinge obrazul Mă aştept să tresar şi să simt o durere mistuitoare, însă palma îi este rece Aproape ca a unei mame — Sărmană fată! Nu ştii nimic despre tărâmul ăsta E nedrept că prinţul Rhen te-a prins în blestemul lui! Am uitat să mai respir — Deci ai să m-ajuţi? — Nu Chipul i se încordează — Dacă vrei să-mi ceri favoruri, ai face bine să-nveţi ce este respectul Apoi ridică lama şi, cu o mişcare, îmi atinge celălalt obraz Mişcarea este atât de bruscă, de neaşteptată, încât abia după ce dispare îmi dau seama ce mi-a făcut Simt înţepătura Arsura, când lacrimile mi se preling pe pielea sfâşiată Îmi lipesc palma de obraz Este ud Lipicios Acolo unde m-a tăiat, simt marginile pielii Scâncesc Nu pot să respir Un firicel de sânge îmi curge pe gât Rhen a ajuns lângă mine — Trebuie să te ducem în palat! Abia îi aud vocea răguşită — M-a tăiat! zic eu Încep să conştientizez durerea, o flacără care-mi cuprinde întreg obrazul Rhen mă apucă de braţ Sângele îi pătează faţa şi haina, ici şi colo murdară de praf Este la fel de palid pe cât mă simt eu — Te rog, domniţă! Sângerezi prea rău! Tremur atât de tare, încât abia mă mai ţin pe picioare Toată palma-mi este umedă şi roşie — Trusa e în armurărie, spune Grey — Trusa? Până şi vocea mea pare să se audă din depărtare — Trebuie să te coasem, mă anunţă Rhen, parcă de sub apă – lent şi letargic Domniţă, te rog, permite-mi să… Nu pot să-i mai acord permisiunea Nu pot să fac nimic Privirea mi se întunecă CAPITOLUL DOUĂZECI ŞI OPT RHEN N-am stat niciodată de veghe lângă un pat În tinereţe, aşa ceva mi s-ar fi părut obositor şi plictisitor – dacă m-aş fi gândit vreodată la asta N-am fost nicicând nevoit să o fac – şi poate că nici acum n-aş fi Rana lui Harper ar fi putut să fie mult mai gravă: cuţitul ar fi putut să-i alunece pe gât sau să-i taie braţul Ar fi putut să-şi piardă ochiul Harper o să se trezească O să supravieţuiască Are o cameristă care ar putea să-i stea la căpătâi Nu trebuie să fiu aici Dar îmi dau seama că nu pot să plec Ironrose nu mi s-a mai părut niciodată atât de tăcut; liniştea ne apasă, întreruptă doar de pocnetul uşor al focului şi de respiraţia lentă şi regulată a lui Harper Muzica din Sala Mare nu se mai aude în seara asta, lucru pentru care sunt recunoscător Mă uit cu atenţie la tăietura în formă de arc ce-i împarte obrazul în două, la cele douăzeci de copci care-i ţin pielea laolaltă – e o rană fioroasă, ce pare nelalocul ei pe rotunjimea delicată a chipului său Tot aud cuvintele pe care le-a rostit în arenă, înecate de emoţia din glasul ei „Te rog, opreşte-te! Te rog să nu-l mai răneşti!” Şi răspunsul lui Lilith: „Imploră pentru tine, Rhen!” În loc să fugă de ce-a văzut, Harper a scos arma lui Grey Mi se pare cel mai crud anotimp dintre toate: mi s-a oferit o fată înverşunată să-mi stea alături, dar cu o familie şi-o casă la care trebuie neapărat să se întoarcă Un buştean trosneşte în foc, prăbuşindu-se într-o mică explozie de cenuşă Harper se agită, inspiră adânc şi deschide ochii, clipind de câteva ori înainte să se uite la mine — Rhen… În vocea-i răguşită se simte oboseala — Ce… unde… Se crispează şi-şi atinge faţa cu mâna O prind de încheietură, dar cu blândeţe Freya a dat-o şi cu o alifie pentru durere, dar m-a avertizat în privinţa infecţiei — Nu te mişca Nu vrei să-ţi rupi copcile! — Deci s-a întâmplat cu adevărat Cât de firavă îi este vocea! — Da Îi simt pulsul slab, dat fiind că o strâng de încheietură Se uită la mine şi tot ce pot să fac e să o privesc şi eu la rândul meu Întâlnirile mele cu Lilith au fost o sursă de ruşine tainică… dintotdeauna Un iad etern, în care doar Grey mi-a fost alături Şi, totuşi, Harper încă nu m-a văzut în faza cea mai rea Îmi mut privirea la foc Acum că este trează, mi se pare c-am greşit aşteptând aici Mă simt prea vulnerabil, prea expus — Să o chem pe Freya? — Nu Se mişcă şi încearcă să se întoarcă spre mine — Trebuie… trebuie să mă ridic — Încetişor! Ai dormit ore în şir Îşi trage încheietura din strânsoarea mea şi se căzneşte să se ridice în capul oaselor Cu o mână îşi apasă abdomenul, ţinându-şi ochii închişi În cele din urmă, începe să respire mai lent — Mă doare capul îngrozitor — Din cauza eterului care te-a adormit, o informez, deşi s-ar putea să fie şi din cauza sângelui pierdut Pielea ei pare mai palidă decât de obicei — Ne-am făcut griji că s-ar putea să te trezeşti cât te coasem Înghite şi deschide ochii de mai multe ori, uitându-se pe lângă mine la şemineu, ferestre şi tapiseriile care îmbracă pereţii — Nu-i camera Arabellei — Nu E a mea Mă opresc, apoi adaug: Mă temeam că, fiind atât de aproape de copii, n-ai să poţi să dormi Harper se priveşte şi o tensiune bruscă pare să-i acapareze trupul — Şi asta… nu purtam aşa ceva — Freya, îi explic Ţi-a adus o cămaşă de noapte nouă A ta era… destul de murdară — O! Preţ de o clipă nu mai sunt sigur de emoţiile mele Vreau să mă aşez lângă ea şi să-mi exprim recunoştinţa, să-i spun că nicio fată nu şi-a riscat vreodată pielea pentru mine Vreau să mă ascund, acum că a văzut ceea ce a văzut Vreau să lupt – să-i demonstrez că nu sunt vulnerabil A văzut adevărul Privirea lui Harper o întâlneşte pe a mea — Vreau să văd rana Ai o oglindă? — Da Mă ridic încet şi apoi, din obişnuinţă, îi întind o mână şi mă aştept să mă refuze Nu o face Mă ia de mână, cuprinzându-mi degetele, şi se ridică După ce se ridică în picioare, nu-mi mai dă drumul Stă la un pas distanţă de mine Îmi doresc atât de mult să-i ating faţa, să-i şoptesc pe piele propriile-mi gânduri Chinul ăsta e aproape la fel de groaznic precum cel îndurat în arenă — Poţi să te ţii pe picioare? o întreb cu blândeţe — Oarecum Paşii i se poticnesc în spatele meu, iar eu o conduc spre încăperea mea cu haine, în colţul căreia se află o oglindă Când ne oprim în faţa ei, Harper rămână tăcută, afişând o expresie neutră Părul îi este liber, buclele revărsându-i-se dezordonat pe umeri Se holbează, cu privirea fixată asupra rănii Tăietura este de un roşu aprins, dar curată, alifia cu care a dat-o Freya prevenind umflăturile Fără să mă mai ţină de mână, se apropie până când respiraţia ei abureşte uşor sticla Înghite în sec şi atinge oglinda cu vârfurile degetelor — Cusăturile sunt mai mici decât mă aşteptam — Camerista ta are o mână sigură Se întoarce să se uite la mine — Freya m-a cusut? — Da Mă opresc, apoi adaug: De fapt, a fost foarte convingătoare A ţipat la comandantul Grey — A ţipat la Grey? Harper cască ochii mari — Ba chiar i-a smuls acul din mână — Ce i-a spus? Ridic vocea, în încercarea de a imita glasul vioi al Freyei — „N-ai să coşi tu faţa stăpânei mele! Nu-i un soldat de rând!” Un zâmbet timid se strecoară pe buzele lui Harper — Uimitor! — E foarte protectoare Fac o pauză — Credeam c-o să-l tragă de ureche afară Replica mea o face să râdă, însă apoi icneşte şi-şi duce mâna la obraz Acum i se umplu ochii de lacrimi Inspiră prelung, cutremurându-se, şi se potoleşte — Haide! O iau din nou de mână şi sunt la fel de şocat când îmi permite s-o fac — Ar trebui să iei loc O conduc până la un fotoliu de lângă foc — Vin? Scutură din cap — Apă? — Sigur Pe măsuţa joasă de lângă pat se află o carafă Îi torn un pahar, iar mie îmi umplu un pocal cu vin Mă mişc cu încetineală, iar ea mă urmăreşte — Te… simţi bine? Întrebarea mă emoţionează şi mă umileşte totodată Mă aşez pe scaunul de lângă ea — Lilith se pricepe foarte bine să găsească metode prin care să provoace dureri înfiorătoare, dar ale căror efecte să nu dureze prea mult Harper priveşte în paharul ei — Credeam… credeam că o să te omoare — Moartea mea i-ar pune capăt distracţiei Beau o gură de vin şi simt arsura până-n stomac Îmbrăţişez amorţeala care o s-o urmeze — Preferă s-o implor să mă ucidă Harper absoarbe informaţia — Am văzut… am mai văzut lucruri rele Dar nu… Şovăie, înfiorându-se, apoi: Nu puteam s-o las… nu puteam… Se îneacă, nu mai poate rosti cuvintele — Nu puteam să mă uit — Domniţă! Emoţia din vocea ei o înăspreşte pe a mea — Ce ai făcut pentru mine… Nici eu nu-mi mai găsesc cuvintele, aşa că-mi mut privirea de la ea — Regret că te-ai ales cu o rană atât de… permanentă Vorbele mele par să o calmeze, dar, în acelaşi timp, cade un pic pe gânduri — Grey de ce nu a făcut nimic? De ce a stat cu mâinile-n sân? — La început, Grey încerca s-o oprească Dar Lilith găseşte metode creative prin care să-l oblige să privească Tendoane sfâşiate, membre rupte… Preferata ei era să-l ţintuiască de peretele arenei, în propria lui sabie… — Opreşte-te! Te rog! Harper ridică o mână — Ah! Iartă-mă! Îmi mut privirea de la ea şi continui: Am învăţat să-i atrag atenţia şi să nu i-o abat la altcineva Şi-aşa e destul de rău ce-mi face mie Pot să îndur, însă n-am de gând s-o văd cum îmi răneşte apropiaţii Amuţim din nou, cu privirea aţintită la foc Mă tot aştept să-mi ceară să plec, dar nu o face După o vreme, ceva se mişcă în stânga mea, iar când mă întorc, o văd ştergându-şi obrajii Lacrimile i-au curs pe faţă, prinzându-se de cusături şi făcându-le să lucească în lumina focului — Domniţă! Mă mut pe marginea scaunului În pofida lacrimilor, vorbeşte cu hotărâre: — Sunt atât de proastă! M-ai avertizat, dar nu mi-am dat seama la ce te refereai — Dar asta nu-i prostie, o contrazic — E pe-aproape Vocea-i este egală şi aspră: Mi-am distrus şansa Pentru mine Şi-a distrus şansa, încercând să mă ajute — O să capeţi alta Lilith o să se întoarcă Nu lipseşte niciodată mult timp — Şi? O s-o văd cum te torturează din nou? Îmi aruncă o privire aspră, expresia fiindu-i mai feroce din cauza rănii de pe chip — Nu ştiu ce pot să-i fac, dar n-am de gând să stau degeaba şi doar să privesc Nu sunt în stare! — Ce ai să-i oferi ca să înceteze? Ce ai să-i oferi ca să ajungi acasă? — Orice, răspunde şi-şi înghite un sughiţ Dumnezeule, Rhen! Ori… — Nu! Auzindu-mi vocea tăioasă, tresare Îi ating buzele cu un deget — Niciodată să nu oferi ceva orbeşte, domniţă! Nici pentru familia ta Nici măcar pentru tine Cu siguranţă nu pentru mine! Se uită pe deasupra mâinii mele şi mă ţintuieşte cu privirea până mă simt ca un neghiob şi renunţ — Să nu mă înţelegi greşit, rostesc cu asprime Când te târguieşti, trebuie să ştii ce eşti dispusă să pierzi Dacă-i oferi tot ce ai, fii pregătită să accepte — Asta ai făcut tu? mă întreabă calm Mă uit în paharul meu şi-mi aduc aminte prima noapte, când credeam că Lilith este doar o altă curteană Prima dimineaţă, când Lilith m-a distrus Când l-a distrus pe Grey În timp ce zăceam frânt şi sângeram pe podea, a ameninţat să-mi sfâşie familia A ameninţat să-nceapă cu surorile mele, bucată cu bucată Privind în urmă, ar fi trebuit s-o las şi gata Acum, doar eu port vina Harper mă urmăreşte, aşteptând un răspuns Beau tot vinul dintr-o înghiţitură — Da Se gândeşte multă vreme la asta Când vorbeşte, vocea îi este joasă şi egală: — Am totuşi o întrebare Acum, chiar în momentul ăsta, i-aş oferi regatul meu dacă mi l-ar cere — Spune! — Tot mai crezi că planul tău o să funcţioneze? — Da I-am trimis pe Grey şi pe Jamison la han ca să vadă dacă soldaţii din Syhl Shallow s-au mai întors ori ba Harper ridică din sprâncene — Deci Grey l-a angajat? — Încă nu Dar Jamison pare dispus Şi loial Crede că Lilith lucrează cu Karis Luran S-a oferit să stea de pază în noaptea asta la han, deşi nu mă aştept la alte probleme din partea soldaţilor — De ce nu? — Pentru că seara trecută nu au atacat Le-ar fi fost uşor să revină cu întăriri Totuşi, suspectez că s-au retras ca să trimită vorbă reginei lor şi să aştepte alte ordine Asta o să dureze câteva zile Probabil săptămâni Suntem în toiul iernii în Emberfall, iar Syhl Shallow se află de partea cealaltă a unui lanţ muntos Harper se gândeşte la cuvintele mele — Ar putea Lilith să le stea în cale? — Absolut Deja bănuieşte că încerc s-o păcălesc cumva Harper îmi arată obrazul ei — Cum o să-mi afecteze asta rolul? — Îţi mai doreşti să fii prinţesa din Disi? — Cu siguranţă n-am de gând să stau aici şi să-mi plâng de milă Tace o clipă, iar focul din privirea ei se mai domoleşte un pic — De fiecare dată când simt că ezit, mă gândesc la mama — Dacă aş putea, aş da timpul înapoi, rostesc cu blândeţe Îmi doresc atât de mult să o ating, dar mi-a arătat destul de clar ce simte — Îţi jur! — Te cred Vocea îi este la fel de blândă, dar se corectează repede: Destul! Serios! Ce o să facem în privinţa asta? Mă încrunt Nu-mi pot da seama dacă vrea să pară mai puţin importantă sau e doar practică Îşi mijeşte ochii — Sunt sigură că te-ai gândit la ceva! — Că putem să le zicem oamenilor că prinţesa a înfruntat-o pe vrăjitoarea cea rea din Syhl Shallow şi a alungat-o fără să se aleagă cu prea multe răni? Da, domniţă! M-am gândit la ceva Şovăi, apoi: Dacă mai eşti dispusă — Sunt — Atunci, după ce se întoarce Grey, am să-l rog să trimită vorbă în Portul Silvermoon, să anunţe că intenţionăm să venim în vizită Aş vrea să mergem poimâine, dacă eşti de acord — Desigur Mă uit atent la ea, cumpănind în minte Aparent, crede că rana ei o să o împiedice să-şi joace convingător rolul de prinţesă De fapt, privind-o acum, văd că niciodată n-a semănat mai mult cu una — Te-am subestimat din nou, rostesc în cele din urmă — Cum aşa? — Am aşteptat ore întregi să te trezeşti, îi zic Eram sigur că asta… o să te distrugă Se încruntă şi se uită la foc — Nu-i prima mea cicatrice, Rhen Nici înainte nu eram perfectă O să-mi treacă! După care îşi îndreaptă iarăşi privirea asupra mea — Ziceai c-ai stat lângă mine ore în şir? — Da Rămân tăcut preţ de o secundă — Nu te-nfurie ce-a făcut Lilith? — O, ba sunt furioasă! Dar nu din cauza feţei mele — Atunci? Vocea îi devine mai hotărâtă ca oricând: — Sunt furioasă pentru c-am ratat CAPITOLUL DOUĂZECI ŞI NOUĂ HARPER În dimineaţa în care trebuie să plecăm spre Silvermoon, o las până la urmă pe Freya să-mi aranjeze părul Vine cu ceaiul, iar pe mine nu mă lasă inima să o refuz Mă tot gândesc la comentariul lui Rhen, cum că a fost foarte protectoare În eforturile mele de-a mă descurca singură, am îndepărtat-o Înainte să aud cum l-a înfruntat pe Grey, nu mi-am dat seama că e posibil ca un om să fie şi puternic, şi supus totodată Aşa că mă aşez la măsuţa de toaletă din camera Arabellei, iar Freya stă în spatele meu, periindu-mi în tăcere buclele Bebeluşul e înfăşat şi doarme în camera de alături, dar pe ceilalţi copii ai ei nu i-am văzut Pielea Freyei pare extrem de curată, iar privirea îi este luminoasă Teama întipărită pe chipul ei de când o cunosc a dispărut Ieri, încă purta hainele de la han, dar astăzi e într-o rochie de culoarea lavandei cu un corsaj de dantelă albă, iar părul îi este împletit în două cozi, prinse într-un coc — Arăţi foarte bine! o complimentez Mâinile îi înţepenesc şi roşeşte — Domniţă! Mulţumesc! zice şi face o plecăciune Cât am stat la „Mistreţul strâmb”, am împrumutat haine de la Evalyn, dar la palat nu sunt potrivite L-am întrebat pe străjer unde-şi păstrează hainele cameristele reginei Tăcerea ne învăluie din nou, dar ea tot roşeşte Credeam că părul meu o să-i facă probleme, dar a folosit ceva anume din una dintre zecile de sticluţe împrăştiate pe masă, îmblânzindu-mi buclele Mişcarea periei este liniştitoare Îmi aduce aminte de copilărie, când şi mama făcea acelaşi lucru Din senin, ochii mi se umplu de lacrimi Îmi apăs faţa cu degetele — O! Freya se opreşte imediat din periat — Te-am tras de păr? — Nu, îi răspund, şi abia îmi recunosc vocea Nu Sunt bine Dar nu sunt Nu mă pot opri din plâns Umerii îmi tremură, luându-mă pe nepregătite Freya mă ia de mână Strânsoarea mâinii ei calde e puternică — Să trimit după Alteţa Sa? — Nu! Nu – sunt bine Vocea mi se frânge, şi e limpede că mint Se apropie de mine, masându-mi cu blândeţe umărul Încă o ţin strâns de cealaltă mână Nu spune nimic, dar apropierea ei e mai liniştitoare decât orice altceva am simţit în ultima vreme Mă gândesc la casa mea şi-mi dau seama că, de fapt, e mai liniştitoare decât orice am simţit de luni de zile — Mama e pe moarte, îi mărturisesc Sunt sigură că asta nu face parte din planul lui Rhen, dar nu pot să mă tot înec în butoiul cu melancolie – altminteri, am s-o iau razna cu totul — Mama e pe moarte, iar eu nu pot să fiu acolo Şi mă tot gândesc… mă tot gândesc c-o să moară înainte să apuc să-mi iau rămas bun — O… O, domniţă! Freya mă ia în braţe şi mă trezesc plângând în fustele ei ca un copil Nu e ca atunci când sunt cu Rhen sau cu Grey În faţa lor, pot să-mi stăpânesc emoţiile Dar Freya este atât de blândă şi de caldă, şi mă simt atât de bine în braţele ei, că-mi îngădui să mă las dusă de val Ea îmi tot netezeşte părul, vorbind fără noimă În final, realitatea mă prinde din urmă Astăzi nu pot să fiu Harper Trebuie să fiu prinţesa din Disi Mă retrag şi văd că i-am lăsat o pată mare şi umedă pe rochie — Îmi pare foarte rău! îi zic Cu degetul mare, îmi şterge lacrimile de pe obraji — Gata! îmi spune încetişor, deşi cu hotărâre în glas, şi îmi îndreaptă umerii Stai jos şi lasă-mă să termin Mă supun Simt din nou peria în păr şi mâinile-i ferme care se mişcă lent — Moartea surorii mele a survenit pe neaşteptate, spune Freya calmă N-am avut timp să-mi iau rămas-bun, dar ştia că o iubesc Ştiam că mă iubeşte Nu clipa morţii e cea mai importantă, ci toate momentele trăite până atunci Îi întâlnesc privirea în oglindă — Sora ta a murit? Ea încuviinţează dând din cap — I-am luat copiii în grija mea Ideea de-a avea patru guri de hrănit era copleşitoare, însă am supravieţuit Mirarea îmi alungă oarecum tristeţea — Copiii sunt nepoţii tăi? — Olivia este fetiţa mea Am născut-o cu puţin timp înainte de moartea surorii mele Locuiam la fermă cu Dara şi soţul ei, Petor, ca să-i ajut să aibă grijă de Dahlia, Davin şi de micuţul Edgar Dar, apoi, monstrul a atacat Woven Hollow când Dara şi Petor se aflau acolo ca să-şi vândă mărfurile şi, brusc, m-am trezit cu odraslele în grija mea, spune după o clipă de tăcere — Monstrul Frica se simte de fiecare dată în glasul oricui îl pomeneşte — Da, domniţă Freya ezită — Când bărbaţii au venit să prade ferma, am crezut că şi noi o să ne găsim sfârşitul, dar tu ai venit în ajutorul nostru, iar acum suntem aici, în locul ăsta fermecat Se opreşte, apoi: Nu presupun că ştiu cu ce te confrunţi, domniţă Nu ştiu nimic despre ţinutul tău şi de obiceiurile voastre, dar ştiu că vitejia şi bunătatea ta par să nu cunoască limite Sunt sigură că şi mama ta ştie asta Gâtul mi se strânge — Ai să mă faci să plâng din nou — Ei bine, măcar stai nemişcată ca să pot să-ţi împletesc părul Replica ei mă face să zâmbesc — Mă bucur că eşti aici, Freya! — Şi eu mă bucur să fiu aici, domniţă! Rapid şi cu dibăcie, începe să-mi împletească părul — Mereu mă surprinde să descopăr că, atunci când lumea pare sumbră, avem totuşi o speranţă * Rochia pe care mi-o alege Freya este de culoare bleumarin, dar fiecare centimetru de cusătură e străbătut de un fir argintiu, iar corsajul este împestriţat cu pietricele care seamănă cu nişte mici diamante O fustă albastră se revarsă din talie, cu un şliţ în dreptul coapsei ca să dezvăluie o cascadă de jupe albe Pe sub rochie port colanţi de piele şi cizme cu toc înalt şi şireturi până la genunchi Îmi aranjează buclele într-o coadă împletită lejer, pe umăr, prinzând-o din loc în loc cu agrafe cu pietre preţioase Apoi, îmi pudrează pleoapele cu un pic de cărbune Când mă duc în faţa oglinzii, văd o străină E modelul de rochie la care visează fetiţele, dar eu mă concentrez la linia cusută de-a lungul obrazului S-a vindecat şi-mi provoacă mâncărimi şi durere, însă nu mai este umflată Acum, e doar urâtă O amintire a faptului că acţiunile au şi urmări Îmi lipesc o mână de obraz, ascunzând imperfecţiunea Freya mă apucă de încheietură şi îmi ia cu blândeţe mâna de pe faţă — E dovada curajului tău, nu altceva, îmi zice şi-mi întinde un fir sucit împodobit cu câteva nestemate Până să mi-l strecoare în păr, cred că este un colier — Freya, şoptesc eu E… totul e prea mult Din cufărul de la capătul patului, scoate o haină de piele şi blană şi mi-o arată — Ţi-e prea cald? Poţi să-mbraci haina după ce ai să traversezi pădurea Nu la asta mă refeream Înghit Până acum, prinţesa Harper era doar o închipuire În momentul ăsta, prinţesa Harper mă priveşte din oglindă O bătaie puternică se aude în uşă — Stăpână, caii au fost aduşi în curtea din spate Grey S-a ocupat de tot felul de lucruri pentru Rhen, aşa că nu l-am mai văzut de când am înfruntat-o pe Lilith în arenă Freya se duce şi deschide uşa — Prinţesa este gata El intră în cameră, iar eu simt clipa în care privirea i se opreşte asupra mea, fără a trăda vreun gând sau vreo emoţie Relaţia dintre noi s-a schimbat Nu ştiu dacă din cauză că m-a împiedicat să mă desprind de lângă el când Lilith îl tortura pe Rhen sau pentru că i-am furat cuţitul ca să o opresc Oricum, senzaţia asta nu-mi face deloc plăcere Îmi netezesc corsajul cu ajutorul palmelor — E destul de frumoasă rochia? — Destul de frumoasă? Expresia lui nu se schimbă — Mă faci să-mi doresc să fi avut mai mulţi străjeri Se uită la Freya şi îi zice: Prinţesei îi trebuie o armă Adu o centură cu un pumnal! Găseşti mai multe în cufăr — Da, comandante! spune şi se grăbeşte să aducă unul Mă încrunt — Un pumnal? — Ar trebui să le dăm oamenilor un motiv să se gândească de două ori înainte să se apropie de tine Gândul e grozav şi înspăimântător totodată Freya revine cu o fâşie de piele neagră şi un pumnal simplu Câteva flori din nestemate decorează mânerul, alături de un vrej cusut cu flori albastre pe teacă Chiar în clipa în care mi-l dă, bebeluşul începe să plângă în camera alăturată Se uită la mine, cerându-şi scuze din priviri — Domniţă… — Du-te, o îndemn E-n regulă! Dau să-mi pun centura, dar e prea lungă şi nu are nicio cataramă Mă opresc şi mă uit la Grey — Ştii că habar n-am ce fac cu asta Vrei să m-ajuţi? El dă aprobator din cap şi întinde mâna după centură, după care se apropie să mi-o înfăşoare de două ori în jurul taliei Cu degetele-i abile, leagă pielea într-un nod plat în dreptul şoldului, lăsând pumnalul deloc greu să-mi atârne pe lângă coapsă Eforturile îl fac să se apropie de mine îndeajuns cât să respirăm acelaşi aer, dar mişcările lui sunt iuţi şi eficiente Evită să mă privească în ochi — Mulţumesc! îi spun încetişor — Cu plăcere, domniţă! Tace, apoi adaugă: Mi s-a ordonat să-ţi fiu alături astăzi Jamison o să-l însoţească pe prinţul Rhen Pe Grey nu pare să-l mulţumească aranjamentul, dar nu-mi dau seama ce-l deranjează mai mult: faptul că trebuie să mă păzească pe mine sau că nu-l păzeşte pe Rhen Oricum, nu-mi place tensiunea care vibrează între noi — Te-ai supărat că ţi-am furat cuţitul? îl întreb discret — Poţi să foloseşti orice armă port asupra mea Vocea îi rămâne egală — Ţi-am arătat cum să arunci cuţite pentru că m-ai rugat, nu pentru că mă aşteptam să le foloseşti — Mă bucur că m-ai învăţat! Am reuşit s-o opresc Privirea i se îndreaptă spre obrazul meu — Cu ce preţ? Căldura îmi înroşeşte faţa — Grey… ce-i făcea ea… era îngrozitor Nimeni nu merită aşa ceva Un amestec de furie, teamă şi regret îmi gâtuie vocea: Rhen mi-a povestit că ţi-a ordonat să nu o opreşti, dar nu ştiu cum de poţi să-l asculţi Dacă aş fi nevoită, aş face-o din nou Nu contează o cicatrice — Şi dacă-ţi taie gâtul? Îmi încleştez maxilarul — Nu-mi cer scuze pentru ce-am făcut! — Nu caut să-ţi ceri scuze Îţi înţeleg motivele — Atunci, ce cauţi? — Încrederea ta N-am ce răspuns să-i dau Văzând că tac, îmi vorbeşte el, iar vocea lui e la fel de dură ca a mea: — Alteţa Sa ar vrea să ajungă în Silvermoon înainte de prânz, domniţă Dispoziţia mi s-a întunecat şi mă simt ca şi cum aş fi fost prinsă pe picior greşit Înşfac tunica şi-mi doresc să fi putut ieşi din cameră fără să şchiopătez, deşi cizmele găsite de Freya în dulap sunt mult mai bune decât ce purtam înainte Rochia se leagănă când merg pe holul pustiu, tocurile ţăcănind pe marmură la intervale neregulate Grey mă însoţeşte, rămânând un pic în urmă şi mişcându-se ca o fantomă Înainte să ajungem la scară, îmi ies din pepeni şi mă-ntorc spre el — Uite ce-i! Chiar am încredere în tine Am avut înainte să am încredere în Rhen Ştii asta! Ochii lui nu-l trădează — Ai încredere că nu am să te rănesc — Da Evident — Ai încredere c-am să te protejez? Inspir… şi ezit — Asta e încrederea la care mă refer, spune Grey, în sfârşit mânios Eşti prinţesa din Disi şi, pentru că urmează să devii aliata Alteţei Sale, am să mă supun ordinelor tale — Dar asta-i altceva, zic eu Nu e ceva real — E destul de real aici, în Emberfall Obligaţia mea – jurământul pe care l-am depus – este să-mi dau viaţa ca să o apăr pe a lui Şi acum, pe a ta, domniţă — Dar nu şi în ce-o priveşte pe Lilith! Cum ai putut să stai acolo şi să urmăreşti ce se întâmplă, Grey? Cum ai putut? — Chiar crezi că nu mă costă nimic? Vocea îi este tăioasă, dar suferinţa îi scânteiază în ochi — I-am văzut faptele de nenumărate ori Şi nu doar pentru câteva clipe! — Eu aş încerca s-o opresc de fiecare dată Spre surprinderea mea, emoţia mi se adună în piept — De fiecare dată, Grey! Nu mi-ar păsa de ordinele lui Nu mi-ar păsa de ce mi-a făcut Mi-a povestit ce ţi-a făcut – nu sunt sigură că ar fi de ajuns ca să mă oprească — Dacă Alteţa Sa mi-ar permite, i-aş răspunde provocării de zece ori mai aprig M-aş lupta cu ea până aş rămâne fără suflare Vocea lui devine aproape mortală şi, în lumina slabă de pe hol, ochii lui Grey par să se întunece: Datoria mea e să-mi vărs eu sângele, pentru ca el să nu o facă Şi, acum, datoria mea e să-mi vărs sângele ca să n-o faci tu Cuvintele îi sunt reci ca gheaţa Înghit în sec — Ce-ai fost de acord să faci e mai important decât crezi Viaţa ta nu-ţi mai aparţine, ca să o sacrifici — Ştiu, recunosc în şoaptă — Nu ştii! Acum e furios de-a binelea — Altminteri, nu ţi-ai fi riscat viaţa cu atâta nesăbuinţă, de parcă moartea ta n-ar avea nicio consecinţă Nu ai… — Comandante! se aude vocea lui Rhen lângă scări Tresar Tonul nu este tăios, dar îi atrage atenţia lui Grey Expresia lui devine atât de repede neutră, că nu ţi-ai fi dat niciodată seama că purtam o discuţie aprinsă Nu ştiu cât a auzit Rhen, dar, când se apropie, presupun că mult Sau cel puţin suficient Din cauza ruşinii, simt un nod în piept – mai ales pentru că ştiu că o să-l certe pe Grey sau o să-i poruncească să-şi ceară scuze sau cine ştie ce altceva nu aş putea să suport — Aşteaptă! îi zic lui Rhen Vocea-mi e pe jumătate gâtuită şi abia mă abţin să nu plâng Mă uit la Grey — Îmi pare rău! N-am înţeles Îmi cer scuze! El expiră şi-şi mută privirea de la mine În voce i se simte şi lui regretul: — O prinţesă n-ar trebui să-şi ceară scuze de la un străjer — Sunt Harper, i-o retez Şi-ţi cer scuze ţie! Bărbatul ezită, apoi dă aprobator din cap — Fie cum zici tu! Tensiunea pluteşte încă în spaţiul dintre noi Îmi doresc să mai fi avut cinci minute la dispoziţie ca să spunem tot ce aveam de spus — E totul în regulă? întreabă Rhen — Da Inspir şi, când mă întorc spre el, rămân fără suflare Cu o clipă în urmă, mă sfădeam cu Grey Acum, mă uit bine la Rhen şi mi se pare că a ieşit dintr-un basm Nu poartă armură, ci o tunică din brocart negru şi albastru, cu guler înalt Din ce zăresc la gâtul lui, pare tivit cu acelaşi fel de blană ca haina care-mi atârnă pe braţ De-a lungul gulerului, fire subţiri de argint se împletesc într-o ţesătură complicată care se regăseşte pe mănuşile negre de piele şi mânerul sabiei Subtil, dar nu încape îndoială că el e prinţul Sau poate aşa e Rhen Chiar dacă ar purta un sac pentru cartofi, probabil tot ar părea de viţă nobilă — Totul e în regulă! termin eu, dar apoi îmi dau seama că şi el mă fixează cu privirea Roşesc şi-mi netezesc fustele — Semăn cu o prinţesă? Înaintează şi mă ia de mână Cred că vrea să mă conducă la scări, dar, în schimb, face o plecăciune adâncă şi-mi sărută mâna — Semeni cu o regină Simt că îmi ia foc faţa Şi nu doar faţa Trebuie să-mi dreg vocea de două ori ca să vorbesc şi, chiar şi atunci, este aspră: — Am înţeles că vrei să ajungi în Silvermoon înainte de ora prânzului? — Da Se uită pe lângă mine şi văd că încearcă să decidă dacă să dea curs curiozităţii — L-am rugat pe comandantul Grey să te însoţească astăzi, dar, dacă preferi, pot să-l rog pe Jamison — Nu Înghit şi mă uit în spate, la ofiţerul Gărzii Regale — Am încredere că Grey o să mă protejeze * Ne îndreptăm spre sud, cu soarele în stânga noastră Zăpada şi mocirla călcate în picioare dezvăluie un pietriş care cu siguranţă a fost deja străbătut de multe ori Copacii străjuiesc ambele laturi ale drumului – ce a mai rămas din pădurea care înconjoară Ironrose –, dar, în faţă, arborii lasă locul unei văi lungi cu povârnişuri Zăpada licăreşte pe casele şi fermele care par mici în depărtare Mult mai încolo, razele soarelui joacă pe suprafaţa unei ape Rhen n-a spus nimic o bună parte din călătorie, dar nu prea îmi dau seama cum se simte Vorbesc încet şi-mi ghidez calul mai aproape de el — Crezi că oamenii o să se bucure că faci o alianţă cu o ţară de care nu au auzit niciodată? — Cred că oamenii mei o să fie bucuroşi că încerc să-i salvez de invazie Vocea-i devine gravă după o scurtă pauză: Jamison a spus că bătălia de la Willminton a fost brutală şi cei mai mulţi şi-au pierdut viaţa Regimentul lor a fost nimicit, iar tabăra, arsă din temelii Se pare că soldaţii din Syhl Shallow nu intenţionează doar să preia controlul asupra regatului meu, ci să-l şteargă de pe faţa pământului Înghit în sec — Spuneai că într-un regiment sunt o mie de soldaţi Rhen se uită la mine şi expresia din ochii lui îmi aduce aminte de durerea din vocea lui Grey, pe hol — Da, domniţă — Nu au acceptat să se predea nimeni, spune Jamison Bărbaţii care au încercat s-o facă au fost măcelăriţi înainte să poată măcar să-şi ridice braţele Rhen mă priveşte şi, pentru prima dată, încep să înţeleg importanţa a ceea ce speră să reuşească — Suntem norocoşi că ne-am asigurat alianţa cu Disi, spune el — Soldaţii noştri sunt pregătiţi, îl liniştesc, rostind cuvintele aşa cum le-am exersat, la sugestia lui Rhen, însă vocea mea pare goală în faţa morţii unor bărbaţi în carne şi oase Tata aşteaptă ordinul meu — O să ne alăturăm şi noi luptei, se aude Jamison În ciuda regretului provocat de pierderea camarazilor, în vocea lui se simte nerăbdarea Apucă frâiele cu braţul şi se loveşte în piept cu pumnul — Pentru binele regatului Emberfall! În dreapta mea, Grey îi imită gestul Înflăcărarea răsună atât de puternic în glasurile lor, încât o simt până-n străfundul inimii Şi Rhen îşi loveşte pieptul — Pentru binele tuturor! În vocea lui se simte o urmă a aceleiaşi înflăcărări, însă şi altceva – mai aproape de tristeţe Înainte să-mi dau seama ce anume, Grey, atent ca întotdeauna, se încruntă şi arată în faţă — O căruţă cu coviltir pe drum Trei cai Se uită la Jamison şi-i zice: Du-te şi verifică! — Da, stăpâne! Calul lui Jamison se avântă înainte, copitele împroşcând zăpada plină de noroi Grey se uită după el — Aproape c-am uitat cum este — Să ai cui să dai ordine? îl întreb — Nu Rhen se uită pe lângă mine, la comandatul gărzii lui — Să faci parte din ceva mai important Grey dă aprobator din cap — Da Întocmai! Rhen clatină din cap — Nu sunt sigur că mi-am dat vreodată seama, spune şi-şi ridică frâiele Nu vreau să-mi tratez poporul ca pe o ameninţare Dă din cap spre căruţă — Haideţi să le dăm bineţe! CAPITOLUL TREIZECI RHEN Simţim mirosul din port cu mult înainte să ajungem în Silvermoon Duhoarea de peşte împrăştie în aer un iz uşor metalic Vara, miroase de zece ori mai urât; îmi aduc aminte Veneam călare cu tatăl meu ca să ne inspectăm flota maritimă sau să primim demnitari din alte porturi, iar putoarea de peşte, transpiraţie şi ţărână mi-a rămas întipărită în memorie Portul se află în cel mai nordic punct din Golful Rushing, mărginit de pământ care se întinde o sută şaizeci de kilometri spre sud, pe ambele laturi, ceea ce face golful – şi Silvermoon – uşor de apărat din sud Când creatura s-a arătat şi eu am închis graniţele, am trimis flota maritimă să stea de veghe la Punctul Cobalt, unde golful se deschide spre ocean Nu ştiu dacă vasele mele mai stau de pază în Cobalt, dar, după ce-a răspândit vestea vizitei noastre, Grey mi-a raportat că Portul Silvermoon se prezintă mai bine decât anticipa Datorită apropierii de mare, oamenii nu duceau lipsă de mâncare şi aveau resurse destule pentru negoţul cu oraşele mai îndepărtate Chiar şi aşa, ofer monede de argint şi urez vreme bună oricui ne iese în cale Celor care par să aibă nevoie de mâncare le spun să vină peste două zile în locul în care Drumul Sudic întâlneşte Drumul Regelui, unde o să îi aştepte o căruţă cu mâncare şi provizii Celor care par bine hrăniţi şi capabili le spun că ne dorim să refacem armata din Emberfall Lângă mine, Harper a rămas tăcută şi distantă, memorând la perfecţie replicile pe care i le-am dat şi improvizând, la rândul ei, cu talent Regele din Disi tânjeşte după o altă victorie Oamenii din Disi sunt dornici să facă negoţ cu cei din Emberfall Copiii din Disi au atât de multe de învăţat din cultura bogată şi civilizată a regatului Emberfall! Cu semnul de pe obraz, pumnalul ce-i atârnă la şold, răceala din cuvintele ei… este prinţesa războinică perfectă dintr-un alt ţinut Ştiu că în spatele calmului pe care-l afişează se ascund nesiguranţa şi neliniştea Nu după mult timp, oraşul se iveşte în faţa noastră, cu porţile sale închise şi păzite O umbră se mişcă în turnul de veghe din partea de sus a zidului şi, după o clipă, clopotele se leagănă, răsunând cu putere Am fost zăriţi Porţile se deschid — Ce înseamnă? întreabă Harper Clopotele — Că se apropie cei din casa regală În alte cazuri, sunetul este diferit Ai să le auzi în toate oraşele pe care o să le vizităm Maxilarul îi este încordat Nu spune nimic — Ai emoţii, domniţă? Vocea mea este uşoară şi întrebarea mai c-o necăjeşte, dar vorbele sunt adevărate Şi eu am început să simt cum presiunea îmi cuprinde, lent şi leneş, şira spinării Avem un străjer şi un soldat care nu şi-a dovedit abilităţile Am o sabie la şold şi un arc prins de şa Deja pot să văd cel puţin o sută de oameni aliniindu-se pe strada care trece prin Silvermoon, atraşi de clopote În viaţa mea de până acum, prezenţa lor nu m-ar fi îngrijorat Aş fi călătorit cu cel puţin doisprezece străjeri – dacă nu cu şi mai mulţi, în compania tatălui meu Dacă mulţimea s-ar întoarce acum împotriva mea, din pricina faptului că familia regală i-a abandonat, n-ar fi nevoie de prea mulţi ca să ne depăşească numeric şi să ne lase cadavrele pe piatra cubică a străzii — Nu, rosteşte Harper tărăgănat cuvântul Dar să întâlnesc oameni pe drum mi se pare diferit de… asta, zice şi dă din cap spre mulţimea care încă se adună Mă aplec şi-i spun în şoaptă: — Aş fi surprins dacă ar îndrăzni careva să se apropie Cândva, se spunea că dacă te apropiai de familia regală fără invitaţie, puteai să fii decapitat pe stradă Întoarce capul brusc — Ce? Serios? — Garda Regală şi-a creat o asemenea reputaţie Mă uit la Grey — Nu-i aşa, comandante? — Nu ne asumăm multe riscuri Pare aproape plictisit – sau, poate, distras Urmăreşte mulţimea Când ne apropiem, trei bărbaţi înarmaţi şi o femeie călare se desprind din mulţime şi trec pe sub boltă, blocându-ne drumul şi, astfel, intrarea Unul dintre bărbaţi şi femeia poartă armură şi au la fel de multe arme ca Grey şi Jamison Ceilalţi doi bărbaţi călăresc în faţă La prima vedere, ţinuta le vine bine, cu fire de argint şi aur, dar, când ne apropiem, vedem că pe chipurile trase ale bărbaţilor se citeşte precauţia Chiar dacă nu poartă armură, sunt înarmaţi Nu îl recunosc pe niciunul Mulţi dintre lorzii locului au fugit – sau au murit – când creatura şi-a dezlănţuit prima dată teroarea asupra ţinuturilor din vecinătatea castelului Ironrose — E Marele Mareşal, stăpâne, zice Grey încetişor Şi seneşalul lui Pentru o clipă, regret că ne-am anunţat vizita E posibil ca bărbatul să nu aibă decât resentimente faţă de coroană şi familia regală care, aparent, i-a abandonat ani în şir Tensiunea sporeşte în aerul dintre grupul nostru şi al lor Sunt tentat să mă opresc sau să le cer să-mi dezvăluie ce intenţii au Sunt tentat să-i poruncesc lui Grey să parcurgă ultimii zece-doisprezece metri şi să-i întrebe cum o să fim primiţi Oamenii din spatele reprezentanţilor lui sunt tăcuţi, zgâindu-se ca să vadă ceva În mod clar, Harper nu e singura care şovăie În stânga mea, Jamison, un soldat obişnuit să execute ordinele ofiţerului său superior în război, respiră calm, iar asta mă linişteşte Am doi bărbaţi care să lupte alături de mine – o situaţie cu sută la sută mai bună decât cu o zi în urmă Înaintăm călare La douăzeci de paşi de noi, cei doi bărbaţi aflaţi la conducere descalecă, urmaţi de străjerii lor, doi la număr Înaintează cu paşi mari şi îşi scot săbiile Grey apucă mânerul propriei săbii Harper inspiră brusc Însă bărbaţii şi străjerii lor se lasă într-un genunchi şi-şi aşază săbiile pe drumul de piatră din faţa lor — Alteţă! rosteşte unul dintre ei Bine ai venit! Oamenii din Silvermoon aşteaptă de multă vreme să te întorci — Vă întâmpinăm cu mare uşurare! se aude celălalt Pe tine şi pe domniţa ta! Harper şi cu mine expirăm prelung şi lent — Ridică-te, Mareşale! îi cer Vă mulţumim, ţie şi seneşalului tău, pentru primirea călduroasă! Trebuie să fac o pauză ca să mă asigur că vocea nu mă trădează — Suntem nerăbdători să-i vizităm pe oamenii din Silvermoon! Se ridică amândoi şi încalecă pe armăsarii lor, conducându-ne spre oraş Marele Mareşal este un bărbat voinic de vârsta tatălui meu, cu păr cărunt şi bogat şi o expresie aspră şi blândă totodată Îi face complimente lui Harper şi, apoi, începe să enumere realizările din Silvermoon din ultimii câţiva ani şi să-i spună cum au întărit apărarea oraşului – inclusiv apărarea împotriva creaturii, fapt care-mi provoacă un nod în stomac Însă pare doritor să fie pe plac, iar primirea lui e sinceră Ca şi-n momentul de pe drum, îmi aduc aminte cum este să fii o parte din ceva mai important Când trecem de porţi, oamenii se dau la o parte din calea noastră Îngenunchează şi strigă „Trăiască prinţul moştenitor!” Nu este prima dată când sunt întâmpinat astfel, însă e prima dată când înseamnă atât de mult pentru mine * Lăsăm caii la grajd ca să putem ajunge pe jos la piaţa din port Marele Mareşal se oferă să ne însoţească împreună cu străjerii lui, dar mai mult ca sigur va avea întrebări despre alianţă şi soarta familiei regale, iar eu nu sunt încă pregătit să le dau oamenilor din oraş un subiect mai important de bârfă Totuşi, odată ajunşi în mijlocul vacarmului, îmi regret decizia Aleile sunt pline de oameni care, ridicând vocea, se sfădesc, fac troc şi se tocmesc Nu sunt pregătit să fac faţă trupurilor care se apropie de mine Oricine ar putea avea un pumnal la îndemână Brusc, Harper mă ia de mână Totuşi, Grey ştie ce are de făcut, aşa că înaintează şi spune: – Faceţi loc pentru prinţul moştenitor şi domniţa lui! Înaintea noastră se deschide o cale largă Bărbaţii îşi pleacă frunţile, iar doamnele fac plecăciuni Însă nu toţi Unii ne fixează neprietenos cu privirea Harper se apleacă spre mine — Îmi cer scuze că-s aşa de agitată! Dacă-i spun că sunt la fel de încordat, n-am s-o calmez Îi arunc o privire — Îmi pari la fel de curajoasă ca întotdeauna! — Nu sunt obişnuită să se uite la mine atât de mulţi oameni — Mare păcat! Cu siguranţă meriţi atenţia care ţi se acordă! Cu blândeţe, îi dau mâna la o parte de pe a mea şi o iau de braţ Mă aplec şi-i vorbesc în şoaptă, aproape de obraz: — Trebuie să am liberă mâna în care ţin sabia Nu eşti singura agitată, domniţă Uimirea i se citeşte în ochi şi icneşte uşor Pe jumătate, mă aştept să-mi dea drumul, dar nu o face, ţinându-mă strâns de braţ Aleea de piatră dintre rândurile de vânzători şi negustori a fost curăţată de zăpadă şi, la fiecare câţiva metri, au fost amplasate butoaie uriaşe de oţel în care ard cărbuni ca să încălzească aerul La fiecare tarabă se vinde altceva: eşarfe de mătase, pandantive bătute cu argint, piepteni de păr cu mărgeluţe Săbii la una, cuţite la alta Fanioanele destrămate care atrag atenţia cumpărătorilor asupra mărfurilor fiecărui meşteşugar flutură în vântul rece Mă bucur că piaţa este în aer liber pentru că, din cauza îmbulzelii oamenilor, capăt o senzaţie de claustrofobie Ei tot se dau la o parte, dar mulţi o fac fără tragere de inimă Mulţi oameni se uită direct în ochii mei Asta-mi ştirbeşte mândria Tatăl meu nu ar fi tolerat niciodată aşa ceva I-ar fi dat cuiva o lecţie, iar ceilalţi nu ar mai fi îndrăznit să se poarte insolent În plus, pe tata l-ar fi urmat douăzeci şi patru de străjeri Eu am doi Mă aplec din nou spre Harper şi-i vorbesc pe un ton natural: — Ce părere ai de Silvermoon, domniţă? — Încerc să nu casc ochii prea mult — Cască-i cât doreşti Îţi atrage ceva atenţia? — Totul — Spune ce-ţi place şi o să-ţi aparţină, zic mai tare şi toţi negustorii întorc capul în direcţia noastră — Nu e nevoie să mă cumperi, şopteşte Harper Am ajuns deja până aici — Nu te cumpăr Cumpăr de la ei Vreau să cheltuiesc argintul Să le dau încredere oamenilor mei Tac şi, după o clipă, ridic din nou glasul: Mătase ai zis? Haide să ne uităm! * Cheltuim o mică avere Vânzătorilor li s-a poruncit să trimită la castel bucăţile de material, zecile de rochii, nenumăratele podoabe cu argint, aur şi sticlă suflată şi o grămadă de jucării din lemn pictat pe care Harper le-a ales pentru copii Cumpăr tot ce atinge ea Când trecem pe lângă o tarabă unde se vând bere şi tărie, le fac tuturor celor din preajmă cinste cu câte un pahar Bărbaţii care mi-au aruncat priviri urâte mai devreme s-au făcut nevăzuţi, iar neîncrederea se împrăştie în cele patru zări Până şi Harper îşi joacă rolul ceva mai relaxat Negustorii nu mai ştiu cum să-i facă pe plac Femeile şoptesc cu mâna la gură, dar privirea lor este curioasă, nu plină de răutate Copiii ne dau coşuleţe cu nuci zaharisite şi nimeni nu îndrăzneşte să ne taie calea Grey şi Jamison par mai relaxaţi şi ne oferă mai mult spaţiu, în loc să zăbovească atât de aproape de noi În sinea mea, nesiguranţa nu-mi dă pace Mă uit la toate chipurile şi mi-i imaginez pe soldaţii din Syhl Shallow tăindu-le cu un paloş Mai rău: mă uit la fiecare chip şi îmi imaginez cum creatura mea îl sfâşie cu ghearele După-amiaza târziu, ne apropiem de partea din spate a pieţei, unde tarabele şi aleile sunt mai mari şi mulţi negustori ne îndeamnă la jocuri de noroc şi distracţie Aroma cărnurilor sărate şi-a legumelor prăjite pluteşte dinspre următorul interval, unde piaţa se deschide într-o zonă uriaşă în care oamenii se adună şi mănâncă Aici, în spate, se vând şi arme mai mari: săbii, scuturi, arbalete şi altele asemenea Privirea-mi zăboveşte asupra tarabei negustorului de arcuri; culoarea arcurilor lungi de lemn variază de la galben strălucitor la negru intens Taraba este mai mare şi dotată cu un culoar pe mijloc, pentru ca aceia care doresc să-şi cumpere un arc să poată să-l încerce înainte Harper îmi urmăreşte privirea — Nu ţi-ai cumpărat nimic — Nu-mi trebuie nimic Doar timp, şi aşa ceva n-am văzut la vânzare — Ei bine, practic, nici mie nu-mi trebuie nimic din ce ai cumpărat Vânzătorul de arcuri ne observă şi se întoarce să scoată un arc lung şi subţire din perete Lemnul maro-roşcat luceşte de la un capăt la altul, partea din lemn fiind înfăşurată în piele împletită Mi-l oferă cu mâinile întinse — Vrei să tragi o săgeată, Alteţă? Sau poate vrea domniţa? E cel mai bun arc pe care-l am Lemnul e din pădurea Vuduum Inspir ca să-l refuz, dar Harper se uită la mine — Pot să-ncerc eu? Îmi arăţi cum se procedează? — Da, desigur Atragem aproape imediat o mulţime, mai bine de douăzeci de oameni formând un cerc în jurul nostru Grey stă lângă noi, cu spatele la tarabă, şi îi spune lui Jamison să se asigure că lumea păstrează distanţa — Toţi oamenii ăştia au să mă urmărească? şopteşte Harper Negustorul de arcuri îi oferă o apărătoare îngustă pentru încheietură, iar eu îi iau mâna ca să i-o prind cu catarama de antebraţ — Nimic nu stârneşte mai mult interesul precum ocazia de a vedea un membru al familiei regale dând greş la ceva Săgeţile stau pe marginea din faţa culoarului îngust de tragere în faţa căruia se află o ţintă de lemn, probabil la vreo treizeci de paşi distanţă Iau o săgeată, o fixez în coardă şi-i sprijin capătul de fereastra arcului — Fii atentă! îi spun Ţii braţul drept, îl mişti în spate până la colţul gurii şi tragi Execut mişcarea aşa cum i-am descris-o Coarda scoate un sunet puternic şi săgeata zboară chiar în centrul ţintei, lucru care-mi câştigă câteva aplauze Harper cască ochii mari — Acum chiar nu mai sunt stresată! Zâmbesc — De la distanţa asta, şi un copil ar putea să nimerească ţinta Îi ofer arcul şi o altă săgeată — Încearcă! Harper apucă arcul şi săgeata şi inspiră prelung şi lent, atentă la ţintă Reuşeşte să-şi găsească uşor concentrarea Săgeata se lipeşte de coardă ca şi când ar fi tras cu arcul toată viaţa, iar ea îşi trage braţul spre spate Este atât de încrezătoare, încât mai că-mi scapă faptul că-şi sprijină săgeata de degete, şi nu de fereastra arcului Vin în spatele ei şi-i apuc braţul cu care vrea să tragă înainte să poată face vreo mişcare — Greşeam cu ceva? întreabă ea — Dacă vrei să rămâi fără degete, te descurci de minune! Adopt aceeaşi poziţie ca şi Harper şi îi fixez săgeata Cu braţul sub antebraţul ei, îi strâng degetele ca să ţină bine arcul — Uite aşa! Atinge-ţi colţul gurii cu coarda Când degetele îi ating buza, i-o ating şi eu cu ale mele În braţele mele, îi simt trupul cald şi aproape de mine Mulţimea din spatele nostru s-a risipit, iar tot ce contează acum este să tragă cu arcul — Eliberează coarda când eşti pregătită, îi spun cu blândeţe Când îi dă drumul, coarda scoate un zbârnâit şi săgeată zboară, înfigându-se în cadranul din stânga sus al ţintei Mulţimea aplaudă din nou Harper se întoarce spre mine şi îmi zâmbeşte — Am reuşit! Îmi place mai mult să trag cu arcul decât să arunc cuţite! Îmi mai arăţi o dată? Mi se pare amuzant că mă tot întreabă, de parcă n-aş face-o de încă o mie de ori Luând o altă săgeată, o aliniază lângă coardă, mai sigură de data asta Îi înalţ cotul ca să ţintească mai bine Acum loveşte aproape de centrul ţintei Ochii îi strălucesc şi parcă a uitat să mai respire — Încă o dată? — Bineînţeles! Aş da orice să-i mai ating chipul, bărbia şi marginea moale a buzei Mă pregătesc să-i îndrept braţul cu blândeţe Loveşte din nou ţinta şi-mi zâmbeşte — Îmi place la nebunie! Din nou? — De câte ori vrei, domniţă! Când se întoarce ca să tragă, se apropie şi mai mult de mine Nu ştiu dacă voit sau din greşeală, însă îi simt căldura trupului Când îmi pun mâna pe braţul ei, n-o mai desprind de pe el Ea nu se retrage Poate că, într-un final, soarta s-a îndurat de mine Şi, în clipa în care mă gândesc la asta, simt o lovitură în burtă şi sunt aruncat în partea laterală a tarabei negustorului de arcuri Apoi, o aud pe Harper ţipând CAPITOLUL TREIZECI ŞI UNU HARPER Un braţ îmi cuprinde mijlocul şi nu pot să mă mişc Sunt o proastă – la început, am crezut că e Rhen, care mă ajută să menţin o poziţie corectă şi probabil am irosit o clipă ca să mă împotrivesc Dar, cu coada ochiului, văd că Rhen e trântit de partea laterală a tarabei O suflare fierbinte îmi arde ureche şi în spate simt trupul masiv al unui bărbat Braţul din jurul taliei mă strânge puternic, ridicându-mă în aer şi blocându-mi accesul la pumnalul pe care Grey mi l-a prins la centură Mă zbat, însă prinsoarea începe să mă doară Din spate, un braţ îmi cuprinde toracele, un pumn apăsându-mi gâtul — Nu te mişca, prinţesă! aud la ureche o voce oarecum batjocoritoare Ne înconjoară zeci de chipuri, dar acum nu-l văd pe Rhen Nu-l văd nici pe Grey — Omoară-le străjerii! strigă un bărbat undeva în stânga mea Aduceţi-l viu pe prinţ! Cu prinţesa faceţi ce vreţi! Încă ţin arcul în mână, aşa că lovesc în spate cu el, peste umăr Bărbatul geme surprins, dar mă strânge de două ori mai tare Încheietura lui îmi apasă prea tare gâtul Nu pot să respir Încep să văd pete colorate Ceva vâjâie chiar pe lângă capul meu şi mâna care-mi apasă gâtul se înmoaie Mă prăbuşesc într-o mare de mătase albastră şi albă şi dantelă Piatra îmi zgârie genunchii Lângă mine, un bărbat zace pe jos Un cuţit îi iese dintr-un ochi Celălalt este deschis şi priveşte în gol, mort Ţip, dar sunetul se pierde în larma mulţimii care ne înconjoară Mai văd un bărbat mort, cu un cuţit înfipt în gât Altul zace la cinci paşi în dreapta mea, sângele pătându-i partea din faţă a hainelor, de la piept până la coapse Mă trag îndărăt pe pietre în patru labe În cele din urmă, îl găsesc pe Rhen E în picioare, cu sabia în mână Atent, se uită în spatele meu Jamison este lângă el Sângele îi curge dintr-o tăietură urâtă deasupra ochiului Nu-l văd pe Grey Unde este? — Harper! spune Rhen Eşti bine? Înainte să-i pot răspunde, un alt bărbat se repede din mulţime, cu un pumnal în fiecare mână Se năpusteşte asupra mea, cu lama întinsă Mă feresc şi ridic un braţ ca să mă protejez, dar asta n-o să oprească un pumnal Grey apare din spatele meu În lumina soarelui, sabia lui e o licărire argintie Bărbatul rămâne fără o mână Lovindu-l rapid cu mânerul sabiei, Grey îl aruncă la pământ Brusc, sângele este peste tot Nu prea reuşesc să înţeleg ce se întâmplă Am să rămân fără aer Nici bărbatul nu pare să înţeleagă Se albeşte aproape imediat Se holbează la braţul retezat şi începe să ţipe Sângele se adună în crăpăturile dintre pietre Ce-a spus Grey în dimineaţa asta? „Nu ne asumăm multe riscuri” Haosul ne înconjoară şi nu-mi dau seama dacă oamenii încearcă să se apropie sau să fugă Poate ambele Respiraţia îmi vuieşte în urechi, nivelul de adrenalină crescând cu fiecare bătaie a inimii Nu pot să-mi smulg privirea de la balta de sânge din faţa mea Rhen înaintează ca să-mi întindă o mână, pe care o accept cu mare bucurie Mă ridică în picioare şi mă lipeşte de el Vreau să-mi ascund faţa la pieptul lui Poate nu asta ar face o prinţesă, dar aerul miroase a sânge şi pietrele sunt împroşcate cu cheaguri, iar mintea mea vrea să se culcuşească şi să se ascundă Dar suntem înconjuraţi Nu ştiu dacă mulţimea asta e ostilă sau prietenoasă ori dacă avem vreo şansă să scăpăm Cu o cizmă, Grey calcă pe antebraţul retezat al bărbatului şi-i atinge gâtul cu vârful sabiei Cred că apasă cu putere, pentru că ţipătul ascuţit al omului se transformă în nişte scâncete înăbuşite Grey se uită la Rhen, aşteptând clar un ordin — Nu încă, spune Rhen şi se uită în jur, la mulţimea de oameni Mai încearcă cineva? strigă el În glasul său nu se simte aroganţa, ci furia Vocea lui dă de înţeles că următorul o să aibă parte de o moarte rapidă Şi mulţimea pare să-i înţeleagă mesajul Oamenii dau înapoi, îndepărtându-se de trupurile măcelărite de pe jos Chipul lui Grey e ca de piatră Nu este bărbatul care i-a făcut pe copii să zâmbească în zăpadă Nu e nici măcar bărbatul care mi-a vorbit cu pasiune despre onoare şi datorie pe hol E spadasinul mortal care m-a răpit Cea mai înfricoşătoare întruchipare a lui Grey — O să sângereze până la moarte, îl atenţionez pe Rhen cu o voce gâtuită — Mai are de trăit Rhen se încruntă la bărbat — Voia să te omoare, domniţă! Lasă-l pe el să se gândească la soarta lui! Bărbatul e acum alb la faţă, dar scuipă cuvintele când îi spune lui Rhen: — Ne-ai părăsit! Familia ta ne-a lăsat pradă monstrului! Izul metalic al sângelui său se combină cu mirosul de zăpadă şi duhoarea de peşte din aer, îngreţoşându-mă Am fost atât de mândră la han, ordonându-i lui Grey să le arate bărbaţilor că vorbesc serios! De fiecare dată când se întâmplă ceva aici, mizele par să crească „Familia ta ne-a lăsat pradă monstrului!” Cât stau şi mă holbez la el cu gura uscată şi mâini tremurânde, bărbatul sângerează de moarte pe aleea pietruită — Ucide-l! spune Rhen Să îi dăm o lecţie! — Nu! strigă o femeie din mulţime Grey îşi ridică sabia Mă-ndepărtez împleticindu-mă de Rhen şi-i pun o mână pe umăr — Stai! Vocea mai că mi se frânge iarăşi: Aşteaptă! Grey aşteaptă — Nu-l omorî! Vocea-mi tremură din cauza adrenalinei şi trebuie să mă lupt ca să pot vorbi: Aveţi vreun doctor pe aici? Un… un vraci? Îi trebuie… îi trebuie un garou! O femeie mai în vârstă îşi face loc printre oameni, dar se opreşte la marginea mulţimii Faţa îi este roşie şi pătată de lacrimi Cred că ea e cea care a ţipat Face o plecăciune lipsită de graţie — Alteţă! Pot să-i leg eu braţul — Fă-o! mă aud spunând Rhen încă mă ţine de mână, dar degetele îi sunt ca din oţel Nu pot să mă uit la el Mă tem că am să citesc pe chipul lui că nu iau decizia corectă, dar nu suport să văd cum mai moare un om în faţa mea Femeia face un pas şovăind şi, apoi, se uită la Grey — Comandante! Trebuie să-mi dreg vocea Simt că am lacrimi în ochi — Las-o să-şi facă treaba! El face un pas înapoi, dar nu-şi bagă sabia în teacă Femeia se apleacă lângă bărbatul căzut şi scoate nişte tifon dintr-o punguţă Îi vorbeşte, iar vocea îi este la fel de şovăitoare ca a mea: — Allin, Allin, de ce ai făcut una ca asta? Glasul lui este aspru şi gâtuit: — O să aducă războiul… războiul în Silvermoon Pentru… pentru interesul lor Un murmur răsună prin mulţime Tresar Regina din Syhl Shallow o să aducă războiul – un război pe care promit să-l opresc cu o armată invizibilă Rhen se uită din nou la oameni — Linişte! Tăcerea se lasă ca o perdea de plumb Teama pluteşte în aer, mai intensă decât înainte Simt că mulţimea ezită Scâncetele bărbatului se amestecă cu respiraţia femeii panicate — Nu vreau să se mai verse sânge în Silvermoon, spune Rhen Voi sunteţi poporul meu şi am jurat să vă protejez! Se uită la mine şi adaugă: Prinţesa din Disi a jurat să vă protejeze şi, chiar şi astăzi, îi arată milă unui bărbat care n-o merită! Un murmur străbate mulţimea — Linişte! strigă Rhen din nou Oamenii se supun El se uită la ei — Cândva, i-aţi jurat credinţă tatălui meu Mie Ştiu că vă temeţi Ştiu că regina din Syhl Shallow a iniţiat un atac asupra regatului Emberfall Ştiu că vă faceţi griji Ştiu că aţi fost lăsaţi să vă apăraţi singuri mult prea mult timp Înflăcărarea răsună din fiecare cuvânt Ei ascultă Rhen înaintează un pas — Acum, sunt aici Şi am să lupt pentru voi! Am să lupt alături de voi! Am să-mi dau viaţa pentru voi! Întrebarea mea este: O să luptaţi şi voi pentru Silvermoon? Pentru Emberfall? Liniştea parcă zăboveşte o veşnicie în aer Rhen se loveşte-n piept şi înaintează — O să luptaţi pentru mine? Oamenii lui par încremeniţi Însă femeia ghemuită lângă Allin îi leagă bandajul cu un ultim nod şi apoi se îndreaptă de spate ca să îngenuncheze — Eu da, Alteţă! — Nu! geme Allin Mama! Nu! Mama îşi pune o mână pe piept Vocea i-a tremurat înainte, însă acum vorbeşte pe un ton clar şi sigur: — Pentru binele regatului Emberfall! Un bărbat corpolent mai în vârstă, cu barbă deasă şi o burtă care-i atârnă peste curea, se îndepărtează de mulţime şi se lasă pe un genunchi — Şi eu, Alteţă! Un alt bărbat, mai tânăr, palid la faţă şi cu privirea aţintită la trupurile căzute, a părăsit şi el cercul — Şi eu, Alteţă! spune clar La început încet şi, apoi, din ce în ce mai repede, cei rămaşi în piaţă cad într-un genunchi, iar cuvintele lor – „Şi eu!” – umplu aerul Rhen îşi ridică sabia — Pentru binele regatului Emberfall! — Pentru binele tuturor! strigă ei Îl fixez cu privirea A schimbat energia mulţimii, transformând încordarea şi îndoiala în loialitate Dacă le-ar fi cerut, ar fi adunat o armată şi s-ar fi pornit chiar acum împotriva reginei invadatoare O simt — Ridicaţi-vă! îi îndeamnă Luaţi-vă morţii! Aprodul să-l ia în custodie pe bărbatul acesta Apoi, îşi bagă sabia în teacă şi se întoarce spre Mama — Prinţesa a hotărât ca bărbatul să trăiască Dacă faci o listă cu ce-ţi trebuie ca să-i îngrijeşti rana, am să mă asigur că ai să primeşti tot Femeia pare un pic mirată — Da, Alteţă! — Ce relaţie e între voi? întreabă Rhen — E fratele meu Mama îşi trece o mână tremurândă peste un obraz şi adaugă: Creatura… i-a omorât fiica Cu doi ani în urmă Lângă mine, Rhen înţepeneşte — Condoleanţele mele! Ai fost prima care ai jurat, rosteşte după o scurtă pauză De ce? Femeia îşi dă după ureche o şuviţă de păr argintiu — Alteţă, îmi aduc aminte de vizitele regelui în Silvermoon El nu i-ar fi permis fratelui meu să trăiască Rhen îmi aruncă o privire — Prinţesa din Disi i-a îngăduit să trăiască — Dar… tu ai fost de acord cu alegerea ei Mama ezită din nou, dar apoi pare să prindă curaj: Multă vreme, am crezut că familia regală a abandonat ţinutul Emberfall Dacă zvonul este adevărat, au fugit ca să se salveze, lăsându-ne pe toţi la mila creaturii Şi acum, la mila lui Karis Luran Rhen se încruntă — Şi totuşi, mi-ai jurat — Da, Alteţă! Femeia îşi pleacă fruntea şi concluzionează: Numai tu te-ai întors * Vreau să mă duc acasă Sau cel puţin să mă întorc la castel Oricum sunt terminată Rhen spune că nu putem să plecăm Nu vrea să dea impresia că ne speriem uşor Eu totuşi mă sperii De fiecare dată când clipesc, văd cum sângele lui Allin se varsă peste pietre Dar cel mai rău a fost să-l aud pe Rhen zicând „Ucide-l!” şi să-l văd pe Grey ridicându-şi braţul Acum suntem în Piaţa Mare, o zonă deschisă din spatele pieţei unde se găteşte şi se vinde mâncare Este aglomerată, dar nu ca aleile din piaţă, unde oamenii se îmbulzeau din toate părţile Mirosul de bere şi carne gătită umple aerul, ca şi dulceaţa caldă a pâinii coapte Inserarea pictează văzduhul în dungi roz şi galbene, aducând iarăşi răcoarea Majoritatea butoaielor cu foc au fost aduse lângă mese Lumina focului joacă pe chipuri străine Toţi se uită la mine, înainte, nu mă tulbura atât de mult Acum că ştiu că oamenii vor să ne omoare, sunt îngrozită Marele Mareşal şi seneşalul său ne-au găsit după atac şi şi-au tot cerut iertare, insistând să le ofere un contingent de străjeri lui Grey şi Jamison Rhen a refuzat Mi-a explicat că aşa îşi mai dovedeşte o dată încrederea – deşi, sincer, am cam încetat să-l ascult E tot ce pot să fac ca să afişez expresia asta uşor plictisită — Domniţă! Clipesc şi-mi ridic privirea Rhen îmi vorbeşte iarăşi — Scuze, ce-ai zis? În ochii lui zăresc îngrijorarea — Ia loc aici! Am să rog să ni se aducă nişte mâncare — Nu ştiu dacă pot să mănânc — N-ai mâncat nimic de azi dimineaţă — Dacă tu crezi că pot să mănânc după ce s-a întâmplat, eşti nebun! îi spun în şoaptă — Atunci, măcar stai jos Şi străjerii trebuie să mănânce Replica lui mă face să iau loc Nu mă gândisem la Grey şi Jamison — Revin într-o clipă, spune Rhen şi mă atinge uşor pe umăr înainte să plece, urmat de Jamison Stau singură la o masă mare de piatră, pe o bancă încăpătoare de lemn Grey e în apropiere, lumina flăcărilor care pâlpâie poleindu-i cataramele lustruite de la uniformă — Vrei să te aşezi? îl întreb Se uită la mine, însă doar pentru o clipă Mă aştept ca vocea lui să fie tăioasă şi dură, ca starea pe care o are, dar îmi vorbeşte calm: — N-ar trebui Îi urmăresc privirea spre locul în care Rhen stă de vorbă cu o femeie care se ocupă de nişte frigărui Femeia râde şi face o plecăciune, iar moneda pe care i-o dă Rhen luceşte în lumina focului Glasul liniştitor al lui Grey îmi dă curajul să-i adresez o întrebare al cărei răspuns nu ştiu dacă vreau să-l aud: — Crezi că o să urmeze un alt atac? — Suntem cu mult depăşiţi numeric Mai că ne-au răpus mai devreme Dacă ar fi avut un om în plus, altul ar fi putut fi rezultatul Mă gândesc la şuieratul cuţitelor aruncate şi la atacatorii noştri care au căzut pe pietre — Mi s-a părut că te descurci — Mă bucur că aşa a părut! Nu ar fi trebuit să se întâmple nimic Dă din cap spre Rhen, care se îndepărtează de vatră, urmat de Jamison — E periculos să fim despărţiţi, chiar şi pentru câteva momente Jamison este soldat, nu străjer Am uitat mai devreme N-am să uit din nou Chibzuiesc la spusele lui până-mi dau seama Grey e furios pe el însuşi Rhen s-a dus la un alt neguţător Văd cum mai multe monede îşi găsesc alt proprietar — Am greşit cu ceva? întreb eu cu vocea gâtuită, în şoaptă Când Rhen ţi-a spus să-l ucizi pe bărbatul ăla Ar fi trebuit să te las să o faci? El se uită la oamenii care mişună prin zona cu mâncare şi, o clipă prelungă, mă întreb dacă nici acum n-am să primesc un răspuns Relaţia dintre noi pare să înainteze ca limbile ceasului, schimbându-se mereu în funcţie de ceea ce facem — Eşti bună şi milostivă, răspunde Grey într-un sfârşit Dar bunătatea şi mila îşi ating mereu limita, dincolo de care se transformă în slăbiciune şi teamă — Care e limita? întreb încetişor Privirea lui o găseşte pe a mea — Răspunsul e diferit pentru fiecare dintre noi Rhen se întoarce ţinând două căni de lut, iar pe una o lasă pe masă, în faţa mea — Dacă nu vrei să mănânci, te rog să bei! îmi cere el După o clipă de ezitare, cuprind cana cu mâinile — Mulţumesc! Faptul că am acceptat să beau pare să-l încurajeze, aşa că se aşază pe bancă, în faţa mea — Mâncarea o să fie adusă în curând Se uită la soldaţi — Jamison! Grey! Veniţi lângă noi! În spatele lui, Jamison înaintează şi lasă pe masă cele două halbe cu toartă şi, apoi, îşi trece un picior peste bancă Relaxat, îi împinge o halbă — Comandante? Grey rămâne lângă mine Cu coada ochiului, văd că-i aruncă o privire lui Jamison Soldatul ezită şi, apoi, dă să se ridice — Nu! se opune Rhen Ia loc! Se uită la Grey şi adaugă: E un ordin! Grey se aşază, dar nu se atinge de halbă — Cred că-i câştigăm pe oameni de partea noastră, zice Rhen Vreau să ştie că, în ciuda atacului, suntem încrezători Că avem încredere în ei Se uită la Grey şi adaugă: Nu eşti de acord, comandante? Poate că Grey stă la masă, dar tot este atent la oamenii care ne înconjoară — Permite-mi să-ţi răspund după ce reuşesc să plec din Silvermoon fără vreo săgeată înfiptă în spate — Uită-te în jur! Marele Mareşal şi-a adus oricum oamenii Ar fi o prostie ca vreunul să facă vreo mişcare taman acum! Aşa să fie? Mă uit în jur şi văd bărbaţii şi femeile în uniformă care se ascund în umbre Asta mă face să mă simt mai bine Un pic Rhen mă priveşte şi-mi şopteşte: — Vizita noastră a fost un succes, domniţă Nu sunt sigură că pot fi de acord Iau o mică sorbitură din cana pe care mi-a cumpărat-o O femeie se apropie cu o tavă plină de farfurii cu carne prăjită şi le lasă pe toate pe masa dintre noi — Mănâncă! Rhen îmi împinge o farfurie — Te rog! Cuvintele lui sunt cele care mă conving Puţine sunt ocaziile în care, vorbind, Rhen nu dă un ordin Aleg delicat mâncarea ce-mi aduce aminte de o tocană cu carne de pui, deşi e un pic altfel În loc de cimbru, simt o oarecare dulceaţă pe limbă O tânără se apropie de masă, iar Grey se ridică repede şi graţios în picioare Fata se opreşte brusc Cosiţele îi ajung până în talie, iar contrastul dintre rochia roşie şi pielea ei cafenie e uimitor Îngrijorată, se uită cu ochii ei negri de la Grey la Rhen şi face o mică plecăciune — Iartă-mă, Alteţă! Eu sunt Zo, ucenica Maestrului Cântecelor din Silvermoon Voiam să-ţi vorbesc Rhen dă aprobator din cap — E în regulă, comandante! — Regele dădea mereu startul serii de dans, spune Zo Mă întrebam dacă tu şi prinţesa aţi vrea să procedaţi la fel Rhen mă priveşte — Ai vrea să dansezi, domniţă? Cred că glumeşte — Nu, răspund încordată Mulţumesc! Rhen se uită lung la mine şi se întoarce spre fată — Poate altă dată Ea ezită înainte să plece — E adevărat că oamenii se pot înrola din nou în Garda Regală? — Da, zice Rhen Dacă ştii pe cineva… — Întreb pentru mine Rhen inspiră înainte să vorbească Habar n-am ce vrea să zică, însă îmi aduc aminte cum a reacţionat în cazul lui Jamison, dar în al unei fete cât mine… Sunt deja supărată, aşa că îi răspund: — Da! Vino la castel ca să te înscrii Un zâmbet îi luminează chipul, iar ea face o plecăciune înainte să plece în grabă Mai iau o lingură de tocană şi mă uit în farfurie Umerii îmi sunt înţepeniţi dintr-un motiv cu totul nou Mâncăm în tăcere multă vreme Bărbaţii şi femeile încep să se îndrepte spre partea din spate a Pieţei Mari, adunându-se în spaţiul deschis care cu siguranţă e rezervat dansului În cele din urmă, Rhen se uită la Jamison şi Grey — Lăsaţi-ne singuri! Îi dau ascultare, îndepărtându-se de noi, dar nu prea mult Tot nu mă uit la Rhen — Pari nemulţumită, zice el, iar vocea îi e destul de tăioasă încât să cred că el e cel nemulţumit — De ce m-ai invitat la dans? vreau eu să ştiu Tocmai am omorât nişte oameni Nu se cuvine — Oamenii ne-au atacat pe noi şi şi-au pierdut viaţa Nu i-am măcelărit la întâmplare, pe străzi Domniţă, nu ne permitem să părem slabi Mă întreb dacă e o aluzie la bărbatul căruia i-am cruţat viaţa sau la fata pe care tocmai am invitat-o să se înscrie în Garda Regală Grey a avut dreptate în privinţa limitelor Habar n-am care sunt ale mele La drept vorbind, nici ale lui Rhen nu ştiu care sunt — Bine, zic eu Chiar dacă s-ar cuveni, abia merg fără să şchiopătez Crezi că pot să mă mişc uşor pe un ring de dans? Pe obraz port semnul unui eşec N-am nevoie să ofer altora şi mai multe dovezi Rhen mijeşte un pic ochii — Crezi că te-am întrebat dacă vrei să dansezi… ca să te umilesc cumva? — Nu ştiu Dar te gândeşti măcar la ce-mi ceri? Crezi că lumea o să mă vadă ca pe o regină războinică neînfricată când am să cad în nas? — Destul! mi-o retează cu asprime Poţi să călăreşti Ai înfruntat un spadasin ca să salvezi familia Freyei Ai mai înfruntat un altul la han Şi, chiar în dimineaţa asta, ai făcut faţă unui atac Se sprijină de masă Privirea i-a devenit întunecată şi plină de furie — L-ai rugat pe Grey să te înveţe cum să arunci cuţite, iar pe mine m-ai rugat să-ţi arăt cum să mânuieşti un arc Mi-ai convins poporul că eşti conducătoarea unui neam din vecinătate, iar eu nu cred că înţelegi cât de impresionant este acest lucru! — Bine! Ce vrei să demonstrezi? Pare la fel de nervos pe cât mă simt eu — După tot ce s-a întâmplat, ai cumva ideea că vreau să te umilesc invitându-te la dans? răspunde el şi-şi trânteşte halba de bere pe masă Domniţă, mă văd nevoit să te întreb: tu auzi măcar ce zici? Înainte să-i pot răspunde, se ridică de pe bancă şi pleacă val-vârtej CAPITOLUL TREIZECI ŞI DOI RHEN Mă-ndrept furios spre marginea Pieţei Mari, unde pământul alunecă spre o stâncă aproape abruptă, dezvăluind portul de dedesubt, docurile şi corăbiile care strălucesc în lumina lunii ce răsare Vasele mai mici de pescuit peşte şi bărcile mai mari în care se pescuiesc raci sunt ancorate pentru iarnă, iar stâlpii din apă sunt acoperiţi de gheaţă Flăcările unor lumânări pâlpâie la câteva ferestre, dar în majoritatea clădirilor este linişte şi întuneric Lămpile se leagănă vesel odată cu marinarii şi muncitorii de la docuri care se îndreaptă spre casă De-a lungul unui doc părăsit şi îngheţat, zăresc o pereche – cei doi se îmbrăţişează drăgăstos Atât de uşor Câtă nedreptate! Muzica pluteşte prin poiană, iar cuplurile s-au dus să danseze în capătul îndepărtat al pieţei Torţele strălucesc pe stâlpii înalţi care înconjoară muzicanţii În ciuda veseliei, simt greutatea privirilor aţintite asupra mea Le-am dat oamenilor din Silvermoon subiect de bârfă cât să-i ţină ocupaţi zile în şir Am preluat controlul oprind un atac şi cerând o alianţă – şi acum sunt pe cale să stric totul din cauza unui moment de supărare N-ar fi trebuit să plec aşa În minte, aud vocea tatălui meu: „Oamenii pot să iște un scandal dintr-un cuvânt Dintr-o privire Tu, fiule, să nu le oferi ocazia!” Harper vine lângă mine Nu mă uit la ea Nu ştiu ce să-i spun Probabil simte că sunt pus pe harţă, căci nici ea nu zice nimic Mi se pare că îi datorez nişte scuze, dar e posibil ca şi Harper să-mi fie datoare cu o scuză Împreună, privim apa şi cerul spuzit de stele Vântul suflă dinspre port, zburlindu-mi părul şi ridicându-i fustele Tăcerea se tot prelungeşte, până când furia începe să-mi dispară, transformând liniştea în ceva mai cald, mai uşor — La castel, muzica nu se schimbă niciodată, rostesc în cele din urmă În fiecare anotimp, melodiile se repetă, indiferent ce fac Ea tace, iar muzica se aude din partea cealaltă a luminişului, înăbuşită din cauza apropierii noastre de apă, iar scârţâitul bărcilor şi valurile care se sparg uşor de ţărm o însoţesc — Înainte, îmi plăcea muzica, continui tot eu Şi alor mei le plăcea E unul dintre motivele pentru care instrumentele cântă în fiecare zi – aşa a poruncit tata cândva Să avem muzică la fiecare petrecere, la fiecare eveniment şi-n fiecare dimineaţă, la răsărit Îmi plăcea Tace în continuare, însă-i văd profilul S-a întors un pic să se uite la mine Rămân cu ochii la port — Acum o urăsc Harper expiră E un sunet al consimţirii – al înfrângerii — Dar muzica de aici este nouă Fac o pauză — Diferită — Da — Invitaţia la dans nu făcea parte dintr-un efort calculat de a-ţi câştiga oamenii de partea ta M-ai invitat ca să mai uiţi de blestem Are dreptate, dar, auzind-o, motivele mele îmi par copilăreşti, mai ales dacă iau în considerare ţelurile noastre aici Mă încrunt — Bine! zice ea Arată-mi! Mă uit la Harper şi ridic o sprânceană Îşi umezeşte buzele — N-am să mă pricep Când eram mai mică, fizioterapeutul mi-a recomandat baletul ca să mă ajute să-mi întind muşchii şi să-mi îmbunătăţesc echilibrul, dar îl uram Eram stângace Ca să mă mituiască să merg, mama s-a văzut nevoită să apeleze la lecţiile de echitaţie O mită Ca să danseze, nu altceva Tipic lui Harper Îi întind o mână — Îmi permiţi? Se uită la mâna mea şi ezită Aştept În cele din urmă, îi simt degetele catifelate şi uşoare O rotesc cu faţa spre mine şi, apoi, îi pun mâna pe umărul meu Suflarea i se poticneşte Este atât de ţeapănă, că mi se pare că nu respiră Mă apropii până când fustele ei mi se ating de picior şi-i pun o mână pe talie — Te invit să dansezi, nu te târâi în spatele unui cal Oftez teatral — Chiar trebuie să pari atât de chinuită? Replica mea o face să zâmbească Presupun că expresia îi întinde cusăturile de-a lungul obrazului, pentru că zâmbetul îi dispare Mâna ei liberă pluteşte în aer, oprindu-se peste a mea ca şi când s-ar gândi dacă să mă împingă E foarte încordată Fetei care a coborât pe spalierul de la castel şi a aruncat cu un cuţit în Lilith îi este teamă să danseze — Toţi se holbează la noi? îmi şopteşte Foarte probabil, dar nu întorc capul ca să văd — Mă-ndoiesc, e răspunsul meu Este întuneric Un strop de căldură îmi îndulceşte vocea: Eu te văd doar pe tine Roşeşte, scuturând apoi uşor din cap şi îndreptându-şi privirea spre port — Eşti prea talentat! Cu câte alte fete ai dansat? — Ce ai vrea să-ţi răspund ca să nu te mai îngrijorezi atât? C-am dansat cu douăsprezece? Cu o sută? Mă opresc — Cu niciuna? Cu toate? — Eviţi întrebarea — N-am niciun răspuns Cine ar ţine socoteala? În plus, cred că eşti conştientă că am dansat cu alte femei şi înainte să fiu blestemat Tac şi mă apropii de ea — Pot spune cu siguranţă că pe niciuna nu am învăţat-o să danseze pe marginea unei stânci în Silvermoon — Stau, nu dansez — Totul e o parte din lecţie Închide ochii! Se încruntă, dar închide ochii, iar eu mă apropii de ea până ne mai desparte doar o suflare Nu ne mişcăm; stăm pur şi simplu pe loc, înconjuraţi de zgomotele plăcute din port şi cântecul ce se aude mai tare dinspre Piaţa Mare Momentul mă face să-mi aduc aminte de ceva şi încremenesc — Înainte de blestem, mai dansam uneori cu sora mea… — Cu Arabella? Sunt surprins că-şi aminteşte numele ei — Nu Cu Arabella, niciodată Nu ducea lipsă de peţitori – şi nici de toane ca să-i ţină în frâu Cu sora mea mai mică, Isadore Emoţiile mă copleşesc, fapt care mă uimeşte Sunt nevoit să-mi dreg vocea: — Nu avea nici paisprezece ani, dar Marele Mareşal din Boone River şi-a exprimat interesul de a o lua de soţie Bărbatul era de trei ori mai în vârstă Când venea să o curteze, Isa inventa scuze, spunând că are obligaţii de familie, şi apoi mă căuta şi rămânea cu mine Vocea mi se stinge Nici nu ştiu de ce am deschis subiectul Harper deschide ochii Degetele i s-au relaxat pe umărul meu, iar acum antebraţul i se odihneşte pe bicepsul meu şi îi simt moliciunea taliei — Tu şi Isa eraţi apropiaţi — Nu Clatin din cap — Eu eram prinţul moştenitor Am fost crescut separat de surorile mele De fapt, o vedeam rar Clipesc totuşi şi, cu ochii minţii, o văd pe Isa şi cum am găsit-o după prima mea transformare Trupul ei neînsufleţit nu era lângă ceilalţi morţi din familie Chiar şi astăzi, mă întreb dacă Isa venea să mă caute, ca şi când nu eu aş fi fost însăşi cauza nimicirii de care voia să scape În ochii negri ai lui Harper, văd că mă compătimeşte — Îmi pare rău, Rhen! — A trecut ceva timp de atunci Nu ştiu ce m-a făcut să vorbesc despre asta Încep să am mustrări de conştiinţă şi simt că m-am pierdut Clipesc şi scutur din cap, dorindu-mi să pot scăpa tot atât de uşor şi de amintiri — Unde am rămas? — La lecţiile de dans — A, da! Mă apropii din nou de ea — Închide ochii! Îmi dă ascultare Încă nu ne-am mişcat, dar conversaţia – sau mila – a distras-o Fac un pas înainte, împingând-o uşor cu mâna, iar Harper renunţă, retrăgându-se prea repede — Uşurel, îi spun cu blândeţe şi ţinând-o de talie Nu fugi de mine! — Scuze! zice şi deschide ochii Te-am avertizat că nu mă pricep deloc Clatin din cap — Ochii închişi! Se supune – cred că e un soi de miracol — Încă un pas, îi zic şi apoi trei într-o parte şi trei în spate Deşi se mişcă lent şi ezitant, rămâne în cercul creat de braţele mele şi-mi îngăduie să conduc Treptat, puţin câte puţin, muşchii i se relaxează unul câte unul Începem să ne mişcăm în ritmul cântecului care răsună din cealaltă parte a luminişului Pentru o clipă, îmi îngădui să uit de blestem Dansăm în lumina lunii la marginea stâncii, învăluiţi de aerul nopţii Melodia se sfârşeşte, o alta cu un ritm rapid şi vioi continuând să ne încânte urechile Ne oprim amândoi Ea deschide ochii şi se uită la mine — Asta-i prea rapidă, zice încetişor — Putem să aşteptăm alta În ciuda aşteptărilor mele, nu se îndepărtează — Cred că statul pe loc e partea mea preferată Zâmbesc — Te pricepi la asta! În lumina lunii, ochii îi scânteiază când îi mijeşte preţ de o clipă — Nu eşti atât de arogant pe cât pretinzi Încremenesc — Chiar eşti fermecător! mă laudă ea Însă Rhen ăsta îmi place mai mult! — „Rhen ăsta”? — Cel care eşti atunci când nu faci planuri şi doar acţionezi Ca atunci când mi-ai povestit despre Isadore, adaugă după o pauză Mi-ai înfăţişat-o ca pe sora mai mică şi enervantă, dar cred că o plăceai Sau cum nu l-ai lăsat pe Grey să o înfrunte pe Lilith La început, am crezut că te împiedică mândria, dar nu e aşa Îl protejezi Afirmaţiile ei îmi aduc aminte de clipa în care Grey şi cu mine am stat în zăpadă, la han, şi l-am tachinat cu pedeapsa meritată pentru că a adormit cât stătea de pază Comentariul lui – „Regele ar fi făcut-o… Dar tu nu cred că ai fi făcut-o” – m-a făcut să mă simt slab Al lui Harper nu-mi provoacă aceeaşi stare — Şi eşti neaşteptat de răbdător, continuă ea Pentru un om care se aşteaptă ca totul să se facă la comanda lui Se înşală Umerii mi se încordează – dar, în acelaşi timp, vreau să continue Ca întotdeauna, cuvintele ei mă ating, dar nu mi se pare că îmi taie din alură, ci că mă încălzesc şi mă luminează — Nimeni nu mi-a mai zis că sunt răbdător — Eşti Într-un mod diferit — Cum? — Prin faptul că stai aici şi nu mă faci să mă simt ca o idioată pentru că nu ştiu să dansez Face o pauză, apoi continuă: Aşa cum nu m-ai făcut să mă simt ca o idioată nici când te-am rugat să-mi arăţi cum să trag cu arcul — Te-ai descurcat destul de bine! zic şi vorbesc serios — Şi nu mă tratezi ca şi când nu aş fi în stare de nimic, spune încetişor — Serios? Îi eliberez mâna ca să-i dau la o parte o şuviţă rebelă de pe chip — M-ai convins că poţi să faci orice Roşeşte — Nu începe cu complimentele! — Nu e un compliment Degetele mele zăbovesc de-a lungul maxilarului ei, simţindu-i pielea catifelată — Chiar şi acum, ai venit aici şi ne-ai riscat viaţa; ai încredere că am să te ajut să-ţi salvezi poporul când, de fapt, nu ştii nimic despre mine Când probabil ar trebui să te întorci la castel şi să-mi dai să mănânc struguri în încercarea de-a mă face să mă îndrăgostesc de tine — Struguri? o întreb eu De struguri ar fi nevoie ca să te îndrăgosteşti de mine? — Cei roşii cunosc, în secret, calea spre inima mea Cu degetul mare, îi ating conturul buzei I se taie răsuflarea Ridică mâna liberă, vrând să mă apuce de încheietură Îngheţ O să mă respingă din nou, aşa cum a făcut-o la han — Aşteaptă, şopteşte ea Aşteaptă doar Apoi, buza îi tremură şi repetă ce i-am zis mai devreme: Să nu fugi de mine! — N-am să fug Spre uimirea mea, ochii i se umplu de lacrimi – străluciri ca de diamant pe genele ei — Vreau să am încredere în tine, îmi zice atât de încet, încât vântul ar putea să-i acopere vocea Vreau… vreau să ştiu că e aievea ce se întâmplă între noi, că nu încerci să mă păcăleşti ca să rupi blestemul Nu înţeleg cum poate să mă umple cu atâta speranţă şi teamă totodată Îi trag mâna la pieptul meu şi mă aplec spre ea până respirăm acelaşi aer Uşor, îmi trec buzele peste ale ei Nu se poate spune că e un sărut, dar, cumva, e mai aproape de mine şi îi simt trupul cald lipit de al meu Îmi doresc cu ardoare să-l transform în mai mult, să văd încotro o să ne ducă atracţia asta care abia se declanşează Însă m-am mai apropiat şi înainte Am mai trăit acest moment Singura diferenţă este că niciodată nu mi l-am dorit atât de mult Mă desprind şi o sărut pe frunte — Şi eu vreau să fiu sigur că e real Trupul îi înţepeneşte lângă al meu şi, apoi, dând din cap, îşi sprijină capul de umărul meu, iar faţa îi este atât de aproape, încât îi simt pe gât răsuflarea caldă Cu o mână îi ating spatele, iar cu cealaltă, umărul — Să pun străjerii să ne aducă armăsarii? îi şoptesc aproape atingându-i tâmpla — Nu încă E în regulă? — Întotdeauna O ţin în braţe până când se opreşte muzica, în timp ce noaptea devine tot mai rece Dar înlăuntrul meu este cald, iar inima mea vrea să cânte * Ajungem târziu la Ironrose Stelele aprind cerul şi torţele ard în faţa castelului, luminând locurile unde, cândva, stăteau străjerii Grey şi Jamison iau caii, iar eu o conduc pe Harper prin Sala Mare şi pe scara impresionantă Tăcerea mohorâtă umple aerul şi niciunul din noi nu o întrerupe, dar, pentru prima dată, nu ne mai desparte un zid de tensiune Ne oprim în faţa uşii ei, iar Harper se uită la mine — Mâine o luăm de la capăt? Din tonul vocii ei, nu-mi dau seama dacă este dornică sau neliniştită – sau, pur şi simplu, istovită — Nu Am să-l rog pe Grey să-i dea de veste Marelui Mareşal din Sillery Hill că o să venim în vizită peste trei zile Vreau ca veştile să aibă timp să se împrăştie — Deci o să rămânem aici — Dacă ţi se pare acceptabil — Poate o să reuşim să ne terminăm lecţia, de vreme ce n-am apucat să învăţ prea multe — De dans? întreb surprins Mă loveşte peste braţ — De tras cu arcul Dar n-ar strica s-o terminăm şi pe cea de dans, adaugă şi un roz delicat îi colorează obrajii — Facem orice-ţi doreşti — Probabil c-ar trebui să mă duc la culcare, spune ea, dar zăboveşte şi nu face nicio mişcare ca să deschidă uşa Aşa că mai rămân şi eu, întrebându-mă dacă este o invitaţie să terminăm ce-am început pe marginea stâncii, în Silvermoon Nu ştiu exact ce s-a schimbat între noi, dacă e vorba de încredere, respect sau pur şi simplu abilitatea de a ne vedea unul pe altul într-o lumină diferită Nu ştiu dacă mai contează Ştiu doar că tânjesc s-o ţin de mână şi s-o conduc în camera ei, să-i stau alături şi să ne împărtăşim secrete; să-mi trec degetele prin părul ei şi să descopăr ce gust are pielea sa Nu-mi aduc aminte ultima dată când am simţit dorinţa asta De fapt, nu sunt sigur că am simţit-o vreodată Uşa de la camera Freyei se deschide uşor Harper tresare şi se retrage un pas Freya cască ochii mari — Ol Freya face o plecăciune şi vorbeşte încetişor: Alteţă! Domniţă! Iertare! Voiam să mai înteţesc niţel focul din dormitor Ce coincidenţă! rostesc în mintea mea Şi eu mă gândeam exact la acelaşi lucru Mă-ntorc spre Harper înainte ca gândurile să mi-o poată lua înainte — Ar trebui să te las să te odihneşti Mă înclin şi, apoi, îi iau mâna şi-i sărut nodurile degetelor — Pe mâine, domniţă! Trebuie să fiu cât mai calm posibil ca să plec Încăperile mele sunt întunecate, focul arzând mocnit în vatră În primul anotimp, dormeam la ora asta, bine hrănit şi epuizat după o lungă zi la vânătoare cu regii şi ceilalţi nobili – oameni care nu ştiau ce îi aşteaptă Şi astăzi sunt istovit, dar oboseala nici nu se compară cu micul fior pe care aşteptarea mi-l trimite prin vene Nu aprind lumânările, bucurându-mă de liniştea ce urmează după haosul zilei Îmi scot armele, apărătorile pentru braţe şi picioare şi, apoi, încep să-mi deschei tunica Un oftat prelung îmi scapă din piept Speranţa e un lux pe care nu mi-l permit; o emoţie pe care nu îndrăznesc s-o simt Speranţa îmi înmugureşte oricum în piept – un muguraş care vesteşte prima rază de primăvară, petalele îndrăznind să se deschidă ca să-i dezvăluie culoarea „Vreau să ştiu că e aievea ce se întâmplă între noi” Asta înseamnă că pentru ea este real Ultima cataramă cedează, aşa că arunc tunica pe scaun Când încep să pipăi şireturile cămăşii, simt două mâini pe umeri Încremenesc — Prinţe Rhen, spune Lilith Am uitat ce trup vânjos ai! Mă smucesc şi mă-ntorc cu faţa la ea Vreau să-mi înşfac tunica de pe scaun — Ce cauţi aici? Se apropie de mine, ochii negri scânteindu-i în camera luminată de flăcările focului — Cândva, te bucurai să-ţi ţin companie în dormitor S-au schimbat atât de multe? — Ştii bine ce s-a schimbat Cu un pas, se apropie atât de mult, încât o singură suflare mi-ar face pieptul să se atingă de al ei — Ţi-a plăcut vizita în Silvermoon? Încercările tale de a-i convinge pe oameni că ţi-ai asigurat alianţa asta misterioasă mă amuză Spune-mi, ce-ai să faci atunci când au să descopere că familia ta nu este în exil, ci moartă? rosteşte şi se preface a icni de uimire Ai să le povesteşti că a murit de mâna ta? — Dacă pot să salvez regatul Emberfall de armata lui Karis Luran, am să-mi fac griji în privinţa asta la momentul potrivit Îi arăt uşa — Pleacă din camera mea, Lady Lilith! Nu eşti binevenită aici! Ridică o mână ca să-mi mângâie pieptul, trasându-mi pe piele o linie care mă stinghereşte şi mă face să icnesc şi să mă desprind de ea înainte să mă pot controla Asta n-o să ducă la nimic bun O apuc de încheietură — Ce doreşti? Păşeşte spre mine, apăsându-ne mâinile laolaltă între trupurile noastre E ca şi când aş ţine un cărbune la piept, iar senzaţia îmi smulge un sunet gutural Încerc să mai fac un pas înapoi, dar acum mă ţine strâns — Pot să-i pun foarte uşor capăt, şopteşte Lilith Nu te-ai gândit niciodată să mă seduci ca să rupi blestemul ăsta? — Dă-mi drumul! Vreau ca vorbele mele să fie o ameninţare, dar sună mai mult a rugăminte Se înalţă pe vârfuri ca să-şi atingă uşor buzele de ale mele, într-o crudă pervertire a momentului pe care l-am trăit cu Harper Întorc capul, durerea lăsându-mă fără aer — Tu… tu nu trebuie să te amesteci! — Nu mă amestec în nimic, îmi şopteşte lângă obraz Fata ta distrusă nu e pe nicăieri Tace, apoi: Vrei să o chemi? Poate i-ar plăcea să mă mai implore… — Nu! Lilith râde şi suflarea ei îmi încălzeşte gâtul — Ce slab eşti, Rhen! De asta n-ai să-ţi recapeţi regatul De asta ar fi căzut, chiar şi fără intervenţia mea Ştii că mai întâi am încercat să-l seduc pe tatăl tău, dar m-a refuzat? Se apropie din nou de mine — Regele din Emberfall ştia, chiar şi atunci, că a ceda în faţa tentaţiei greşite ar putea să distrugă un om Tatăl meu, marele crai, care se culca cu orice curtezană pe care punea ochii, a avut tăria să o refuze pe Lilith Şi eu, ca prostul, am picat în capcana ei Un alt eşec se alătură celorlalte din inima mea Închid strâns ochii — Ai s-o laşi pe Harper în pace! Ai să-l laşi pe Grey în pace! Îşi trece limba de-a lungul maxilarului meu, făcându-mă să mă cutremur — Bineînţeles, Alteţă! Ştii că prefer să mă joc cu tine! Îmi cuprinde bărbia cu mâinile, îmi întoarce capul şi-şi lipeşte buzele de ale mele Maxilarul îmi este încordat, însă nu contează E cea mai groaznică tortură Mai odioasă ca durerea Mă gândesc la cum stătea Harper în luminiş, cu mâna pe umărul meu şi împletindu-şi degetele cu ale mele „Vreau să ştiu că e aievea ce se întâmplă între noi” Mă gândesc la cum a aruncat Harper un cuţit în Lilith „Te rog să nu-l mai răneşti!” Înjosirea îmi înţeapă ochii, gâtul Când întrerupe sărutul, uşurarea mai că mă distruge Vreau s-o împing, dar sunt ţintuit la perete Respir greoi şi sacadat Nu pot să mă uit la ea Abia pot să mă mişc Încă-mi ţin pumnii încleştaţi, iar muşchii îmi sunt atât de încordaţi, încât îmi tremură tot corpul Orice urmă de speranţă care mi-a înflorit în piept s-a ofilit şi a murit acum — Nu-ţi doreşti atenţia mea? mă întreabă Lilith Trebuie să înghit ca să scot un cuvânt — Nu! Niciodată! — Ce păcat! Îşi lipeşte o palmă de obrazul meu, făcându-mă să tresar Zâmbeşte — Cum propui să-ţi aduni oamenii, când te sperii atât de uşor? — Am să fac tot posibilul să-i salvez Un gând înfiorător îmi strânge pieptul — Ai de gând să-mi distrugi şansa, Lilith? Lucrezi cu Karis Luran? — Ţi-am zis deja că n-am niciun amestec Pot chiar să-ţi jur c-am să-ţi îngădui să-ţi duci şarada până la capăt Clipesc la ea Rar se-ntâmplă să-mi jure ceva direct — N-ai să interacţionezi cu oamenii mei — N-am să interacţionez cu oamenii tăi Abia respir — Şi Karis Luran N-ai să-i dezvălui planurile noastre… — N-am să vă dezvălui planurile Ţinându-şi mâna lipită în continuare de obrazul meu, se aplecă spre mine — Chiar îmi doresc să văd cum îţi ia regatul, Rhen! O să-mi facă plăcere să urmăresc totul! Promisiunea asta îmi dă putere Mă îndrept de spate — Ai să fii dezamăgită! — Alteţă! Gândeşte-te la starea în care se află poporul tău — M-am gândit O lumină albă mă orbeşte Brusc, mă trezesc în mijlocul unui sat Plouă cu găleata Peste tot sunt cadavre Bărbaţi Femei Copii Unora le-au fost smulse membrele Din altele, ies săgeţi Amestecându-se cu ploaia, sângele dă naştere unor băltoace lucitoare de-a lungul drumului În depărtare, casele ard, iar fumul gros se înalţă în văzduh Genunchii ameninţă să îmi cedeze, dar clipesc şi-o ţintuiesc din nou cu privirea pe Lilith — Îmi arăţi viitorul? întreb gâtuit — Nu Îţi arăt ce au făcut soldaţii din Syhl Shallow în oraşul tău de la graniţă Deschid gura, însă camera dispare iarăşi De data asta, sunt într-un oraş mare Valea Wildthorne S-a iscat o încăierare Bărbaţii, care sunt prea slabi să lupte, se ceartă pe ce-a mai rămas dintr-o căprioară Cu un pumn, o femeie se prăbuşeşte în noroi Încercând să ajungă la animalul mort, bărbaţii o calcă în picioare De undeva se aude ţipătul unui copil Strig, dar mă trezesc înapoi în camera mea — Acum, îţi arăt prezentul, zice Lilith cu o voce gravă şi maliţioasă — Încetează! şoptesc Încetează cu toate astea! Camera mea dispare încă o dată Suntem în mijlocul unui orăşel scăldat de razele soarelui Mirosul de peşte umple aerul, dar nu este Silvermoon Totuşi, e un alt oraş care depinde de apă, iar oamenii par mai bine hrăniţi Pe umeri, un băieţel cară o plută plină cu peşte Fluieră şi o femeie dintr-o colibă din apropiere strigă: — Jared! Grăbeşte-te cu ăia la negustorul de peşte! Ziua s-a scurs pe jumătate! — Mă duc, mamă, mă duc! Pot să respir Scena asta nu-i aşa groaznică Un mârâit profund se înalţă în aer Băiatul nu mai fluieră Când se întoarce, frica i se citeşte pe chip O siluetă neagră se repede dintr-o parte şi-l doboară la pământ Creatura e de trei ori mai mare decât el Jumătate panteră, jumătate urs, bestia e o mare de gheare, dinţi şi mârâituri furioase Îl sfâşie cât ai clipi din ochi În doar câteva secunde, băiatul nu e decât o grămadă de sânge, carne şi măruntaie Ţipătul femeii este atât de prelung şi de asurzitor, încât nu-mi dau seama că am revenit în camera mea Sunt în genunchi şi mă ţin de pântece Mi-am muşcat buza, iar sângele îmi arde limba Ştiu ce face creatura mea Am auzit poveştile de la Grey Chiar de la oamenii mei Nu am văzut niciodată aşa ceva Nu cu ochii mei de om — Te rog! scâncesc Te rog, încetează! — O, dar Alteţă, cred că meriţi să afli adevărata situaţie a oamenilor tăi Ochii îi licăresc — Înainte să-i conduci la război, ar trebui să-i cunoşti pe toţi Înainte s-o sfâşii pe Harper bucată cu bucată, ar trebui să ştii de ce eşti în stare — Nu! O lacrimă mi se scurge pe obraz — Te rog! Nu are milă Camerele mele dispar Lilith îşi continuă măcelul Indiferent cât o implor, nu se opreşte CAPITOLUL TREIZECI ŞI TREI HARPER Mă trezesc, încă ameţită Razele soarelui intră pe fereastra deschisă, iar aerul de toamnă cald aduce mireasma de caprifoi şi iarbă tăiată O parte din mine se aşteaptă ca fluturii să-nceapă să zboare prin cameră, ca în desenele animate L-aş fi sărutat Am vrut să-l sărut Îmi dau seama de ce blestemul ăsta l-a înfrânt de atâtea ori – a ridicat un zid în jurul lui Chiar şi acum, simt că abia am început să-l cunosc Aroganţa pe care o afişează mă face să mă întreb ce se aştepta de la el înainte ca blestemul să-i distrugă viaţa Oamenii de aici par să se teamă de nobili, de Rhen După primele zile petrecute aici, le înţeleg atitudinea Dar acum am văzut adevărul Dincolo de faţada rece şi arogantă, este grijuliu Profund loial Blând, de fapt Şi neaşteptat de răbdător Mi se pare că se teme să-şi arate latura asta, de parcă poporul l-ar abandona dacă l-ar vedea aşa Însă el chiar îşi doreşte să îi protejeze şi cred că asta îl apasă mai mult decât blestemul Gândul de a-l găsi în dimineaţa asta mă face să plutesc un pic Până şi Freya comentează când vine să-mi împletească părul — Te-ai simţit bine cu prinţul? mă-ntreabă sfioasă şi, apoi, mă loveşte uşor în umăr cu şoldul Roşesc atât de tare, că mă dor obrajii Freya îmi leagă cosiţa cu o fundiţă — Cred că e în arenă cu comandantul Grey, adaugă şi nu mai zice nimic câteva secunde, ca să mă tachineze Dacă erai curioasă, domniţă Sunt curioasă Nu mă aştept să-i găsesc doar pe Rhen şi pe Grey în cercul prăfuit, dar sunt singuri, armele rotindu-se cu o viteză aproape ameţitoare Lovesc rapid, fiecare zăngănit al oţelului făcându-mă să tresar Părul le este ud de transpiraţie, iar asta-mi spune că se duelează de ore bune Mă apropii şi mă opresc Aerul pare diferit Straniu, cumva Încercând să-mi dau seama de ce, roşeaţa îmi dispare din obraji Rhen se fereşte şi se năpusteşte asupra lui Grey, apucându-i sabia ca să-l dezarmeze Grey se prăbuşeşte la pământ şi Rhen vine peste el, cu sabia îndreptată spre gâtul lui Grey înşfăcă un pumnal ca să oprească lama la timp – şi, cu mâna cealaltă, se sprijină de antebraţul lui Rhen, ţinându-l la distanţă Suflarea lor sacadată răsună prin arenă Mi se pare că au ceva de împărţit, că am dat peste ei în timp ce se ceartă Vreau să mă retrag şi să părăsesc arena, dar, apoi, aud vocea lui Grey, încordată şi gâtuită: — Nu eu sunt problema ta, stăpâne! Rhen înjură şi face câţiva paşi înapoi, întorcându-se ca să-şi bage sabia în teacă Expresia îi este încordată, iar privirea, dură şi pătrunzătoare Pare uimit să mă vadă stând lângă balustradă Încordarea nu-i părăseşte chipul când mă zăreşte E la fel de rece şi distant ca în ziua în care am sosit aici Fluturii care mi s-au agitat în stomac înţepenesc şi mor Mi se adresează scurt, „Domniţă!”, după care se întoarce şi se îndreaptă spre partea laterală a arenei, unde pe masă e o carafă cu apă Îşi toarnă într-un pahar, cu mişcări încordate şi forţate Ceva s-a întâmplat — Ce este în neregulă? îl întreb — Absolut nimic Goleşte paharul şi, aplecându-se pe sub balustradă, intră din nou în arenă Încă nu s-a uitat la mine — S-ar putea să mai aibă loc un atac ca în Silvermoon Ar trebui să fim pregătiţi Îi arunc o privire lui Grey, dar şi el este atent la Rhen Şi-a recuperat sabia, dar nu a băgat-o în teacă Îl urmăreşte pe Rhen ca şi când ar anticipa un alt atac Probabil că-i un lucru bun, pentru că Rhen îşi scoate şi el sabia Mă strecor pe sub balustradă şi vin înaintea lui înainte să lovească Strânge din dinţi — Dă-te la o parte! — Nu! Spune-mi ce s-a întâmplat Se apropie de mine, furia abia stăpânită simţindu-se în fiecare mişcare În cele din urmă, îmi întâlneşte privirea — Ai să te dai la o parte! Altfel… — Stăpâne! se aude vocea calmă a lui Grey în spatele meu Pentru o clipă, nu sunt sigură dacă Rhen o să se oprească – dar o face Îşi mută privirea — Te rog, domniţă! Lasă-ne singuri! — Dacă s-a întâmplat ceva, zic încet, trebuie să ştiu Dacă suntem aliaţi, trebuie… — Nu suntem, spune el Vocea îi este atât de domoală, că mi se pare că nu l-am auzit bine — Poftim? — Nu există nicio alianţă, Harper Am fost nesăbuit să cred că pot avea succes aici Oamenii mei au fost omorâţi Armata ta e o minciună Dacă trebuie să luptăm pentru Emberfall, cine o să înfrunte armata lui Karis Luran? Nu are cine Sunt foarte confuză Nu s-a schimbat faţă de acum două zile Uşa care dă spre arenă se deschide Freya apare în prag, răsuflând cam greoi — Alteţă! Domniţă! Rhen nu-şi desprinde privirea de la mine — Ce este? — Jamison şi cu mine am dus mâncarea la răscruce, aşa cum ai poruncit, dar oamenii care au sosit au fost prea mulţi ca să-i hrănim… — După cum bănuiam, spune Rhen Epuizarea îi traversează chipul şi acum oftează — Zi-i lui Jamison să le transmită că o să le trimitem mai multă mâncare mâine — Le-am spus, dar s-au luat după căruţă până la castel Le-am zis că o să îţi aducem mesajul lor, dar erau prea mulţi ca să-i refuzăm şi… — Câţi? — Sute, Alteţă — V-au urmărit până aici? Rhen se uită la Grey şi se întoarce spre uşă Îmi aruncă o privire mânioasă care-mi transmite mesajul – „Ţi-am zis eu!” – mai bine decât ar putea s-o facă vocea lui Mă crispez Chiar mi-a zis Cu paşi mari, Rhen se îndreaptă către uşă — Am să discut eu cu ei, anunţă pe un ton încordat şi tăios Se uită la Freya şi-o întreabă: Unde-i Jamison? — Stă de pază la uşa castelului — În faţa a sute de oameni? întreabă Rhen Ar putea să-l sfâşie Urcă rapid scările spre Sala Mare, iar eu îmi dau silinţa să-l urmez În dimineaţa asta, o harpă cântă o melodie de jale Sper că nu e un semn rău Freya rămâne în urmă ca să-mi vorbească: — Cred că vestea s-a răspândit repede, şopteşte grăbită Nu toţi oamenii ăştia sunt din Silvermoon Cel puţin o sută stăteau la rând când am ajuns la răscruce şi mai mulţi li s-au alăturat cât ai clipi — Se luptă? întreb când păşesc pe treapta de sus a scării şi mă grăbesc după Rhen şi Grey Un sentiment îngrozitor îmi agită stomacul Rhen nu voia decât să-şi apere poporul şi, acum, e posibil ca ideea mea să fi făcut mai mult rău decât bine — Mă-ntrebi dacă se luptă? rosteşte surprinsă — Da Nu cumva se răscoală pentru că nu le-am trimis destulă mâncare? Ajungând la uşă, Rhen o deschide larg, iar lumina soarelui inundă holul Îngrijorat că sute de oameni ar putea să-i facă de petrecanie lui Jamison, Rhen iese grăbit, urmat îndeaproape de Grey Mulţimea de afară strigă, iar eu fug spre uşă, sigură că oamenii au să se năpustească asupra lui, că au să ne atace pe toţi S-au îngrămădit pe peluze şi aleea de piatră Freya avea dreptate – sunt cu sutele În mare parte, bărbaţi şi băieţi, dar şi multe femei şi fete Unii sunt înarmaţi, cu armuri asemănătoare celor pe care le poartă Rhen şi Grey, însă mai grosolane Alţii sunt îmbrăcaţi cu haine simple, multe prea groase pentru vremea caldă de la castel Nu ţipă Ovaţionează — Pentru binele regatului Emberfall! Trăiască prinţul moştenitor! Vocile lor răsună în curte, răsfrângându-se din zidurile de piatră ale castelului Rhen îi fixează cu atenţie Jamison se apropie de el — Alteţă, au venit să lupte N-am reuşit să-i împiedicăm să ne urmărească — Să lupte, repetă Rhen — Să lupte cu soldaţii din Syhl Shallow, zice Jamison Să se alăture Armatei Regelui Vin lângă Rhen, care încă se uită la mulţimea din faţa lui Expresia pe care o afişează e de necitit Mă gândesc la furia lui din arenă Cel puţin când Grey e Grey înfricoşătorul, ştiu care-i sunt ţintele Când vine vorba de Rhen, habar n-am ce se petrece în mintea lui — Te întrebai cine o să se împotrivească armatei lui Karis Luran, spun încetişor Cred că ţi-ai primit răspunsul Mulţimea continuă să scandeze: — Pentru binele regatului Emberfall! Trăiască prinţul moştenitor! Şi, pentru că este enigmatic şi calculat, Rhen pare să-şi înghită mânia, apropiindu-se de marginea treptelor şi, ridicând un pumn, îi aud glasul: — Pentru binele regatului Emberfall! strigă şi el Pentru binele tuturor! CAPITOLUL TREIZECI ŞI PATRU RHEN Mă gândesc doar la ce pot să controlez: strategie, tactici, planuri Ignor ce nu pot să stăpânesc: pe Lilith A plecat înainte să se crape de ziuă, dar eu nu am putut dormi Am stat în cadă ore în şir, scufundându-mă sub apă şi ţinându-mi respiraţia până-mi urlau plămânii de durere M-am mai înecat şi înainte, dar niciodată nu mi-am dorit s-o fac mai mult ca în dimineaţa asta Fiecare scenă pe care mi-a arătat-o îmi e întipărită în memorie, atât de vie, încât aş putea să retrăiesc toate tragediile Ştiam că poporul meu suferă, dar nu şi cât de mult Mi-aş dori să pot uita tot Am ieşit din cadă gata să ucid ceva Sunt norocos că Grey este atât de iscusit Sau poate el este cel norocos — Rhen! Clipesc — Ce este? Harper deschide şi închide gura, buzele ei formând un „o” N-am fost în stare să-i întâlnesc privirea toată dimineaţa, şi nici clipa de faţă nu e diferită Ne aflăm în biblioteca Generalului, biroul tatălui meu unde se pun la cale strategiile, şi stau lângă fereastră, uitându-mă la oamenii din curtea de dedesubt — Te-am întrebat dacă eşti mulţumit, spune Harper Oamenii vin să se ofere voluntari Poţi să-ncepi să-ţi clădeşti o armată — Ţi-aduci aminte ce am discutat despre regimente? Vocea îmi pare goală şi nu ştiu cum să schimb asta Vorbesc oricum: — Un regiment din Syhl Shallow ar putea să-i spintece pe toţi cei adunaţi acum în curte — Abia ai reuşit să-i stârneşti! zice ea Dacă nu voiai să ridici o armată, de ce ai spus toate chestiile alea cu „pentru binele regatului Emberfall”? — Erau deja „stârniţi”, cum spui tu Mă uit la oamenii care formează un rând dedesubt — Nu vreau să incit o mulţime Pur şi simplu le-am oferit o încurajare — E un început, o aud pe Harper zicând N-am ce răspuns să-i dau Aş vrea să fiu din nou sub apă şi să-mi ţin respiraţia în aşteptarea uitării Aş vrea să fiu iar în arenă, rotind o sabie În schimb, sunt aici, încordat ca un arc — Grey, tu ce părere ai? întreabă Harper în cele din urmă — Cred că e bine că oamenii sunt dispuşi să lupte Că loialitatea lor nu a slăbit Aparent, cred că familia regală este în exil Cei mai mulţi şi-au lăsat deoparte teama de creatură – de castelul însuşi –, ca să vină aici şi să lupte pentru ei şi pentru Emberfall După o scurtă pauză, simt o oarecare urmă de nelinişte în vocea lui: Or să aibă nevoie de cineva care să-i conducă Vorbele lui reprezintă un fel de avertisment O aducere-aminte a faptului că am un rol de jucat aici Nu i-am povestit lui Grey nimic din ce s-a întâmplat cu Lilith, dar sunt sigur că bănuieşte o parte N-am fost subtil în dimineaţa asta, în arenă — Poţi să-i conduci tu? întreabă Harper, şi cred că mie mi se adresează Nu Nu pot să-i conduc decât la moarte Nu vezi? — Eu nu sunt general, îi răspunde Grey Nu sunt nici măcar soldat Cei din Armata Regelui şi din Garda Regală nu erau instruiţi împreună — Jamison a fost soldat Locotenent, nu? — Ştiu că a dat-o-n bară la Silvermoon, dar locotenentul e un soi de ofiţer, nu? Ai putea să te duci să vorbeşti cu el şi să vedeţi ce-o să faceţi cu toţi oamenii ăştia după ce o să-i împărţiţi în funcţie de abilităţile lor? — Da, domniţă! El pleacă, iar uşa se închide uşor în urma lui Nici măcar nu a aşteptat să-i dau un ordin Sau poate ştia că trebuie să o las pe ea să facă asta Harper apare lângă mine la fereastră, dar la cel puţin doi paşi distanţă — Lilith a fost, nu-i aşa? întreabă ea încetişor Tresar când îi aud numele, iar Harper se uită la mine alarmată — Nu eram sigură că ea te-a supărat, dar nu te-am mai auzit vorbind despre altcineva care are puterea să te scoată aşa din joc — Se pricepe destul de bine să găsească punctele slabe — Deci s-a întors Seara trecută — Da Îmi adun curajul să o aud întrebându-mă ce a făcut sau de ce nu am invitat-o în camera mea pentru încă o rundă de negocieri Simplul gând îmi întoarce stomacul pe dos Însă Harper nu zice nimic Stă lângă mine şi inspiră şi expiră, aşa cum am stat împreună pe stânca din Silvermoon Atât de multe s-au schimbat peste noapte! În atât de multe privinţe… — Vrei să vorbeşti despre asta? mă-ntreabă ea — Nu O vreme, ne uităm la oamenii din curte Diversitatea voluntarilor mă surprinde Un băiat care nu are cum să aibă mai mult de şase ani stă la rând Se holbează mirat la castel şi-l împunge pe unul mai mare de lângă el – un frate, probabil Mă gândesc la tânărul Jared, eviscerat în faţa mea, şi-mi mut privirea Mai încolo, o femeie mai în vârstă se sprijină într-un baston, aducându-mi aminte de o bătrână din oraş care, într-o altă viziune, zace înfiptă într-o suliţă de-ale soldaţilor din Syhl Shallow Ieşind din pădure, tot mai mulţi oameni se îndreaptă spre curte O tânără îmi pare cunoscută, şi am nevoie de o clipă să-mi aduc aminte cine este Zo Ucenica muzicianului E scundă, însă în locul rochiei astăzi poartă nădragi şi cizme, un arc legat pe spate şi un pumnal la şold Poate vânează Interesant! Mă întreb dacă Grey o să o alunge Ar trebui să-i alunge pe toţi Plec de la fereastră şi mă întorc la masa de strategie, ocupând cel de-al doilea scaun – nu pe primul, unde stătea mereu tata Hărţile de la întâlnirea tatei cu sfetnicii lui, din primul anotimp, zac împrăştiate pe masă Nu-mi mai aduc bine aminte Nu e o cameră pe care să o vizitez adesea Pleacă şi Harper de la fereastră — Parcă-i un joc Risk uriaş, zice ea, venind să se uite cu atenţie la cea mai mare hartă, fixată în mijlocul mesei, unde apar ţinuturile nordice mărginite de lanţul muntos aflat la graniţa cu Syhl Shallow — Risk? repet eu — E un joc de strategie de război Harper ia o mică figurină de fier şi mi-l arată: Ai până şi omuleţii Râd două-trei secunde, deşi numai de râs n-am chef — Să trăieşti într-o lume în care strategia de război e un joc! — Hei! Ochii ei mă sfredelesc — Ştii bine că viaţa mea nu-i lapte şi miere Dau aprobator din cap — Cum spui tu — Arată-mi ce ai de gând să faci Ezit, nedorindu-mi să mă gândesc atât de mult la osânda ce stă să se abată asupra poporul meu încât să o aştern pe hartă, dar Harper mă priveşte şi aşteaptă Oftez şi mă ridic de pe scaun, luând în mână douăsprezece piese de fier — Syhl Shallow e aici, zic şi poziţionez şase călăreţi pe caii lor de-a lungul lanţului montan Jamison a spus că la Willminton s-a dat o luptă şi că regimentul lui a fost spulberat, ceea ce înseamnă că pot să presupun că soldaţii lui Karis Luran controlează accesul spre trecătoarea din munţi — Cât de lată e trecătoarea? Am putea să organizăm o ambuscadă sau aşa ceva? Impresionat, ridic privirea — Am putea, dar de bună seamă controlează suficient din vecinătatea intrării în trecătoare tocmai ca să împiedice o ambuscadă Clatin din cap — Cea mai bună şansă e să facem să pară că avem forţa necesară Să nu ne avântăm în luptă Să creăm iluzia unei armate uriaşe, nu neapărat puternice Poziţionez mai multe figurine în jurul castelului, apoi adaug: Dacă am aduce un batalion în jurul castelului… — Doar ştii că nu înţeleg astfel de termeni! — Dacă am putea să poziţionăm soldaţi în jurul castelului şi, apoi, să găsim o cale să trimitem în oraşele de graniţă nişte soli care să-i instruiască pe oameni să-şi adune strategic soldaţii aici şi aici – aşez mai multe figurine pe hartă –, o să creăm iluzia unei oşti bine pregătite Harper înconjoară masa ca să ajungă lângă mine şi se uită cu atenţie la hartă — Atunci de ce nu pari mai fericit? Prin faţa ochilor îmi fulgeră imaginea unei case în flăcări în timp ce soldaţii baricadează uşa, înfigând săbii printre şipci când oamenii încearcă să scape Mă cutremur şi mă îndepărtez — Pentru că nu ştiu dacă mai am soldaţi postaţi la graniţe N-am niciun om de încredere pe care să-l rog să transmită un mesaj — Grey? — Avem nevoie de el aici, dacă o să continuăm să vizităm oraşele din apropiere N-am de gând să-l trimit departe de castel săptămâni în şir Ceva îi traversează rapid chipul — Corect Mă încrunt — Ce este? — Ai spus „săptămâni în şir” Eu doar… Nu m-am gândit c-o să dureze atât de mult A! Mama ei Misiunea asta – blestemul ăsta – nu aduce decât suferinţă — Încă mai speri să te târguieşti ca să ajungi acasă N-ai fi vrut să te întâlneşti cu Lady Lilith aseară, domniţă Te asigur! Harper mă cercetează, iar greutatea privirii ei mă apasă — Am văzut ce poate să facă Lilith, spune ea Nu înţeleg ce-i diferit Nu pot să-i explic fără să-i povestesc tot Mă prăbuşesc pe scaun şi studiez figurinele de pe masă În mâini mai am una singură, pe care o tot învârt la nesfârşit Harper face un pas spre mine şi figurina încremeneşte Muşchii îmi sunt încordaţi, şi trebuie să mă forţez să rămân pe scaun Cred că observă, pentru că nu se apropie mai mult Se aşază pe al patrulea scaun de lângă mine şi, apoi, îmi spune cu blândeţe: — Să nu fugi de mine! Cuvintele noastre de seara trecută Între timp, s-au schimbat atât de multe… O singură noapte a schimbat atât de multe, în multe privinţe Eşecul este tot ce pot să îi ofer Asta mi-a demonstrat blestemul De fapt, Lilith n-a făcut decât să-mi aducă aminte Mă uit la Harper şi inspir ca să mă asigur că vorbesc la fel de hotărât ca întotdeauna: — N-am să fug După o pauză, mă ridic — Dar deocamdată, domniţă, ai putea evita să mă urmezi CAPITOLUL TREIZECI ŞI CINCI HARPER Odată cu trecerea zilelor, pregătirile pentru război – adică pentru iluzia unui război – ating punctul culminant Din Colinele Nordului, un oraş aflat la sud de trecătoarea montană, soseşte un sol care-l informează pe Rhen că mai mulţi soldaţi din Syhl Shallow şi-au ridicat tabere acolo Deodată, castelul şi împrejurimile sale sunt pline de oameni: unii se antrenează în curte şi arenă, alţii învaţă să călărească şi alţii repară arme Rhen e tot timpul ocupat Toţi şi toate trebuie să se supună atenţiei lui Doar călătorind călare în oraşele învecinate mai apucăm să ne petrecem timpul împreună, dar chiar şi atunci se poartă cu răceală Joacă destul de bine rolul prinţului îndrăgostit nebuneşte, însă în clipa-n care oamenii lui nu ne mai privesc, devine distant şi distras Şi Grey e ocupat tot timpul A ales zece străjeri din cei care s-au înscris, iar acum îşi petrece zilele instruindu-i şi pregătindu-i – asta când nu-l păzeşte pe Rhen Spre surprinderea mea, Zo s-a numărat printre cei aleşi de Grey – singura femeie Presupun că, de vreme ce o găsesc în mod regulat păzindu-mi uşa când mă trezesc dimineaţa, Grey are încredere în ea — Ai tocmit-o pe Zo pentru c-am făcut eu zarvă în Silvermoon? îl întreb pe Grey într-o seară, profitând de rarele momente pe care ni le petrecem singuri Suntem în grajd, unde a tot studiat caii ca să vadă care ar fi cei mai potriviţi pentru străjerii aleşi de el — Am tocmit-o deoarece e în stare să lupte Mânuieşte rapid arcul şi e sigură pe picioare Nu e prea pricepută cu sabia, dar nu se lasă distrasă cu uşurinţă Cred că o să se descurce onorabil Am urmărit-o duelându-se cu unul dintre ceilalţi candidaţi, dar, neştiind ce văd, n-am înţeles mare lucru — Dar… nu era ucenica unui muzicant? — Ba da, domniţă, îmi răspunde şi fixează o şa pe un roib uriaş castrat Tot aşa cum şi eu, cândva, am lucrat la o fermă Ei bine, presupun că are dreptate Grey îi pune căpăstrul animalului De când oamenii au început să vină la castel, Grey este mai rezervat – probabil aşa cum ar şi trebui să fie, din respect pentru prinţesa din Disi E totuşi unul dintre cei doi oameni care ştiu adevărul despre mine şi singurul pe care pot să-l întreb ce face Rhen Într-un minut, o să iasă pe poartă, iar eu am să ratez încă o ocazie de a-i vorbi — Grey, adaug fără grabă Aşteaptă! Te rog! Aşteaptă, bineînţeles, şi se uită la mine, deşi expresia lui nu-l trădează Îmi dau seama că aşteaptă un ordin sau să-i cer ceva Nu vreau să-i dau niciun ordin Am nevoie să fie prietenul meu Poate am ratat deja ocazia asta — Las-o baltă! spun şi, brusc, mă simt mai singură ca niciodată Vezi-ţi de ale tale! Eşti ocupat — Domniţă, zice el calm Când mă întorc, văd că a făcut un pas spre mine Îmi cercetează privirea — Ceva te nelinişteşte — Rhen tot nu vorbeşte cu mine Grey se uită în altă parte Ştie — Cu tine vorbeşte? Şovăie — Nu, nu vorbeşte nici cu mine — Crezi că Lilith îl torturează noaptea, în secret? Grey se uită în celălalt capăt al culoarului, unde un grăjdar mătură grăunţele vărsate Chiar şi când suntem doar noi doi, nu suntem niciodată singuri cu adevărat — În seara asta plecăm spre Fortăreaţa Hutchins, mă anunţă el — N-am uitat Trebuie să ia masa cu un Mare Mareşal care are o armată privată Rhen a zis că prezenţa mea nu e necesară — Nu cred că prinţul Rhen o să se supere dacă o să călătorim până târziu în noapte Adică Lilith n-o să-l mai poată deranja Înghit — Nu pot să-l ajut dacă nu vrea să-mi vorbească, Grey Nu încearcă să rupă blestemul, nu o opreşte… Mă opresc, frustrată — Am încercat să-i dau pace, dar… nu ştiu ce să fac Grey se apropie până când numai eu pot să-l aud — Nu o să-ţi refuze nimic, domniţă Nici măcar ce nu vrea să-ţi ofere Aba! Mă uit atent la el Grey se retrage Se uită spre poartă şi la cerul care se întunecă încet — Iartă-mă! Se-apropie înserarea Pocneşte din limbă spre cal şi iese din grajd Zo aşteaptă afară, gata să mă însoţească înapoi în camera mea Când ajungem la uşă, mă opresc înainte să mă închid pe dinăuntru — Zo, ai putea, te rog, să-i spui prinţului că aş vrea să merg şi eu cu el la Fortăreaţa Hutchins? — Da, stăpână! zice dând din cap şi pleacă După ce pleacă, mă schimb de hainele de echitaţie, mă spăl repede în cada cu apă mereu caldă şi, apoi, îmi caut unele curate şi potrivite pentru a vizita nişte nobili Aud o bătaie în uşă — Intră, te rog! Zo deschide uşa şi intră, dar după expresia ei îmi dau seama că nu s-a întors cu veşti bune — Alteţa Sa spune că prezenţa ta nu este nici justificată, nici necesară Buzele-mi descriu o linie dreaptă Cam asta a fost cu toate lucrurile pe care nu mi le refuză… — Minunat! — Îmi pare rău! spune Zo încet Rhen mi-a cerut să nu-l urmez Am încercat, dar asta nu mai e o alianţă E… Nu ştiu în ce s-a transformat Ce-a zis Grey? „Nici măcar ce nu vrea să-ţi ofere” Mă uit la Zo şi mă întreb dacă o să se supună ordinului meu, nesocotindu-l pe al lui Rhen — Spune-le să pregătească doi cai! Ne ducem după ei Surprinderea îi luminează privirea Mă aştept să refuze Nu o face — Da, stăpână! Imediat! * Hutchins este mai mic decât Silvermoon, mai puţin fortificat, iar străjerul obosit ne face semn să intrăm pe poartă fără măcar să ne arunce o privire În multe dintre oraşe, am aflat noi, apărarea are legătură doar cu monstrul, nu cu oamenii Am mers încet, pentru că nu vreau ca Rhen să vadă că-l urmăresc şi să mă trimită înapoi acasă Singura mea opţiune aici e să-mi fac apariţia în faţa supuşilor lui, unde nu o să rişte să provoace un incident S-a făcut destul de târziu, aşa că străzile nu sunt aglomerate, iar tropăitul cailor răsună pe pietrele acoperite de mocirlă — Aici e reşedinţa Marelui Mareşal, mă anunţă pe un ton scăzut Zo, care şi-a prins la spate arcul şi o tolbă cu săgeţi, dând din cap spre o casă uriaşă ce domină prin înălţimea ei restul oraşului Să-i dăm ocol ca să venim din direcţia opusă? Ezită — Dacă scopul tău e să nu te zărească nimeni? Mă uit la ea cu surprindere Fata zâmbeşte, deşi nu prea convinsă, de parcă n-ar fi sigură de cum am să-i răspund — N-ar fi trebuit să bag de seamă? După răceala lui Rhen şi severitatea lui Grey, mă bucur să fiu însoţită de cineva care ştie să zâmbească – şi care nu-mi spune ce să fac Nu mă pot abţine să-i zâmbesc la rândul meu — Mă bucur c-ai făcut-o! Ne învârtim pe străzile oraşului Nu mai zăbovesc mulţi pe-afară, dar zvonul s-a răspândit până aici Oamenii observă blazonul de pe mantia mea sau de pe armura lui Zo şi-şi pleacă fruntea sau fac o plecăciune când trecem pe lângă ei Ocolim până-n capătul îndepărtat al casei Marelui Mareşal şi, apoi, legăm caii de un stâlp de acolo Un zid nu prea înalt înconjoară clădirea, creând o curte mică şi pustie în partea din faţă Toţi invitaţii au intrat în casă Studiez clădirea Afară, printre fulgii care cad uşor, este foarte linişte Lumânările pâlpâie la fiecare fereastră, dar niciun sunet nu indică vreun pericol Nu ştiu unde sunt Rhen şi Grey sau dacă liniştea asta are vreun înţeles anume sau reprezintă o ameninţare Totuşi, curtea nu-i mare şi e limpede că suntem singure — Marele Mareşal ar trebui să aibă străjeri, şopteşte Zo La sfârşitul verii, am fost aici cu Maestrul Cântecelor În curte erau patru străjeri Acum, nu mai e nici măcar unul Am trecut prin destule oraşe, încât să-mi dau seama că este ceva ieşit din comun Am fost atât de îngrijorată că Lilith îl torturează pe Rhen, că nu m-am gândit prea mult la ce s-ar întâmpla dacă în vreunul dintre oraşe s-ar ivi vreo ameninţare Cei mai mulţi dintre străjerii noştri sunt tineri sau fără experienţă, după cum a dovedit şi fata care m-a însoţit cu atâta înflăcărare de la castel şi până aici — Ar trebui să intrăm! hotărăsc în cele din urmă Zăpada ne ascunde paşii Când ajungem în curte, îmi dau seama că Zo şi-a scos arcul Încremeneşte şi abia o aud când îmi spune în şoaptă: — Stăpână! Aici! Un cadavru în zăpadă, ascuns în colţul umbrit al curţii Dâra de sânge scurs din gâtul tăiat pătează omătul Poartă uniforma Gărzii Regale După o clipă, recunosc coama roşcată Îl cheamă Mave Are un cuţit înfipt în gât Fulgii s-au adunat în adânciturile chipului său, acoperindu-i ochii Icnesc Aproape c-am fost omorâţi în Portul Silvermoon, şi atunci i-am avut pe Grey şi Jamison alături În seara asta, am un pumnal şi pe Zo E foarte frig şi suntem singure Mă uit la ea, dar Zo se uită la mine Eu sunt prinţesa, deci eu sunt la conducere Niciodată n-am fost responsabilă de ceva Acasă, Jake îmi spunea ce să fac În Emberfall, Rhen e cel care-mi zice mereu ce să fac sau, în felul său, Grey Simt vag povara responsabilităţii pe care o are Rhen faţă de oamenii lui Zo o să mi se supună, riscându-şi viaţa Nu mă gândesc decât la spusele lui Grey: „Datoria mea e să-mi vărs sângele ca să n-o faci tu” — Să mergem! îi zic Zo dă aprobator din cap şi mă urmează tăcută ca o umbră, cu săgeata pregătită în arc Uşa se deschide când o împing şi, preţ de o clipă îndelungată şi de rău augur, nu aud nimic Liniştea din casă e stranie Camera din faţă este goală, aşa că ne strecurăm pe holul principal De undeva din partea din spate a casei, răzbate râsul zgomotos al unui bărbat, urmat de râsetele altora Apoi, aud vocea lui Rhen: — Mi-a lipsit umorul tău, Mare Mareşal! Tatăl meu vorbea adesea de bucuria pe care i-o aducea sprijinul tău E în viaţă Râde Preţ de o secundă, mă-ntreb dacă nu ne înşelăm, dacă nu cumva am să stric ceva Însă trupul lui Mave zace în curte Nu e normal şi, dacă ar şti, Rhen n-ar mai râde În stânga noastră, o uşă se deschide şi Zo se întoarce, cu arcul ridicat O slujnică ţipă şi scapă platoul pe care-l ţine în mâini Argintăria zăngăneşte pe podeaua de piatră şi farfuriile cu supă se sparg la impactul cu podeaua Brusc, suntem înconjurate de străjeri – de ai noştri, printre care se numără şi Grey, şi de câţiva care sigur sunt de-ai Marelui Mareşal Toţi au armele scoase În spatele lor, trei bărbaţi apar în capătul îndepărtat al holului Rhen e unul dintre ei Expresia îi este încordată — Domniţă! Credeam că ai alte treburi în seara asta, spune după o pauză Slujnica scânceşte ghemuită pe podea, acoperindu-şi capul cu mâinile — Mi-am schimbat planurile Număr repede în minte Şapte străjeri blochează holul, dar numai trei sunt ai noştri Doi bărbaţi stau lângă Rhen Se pare că în camera din spatele lui se află şi mai mulţi oameni Suntem depăşiţi numeric – doi la unu – şi tot n-am habar cine l-a omorât pe Mave Întâlnirea asta nu-mi miroase deloc a bine Privirea pătrunzătoare a lui Rhen se opreşte asupra mea şi, apoi, asupra lui Zo, care încă ţine o săgeată pregătită-n arc Îmi dreg vocea, înainte ca el să poată spune ceva: — Iertaţi-mi întârzierea! Îmi cer scuze că am speriat-o pe biata fată! Înaintez de parcă m-aş aştepta ca străjerii să se retragă şi să se dea din faţa mea – şi chiar o fac Holul duce spre o sufragerie uriaşă cu podea de marmură şi faianţă pictată care îmbracă pereţii în auriu şi roşu, culorile regatului Emberfall Străjerii revin în încăpere, ocupându-şi poziţiile de-a lungul peretelui Pe hol, o aud pe slujnică încercând să strângă vasele în grabă Zo rămâne chiar lângă mine, cu arcul în mână şi săgeata aţintită spre podea Rhen îmi aruncă o privire aspră, dar spune: — Permite-mi să ţi-i prezint pe Marele Mareşal din Fortăreaţa Hutchins şi pe seneşalul său — Domnilor! spun şi-mi plec fruntea, încordată Marele Mareşal e un bărbat slab şi deşirat cu o mică barbă şi o expresie gânditoare şi calculată Seneşalul nu-i seamănă deloc: e masiv şi are o burtă care-i atârnă peste pantaloni, o barbă deasă ce pare unsuroasă şi ochi mici ca nişte mărgele E foarte îngâmfat Îmi doresc ca între mine şi Rhen să nu fi existat neînţelegeri Cel puţin, în prima mea zi în Emberfall, ştiam care-i erau motivele Acum, nimic nu are sens — Aş vrea să vorbim între patru ochi, îi cer lui Rhen Seneşalul mă priveşte din cap până-n picioare şi chicoteşte de îi tremură tot trupul Un sunet deloc plăcut — Alteţă, am auzit vorbindu-se despre războinica ta prinţesă cu cicatrice, dar nu m-am gândit că e atât de… mică, spune privindu-mă şi-i dă un cot Marelui Mareşal — Să nu o subestimaţi pe prinţesă! se aude vocea tăioasă a lui Rhen când amândoi încep să râdă copios Marele Mareşal se opreşte din râs, dar nu-şi cere scuze — Aici, toţi suntem prieteni Poţi să vorbeşti deschis, prinţesă! Mă uit la Rhen cu speranţa că nu o să fie de acord, însă privirea lui a rămas la fel de necruţătoare şi mai mult pare să-l preocupe faptul că am venit neinvitată Totul mi se pare primejdios Rămân în spatele unui scaun, apucând spătarul cu mâinile ca să le fac să nu se mai mişte întruna — Unde îţi sunt străjerii, Mare Mareşal? Mă aşteptam să fiu întâmpinată la sosire — Se pare că te-ai descurcat să ajungi până aici El mijeşte ochii ca şi când încă aş face glume — Nu controlez toate mişcările oamenilor mei Am o armată personală N-ar îndrăzni nimeni să-mi atace locuinţa — Unul dintre străjerii noştri este mort în curte, îl anunţ Să mă ierţi dacă forţa armatei tale nu mă linişteşte prea mult Tensiunea despică aerul ca un topor — Explică-mi! cere Rhen Grey pleacă de lângă perete şi vine în spatele lui În şoaptă, îi dă un ordin unui străjer de-ai noştri – un bărbat cu părul blond-nisipiu pe nume Dustan Dustan dă aprobator din cap şi părăseşte încăperea — Sigur te înşeli, spune seneşalul şi râde iarăşi, dar acum sunetul pare gâtuit Nim, du-te cu străjerul lor! Verifică! Când Nim trece pe lângă mine, începe să-şi scoată sabia Nu ştiu de ce, dar gestul său mă împiedică să mai gândesc cum trebuie Marele Mareşal se încruntă la mine — De ce simt că mă acuzi de ceva, fătucă? — Fătuca asta e prinţesa din Disi, îl corectează Rhen cu grijă, probabil simţind şi el pericolul Poate nu ştiai Marele Mareşal continuă să mă privească în ochi — Ştiam — L-ai invitat pe prinţul Rhen în casa ta ca să negociaţi ceva, dar mi se pare că e mai degrabă o capcană — De ce are nevoie regatul Emberfall de armata mea, dacă Disi e dispus să-şi ofere ajutorul? Îmi doresc să-i fi putut porunci lui Grey să arunce un cuţit spre el Situaţia e mult mai complicată decât atunci când i-am înfruntat pe soldaţi la han Ridic o sprânceană — De ce să ne ucizi străjerul, dacă eşti într-adevăr interesat să negociezi? — Cine spune că v-am ucis străjerul? — Aş vrea să-i oferi prinţesei un răspuns, intervine Rhen cu o voce gravă şi mortală Seneşalul se apleacă înainte — Dacă omul vostru ar fi făcut cu adevărat parte din Garda Regală, nu ar fi căzut atât de uşor Tuşeşte şi trupul îi tremură cu totul — Mă-ndoiesc că eşti pe deplin sincer, Alteţă — Eu mă îndoiesc de tine, spune Rhen — Tatălui tău nu i-ar fi fost de trebuinţă oamenii mei, zice Marele Mareşal — Ai ordonat ca străjerul meu să fie ucis? — Ce mai contează? râde seneşalul Ce-ai să faci? — Am să vă execut pe amândoi pentru trădare, răspunde Rhen – Cu ce armată? se interesează el şi loveşte masa cu mâna Mâna-i abia atinge suprafaţa mesei când Grey ajunge cu sabia la gâtul lui, iar bărbatul încetează brusc să mai râdă Încordat, se întoarce la scaunul său O pată roşie i se iveşte pe gât — N-am nevoie de o armată ca să mă ocup de voi, replică Rhen Unul dintre străjeri dă să-şi scoată sabia Săgeata lui Zo zboară înainte să apuc să-i dau vreun ordin, străpungând încheietura bărbatului, care scoate un ţipăt Un alt străjer îşi scoate sabia Zo are pregătită o altă săgeată, dar Rhen îi spune „Stai!”, iar ea se supune, răsuflând zgomotos lângă mine Şi ceilalţi străjeri încremenesc Atmosfera din cameră a devenit foarte încordată Acum au toţi armele scoase, dar nimeni altcineva nu atacă Zgomotele răsună în holul din spatele meu, iar Zo mă împinge într-o parte Are săgeata pregătită, dar e străjerul nostru, Dustan, care-l târâie pe Nim pe hol, legat — Mave e mort, anunţă el cu răsuflarea tăiată Asta l-a ucis! Mai că m-a omorât şi pe mine! Rhen face un pas înapoi — Asta a fost o ambuscadă! Omorâţi-i pe amândoi! — Nu! strigă Marele Mareşal alunecând de pe scaun şi căzând în genunchi Nu v-am întins o cursă! Jur! Recunosc că am îndoielile mele, dar am fost mereu loial coroanei — Ai ucis un străjer! mă răstesc eu Cum altfel i-ai zice? — Jur! rosteşte cu o voce piţigăiată acum Jur! Seneşalul tuşeşte din nou — Nu te mai umili, omule! zice şi-l scuipă pe Rhen — Comandante! Rhen îşi îndreaptă privirea spre Grey — Nu! se aude Marele Mareşal, iar fruntea îi atinge pământul Te rog! Jur! Nu te-am trădat! — Aşteaptă! cer eu Mă uit la străjerul pe care Dustan l-a lipit de perete, pe hol — Nim, cine a poruncit ca străjerul nostru să fie ucis? El tace Dustan îl loveşte cu pumnul între omoplaţi Bărbatul tuşeşte şi cade într-un genunchi — Seneşalul e cel pe care-l slujesc — Eu am pus să fie omorât, răspunde seneşalul — De ce? vrea Rhen să afle — Ca să-ţi dau în vileag slăbiciunea Se crispează şi icneşte când sabia lui Grey îi atinge iar pielea — Ca să cer mai mult pentru nişte soldaţi iscusiţi Rhen înaintează şi-l apucă pe Marele Mareşal de gulerul de la tunică Smucindu-l, îl face să îngenuncheze şi-i vorbeşte pe un ton încordat şi necruţător: — Aşa că v-aţi gândit să furaţi argintul coroanei? — Nu, Alteţă! A acţionat singur, se bâlbâie el Jur… jur că sunt loial coroanei! Aş renunţa la tot ce am! Rhen se uită la seneşal — Este adevărat? Ai acţionat singur? — Nu mi-a trebuit ajutor ca să te păcălesc, dacă asta mă întrebi Rhen îşi încleştează maxilarul şi se uită în jos, la bărbatul cu barbă al cărui guler încă-l ţine strâns în mână — Mare Mareşal, am să-ţi plătesc bine soldaţii pentru serviciile lor Aş vrea să văd toate dările pe care oamenii au fost obligaţi să le plătească – şi dacă văd că li s-a cerut un ban mai mult decât e necesar, ai să le dai toţi banii înapoi din cuferele tale! — Da… da, Alteţă! Se crispează, apoi: Te rog… ai milă de seneşalul meu… are familie Ai lipsit atât de mult timp – iartă-l… Rhen se uită la Grey — Înapoi! Grey îşi lasă arma-n jos Seneşalul îşi atinge gâtul cu mâna Încă respiră sacadat, dar reuşeşte să râdă înecat — N-ai să-i faci faţă niciodată lui Karis Luran! De-abia le-ai putea ţine piept celor din camera asta Tuşeşte — Sper ca fiara să se întoarcă la castel şi să vă măcelărească pe toţi! — Ai luat viaţa unui om pentru egoismul şi lăcomia ta Ai căutat să mă subminezi pe mine şi garda mea personală După cum tu singur ai mărturisit Se apleacă înainte şi adaugă: Asta, domnule, este trădare! — N-am să fiu ultimul care te trădează — Bineînţeles că nu, dar ai să fii un exemplu pentru cei care încearcă să facă acelaşi lucru Rhen se retrage un pas şi porunceşte: Omoară-l, comandante! Şi să laşi cadavrul aici! Inspir – ca să ţip, să protestez sau să fac ceva cu totul altceva –, dar e prea târziu O săgeată îi străpunge gâtul Bărbatul se prăbuşeşte pe scaun Sângele curge şiroi Lângă mine, respiraţia lui Zo este la fel de rapidă ca a mea Îmi acopăr gura cu mâinile Apoi, Rhen apare înaintea mea Are ochii roşii şi vocea de oţel Se uită la Zo — Bine ţintit! Ea înghite în sec — Mulţumesc… mulţumesc, Alteţă! El se uită din nou la mine — Domniţă! Mă holbez la Rhen pe deasupra mâinilor Nu ştiu ce să zic Nu ştiu ce să fac O emoţie îi pâlpâie în privire, aproape prea iute ca să o surprind – dar o fac Nu critica dură la care mă aştept Ci resemnare Înfrângere Tristeţe Teamă Văzând probabil mila din ochii mei, îşi smulge privirea dintr-a mea Expresia îi e de necitit Oftează — Vino, prinţesă! Te conduc la calul tău! * Ne întoarcem la Ironrose în linişte; Rhen călăreşte lângă mine, iar Zo, Dustan şi Grey vin din urmă Străjerii pe care-i mai avem au rămas să se asigure că Marele Mareşal respectă ordinele Încordarea face fulgii să se simtă ca nişte pumnale şi aerul rece se strecoară printre noi, aducându-mi aminte de noaptea petrecută pe stânca din Silvermoon Noaptea în care aproape ne-am sărutat Noaptea în care s-a destrămat totul — Nu vrei să zici nimic? şoptesc eu Te rog? — Domniţă, te asigur că nu-ţi doreşti să stăm acum de vorbă Furia îi îneacă vocea; armăsarul lui dă din cap, luptându-se cu frâiele care-l strâng prea tare — Prefer orice, decât să taci zile în şir — Nu ar fi trebuit să vii în seara asta — Poate n-am înţeles eu bine, pentru că asta sigur nu sună a mulţumire — Te-aştepţi să-ţi mulţumesc? Întoarce capul spre mine — Nu ştiai de complotul lui Dacă asasinii aşteptau pe holuri? Dacă Zo nu trăgea atât de bine cu arcul? Dacă lucrau împreună? Eram cu mult depăşiţi numeric Ar fi putut să ne măcelărească pe toţi Nu ştiu ce să spun, aşa că tac Are dreptate din toate punctele de vedere — Ai fost nesăbuită, zice Rhen Întorc capul şi mă încrunt la el — Te-am salvat! — Complotul bărbatului ar fi ieşit la iveală Grey ar fi putut să-l oprească Inspiră adânc şi continuă: Acum, un om a murit din ordinul meu Încă o dată, nu fac decât să le aduc moarte şi suferinţă supuşilor mei Pentru o secundă, simt resemnarea pe care am văzut-o mai devreme în ochii lui Mă întind ca să-i ating mâna Mi-o dă la o parte, rămânând încordat şi cu privirea aţintită înainte — Eşti norocoasă că nu ţie ţi-am găsit trupul în curte! — Am venit cu Zo — Eşti foarte nesăbuită Ca şi în arenă Acţionezi fără să gândeşti — În arenă am acţionat ca să te protejez Maxilarul îi este încordat Nu l-am văzut niciodată atât de mânios Sentimentele lui îmi declanşează şi mie furia Am vorbit serios – prefer furia în locul tăcerii nesfârşite Mă gândesc la emoţia care l-a străbătut rapid în holul din casa Marelui Mareşal Mă silesc să inspir — Te rog, spune-mi ce se întâmplă… Cuvintele mele sunt ca o şoaptă, înghesuite în micul spaţiu pe care-l ocupă, ca şi când până şi noaptea ar vrea ca momentul să rămână doar între noi — Ştiu că e vorba despre Lilith Sigur are legătură cu ea Ai făcut o alianţă cu mine Respect-o! Spune-mi ce se întâmplă! Inspiră adânc şi eu îi urmăresc pieptul umflându-se Ochii îi scânteiază de supărare, un preludiu sigur pentru şi mai multă furie Dar, apoi, respiraţia i se poticneşte şi Rhen se cam… dezumflă Călărim în tăcere E ca şi cum dorinţa de ceartă l-a părăsit cu totul — Rhen! şoptesc eu — Am să te scutesc de târgul nostru, răspunde el încet Nu mai am ce să îţi ofer Mă întorc şi mă uit peste umăr la străjeri — Rămâneţi în spate, le cer Vă rog! Grey îmi întâlneşte privirea, apoi încuviinţează din cap şi lasă vreo douăzeci de paşi între noi — Nu vreau să mă scuteşti, ci să aflu ce se întâmplă Nu-mi răspunde Nu scoate absolut niciun cuvânt Călărim aşa kilometri la rând — Mă simt captiv, domniţă, rosteşte într-un final, însă foarte încet Am jurat să ne respect înţelegerea, dar îmi dau seama că nu pot să îţi îngădui încă o dată prezenţa în apropierea ei Inspir ca să vorbesc, dar el se uită la mine, la cicatricea de pe obrazul meu, şi atunci înţeleg — Crezi că mi-ar face rău din nou Dă aprobator din cap — Dar te răneşte pe tine, Rhen! — Am îndurat tortura ei sute de anotimpuri Ce mai contează încă unul? În glas i se simte tristeţea — Te chinuieşte în fiecare noapte? îl întreb în şoaptă — Nu-mi face nimic Îmi arată doar ce-am făcut — Nu înţeleg Înghite în sec — Vine în fiecare noapte şi mi-i arată pe supuşii mei Pe cei care au murit, pe cei care flămânzesc, pe cei care suferă Îşi apasă stomacul cu o mâna — Îmi arată creatura Îmi arată cum au murit, suferinţa lor Nu mai pot îndura aşa ceva Vreau s-o omor — Rhen, tu încerci să-i salvezi… — Dau greş, Harper Chiar şi în seara asta, n-am avut de oferit decât moarte, durere şi teamă Îşi apasă ochii cu podul palmei — Niciodată nu mi-am dorit atât de mult finalul unui anotimp! Vocea i se frânge şi inspiră adânc, tremurând — Nu îi omori, îl contrazic cu hotărâre Încerci să îi salvezi — Ba da, domniţă! Unul câte unul — Ba nu! mă răstesc la el În seara asta, când tipul ăla a încercat să te păcălească să-i dai mai mulţi bani pentru soldaţii lui, nu la tine te-ai gândit prima dată, ci la faptul că poate au furat şi de la oamenii lor — Nu poţi să mă zugrăveşti într-o lumină mai bună, spune el Ştiu ce-am făcut O văd în fiecare noapte — Te străduieşti din răsputeri Dintr-un motiv oarecare, mă gândesc la tata La oamenii răi pe care i-a condus la familia noastră Ne-a abandonat, dar poate că şi el credea că îşi dădea toată silinţa Rhen îşi ia mâna de pe faţă — Nu ştiu cum să-mi conduc supuşii când nu-mi văd decât nereuşitele — Îi conduci, insist cu blândeţe Marele Mareşal ţi-a jurat credinţă în seara asta Ai un castel plin de oameni care ţi-au jurat Cândva, mi-ai spus că ai fost crescut să conduci o ţară, şi asta faci — Te rog! îmi zice Te rog! Te implor! Nu înţelegi Te implor! Cuvintele îmi frâng inima, pentru că nu sunt cuvinte pe care să le rostească vreodată — Bine! şoptesc până la urmă Bine! Să ne vedem de drum! Călărim în linişte până la castel Îşi recapătă calmul înainte să-i dea frâiele calului unui băiat din grajd şi, apoi, se întoarce ca să mă conducă înăuntru Se opreşte în faţa uşii mele, ca atunci când ne-am întors din Silvermoon, iar eu mai că-l sărutasem În seara asta, resemnarea i se citeşte în privire — Îţi urez noapte bună, domniţă! Ca şi în curtea din Fortăreaţa Hutchins, nu ştiu ce să fac, dar ştiu că trebuie să îl ajut — De ce nu intri? Replica mea îl uimeşte Poate e din cauza ochilor obosiţi sau a umerilor plecaţi, dar niciodată nu mi s-a părut atât de tânăr — Pardon? — Rămâi în camera mea în seara asta! Lilith nu are voie să se amestece atunci când faci curte unei femei, nu? Un rid i se iveşte între sprâncene — Lasă-mă să te curtez! Ezit, dându-mi seama cum sună ce tocmai am spus Roşesc — Adică, nu cu adevărat Voiam să zic… eu doar… — Domniţă! spune şi se îndreaptă de spate Nu am să te pun în pericol — Odată, ai zis că ai să-mi dăruieşti tot ce îţi stă în putere Oftează — Acum vrei să îmi întorci propriile-mi cuvinte — Nu ţi le întorc Mă apropii de el — Nu te urmăresc Nu te păcălesc Nu zice nimic — Te invit, zic în şoaptă Rhen ezită, dar, apoi, dă din cap CAPITOLUL TREIZECI ŞI ŞASE RHEN Focul care duduie încălzeşte camera lui Harper Pe masă se află o tavă cu ceai fierbinte, biscuiţi şi miere; anotimpul se scurge atât de diferit de celelalte, încât nu mai ştiu dacă tava apare mereu în ziua asta sau dacă a adus-o Freya În spatele meu, uşa se închide cu un zgomot uşor Suntem singuri aici Împreună Asta ar trebui să mă încurajeze, dar, după tot ce mi-a arătat Lilith, nu este aşa Nu am reuşit să rup blestemul Indiferent ce fac în anotimpul ăsta, îmi rănesc oamenii Nu-i cale de întoarcere Harper se opreşte în mijlocul încăperii şi se uită la mine — Intră, te rog! Nu trebuie să rămâi în pragul uşii Nu suntem în camera mea, dar pe fereastră văd întunericul şi, după nopţile în care am înfruntat-o pe Lilith, mă simt încordat şi agitat Am văzut oameni morţi la ordinul tatălui meu, dar, până în seara asta, niciunul din ordinul dat de mine — Am poruncit ca un om să fie omorât, Harper — Grey a spus că mila şi bunăvoinţa pot să devină o slăbiciune dacă se exagerează cu ele Dacă tipul ăla era dispus să te înşele în seara asta, cine ştie care ar fi putut să fie următoarea lui mişcare Se opreşte, apoi continuă: A ucis un străjer Mave ţi-a jurat credinţă acum două zile Seneşalul l-a omorât Pentru nişte arginţi Tresar Are dreptate, dar, chiar dacă decizia de a-l omorî pe acest om ar fi fost corectă, nu-mi anulează celelalte eşecuri Mă gândesc la familia mea, sfâşiată pe holurile castelului Mă gândesc la copiii pe care monstrul i-a făcut bucăţi în faţa părinţilor lor Mă gândesc la oamenii care flămânzesc în tot regatul Emberfall, la cei lipsiţi de protecţia oferită de zidurile unui oraş şi de posibilitatea de a munci — Ce-ţi face Lilith e greşit, continuă Harper Toţi greşim Te-ai culcat cu ea, fără intenţia de-a avea o relaţie Cui îi pasă? Nu eşti primul bărbat care face aşa ceva Şi nici ea nu e nevinovată! Te-a căutat tocmai pentru ceea ce eşti Maxilarul îi este încordat — Chiar sper să vină aici Sper să vină în camera asta Pentru că nu-mi pasă de ce trebuie să fac Am s-o omor! Încremenesc şi, cu spatele lipit de uşă, nici nu pot să respir Sunt îngrozit de faptul că vorbele ei au s-o invoce pe Lilith chiar în clipa asta Însă aerul nu se schimbă Lilith nu apare Harper vine spre mine — Scuze! Nu te-am invitat ca să încep să ţip la tine Mai ales acum Mă strâmb — Dimpotrivă! Pasiunea cu care lupţi pentru mine mă inspiră O roşeaţă îi cuprinde obrajii şi se retrage un pas — Ei bine, grija ta pentru toţi ceilalţi mă animă Mă duc la fereastra ei şi privesc întunericul Soldaţii stau la intrarea în grajduri, fără îndoială postaţi acolo de Grey sau Jamison În depărtare, torţele luminează siluete care stau de pază în turnurile de strajă de la marginea pădurii Bărbaţii şi femeile aceştia au jurat să mă apere, în timp ce eu mă ascund în castel — Ce mai grijă! Mă uit la Harper şi-mi termin ideea: Mă ascund în camera ta Vine şi ea lângă mine — Ai fost de acord să intri O clipă, m-am îndoit c-ai s-o faci Nici eu nu eram sigur Privirea-mi cade pe cicatricea lui Harper, de pe obraz – eram atât de sigur că fapta lui Lilith o s-o distrugă! În schimb, după atât de multe anotimpuri, se pare că pe mine m-a distrus Lilith — Vrei să dormi? mă întreabă Harper cu sinceritate Poţi să alegi patul Se opreşte, apoi: Arăţi de parcă n-ai mai dormit de când ne-am întors din Portul Silvermoon — Ai dreptate Clatin din cap — Nu pot să dorm Nu încă — Pot să aprind mai multe lumânări Vrei să jucăm cărţi? Îmi pare că mă tachinează, însă îmi dau seama că şi întrebarea asta e sinceră — Să tragem cu săgeţi de la fereastră? Să dansăm? Ridic din sprâncene — Dacă te oferi să dansăm, chiar că ţi-e milă de mine Orice umbră de umor îi dispare de pe chip — Nu mi-e milă de tine, Rhen Ţie ţi-e milă de mine? întreabă după o clipă — Niciodată! Eşti cea mai puternică persoană pe care o cunosc — Nu-i adevărat Îl cunoşti pe Grey, pentru numele lui Dumnezeu! O cunoşti pe Lilith Clatin uşor din cap — Ai dreptate! Roşeaţa i se strecoară din nou în obraji — Ei bine, nici eu nu cunosc o persoană mai puternică decât tine Pentru prima dată, vreau să-i povestesc despre creatură Mă doare pieptul de cât de mult îmi doresc să fiu sincer cu ea Merit durerea asta, Harper Nu ştii ce am făcut — Putem să dansăm, îmi propune Harper Dacă asta vrei Dacă m-ar atinge cu un strop de blândeţe, m-aş prăbuşi, lipindu-mă de ea Mă întorc din nou la fereastră şi ating pervazul cu degetele Vocea îmi e răguşită: — În seara asta nu cântă muzica Răspunsul meu o bulversează o clipă, dar, apoi, chipul i se luminează — Stai aşa! Am o idee! — Domniţă? Dar a ajuns deja la uşă, aplecându-se în afara camerei şi vorbind în şoaptă După o secundă, închide uşa — Imediat soseşte şi muzica! — Te impl… — Ai răbdare! Ai să vezi! spune şi revine lângă mine, răsuflând cam greoi Vocea i se îndulceşte: Nu vrei să-ţi scoţi armura? Ezit Detest să o dau jos Evenimentele din seara asta m-au tulburat Imaginile pe care mi le-a arătat Lilith m-au zdruncinat peste măsură Harper îmi atinge apărătoarea pentru braţ, făcându-mă să mă feresc — Ai încredere în mine? mă întreabă cu blândeţe — Da Când clipesc, revăd creatura eviscerând-o pe una dintre primele fete Îmi imaginez că-i face acelaşi lucru şi lui Harper şi inspir, cutremurându-mă Mă forţez să deschid ochii — În mine nu am încredere — Ei bine, eu am încredere în tine Mă ia de mână Îi simt degetele calde pe palmă şi mă provoc să-i accept atingerea După un moment, îmi întoarce încheietura, desfăcând cataramele — E-n regulă? — Da Vocea mea nu-i decât o şoaptă aspră Atingerea ei blândă îmi frânge inima într-un mod cu totul diferit Fiecare fâşie de piele cedează încet Gâfâim amândoi în spaţiul tăcut dintre noi şi mă trezesc dorindu-mi să fi avut mai mult de trei catarame Apărătoarea se desface şi, după ce-o aruncă pe un scaun, trece la cealaltă Liniştea este aproape prea greu de îndurat Nici faptul că stă lângă mine şi nici bunătatea şi atingerea ei catifelată nu mă ajută Tânjesc să-mi smulg cealaltă apărătoare şi să-i cuprind chipul cu mâinile Nu pot Încrederea asta e atât de fragilă – de ambele părţi — Te pricepi destul de bine! o laud pe un ton jos Ar trebui să fii scutier! — Nu ştiu exact ce e un scutier Cea de-a doua apărătoare cedează şi mâna-i alunecă spre catarama de la centura cu sabia care-mi trece peste platoşă – şi degetele ei ezită Obrajii îi sunt rozalii Amândoi suntem îmbrăcaţi – eu şi mai îmbrăcat, luând armura în considerare –, dar, brusc, mi se pare că mai mult mă dezbracă, nu că-mi scoate armele — Îmi doresc să-mi fi spus despre Lilith, o aud apoi Mi-am petrecut ultimele câteva zile încercând să o protejez, fără să-mi dau seama că Harper ar fi putut să mă protejeze pe mine Sentimentul ăsta – un amestec de recunoştinţă, vulnerabilitate şi uşurare – nu-mi e familiar — Şi eu Harper pare să prindă curaj şi reuşeşte să deschidă catarama — Ştiu că nu sunt o prinţesă adevărată, dar când am spus că am să te ajut, am vorbit serios Dau aprobator din cap Catarama cedează şi centura la care-mi atârnă sabia cade Privirea ei o întâlneşte pe a mea şi azvârle centura pe un scaun — Fără alte secrete, îmi cere ea Am un secret Cel mai important Singurul pe care nu-l pot împărtăşi Singurul pe care vreau cu atâta ardoare să i-l împărtăşesc Îmi atinge cureaua de piele care-mi traversează platoşa cu degetele, şi dau din cap, pentru că nu am ce altceva să fac — Fără alte secrete, îi repet cuvintele — Bine! acceptă şi-mi desface catarama de la baza cutiei toracice Sunt mai mult decât capabil să mă descurc şi singur Ar trebui să o opresc Nu o fac În schimb, mă întind să-i dau din ochi o şuviţă de păr Mâna-mi zăboveşte pe chipul ei Dorinţa se luptă cu teama când, cu degetul mare, îi mângâi cicatricea Îmi imaginez sângele ei în zăpadă; îmi imaginez că zace moartă în curte Ca şi imaginile arătate de Lilith, totul e prea real Prea groaznic Harper este foarte nesăbuită Foarte curajoasă Nu se retrage Îi ating uşor buza cu degetul mare şi uită să mai respire Ezit, din nou nesigur O vioară începe să cânte o melodie lentă şi tristă, făcându-mă să tresar Nu e una pe care să o mai fi auzit în castel Reacţia mea o face pe Harper să zâmbească — Este Zo Am întrebat-o dacă ar vrea să ne cânte Roşeşte — N-am uitat ce-ai spus în Silvermoon Despre muzică Ceva îmi strânge pieptul cu putere Şi-a adus aminte şi s-a gândit la asta… deja este prea mult — Frumos dar, domniţă! rostesc cu o voce gravă şi răguşită Lângă mine, Harper îmi întinde o mână — Dansezi? Îmi desfac platoşa şi din partea cealaltă şi o arunc pe scaun, lângă apărători Lăsându-şi mâna într-a mea, ne trezim brusc faţă-n faţă, despărţiri doar de câţiva centimetri Ridică şi cealaltă mână, dar eu ezit — Nu suntem obligaţi să dansăm, spune ea De fapt, te-am adus în camera mea ca să te protejez Mândria mea se aprinde — Eu sunt cel care ar trebui să te protejeze — O faci de ceva vreme Poate a venit rândul meu Îi iau mâna şi i-o las pe umărul meu, apropiindu-mă apoi până când îi ating talia cu mâna Îmi dau seama că, de fapt, nu mă deranjează atât de mult să mă ascund E la fel de încordată ca în noaptea aceea în Silvermoon Zâmbesc amuzat — Chiar se dansează atât de diferit în Disi? — Majoritatea oamenilor nu prea dansează Mai mult… ne legănăm — Arată-mi! Harper se apropie, dându-mi drumul la mână şi lăsându-şi braţele pe umerii mei — Trebuie să-mi cuprinzi talia cu ambele mâini Fac aşa cum îmi spune şi ea începe să se mişte Ne legănam, presupun, târşâindu-ne picioarele în stânga şi-n dreapta — Uimitor! Mai avem multe de învăţat de la poporul tău! Ea îmi dă o palmă peste braţ — Nu-ţi bate joc! Ţi-am zis că dansez îngrozitor! — Nu-mi bat joc E într-adevăr… ceva — Dansul nu-i mereu aşa de rigid, spune ea Dacă fata îl place pe băiat, îşi lasă capul pe umărul lui — Şi fata îl place pe băiatul ăsta? o întreb relaxat şi tachinând-o, cum şi ea m-a tachinat pe mine, dar dorindu-mi cu adevărat să aflu răspunsul Harper roşeşte şi mai tare şi ochii îi scânteiază în lumina focului Nu zice nimic, dar se apropie până când se lipeşte de mine şi-şi lasă capul pe umărul meu Tortura lui Lilith nu se compară cu asta — Trebuie să existe o metodă să o înfrângi, Rhen, continuă ea şi-i simt respiraţia caldă pe claviculă — Dacă există, eu, unul, încă n-am găsit-o — Poţi să stai cu mine de acum înainte Sau pot eu să stau cu tine Una din două Dar nu trebuie să o mai înfrunţi singur — Am să rămân în noaptea asta — În fiecare noapte Nu vreau să mă contrazic cu ea O să vină o noapte când n-o să-şi mai dorească să-i rămân alături, când am s-o pun într-un pericol mai mare decât ar face-o Lilith Îi ating uşor fruntea cu buzele — Am să rămân câtă vreme îţi doreşti * O noapte se transformă în două Două devin şapte În fiecare seară, rămân treaz în patul lui Harper, la aproape trei lungimi de braţ de ea, iar respiraţia ei liniştită mă tachinează, căci somnul nu vrea să mă cuprindă Stau întins într-o tăcere tensionată, fiecare pocnet al focului sau scârţâit al podelei asigurându-mă că Lilith o să-şi facă apariţia De când îmi petrec nopţile în dormitorul lui Harper, vrăjitoarea nu s-a mai arătat În a opta noapte, nevoile trupului mă copleşesc şi cad într-un somn adânc Mă trezesc şi văd că Harper s-a foit lângă mine toată noaptea, caldă şi delicată, şi că buclele bogate i s-au revărsat pe pernă Sunt tentat să o ating, să-i mângâi pielea, dar i-am simţit şovăiala când i-am conturat chipul Are încredere în mine Eu am încredere în ea, iar lucrul ăsta mi se pare mai important decât iubirea Mai preţios Câştigat cu mai mult efort Îmi ţin mâinile acasă Harper şi-a asumat rolul de prinţesă mai bine decât m-aş fi aşteptat Este plină de compasiune şi binevoitoare cu toţi cei pe care-i întâlneşte, imaginea opusă a fostei familii regale din Ironrose Surorile mele s-ar fi închis în castel, însă Harper e întotdeauna alături de supuşii mei, ascultându-i şi învăţând mereu câte ceva Hotărâtă să fie independentă, insistă să se antreneze cu soldaţii, înhămându-se fără să ezite la rutina lor Bărbaţii cred că şchiopătează din cauza unei răni căpătate în luptă, dar Harper îi corectează imediat „Aşa m-am născut şi aşa am să mor, aşa că învăţaţi-mă să mă descurc!”, se răsteşte ea, iar ei o iubesc pentru asta Noaptea, după ce soldaţii se retrag, îl caută pe Grey – sau, acum, mai des pe Zo Aruncă cuţite până-şi stăpâneşte ţinta Se duelează cu pumnalele, se bat cu pumnii sau le fac pe amândouă odată Când străjerii ei nu sunt disponibili, îmi aduce o tolbă cu săgeţi şi un arc şi-mi cere: „Haide! Arată-mi cum să trag!” A început să pună muşchi pe ea, o adevărată războinică înlocuind-o pe fata costelivă care a apărut în sufrageria mea cu atât de multe săptămâni în urmă În unele seri, ne întindem amândoi în pat şi-mi povesteşte despre viaţa ei din Disi Aud cât de mult ţine la fratele ei şi câte griji îşi face el pentru ea – cam la fel de mari pe cât de vinovat mă simt şi eu că o ţin captivă aici Aflu despre relaţia secretă a lui Jake cu un băiat pe nume Noah şi că Harper nu ştie de ce fratele ei i-a ascuns aşa ceva Îmi povesteşte despre mama lor şi boala care-i macină trupul Şi despre tatăl lor şi greşelile pe care le-a făcut În schimb, îmi pune întrebări despre familia mea şi, la început, nu prea am chef să mă pierd printre amintiri Îi dezvălui secrete despre surorile mele, despre faptul că tata nu i-a fost niciodată fidel mamei şi cum ne bârfeau slujitorii În şoaptă, îi mărturisesc că mă tem că nu am să ajung niciodată să fiu ca tata, că simt că abia pot să mă controlez şi că aş putea să mă pierd cu firea în orice moment Îi împărtăşesc mai multe lucruri decât oricărei alte fete În piept a început să-mi încolţească un sentiment care înfloreşte atât de încet, încât aproape că nici nu-l observ Nu e iubire, deocamdată, pentru că iubirea pare prea departe ca s-o ating Totuşi, e mai mult decât dorinţă şi atracţie Ceva mai profund Mai real Ofiţerii lăsaţi la vatră şi soldaţii independenţi s-au alăturat armatei noastre, oferindu-mi ajutorul de care am o nevoie disperată şi punând bazele loialităţii Castelul produce mâncare pentru supuşii mei – cu cât scoatem mai multă din bucătării, cu atât mai multă apare Doi soli sosesc acasă, dându-mi de veste că regimentele chiar se află la graniţele sudice şi că au să-şi trimită jumătate din forţe la Ironrose Soldaţi adevăraţi, nu noi recruţi Totul pentru a salva o patrie care, peste câteva săptămâni, s-ar putea să nu mai aibă un conducător Schimbarea se apropie cu fiecare zi ce trece Neliniştea s-a instalat în castel, supuşii mei aşteptând ca monstrul să apară din nou Timpul nu stă pe loc, şi nici blestemul Au trecut câteva săptămâni de când tot aştept să dau greş, ca planul ăsta să se năruie în jurul meu, ca oamenii mei să se întoarcă împotriva mea şi a lui Harper şi să ocupe castelul Când nu-mi fac griji în privinţa lui Lilith, mă îngrijorează gândul la o lovitură de stat militară sau la soldaţii lui Karis Luran care-mi măcelăresc poporul Doar noaptea uit, când în dormitor e întuneric, focul trosneşte vesel şi lumea pare să dispară Când Zo cântă dincolo de uşa lui Harper, iar noi ne legănăm lipiţi unul de altul CAPITOLUL TREIZECI ŞI ŞAPTE HARPER Rhen se trezeşte mereu mai devreme ca mine şi, de obicei, pleacă înainte ca razele soarelui să pătrundă pe fereastra mea La ora la care mă îmbrac şi mănânc, el e de multă vreme în picioare, întâlnindu-se cu noii lui generali sau evaluând armata din ce în ce mai numeroasă Odată cu trecerea săptămânilor, mă prezintă nobililor care au venit călare la castel, dar eu de abia reuşesc să-i ţin minte pe oamenii care locuiesc aici Rhen, bineînţeles, îi cunoaşte pe toţi E clar că unii sunt aliaţii familiei lui, dar alţii sigur simt miros de sânge, pentru că încearcă să-i smulgă informaţii despre tatăl său, regele, iar mie, să-mi pună întrebări despre Disi După ce s-a întâmplat în Fortăreaţa Hutchins, Rhen se arătă mai prevăzător, dar la fel de calm cu oamenii lui ca şi cu mine, atunci când jucăm cărţi: totul ţine de precizie şi strategie Când nu-mi găsesc cuvintele în faţa oamenilor, el spune ce trebuie ca să-i încurajeze sau să-i doboare Dacă n-aş rămâne lângă Rhen în fiecare noapte, aş crede că nu doarme niciodată Nu-mi vine a crede că, odată, mi s-a părut leneş şi arogant În seara asta, Rhen cinează cu Micah Rennells, un bărbat mai în vârstă care a fost sfetnicul regelui, tatăl său, într-ale negoţului Eram pregătită să-l însoţesc, dar Rhen mi-a spus că o să fie o masă plictisitoare, plină de linguşeli, şi că e sigur că mi-aş putea găsi ceva mai bun de făcut Aşa că asta fac Zo şi cu mine ne duelăm, în timp ce Grey ne instruieşte Ei bine, Zo se duelează Eu transpir şi aflu că lupta cu sabia nu e pentru mine Pur şi simplu nu pot să mă mişc destul de repede Nu reuşesc să-mi găsesc echilibrul Ca şi cu baletul, nu fac decât să mă chinui inutil După o oră, ridic o mână ca să ne oprim pentru că, altfel, am să vomit — Poţi să îmi spui, îi zic lui Zo Nu mă pricep la asta, nu-i aşa? Zâmbeşte — Putem să încercăm din nou mâine, răspunde şi-mi întinde un pumn Zâmbesc şi eu şi îi lovesc pumnul — Să duci săbiile de antrenament în armurărie, îi cere Grey Şi să îl înlocuieşti pe Dustan, pe hol O însoţesc eu pe prinţesă până la camera ei — Da, comandante! Ea salută şi apoi adună armele, supunându-se ordinului Fără să rostească un cuvânt, Grey îmi toarnă un pahar cu apă la masa de lângă balustradă, pe care îl golesc dintr-o înghiţitură Îmi aruncă o privire şi întinde pumnul Roşesc şi i-l ating cu-al meu — E un obicei în Disi — Înţeleg, spune şi-mi umple iar paharul Tu şi Zo v-aţi împrietenit — Da Freya mi-a devenit un fel de mamă surogat, dar Zo se transformă în prietena pe care mi-am dorit-o dintotdeauna Uneori, seara târziu, când Rhen doarme, iar ea stă de pază în faţa uşii mele, mă furişez pe hol şi bârfim despre ţinuta stupidă a străjerilor sau despre cine ştie ce lucru lipsit de importanţă i-a cerut vreo nobilă lui Rhen Îmi povesteşte cum mama ei a forţat-o să devină ucenica Maestrului Cântecelor din Silvermoon ca să achite o datorie şi-l imită impresionant de bine pe bărbatul acela lăudăros Pe Grey îl imită şi mai bine, făcându-mă să râd atât de zgomotos, că îi trezim pe copiii Freyei Trebuie să chicotim mai uşurel, pentru că nu vreau ca Rhen să afle şi să pună pe cineva mai plictisitor în faţa uşii mele, dar presupun că totuşi ştie şi nu-i pasă Grey mi-a turnat apă ca un servitor, aşa că iau carafa şi-i torn şi eu un pahar — Eşti mulţumit de cum merg treburile? Nu cred că Rhen s-a aşteptat la un răspuns ca ăsta — Sunt mulţumit că te-ai acomodat şi ţi-ai făcut prieteni Sunt mulţumit că poporul nostru pare unit Ezită, apoi adaugă: Nu mă mulţumeşte faptul că se scurge timpul Deoarece Rhen nu a rupt blestemul — Îmi pare rău, Grey! Oftează şi-şi fereşte privirea — Nu trebuie să te scuzi faţă de nimeni Ai fost adusă aici împotriva voinţei tale Ne-ai ajutat mai mult decât s-ar fi putut aştepta cineva — A, da! se aude din umbre vocea unei femei Prinţesa Harper şi alianţa ei au fost de mare folos oamenilor din Emberfall! Încordarea îmi cuprinde şira spinării, dar mă forţez să mă întorc spre Lilith, care iese din colţul ei întunecat În seara asta, poartă o rochie roşie cu un corsaj de un stacojiu intens care cade într-o sută de straturi de mătase transparentă până la podea, unde se decolorează spre alb la tiv Rubinele strălucesc peste tot, ca nişte picături de sânge împrăştiate pe fustele ei — Ce vrei? o întreb — Eram curioasă dacă mai vrei să te întorci acasă, îmi răspunde Căci am un mesaj — De parcă aş mai avea încredere să cădem la vreo învoială după ce i-ai făcut lui Rhen! — Ce i-am făcut? Râsetul ei, frumos ca al unui copil, îmi zgârie timpanul ca un vătrai de oţel — Fată dragă, n-am făcut decât să-i arăt în ce stare se află oamenii lui! — Eşti îngrozitoare! îi spun furioasă Eşti mârşavă! Pe Lilith nu o afectează vorbele mele Stă în faţa mea, cu un zâmbet nedumerit pe buze — Ştii ce mi se pare o mârşăvie? Un prinţ care a avut de nenumărate ori ocazia perfectă să rupă blestemul şi totuşi a ales greşit de fiecare dată Ar fi putut să-l rupă chiar din prima zi, dacă ar fi văzut ce avea în faţa ochilor Încep să respir cu dificultate — Rhen nu te-ar iubi niciodată! — Poate nu acum Lilith întinde o mână ca să-mi atingă cicatricea de pe obraz — Dar poate o s-o facă la un moment dat Ştii că l-am mituit pe Grey ca să ajung în camera prinţului? Îi dau mâna la o parte Nu cred nimic din ce spune — Nu mă atinge! Îşi retrage mâna ca să mă lovească şi, dându-mi seama, abia am timp să mă pregătesc de impact, dar Grey vine în faţa mea şi o prinde de încheietură, lipindu-şi pumnalul de pântecele ei — Aici nu trebuie să respect niciun ordin, o informează el Iar tu n-ai s-o loveşti pe prinţesă! Ea se încruntă la Grey — Dacă pumnalul îmi taie pielea, ai să plăteşti! — Asta e cea mai mare ameninţare a ta? o întreabă el Pentru că nu mai ai ce să-mi iei, adaugă şi înfige cuţitul Lilith aproape se prăbuşeşte, dar Grey o prinde de braţ, ţinând-o în picioare Scurgându-se pe lângă lamă, sângele şiroieşte printre rubine — Ucide-o! zic eu — Am încercat, spune Grey Nu pot — Dar dacă îi tai capul? — O să i se lipească din nou de trup, îmi răspunde el cu o voce tristă Lilith zâmbeşte şi văd sângele care-i pătează dinţii Îşi scoate pumnalul din abdomen, iar sângele îi curge pe partea din faţă a rochiei în timp ce se clatină, încă pe picioare doar pentru că Grey o ţine de încheietură — Oţelul simplu nu poate să mă ucidă! mă informează ea şi aruncă lama însângerată pe pământ Nu în lumea asta, fată prostuţă! Magia caută un echilibru Încă nu ai aflat? Nu mă pot hotărî dacă invulnerabilitatea ei morbidă e mai tulburătoare decât sângele care îi curge pe partea din faţă a rochiei — Am să găsesc o cale să te ucid! îi spun Indiferent ce-ar trebui să fac! Râde, apăsându-şi pântecele cu o mână când tuşeşte sânge Mirosul – de cupru amestecat cu ceva amar – pluteşte în aer — Tu? Fată proastă şi inutilă! Nici măcar nu m-ai ascultat! Nu m-ai întrebat ce mesaj am — Ce mesaj? — Despre mama ta Fratele tău Foarte trist! „Despre mama ta Fratele tău” „Foarte trist!” Mă simt de parcă eu sunt cea care a încasat cuţitul în burtă — Ce s-a întâmplat? Ea ridică mâna însângerată şi-mi atinge obrazul pe care mi l-a tăiat Arena dispare Sunt în camera familiei mele, împreună cu Jake El este în genunchi şi cu mâinile la ceafă O cicatrice necunoscută îi traversează sprânceana, iar fratele meu pare cumva un pic mai masiv, de parcă ar fi făcut sport ori s-ar fi îngrăşat Nu pot fi atentă la detalii, deoarece individul care se înalţă deasupra lui îi ţine un pistol la cap — Ai avut destul timp la dispoziţie! Bărbatul armează pistolul — S-ar putea ca mama să nu apuce dimineaţa Cuvintele lui Jake mă umplu de uşurare şi groază în acelaşi timp — Îţi tot spun de câteva luni: nu ştiu unde e tata! — Atunci ai face bine să îl găseşti! — Te rog! spune Jake Mama este în dormitor Nu poţi să rămâi N-am putea… — Mă auzi, puştiule? Ştii cum stau lucrurile Am aşteptat destul timp Avem şi noi ordinele noastre Apoi, din altă parte, aud o voce slabă — Jake? Jake, ce se… ce se întâmplă? — E-n regulă, mamă! Vocea i se frânge şi trăsăturile i se schimonosesc — Te rog! Dă-mi o noapte! Pentru mama Te rog! Îmi datorezi asta, Barry! Ştii că am dreptate Barry inspiră şi apoi oftează — Ai timp până la ora nouă dimineaţa! Nu pot să trag mai mult de timp Se opreşte, vorbind apoi pe un ton ciudat de amabil: Dacă nu faci rost de bani până atunci, sunt nevoit să iau măsuri — Nici măcar nu e nimic deschis! protestează furios Jake Nu ştiu unde e tata! Ce o să facem înainte… — Doar nu crezi c-ai să iei un împrumut de la bancă, nu? oftează Barry Asta e, puştiule! E tot ce îţi pot oferi Să-ţi iei „rămas-bun” de la cei dragi! Am să mă întorc! Lilith îşi ia mâna de pe obrazul meu şi viziunea dispare — Dramă de familie, zice Lilith Ce păcat! Furia mi se adună în piept — Grey! Înjunghie-o din nou! Nu mă aştept ca Grey să mă asculte, dar o face Sabia lui licăreşte în lumină şi se înfige în umărul ei Ea nu ţipă, dar scoate un sunet slab Totuşi, expresia de pe chipul ei nu este una de durere Aduce mai mult a euforie — Ce plăcere o să-mi facă vizita din seara asta, Grey! Deşi cred că am o idee mai bună E complet nebună! Nu reuşesc să mă concentrez la nimic — Ce vrei? întreb, dar glasul mi se frânge Ce vrei ca să mă trimiţi acasă? — De la tine? Nimic, răspunde şi tuşeşte iarăşi Ştii de ce i-am dat lui Grey puterea să ajungă în lumea ta? Nici nu pot să gândesc — Ce? Eu nu… nu Nu ştiu — Blestemul nu-l afectează Poate să plece când vrea el, dar nu are de gând s-o facă Nici măcar când îi ofer un motiv — Tot nu înţeleg — Comandantul Grey nu o să cedeze, răspunde ea Nici măcar când îi descriu cum o să-i moară familia Expresia îi este de necitit, iar ochii, precum două pietre Nu spune nimic — Nu i-am ucis pe toţi, zice Lilith Aveai mulţi fraţi şi surori Poate i-am făcut o favoare mamei tale desfrânate! De fiecare dată când cred că Lilith nu poate să fie mai oribilă, descopăr că mă înşel — Grey, şoptesc Îmi pare atât de rău! — M-am lepădat de familie, răspunde Grey pe un ton încordat şi sumbru Nu e prima dată când îl aud zicând asta, însă niciodată nu m-am gândit cu adevărat la ce-ar putea însemna — Doar datorită loialităţii lui Grey nu este Rhen nevoit să îşi atace poporul, spune Lilith şi îi zâmbeşte Chiar te-am subestimat, comandante! — Greşeala ta! — Dar n-a fost o greşeală! Cred că loialitatea ta o să-mi fie de folos Nu înţeleg Imaginea mamei şi a fratelui meu mă tulbură atât de tare, încât abia mă pot concentra la vorbele ei — Am să-i ofer lui Grey puterea de a trece prin vălul dintre lumi oricând doreşte, continuă Lilith Poate să te ducă acasă în orice moment, prinţesă! — Tu… Ce? — Poate să te ducă acasă Nu mai e nevoie ca noi două să cădem la învoială Grey e persoana cu care trebuie să negociezi, o aud zicând şi, apoi, dispare Tremur necontrolat Mama e pe moarte de câteva luni – moartea o aştepta la capătul tunelului înainte ca eu să sosesc în Emberfall Dar nu are legătură doar cu mama E vorba şi de Jake Îmi ridic privirea la Grey şi văd că-şi ţine ochii închişi — Te rog! — Dacă te duc înapoi acasă, nu mai avem nicio şansă să rupem blestemul Îmi aşez mâinile pe pieptul lui — Te rog, Grey! Fratele meu nu are pe nimeni — Este ultimul nostru anotimp Ultima noastră şansă Are dreptate Ştiu că are dreptate Sunt oameni care depind de noi De mine Dar nu pot să uit de rugăminţile fratelui meu — Te rog, Grey! Te rog! Îşi fereşte privirea Refuzul lui e clar — Ţi-ai mai încălcat jurământul! insist, disperată A zis că ai luat mită… Întoarce capul şi mă priveşte furios — A fost o monedă pe care mi-a lipit-o în palmă o femeie pe care am văzut-o făcându-i ochi dulci în Marea Sală A fost o prostie Ceva lipsit de importanţă Alţi o sută de străjeri au făcut-o înaintea mea Eram tânăr, obosit şi plictisit Deci, da I-am luat moneda şi i-am permis să aştepte în camera lui În loc să îşi petreacă singur noaptea, şi-a petrecut-o cu ea Dacă tu crezi că nu am regretat clipa aia în fiecare minut al fiecărui anotimp, te înşeli amarnic! — Te rog! — Nu Uşa din capătul arenei se deschide, iar Rhen dă buzna, respirând un pic sacadat — Harper! Am veşti bune! A venit un sol cu veşti de la… Se opreşte brusc, şi tot ce este pozitiv dispare de pe faţa lui — S-a întâmplat ceva! Spune-mi, ce anume! Deschid gura ca să îi povestesc, dar, în schimb, izbucnesc în lacrimi Rhen vine în faţa mea — Domniţă! Te rog… Mă smulg de lângă el şi, orbită de lacrimi, fug din arenă CAPITOLUL TREIZECI ŞI OPT RHEN O găsesc pe Harper în camera ei, plângând în mâini în timp ce Freya îi dă la o parte părul de pe faţă — Te rog, domniţă! şopteşte Freya Te rog, spune-mi ce s-a întâmplat! Mă opresc în pragul uşii şi ridic o mână înainte ca Grey să-mi poată anunţa sosirea După felul în care stă acolo, îmi dau seama că este foarte îndurerată Frica şi tristeţea au cuprins-o mult prea repede — Freya, spun eu Lasă-ne singuri, te rog! Freya se ridică şi face o plecăciune rapidă — Alteţă! — Nu! se împotriveşte Harper Vocea îi tremură şi alte lacrimi i se scurg pe obraji — Rhen Pleacă! Nu pot… să vorbesc acum Freya ezită, clar nehotărâtă dacă să asculte de ordinul meu sau de al ei — Prinţesa a primit veşti tulburătoare despre familia ei din Disi, o informez Harper râde, dar nu se simte nicio bucurie în râsul ei — Tulburătoare Mda — Lasă-ne singuri! repet, mai hotărât de data asta Freya face încă o plecăciune şi iese repede din cameră, uşa închizându-se cu un ţăcănit în urma ei — Domniţă! Harper se uită la mine printre lacrimi — Deci ţi-a povestit Grey? — Da Traversez camera şi mă opresc lângă băncuţa pe care stă ghemuită Obrajii îi sunt roşii şi umezi, iar cămaşa îi este pătată de sânge — Pot să stau lângă tine? — Am început să uit, îmi zice, ignorându-mi întrebarea — Să uiţi? — Am început să îi uit Harper îşi ridică privirea la mine şi, în ochi, îi văd suferinţa — Au început să-mi pară un vis O parte dintr-o altă viaţă Eram fericită aici Iar acum… acum ştiu exact cât de groaznică e viaţa lor Au să moară, Rhen! — Ştiu Mă aşez pe băncuţă lângă ea — A durat zece secunde şi a fost îngrozitor Sunetul, mirosul – am simţit frica lui Jake Nu ştiu cum ai suportat asta zile în şir Îi dau la o parte părul de pe faţă — Domniţă! — L-am rugat pe Grey să mă ducă înapoi Nu vrea să o facă Îşi trage nasul şi-şi apasă pântecele cu o mână — Cel mai rău e că înţeleg de ce — Da? — Bineînţeles! Nici măcar nu ştiu dacă eu aş face-o E ultima ta şansă Sunt singura care poate să rupă blestemul Şi mai e şi toată situaţia asta cu Karis Luran Eu doar… — Nu mă iubeşti — Nu e vorba că nu te iubesc E vorba că îi iubesc pe ei Camera este atât de încălzită şi slab luminată, iar noi ne-am petrecut nenumărate ore aici şi, totuşi, conversaţia asta îmi parc mai intimă decât orice altceva ne-am împărtăşit până acum — Vrei să îţi protejezi familia — Da, îmi răspunde cu glas sugrumat Probabil că sunt egoistă Aici sunt supuşi riscului mii de oameni Ei sunt doi, iar mama nu mai are mult de trăit Însă pe Jake nu are cine să-l ajute Nimeni, Rhen! — Aşa cum am spus, nu putem să alegem întotdeauna ce vrem, dar opţiunile tot există — Ştiu Şi ştiu de ce Grey a ales ce-a ales Îşi acoperă faţa cu mâinile — Chiar dacă îl urăsc puţin acum Inspiră tremurând şi continuă: Lilith e de-a dreptul îngrozitoare, Rhen! Calea spre casă se află chiar sub nasul meu, iar eu n-am cum s-o aleg — Da, rostesc pe un ton serios Ştie şi că, dacă te reţinem aici, nu ai să mă iubeşti niciodată, iar ea o să câştige Totuşi, dacă te întorci acasă, blestemul o să dăinuie, şi tot o să câştige — Câştigă oricum — Într-adevăr Îmi trec un deget peste maxilarul ei şi îi ridic bărbia — De aceea i-am ordonat lui Grey să te ducă acasă Mă apucă de încheietura mâinii — Ce? — I-am ordonat lui Grey să te ducă acasă Fac o pauză — Ai spus ceva de o problemă cu datoriile, dar măcar cu asta pot să te ajut, deci am să-ţi dau o desagă cu argint sau bijuterii, dacă vrei… Harper se ridică de pe băncuţă şi se aruncă pe mine Mă ţine strâns în braţe şi-şi lipeşte faţa de umărul meu — Mulţumesc! suspină ea Mulţumesc! Spre deosebire de momentul pe care l-am trăit în holul de la han, acum ştiu cum să reacţionez O îmbrăţişez la rândul meu şi-mi plec fruntea ca să-i vorbesc la ureche Am un nod în gât, dar îl ignor — Te arăţi prea surprinsă de fiecare dată Ţi-am spus că am să-ţi dau tot ce-mi stă în putere Se retrage ca să mă fixeze cu privirea — Dar… Karis Luran… — O să fie bine! o liniştesc Ai primit veşti despre sănătatea şubredă a mamei tale şi, prin urmare, ai fost nevoită să te întorci în Disi Ştiam că s-ar putea întâmpla aşa ceva şi ne-am pregătit pentru asta — Tu eşti pregătit pentru orice Nu e adevărat Nu plănuisem cum am să mă simt lăsând-o să plece Are dreptate Lilith chiar e îngrozitoare Indiferent ce fac, găseşte cea mai crudă metodă de a mă tortura cu orice ocazie — Îmi pare rău! şopteşte Harper Îmi pare rău că nu am distrus blestemul! Ridic o mână ca să îi şterg lacrimile de pe obraji O, Harper! Îmi doresc să o fi făcut Nu din cauza blestemului sau a lui Karis Luran, ci pentru Emberfall Deoarece m-am îndrăgostit de ea — Eşti atât de bun! spune şi se lipeşte din nou de mine Nu am ştiut… că o să fie atât de greu… — Şşş! îi şoptesc Ai făcut pentru mine mai mult decât aş fi putut eu să-ţi cer Inspiră adânc şi îşi ridică privirea, sfredelindu-mă cu ochii ei negri — O să-mi lipseşti foarte mult! Îmi frânge inima — Şi tu mie! — Am să mă gândesc la tine tot… Mă aplec şi o sărut Nu mă grăbesc şi, la început, îi ating buzele cu blândeţe, întrebând-o, fără cuvinte, dacă-şi doreşte sărutul, nu forţând-o Aştept ca ea să şovăie, să se ferească, însă, în seara asta, îmi răspunde la rândul ei şi îmi atinge faţa cu mâinile O trag spre mine şi, cu o mână în părul ei, mă pierd în dulceaţa buzelor sale şi în căldura ameţitoare a parfumului pe care-l poartă Acum, mă tot gândesc eu Acum nu trebuie să mă asigur E ceva sigur E real Nu vreau ca momentul ăsta să se mai termine Sunt un om oribil! Egoist Îi cuprind talia şi o mângâi Urăsc dantela vestei ei, iar cămaşa îi este atât de strâns legată sub centura la care-i atârnă pumnalul! Ea îşi strecoară mâinile pe sub tunica mea Îmi scoate cămaşa şi îmi mângâie uşor trupul Clipa asta merită o eternitate de suferinţă Suspin pe buzele ei Apoi, ea ţipă de durere şi se retrage Se holbează la vârfurile însângerate ale degetelor ei Clipeşte nedumerită — Ce… ce… Rhen? Amândoi respirăm greoi Ne uităm la dârele de sânge Apoi îmi dau tunica la o parte, scoţându-mi de tot cămaşa Solzi albaştri şi verzi, strălucitori în lumina focului, mi-au crescut pe alocuri pe piele Nu mai respir Solzi Nu îmi aduc aminte să fi avut vreodată solzi Cu siguranţă blană, în toate culorile posibile Piele de reptilă în nuanţe de verde şi maro Oase expuse Pene Niciodată solzi Îmi ating o coastă, unde mi-au apărut cei mai mulţi solzi Sunt mai ascuţiţi decât par, cu margini tăioase care-mi sfâşie vârfurile degetelor Îmi retrag iute mâna şi icnesc Sângele îmi lasă dâre pe piele La naiba! Bineînţeles că Lilith s-a oferit să o scape azi Bineînţeles! Harper se desprinde de mine — Ce este? şopteşte ea Nu pot să respir — Transformarea, îi răspund, şi prea multe emoţii îmi gâtuie vocea — Transformarea? Inspir adânc, tremurând — Creatura Ea înghite în sec — Monstrul Face o pauză ca să inspire, cutremurându-se — Monstrul care vine în fiecare anotimp Nu pot să mă uit în ochii ei, dar trebuie să o fac şi văd că în ei a apărut trădarea Şi frică Frica îmi îngăduie să privesc în ochii ei Toate îşi arată frica în cele din urmă Nu ştiu de ce am crezut că Harper o să fie diferită — Da, domniţă! Monstrul Nu zice nimic Liniştea dintre noi ar putea să umple tot castelul Îmi amintesc ce ne-am promis în şoaptă Fără alte secrete — Aşadar, rostesc pana la urma, dacă mea nu te-ai îndrăgostit de mine, nu văd cum ai s-o faci de îndată ce îmi schimb înfăţişarea — Tu eşti monstrul? Tu i-ai ucis pe toţi oamenii ăia? — Te rog! rostesc cu glas chinuit Trebuie să înţelegi! Întind mâna spre ea Harper se retrage înainte să îşi dea seama Stăm pe loc şi răsuflăm la un pas distanţă unul de altul, trădarea mea umplând tot spaţiul dintre noi — Ai să-i ucizi din nou pe toţi, şopteşte ea Castelul este plin de oameni! — Am plănuit totul, domniţă Poporul meu o să fie în siguranţă Inspir Tu ai să fii în siguranţă Îşi umezeşte buzele — Rhen Mai mult nu pot să suport Mă ridic şi mă întorc — Trebuie să pleci! Aştept să mă contrazică Să mă cheme înapoi Să mă oprească înainte să ajung la uşă Nu o face * Comandantul Grey nu e mulţumit de ordinele mele Stă drepţi pe hol cât o aşteptăm pe Harper să îşi ia rămas-bun de la cei de care s-a apropiat atât de mult, dar văd frustrarea din ochii lui În cazul în care castelul ar fi la fel de gol cum a fost în ultimele 327 de anotimpuri, s-ar opune Însă acum nu suntem singuri Uşa camerei Freyei este deschisă, iar Harper îi îmbrăţişează pe Zo, Freya şi pe copii Un paj aşteaptă în apropiere, spre scările dinspre Marea Sală Străjerii stau la intrarea către holul acesta Probabil că îmi simt nemulţumirea chiar şi de acolo Prezenţa noastră aici, domnia mea peste aceşti oameni în absenţa tatălui meu, se bazează pe o ierarhie precară Nesupunerea ar putea dezvălui totul, şi asta foarte repede Tresărind, mă gândesc la irascibilitatea tatălui meu şi la lipsa lui de îngăduinţă şi mă întreb dacă ăsta era motivul Cât a fost la conducere, nu m-am gândit niciodată de unde venea puterea Mă întreb dacă domnia şi funcţia lui erau la fel de precare — Trebuie să te întorci imediat, comandante! îi spun lui Grey Să o conduci pe prinţesă în siguranţă, dar să nu zăboveşti! — Da, stăpâne! Îmi vorbeşte calm, dar am senzaţia că vrea să-şi scoată sabia şi să o înfigă în mine Nu pot să îl condamn Blestemul îl ţine captiv la fel de eficient ca pe mine Faptul că o trimit pe Harper acasă spulberă orice speranţă Grey o să aibă ocazia să mă ucidă destul de curând Scot o bucată de hârtie împăturită de la centură şi i-o întind — Graba ta nu e lipsită de importanţă Mesajul a fost adus când tu şi Harper eraţi în arenă Desface repede hârtia şi trăsăturile îi împietresc în timp ce o citeşte, uimirea înlocuindu-i frustrarea Îşi îndreaptă privirea spre mine şi vorbeşte încet: — Karis Luran doreşte o întâlnire la răsărit Face o pauză şi, apoi, se uită spre uşa Freyei — Nu i-ai spus, presupune el — Prinţesa nu îşi permite să-şi amâne întoarcerea acasă, îi răspund, conştient de urechile de pe hol Chiar dacă ar putea, nu pot să-i garantez siguranţa lui Harper, dacă ar vrea să rămână destul de mult timp încât să ni se alăture, adaug mai încet S-ar putea să reuşim să o convingem pe Karis Luran să se retragă din Emberfall – dacă nu, întâlnirea ar putea fi începutul războiului Nu am nevoie ca Harper să fie aici ca să discut despre alianţa dintre Emberfall şi Disi Destui oameni cred în ea, aşa încât alianţa să pară reală Fac o pauză, apoi: Dar am nevoie de tine, Grey! Împătureşte biletul şi mi-l întinde Orice urmă de nemulţumire îi dispare de pe chip — Am să mă-ntorc cât mai curând posibil! Harper apare în pragul uşii camerei Freyei Ochii îi sunt roşii şi umezi, dar vocea îi este calmă Îmi evită privirea — Sunt pregătită! Preţ de o clipă, aerul însuşi pare să ezite Grey vrea să îmi refuze ordinul Eu vreau să o implor să rămână Harper se uită în cele din urmă la mine — Aş fi vrut să-mi fi spus — Uite în ce situaţie ne aflăm, domniţă! Acum ştii Dacă ai fi ştiut mai devreme, ai fi ales altceva? Răspunsul meu pare să o liniştească Împrejurările ne îngrădesc pe toţi, şi toţi căutăm o cale spre libertate O cale care nu există — Nu Nu aş fi făcut-o Harper inspiră adânc — Eu nu… nu vreau să se termine aşa Cu o minciună Cu o trădare Mă apropii de ea Aproape uită să mai răsufle, însă de data asta nu se mai fereşte Mă aplec să îi simt respiraţia pe obraz pentru ultima dată — Uită clipa asta, domniţă! Cele importante sunt cele de dinainte — Rhen, şopteşte ea Te rog! Mă retrag — Comandante Grey! Du-o înapoi acasă! Este un ordin! Ca întotdeauna, el se supune CAPITOLUL TREIZECI ŞI NOUĂ HARPER Mai întâi, simt mirosul oraşului Aerul e tăios şi rece, plin de gaze de eşapament, ulei de gătit şi un damf subteran de urină; duhoarea de tomberon plin reprezintă un bonus Eu şi Grey am sosit pe o alee, prinşi între restaurante şi o farmacie Pe cerul jos al nopţii văd aceeaşi puzderie de stele ca în Emberfall, dar aici îmi par mai distante, blocate de neoanele care luminează peste tot Apoi, aud zgomotele Nu mi-am dat niciodată seama cât de mult zgomot e în DC, chiar şi la miezul nopţii, cu compresoarele de aer, bâzâitul neoanelor şi traficul din depărtare Până şi vântul este mai puternic, suflând pe alee ca să îmi ridice buclele şi să mi se strecoare prin ţesătura hanoracului Mă familiarizez încet cu locul, deşi recunosc aleea asta, farmacia în spatele căreia ne aflăm După şase săptămâni în Emberfall, în pantaloni şi veste sau fuste şi corsete, hanoracul meu uzat şi blugii mi se par acum ciudaţi Singurele lucruri pe care le-am păstrat de la castel sunt cizmele – şi săculeţul simplu din piele care-mi atârnă pe umăr şi pe care Rhen l-a umplut cu o pungă de monede de argint, jumătate din bijuteriile Arabellei şi cinci lingouri de aur Nu ştiu cât valorează totul aici, dar, în orice caz, o să câştige timp pentru familia mea Cu o expresie de necitit şi fără să se potrivească în peisaj cu armele şi armura lui, Grey stă lângă mine în spatele unei reclame pâlpâitoare la mâncare chinezească A vorbit foarte puţin de când Rhen i-a dat ordin să mă aducă acasă Mă simt nespus de vinovată Şi trădată Nu ştiu ce sunt Înghit — Am ajuns! Ochii mi se umplu de lacrimi împotriva voinţei mele şi îmi şterg în grabă faţa — Poţi să te întorci — Trebuie să mă asigur că ajungi în siguranţă acasă — Tu… ai de gând să mergi aşa pe stradă? Inspir, tremurând, printre dinţi Mi-am petrecut atât de mult timp îmbrăcată în mantii de lână şi jachete căptuşite cu blană, încât am uitat de viaţa pe care am lăsat-o în urmă — O să am grijă să nu fiu văzut Îşi desface mantia şi mi-o aşază pe umeri, încheind repede catarama — Nu eşti îmbrăcată pentru vremea asta, domniţă! — Aici nu sunt „domniţă” Sunt doar Harper — Eşti mai mult decât Harper, indiferent de loc — Grey… Dar vocea mi se stinge Orice aş spune nu mi se pare suficient Îl condamn Îl condamn pe Rhen Probabil condamn şi tot regatul Emberfall Închid ochii — Grey… Îmi pare atât de… — Timpul trece şi trebuie să mă întorc — Corect! Îmi lipesc mâinile de obraji şi inspir adânc Degetele îmi alunecă pe cicatricea netedă de pe faţă şi-mi cobor mâinile — Îmi pare rău! Să mergem! Reuşeşte să profite atât de bine de întuneric, încât abia îmi dau seama că e şi el aici E ca şi când aş merge singură pe străzile din DC, cizmele mele scoţând un mic sunet târşâit în timp ce paşii inegali zgârie trotuarul Mantia lui Grey îmi atârnă greu pe umeri Fiecare pas îmi aduce aminte de ce mi-a zis Rhen în legătură cu alegerile Sunt foarte sigură că nu aleg ce trebuie, dar nu pot să-l las pe Jake la mâna lui Barry La colţul dintre D Street şi Sixth Avenue, mă opresc Clădirea mea e vizavi În dreptul unui singur apartament văd o fereastră luminată E a familiei mele A mea, deşi nu-mi mai pare aşa Păşesc în umbra marchizei unui magazin, iar Grey vine lângă mine Suntem prinşi între două vitrine de sticlă, destul de aproape încât să îi simt căldura Îi arăt fereastra luminată din cealaltă parte a străzii — Este apartamentul familiei mele Dă din cap — Cum spui tu Îmi ridic privirea şi-i văd ochii reci şi întunecaţi — Grey înfricoşătorul! şoptesc Îmi pare atât de rău! Chipul dur se îndulceşte un pic Oftează şi mă atinge pe obraz cu degetul, după care îmi zâmbeşte trist — O prinţesă nu ar trebui să-i ceară scuze unui… Îmi iau avânt şi îl îmbrăţişez Într-un fel, este ca şi cum aş îmbrăţişa un zid de cărămidă, dar braţele lui îmi cuprind spatele şi oftează, respiraţia lui atingându-mi părul Brusc, îmi doresc să mă ducă înapoi la Rhen şi-n Emberfall, la oamenii la care şi-au făcut atât de repede loc în inima mea Singura fereastră luminată de peste drum mă chinuie Dacă rămân, n-am să-l mai revăd pe Grey N-am să-l mai revăd pe Rhen Se retrage înainte să fiu pregătită, dar, cu degetul mare, îmi şterge lacrimile de pe obraz — Dacă aş fi putut să aleg, spune Grey, te-aş fi ţinut în Emberfall — Ştiu Crezi că nu ştiu asta? — Familia ta ar fi avut de suferit, continuă el, calm Probabil ai fi văzut ce s-ar fi întâmplat cu ea, dacă Lilith şi-ar fi făcut mendrele Tace o clipă, apoi concluzionează: Şi nu m-ai fi iertat niciodată Să ştiu că asta nu a fost o alegere uşoară pentru nimeni mă mai linişteşte un pic — Vreau să mă asigur că ajungi cu adevărat acasă, dacă vrei, spune el Se uită de cealaltă parte a străzii, la fel de atent ca atunci când îl păzeşte pe Rhen Mi-l imaginez mergând pe holul clădirii, cu sabia atârnându-i la şold Femeia în vârstă de la capătul holului care trăieşte din ajutorul social probabil i-ar arunca o singură privire şi ar face infarct — Acum nu sunt în pericol, spun eu Cel puţin aşa cred Familia mea are răgaz până dimineaţă Grey îmi aruncă o privire calmă şi, apoi, desface catarama unei apărători de antebraţ pline de cuţite — Ce faci? îl întreb Se întinde şi mă ia de mână, suflecându-mi mâneca hanoracului — Nu am monede sau bijuterii pe care să ţi le las Abia schiţează un zâmbet când adaugă: Dar am arme — Grey Înghit în sec — Astea sunt ale tale — Mai am Închide catarama apărătorii de piele pe braţul meu, strângând curelele cât de mult posibil ca să le potrivească – deşi încă sunt puţin largi Apoi îşi scoate cealaltă apărătoare şi procedează la fel, cu celălalt braţ al meu Când termină, îmi coboară mânecile ca să le acopere Greutatea cuţitelor şi a pielii îmi apasă mâinile, dar nu mă deranjează Îmi dă curaj — Sunt mai eficiente decât o bară de fier, mă informează el Roşesc — M-am descurcat binişor! — Într-adevăr Încă o lacrimă îmi alunecă pe obraz — Grey! Se retrage un pas, lăsând un spaţiu între noi — Domniţă! Pulsul mi se măreşte — Aşteaptă! — Mi s-a ordonat să mă întorc repede, spune Grey — Bine! Îmi înghit lacrimile, dar apoi ridic o mână şi-i cer: Aşteaptă! Aşteaptă! Acum oftează el — Să te întorci, zic eu repede Poţi să te întorci? Nu l-am văzut niciodată pe Grey părând atât de speriat — Domniţă? — Trebuie… să o văd pe mama Trebuie să îmi salvez fratele Dar tu… te poţi întoarce acum, nu-i aşa? Se uită la mine ca şi când aş fi încercat să îl păcălesc cumva — Douăzeci şi patru de ore, continui eu Poţi să te întorci în douăzeci şi patru de ore? Chiar aici? — De ce? Ezit Nu sunt foarte sigură Se întâmplă prea multe lucruri şi nici măcar nu ştiu dacă am să-mi pot salva familia Nu ştiu dacă am să reuşesc să rup blestemul lui Rhen Dar ştiu că nu pot pune capăt aventurii mele chiar acum şi aici — Ca să mă duci înapoi în Emberfall Înghit şi-adaug: Lilith a spus că poţi să călătoreşti între ambele tărâmuri, nu? Te rog, Grey! Eu doar… am nevoie de timp ca să îmi ajut familia Te rog! Expresia lui nu se schimbă, dar îl văd cântărind diferitele urmări ale acestui lucru — Cunoşti adevărul, spune Grey Ştii în ce o să se transforme Şi tot vrei să te întorci? — Nu cunosc adevărul, şoptesc Dar vreau să încerc — La miezul nopţii, acceptă el Peste o zi Am să te aştept aici Cincisprezece minute Nu mai mult Face o pauză, apoi: Nu vreau să-i dau speranţe deşarte Tresărind, îmi dau seama că el se aşteaptă să nu vin — Am să fiu aici! Am să te aştept! Încuviinţează din cap şi, apoi, îşi îndreaptă privirea spre fereastra de peste drum — Timpul tău se scurge, domniţă! — Ştiu Inspir cu greutate — Ne vedem mâine seară! Spre final ridic vocea, ca şi când i-aş fi adresat o întrebare — Da, spune el Am să mă întorc — Pentru binele regatului Emberfall! zic plină de speranţă Asta îl face să zâmbească şi o urmă a adevăratei naturi a lui Grey i se iveşte pe chip — Pentru binele tuturor! Face un pas înapoi şi, cu o mică strălucire în aer, dispare * Mă opresc în faţa uşii Am fost plecată câteva săptămâni, dar holul mi se pare atât de cunoscut, de parcă aş fi plecat ieri Numărul atârnă puţin strâmb sub ciocănelul uzat de metal, aşa cum îmi aminteam Bat uşor, ca să nu trezesc pe altcineva de pe hol Nu primesc niciun răspuns, întâmpinându-mă doar o linişte care pulsează în ritmul inimii mele Am palmele ude Nu pot să le explic alor mei unde am fost Şi nici de unde am monedele şi bijuteriile pe care le port cu mine O parte din mine îşi doreşte să fi lăsat săculeţul pe treptele de la intrare, apoi să-i fi cerut lui Grey să mă ducă înapoi Sau să îl fi rugat să ne ia pe toţi înapoi Să ne ducă unde? gândesc eu La războiul cu Syhl Shallow? Chiar e mai bine acolo? Şi ce aş face cu mama, departe de doctori? Departe de pompa de morfină? Nu ştiu Nu ştiu Ştiu totuşi că am să cedez nervos dacă nu îmi deschide cineva uşa Bat din nou la uşă, de data asta mai tare Iar linişte Apoi, din partea cealaltă, aud o înjurătură în barbă şi încuietorile se deschid Brusc, Jake stă în faţa mea Pare şi mai bătrân, şi mai tânăr decât îmi amintesc Nu am observat asta în imaginea arătată de Lilith E mai tras la faţă, dar cu siguranţă a făcut sport, pentru că umerii îi sunt mai laţi, iar tricoul i se întinde pe piept Barba nu are mai mult de două zile, iar ochii îi sunt întunecaţi, obosiţi şi şocaţi Mă trage în braţele lui şi mă strânge puternic — O, Dumnezeule! Harper! O, Dumnezeule! Plânge Nu l-am mai văzut niciodată pe Jake plângând De fapt, nu îl văd cum plânge pentru că mi-am lipit capul de umărul lui, dar simt cum i se zguduie corpul — Am fost atât de îngrijorat! spune el Credeam că te-au prins Credeam că ai murit Credeam… credeam… — E-n regulă Vocea mi se frânge şi plâng şi eu — E-n regulă! Sunt acasă Sunt bine! Când spun asta, mă împinge — Nu eşti bine Faţa ta – cine ţi-a făcut asta? Unde ai fost? Înainte să pot spune ceva, panica i se citeşte în privire — Trebuie să pleci de aici Te-au văzut intrând? Se întorc peste câteva ore Harp – situaţia e gravă Eu nu… nu… Tace şi îşi trece o mână prin păr — Unde ai fost? Nici măcar nu am şansa să-i răspund, pentru că scutură repede din cap — Trebuie să pleci de aici! Trebuie să te ascunzi! Încerc să îmi dau seama cum să o mut pe mama… — Nu mă ascund, îi răspund hotărâtă, iar el clipeşte surprins — Lor nici măcar nu le pasă că mama e pe moarte, răsună vocea dură a lui Jake Te rog, Harper! Putem găsi o cale… — Nu mă ascund! Vocea i se schimbă — Te-au prins? Eşti un avertisment? Asta… ei ţi-au făcut asta? Se uită din nou la obrazul meu Ştiam că am să dau peste o nenorocire Ştiam că revenirea mea o să fie dulce-amăruie Nu mă aşteptam… la asta Apărătorile lui Grey îmi îngreunează braţele — Jake, rostesc cu blândeţe Îşi trece din nou mâinile încordate prin păr — Avem timp până la nouă dimineaţa Nu ştiu… — Încetează! Îmi dau jos săculeţul de pe umăr şi-i spun: Nu te mai agita, Jake! Ia asta Hai să ne gândim la un plan! Pufneşte dezgustat — Harper, dacă nu cumva ai o sută de mii de dolari aici – sau, poate, o vestă antiglonţ –, trebuie să te duci într-un loc sigur Nu ştiu de ce te-ai întors chiar acum, dar este cel mai prost moment posibil Uitasem de asta – că nu am putut niciodată să rezolv nimic Cum eram împinsă într-o cameră din spate sau lăsată să stau de pază pe o alee, deoarece nu aveam niciodată nimic de oferit Îi împing sacul în piept Greutatea se izbeşte în el, iar monedele dinăuntru zornăie — Ia-l! izbucnesc Am adus bani — Ce? — Am adus bani Vreau să o văd pe mama Glasul aproape mi se frânge iar — Am să-ţi povestesc totul şi apoi o să ne gândim la un plan CAPITOLUL PATRUZECI RHEN În ciuda ordinelor mele, mai că mă aştept ca Grey să revină cu Harper Mi-o imaginez cum se agită şi dă din picioare, în timp ce el o trage impasibil în castel şi înapoi la uşa mea Gândurile astea sunt inutile Ar trebui să îmi pun la punct discuţia cu Karis Luran Am vorbit cu generalii mei, iar soldaţii au fost postaţi în jurul castelului Mai am încă o şansă să salvez poporul din Emberfall Poate mai am timp să găsesc o altă femeie care să rupă blestemul Gândul ar fi amuzant dacă în spatele lui nu ar fi atâta disperare Scot dopul de cristal al unei sticle şi torn, privind cum lichidul de un roşu aprins umple paharul Sorb o dată, apoi îmi scot cămaşa ca să mă pregătesc de culcare, traversând camera ca să o arunc pe spătarul unui scaun Acolo, mă zăresc în oglindă Solzii s-au răspândit, chiar şi în scurtul timp de când a plecat Harper Deodată, aud o bătaie la uşă La naiba! Îmi iau cămaşa şi mi-o trag peste cap Zăresc o umbră strălucitoare printre şnururile de la gât şi îmi pun şi tunica, luptându-mă cu curelele de piele ca să închid mai repede cataramele — Intră! strig Uşa se deschide şi de după ea răsare Grey E bătut de vânt şi cu obrajii roşii din cauza timpului petrecut în afara teritoriului castelului, iar apărătorile i-au dispărut, dar s-a întors nevătămat Şi singur — Aşadar, s-a făcut, constat eu A plecat El îmi confirmă dând din cap Iau paharul şi îl golesc dintr-o înghiţitură — Intră! Închide uşa! După o clipă de ezitare, spune: — Am văzut că ai dublat numărul soldaţilor care stau la marginea teritoriului castelului Ca să ne pregătim pentru sosirea lui Karis Luran, ţi-aş recomanda să postăm străjeri la… — Grey Comandantul gărzii mele tace — Nu vreau să vorbesc despre Karis Luran Scot dopul de cristal al sticlei şi torn din nou Într-un vârtej, roşul intens umple paharul Mă aşteaptă Fără să ezit, umplu un al doilea pahar, pe care i-l întind comandantului Grey Bărbatul se uită la mine şi totuşi nu vrea să îl ia — Nu mă obliga să îţi ordon! Ia paharul din mâna mea, iar eu îl ridic pe al meu ca şi când aş vrea să toastez Între sprâncene îi apare o cută, dar mă imită — Iartă-mă! spun încet Am dat greş Grey înţepeneşte, expiră şi, spre surprinderea mea, goleşte paharul, lucru care îl face să tuşească Ridic din sprâncene şi zâmbesc — Ai să leşini peste o clipă? — Posibil, zice şi scutură din cap, inspirând ca şi când l-ar fi ars pe gât Ăla nu e vin, rosteşte cu o voce răguşită — Nu E tărie îndulcită Din Valea Valkins Tata păstra întotdeauna câteva sticle la îndemână — Îmi aduc aminte — Îmi imaginez că da Mă întreb dacă îşi aminteşte că tatăl meu nu lăsa pe nimeni să le atingă – nici măcar pe mine Regula îmi era atât de bine întipărită în minte, încât mi-a luat multe anotimpuri înainte să îndrăznesc să o gust, chiar şi după moartea lui Îmi beau paharul şi apuc din nou carafa — Mai vrei? Ezită, apoi ridică paharul — Te rog! Deşi nu pare prea sigur de asta Schiţez un zâmbet şi torn iar — Dac-aş fi ştiut c-ai să fii dispus să bem împreună, ţi-aş fi oferit demult un pahar — Atunci nu aş fi vrut Ridică paharul la fel cum am făcut-o eu cu o clipă în urmă şi aşteaptă să-l imit Alcoolul încă nu l-a afectat; ochii îi sunt limpezi şi sinceri — Nu îmi datorezi nicio scuză Îl goleşte la fel de repede ca pe primul Zâmbesc mai larg — Chiar ai să ajungi pe podea, comandante! Dau din cap spre scaunele de lângă foc — Dă-ţi armele jos şi ia loc! Când mă aşez pe scaunul cel mai apropiat de garderobă, îşi scoate şi el centura la care-i atârnă sabia şi se aşază pe scaunul din faţa focului, lăsând ama pe podea, alături Cu siguranţă nu e încă beat dacă îşi ţine arma la îndemână — Încă unul? îl întreb — Nu mai e mult până la răsărit, stăpâne N-ar trebui… Amuţeşte când îi umplu paharul a treia oară Grey oftează, dar ia paharul când i-l ofer De data asta nu aştept un toast, ci-mi golesc pur şi simplu paharul — Îţi aduci aminte de seara în care m-a atacat Lilith, iar tu m-ai adus aici, în camera mea? — Care anume? Are dreptate — Cea în care a sosit Harper — Da Alcoolul începe să îmi ardă prin vene, dând frâu liber gândurilor mele — Am spus că o să te eliberez de jurământ dacă nu reuşesc să rup blestemul Chipul îi devine ca de piatră — Aşa ai spus Ştiu că îşi aminteşte ce l-am rugat apoi: să mă ucidă dacă nu reuşeam să rup blestemul şi dacă apărea vreun semn al transformării iminente Focul duduie în întunericul liniştit — Te eliberez de jurământ, Grey După ce ne întâlnim cu Karis Luran, vreau să… — Nu! — Ce? Îşi înclină paharul şi îl bea, trântindu-l apoi pe masa dintre scaune cu puţin prea multă forţă Tuşeşte — Am spus „nu”! — Grey… Se ridică în picioare şi îşi scoate pumnalul atât de repede, încât mă retrag, sigur dintr-odată că are de gând să mi-l înfigă în piept chiar aici şi acum În schimb, întoarce lama în mână şi mi-l întinde cu mânerul înainte — Foloseşte pumnalul meu, dacă vrei! Dar n-am să pun capăt unei eternităţi în serviciul tău distrugând bărbatul căruia i-am jurat… Începe să vorbească neclar: Am jurat să te protejez! Pufnesc în râs, dar îl maschez cu o tuse — Lasă deoparte arma înainte să te răneşti! Mijeşte ochii şi trânteşte pumnalul pe masă Faptul că tot trânteşte lucruri – paharul, cuţitul – e ciudat, până când vrea să se aşeze şi aproape ratează scaunul De data asta, râd tare — Grey, abia au trecut zece minute! — Dă vina pe tatăl tău! Încă vorbeşte răguşit, dar acum că stă jos, pare mai stabil El a dat ordin ca străjerii să nu bea niciodată — Indiferent de rezultatul întâlnirii cu Karis Luran şi indiferent dacă ai să-mi respecţi ultima rugăminte, cred că ar trebui să pleci de aici imediat ce se termină întâlnirea, Grey — Şi unde să mă duc? — Eşti un spadasin talentat N-o să ai probleme în a-ţi găsi de lucru Să îţi scriu o scrisoare de recomandare? — Glumeşti! — Am eşuat, Grey Pot să mă îmbăt criţă şi să bat furios din picioare, dar asta nu o să schimbe situaţia Harper a plecat Nu m-a iubit Fac o pauză — Credeam că ar fi putut… Amuţesc şi scutur din cap, apoi îmi ridic privirea ca să mă uit în ochii lui şi adaug: Ar trebui să te întorci după ea După ce se sfârşeşte totul Am simţit o scânteie între voi… Îşi fereşte privirea — M-am înşelat? Sau i-ai lăsat cuţitele şi apărătorile alteia? — Nu Ezită, apoi vorbeşte repede, bâlbâindu-se aproape comic: Vreau să spun că… Nu am vrut niciodată să… îi distrag atenţia de la tine… — Ştiu Grey scutură din cap, mai puternic a doua orară — Vorbesc prea sincer Băutura asta blestemată mi-a fermecat gândurile! — Multora le place Fac o pauză — Deci ai să te întorci după Harper? Gândul mă chinuie, nu îmi dă pace Îi doresc binele Îi doresc binele lui Grey Pare potrivit ca ei să se găsească unul pe celălalt ca parte a decăderii mele Dar arsura lăuntrică pe care mi-o provoacă eşecul meu este mai dureroasă decât ce poate să facă Lilith — Da, spune el Nu are nevoie de pumnal Conversaţia asta îmi străpunge destul de bine inima Mai torn un pahar — Bun! — Deoarece ea mi-a cerut să mă întorc Îmi ridic privirea — Ce? — A fost ultimul ei ordin înainte să o las în faţa uşii: să mă întorc imediat ce rezolvă lucrurile cu familia ei Ca să o aduc înapoi în Emberfall Acum îmi doresc să nu fi băut tărie Gândurile mi se încâlcesc, încercând să ţin pasul — Când? Grey… când? — Peste o zi La miezul nopţii O zi O zi — E prea târziu, spun eu Privirea i se limpezeşte – sau încearcă să o facă — De ce? Orice speranţă care mi s-a aprins în piept a ars repede şi s-a transformat în cenuşă Îmi deschid tunica la piept şi dau cămaşa într-o parte ca să vadă solzii Nu suspină – mă aşteptam la asta –, dar în schimb oftează şi îşi ridică din nou paharul — M-am răzgândit Încă unul, te rog! Tom Bem Stăm în tăcere multă vreme, până ce alcoolul începe să îmi trimită gândurile la culcare În cameră e cald şi focul pocneşte ademenitor Pleoapele mi se închid O parte din mine îşi doreşte să pot să mor chiar acum, ca şi când ar fi la fel de uşor ca mersul la culcare Nu încă Măcar atât îi datorez poporului meu — Nu îmi amintesc să fi avut solzi, rosteşte Grey în cele din urmă Deschid ochii — Mi s-a părut şi mie că sunt o noutate — Sunt chiar drăguţi… Se opreşte şi înjură: La naiba! Stăpâne… voiam să spun… Râd din nou, dar de data asta greoi Leneş — Eşti amuzant când eşti beat! Chiar cred că am ratat o ocazie Pare să-şi revină din beţie — Crezi că Harper o să ajungă prea târziu? Face o pauză, apoi: M-aş putea întoarce după ea mai devreme — Nu! Grey! Dacă te întorci, fă-o pentru tine! Îmi ating iarăşi solzii – uşor, ca să nu mă tai — Posibil să nu mai avem o zi, ca să nu mai zic două Tac o clipă, apoi continui: Dacă nu iubire, Harper a văzut… o speranţă în mine Nu vreau… să vadă monstrul în care mă transform — Nu este… Se opreşte şi înjură din nou: Nu ar trebui să vorbesc liber… — Ar trebui! Te-am eliberat de jurământ M-ai servit mai mult timp decât ar fi trebuit să o facă cineva Spune ce gândeşti, Grey! Se uită la mine — Mai ai timp la dispoziţie Ţi-ai adunat poporul Ai gândit un plan care mi s-a părut ridicol când l-am auzit prima dată, însă l-ai pus în aplicare — În mare parte mulţumită ţie! Grey mă ignoră — Avem străjeri O armată O întâlnire cu regina din Syhl Shallow O ţară plină de oameni pe care să îi protejezi Îmi iau paharul şi îl umplu din nou — Într-adevăr Îmi înşfăcă paharul din mână şi îl aruncă în şemineu Acesta explodează cu un pocnet şi un sfârâit, făcându-mă să-mi ridic privirea la el — Ai făcut toate astea pentru că ai îndrăznit să acţionezi cu încredere Îşi ia pumnalul şi, cu ciudă, îl vâră la loc în teacă — Lilith nu a câştigat Nu încă Tu nu ai pierdut Nu te mai purta ca şi când ai pierdut! E atât de poruncitor şi de sigur pe sine! Nu e de mirare că a câştigat respectul străjerilor atât de repede Zâmbesc Îmi înclin capul — Da, stăpâne! O clipă, furia îi străbate chipul, dar trebuie să decidă dacă merită Se aşază din nou pe scaun — Eşti incorigibil! Nu ştiu cum de te-am suportat atâta vreme! Ridic o sprânceană, mai mult amuzat — Vorbeşte băutura? Un zâmbet şiret i se iţeşte pe buze — Mi-ai zis să spun ce gândesc Mă aşez din nou pe scaun Emoţiile mă copleşesc brusc, făcându-mă să simt un nod în gât şi străpungând ceaţa băuturii — M-am străduit, Grey Mai că mă bâlbâi, însă mă opresc — Chiar m-am străduit — Ştiu — Nu există cale de scăpare Ai spus cândva că îmi plănuiesc acţiunile cu douăzeci de mutări în avans Nu mai am ce să fac — Atunci, poate că a venit timpul să joci ca un străjer, nu ca un rege Clipesc la el — Nu mai face planuri! îmi zice Grey Aşteaptă-le tu pe ele – pe Lilith şi pe Karis Luran – să facă prima mişcare Ai avut anotimpuri în şir să te gândeşti, să plănuieşti şi să pui la punct strategii Îşi scoate pachetul de cărţi din punga de la centură şi le întoarce între degete ca să le amestece Îmi întâlneşte privirea — Poate a venit timpul să acţionezi spontan CAPITOLUL PATRUZECI ŞI UNU HARPER Mama doarme de câteva ore S-a făcut deja aproape cinci dimineaţa, iar eu am stat ghemuită în pat lângă ea, ascultând fâsâitul rezervorului ei de oxigen Miroase a boală Uitasem cum e Cu cât stau mai mult aici şi-i ascult respiraţia liniştită, cu atât mai mult mă îngrijorez că am venit prea târziu, că o să moară cu mine chiar aici, fără să fi avut şansa să îi spun ceva — Harp, rosteşte Jake încet din pragul uşii Abia îmi ridic capul de pe pernă ca să mă uit la el — Ce? — Stai aici de ore în şir — O aştept să se trezească — Câteodată… nu se trezeşte cu adevărat Face o pauză — Trebuie… noi trebuie… Amuţeşte Ştiu ce îi trebuie lui Ce vrea O explicaţie Îmi frec ochii obosiţi Pe sub hanorac, apărătorile tivite cu cuţite încă-mi strâng antebraţele şi sunt conştientă de ele de fiecare dată când mă mişc — Am să aştept, îi spun lui Jake Vreau să ştie că sunt aici Intră în cameră şi se aşază pe fotoliul de lângă patul ei Obrajii îi sunt îmbujoraţi, iar ochii, roşii Arată de parcă viaţa l-ar fi izbit de perete de câteva zeci de ori – şi nu intenţionează să înceteze S-a schimbat atât de mult în săptămânile în care am fost plecată! Privirea lui este mai dură decât îmi amintesc Mai circumspectă Vreau să îi cuprind gâtul cu braţele şi să îl implor să fie fratele drăguţ de care îmi aduc aminte — A întrebat mult de tine, îmi zice şi trage zgomotos aer pe nas, ca şi când s-ar abţine să nu plângă Nu… nu i-am spus că ai dispărut Am citit că pierderea unui copil poate să grăbească moartea unui pacient cu o boală incurabilă şi nu am… nu am putut… Vocea i se frânge, iar el îşi ciupeşte şaua nasului — Harper, unde ai fost? De unde ai luat toate lucrurile din geanta aia? Întrebarea nu este la fel de plină de emoţie ca şi restul cuvintelor lui Îmi vorbeşte pe un ton tăios Aproape bănuitor — Nu ştiu cum să-ţi explic Mă pregătisem să-i explic că am fost răpită şi am evadat cu un sac plin cu bogăţii, dar nu vreau să îl mint Nu aşa, lângă patul de moarte al mamei — Harper, trebuie să te întreb ceva Mama se mişcă şi inspiră adânc Încremenesc, aşteptând şi nădăjduind c-o să se trezească Nu o face Mă uit din nou la Jake — Spune — Situaţia asta… lucrezi cu ei? Ochii lui negri şi apropiaţi, exact ca ai mei, îmi fixează chipul N-a fost niciodată prudent în privinţa mea — E un fel de capcană? — Ce?! exclam Nu! Vreau să îl lovesc — M-am întors ca să te ajut — Mda, ei bine, ai fost plecată mai multe săptămâni şi ai apărut în ultima zi în care putem face ceva ca să scăpăm cu viaţă Totul e puţin… Inspiră, dar privirea lui e dură când termină ce are de zis: Convenabil — Bine! izbucnesc Am fost răpită de un prinţ de basm care m-a făcut prinţesă A fost blestemat de o vrăjitoare rea, iar eu am avut ocazia să îl ajut să rupă blestemul sau să mă întorc aici… — Mama e pe moarte şi tu faci glume? Ce naiba e-n neregulă cu tine? mă întreabă şi se ridică în picioare, ameninţător, deasupra mea Unde ai fost, Harper? — Nu o să mă crezi Se apleacă Spre surprinderea mea, şi-a strâns mâinile în pumni, tendoanele antebraţelor ieşind în evidenţă — Pune-mă la încercare! Ar putea să mă intimideze, dar e fratele meu mai mare şi dintotdeauna a fost protectorul meu În plus, m-am încăierat cu Grey înfricoşătorul şi cu jumătate dintre soldaţii din noua armată a lui Rhen, iar Jake nu se compară cu ei — Ce ai de gând să faci? Să mă ataci cum îi ataci pe toţi ceilalţi pe care i-ai intimidat pentru Lawrence? Tresare şi face un pas îndărăt, cu ochii mari la mine — Ce? De unde…? — Jake? Pleoapele mamei flutură — Jake, ce este în neregulă? întreabă în şoaptă Gâtul îi zvâcneşte când îşi înghite toată furia — Mamă, răspunde el încet şi răguşit Îmi pare rău! Ea întoarce lent capul — O! Harper Eşti… aici Abia îi aud vocea, atât este de slăbită Înainte să îmi dau seama, plâng iarăşi — Sunt aici, mamă! Ochii i se închid — M-am… gândit la tine… atât de mult Ai… simţit? — Da Mă înec — Am simţit — Sunt atât de mândră de tine! Ai… lucrat atât de mult Mi se taie respiraţia — Mamă? — Nu e mereu raţională, şopteşte Jake atât de încet, încât abia îl aud — Mă bucur atât de mult… să vă văd pe amândoi… împreună, spune ea Întotdeauna… să aveţi grijă unul de celălalt — Aşa o să facem! Îi ridic mâna subţire şi îi sărut încheietura Ochii îi flutură şi se uită la mine — Mă bucur că eşti aici! Am aşteptat foarte mult timp, spune şi face o pauză lungă Atât de lungă, încât cred că a adormit — Vă iubesc enorm pe amândoi! — Şi eu te iubesc, mamă! Am aşteptat atât de mult să fiu cu ea, iar acum sunt aici şi timpul se scurge nemilos A fost îngrozitor să o văd suferind – dar acum că sunt acasă, vreau mai mult timp — Şi eu te iubesc! spune Jake Nu mai este ameninţător Chipul îi este tras şi palid Mama mai trage o dată aer în piept şi, apoi, încetează să mai respire CAPITOLUL PATRUZECI ŞI DOI RHEN Karis Luran călătoreşte cu puţini străjeri şi servitori, cortegiul ei fiind aproape inexistent Eu şi Grey stăm la o fereastră înaltă şi urmărim cum trăsura ei intră zgâlţâindu-se în curte Are patru străjeri, doi în faţă şi doi în spate, care poartă o armură neagră împodobită cu verde şi negru şi cu fâşii de material argintiu care le ascund jumătatea inferioară a feţelor şi spadele, săbii mai uşoare preferate în nord – rapide, maliţioase şi mortale Şi străjerii ei par la fel La trăsură atârnă rânduri de mătase verde, caii fiind împodobiţi cu clopoţei argintii care zăngănesc de-a lungul hamurilor, iar ferestrele sunt acoperite cu un material alb străveziu care flutură în briză Nu putem să vedem înăuntru – dar Karis Luran cu siguranţă poate să vadă afară Soldaţii mei flanchează curtea, dar mulţi sunt noi Fără experienţă O mare parte din reuşita de astăzi se bazează pe acţiunile altora Deşi… presupun că aşa a fost dintotdeauna Chiar şi pentru tatăl meu Niciodată nu mi-am dat seama cu adevărat de asta — Doar patru străjeri, îmi spune Grey în şoaptă Să fie o dovadă de slăbiciune? — Nu Dau din cap spre trăsura care se opreşte în faţa castelului şi adaug: Crede că nu are de ce să se teamă Iniţial, planul meu era ca ea, alături de cortegiul ei, să fie întâmpinată în Sala Mare ca să mă aştepte acolo O mică etalare a superiorităţii – ceva ce ar fi făcut tatăl meu Dar dacă ea a venit însoţită de un grup atât de mic, deja nu mai am avantajul superiorităţii Chiar că acţionez fără să gândesc — Haide! îl îndemn pe Grey Trebuie să o întâmpinăm! Nu pot controla cântecele care se aud în Sala Mare şi ce mâncare urmează să fie aşezată pe mese, dar astăzi muzica este uşoară şi veselă, harpa şi flautul care cântă încetişor creând fundalul sonor pentru întâlnirea de dimineaţă Domniţele castelului şi-au dat silinţa ca să facă totul mai festiv Pentru prima dată, cascade de culori tomnatice – verde-închis, maroniu-roşiatic şi galben-deschis – atârnă de pe căpriori şi împodobesc mesele Covorul lung care se întinde tocmai până la scări a fost înlocuit cu unul nou, tivit cu auriu vibrant şi roşu Când străbat încăperea, străjerii pe care i-am postat la baza scării vor să mă urmeze, dar Grey le face semn să rămână pe loc Dacă ea poate să intre în castelul meu cu patru străjeri, pot să o înfrunt şi eu cu unul singur Inima îmi bate în piept ca a unui animal înlănţuit care vrea să scape Nu mai am pentru ce să trăiesc, dar supuşii mei au Asta e ultima mea şansă de a-i proteja Străjerii de la uşă o deschid când mă apropii Când lemnul se mişcă şi scârţâie, vreau să le strig să aştepte Ca întotdeauna, vreau să cer mai mult timp O, Harper! Miezul nopţii Nu cred că o să fie destul de curând Ştiu că am dreptate Solzii de pe sub haine se agaţă de material şi trag de el Uşile se deschid Aerul răcoros de toamnă pătrunde în Sala Mare Karis Luran stă pe marmura din faţa uşii, îmbrăcată cu veşminte din mătase verde şi ivorie care mătură podeaua în spatele ei Pe frunte are o coroniţă de argint care străluceşte în lumina dimineţii, dispărând sub părul negru ca pana corbului Nu e frumoasă, dar e remarcabilă Ochii îi sunt de un auriu intens, ceea ce ar sugera un soi de căldură, dar bunătatea nu i se citeşte în privire Cere imediat atenţia tuturor celor din cameră Este o femeie care poate să-i poruncească armatei sale să ucidă sute de oameni – şi a şi făcut-o Cei patru străjeri formează un pătrat în jurul ei Toţi sunt la fel de înalţi, deşi niciunul nu este foarte înalt Sunt şi mai zvelţi, deşi armura le e groasă Materialul mulat care le acoperă jumătatea inferioară a feţei îi face pe toţi androgini – ceea ce este cumva intimidant Manipulare O recunosc E sub demnitatea mea să mă pretez la aşa ceva Fac o plecăciune — Karis Luran, încep pe un ton amabil Bine ai venit în Emberfall! Ea îmi întâlneşte privirea şi, apoi, se uită dispreţuitor în altă parte Când vorbeşte, o face cu un accent pronunţat, dar cuvintele-i sunt foarte clare: — Cheamă-ţi tatăl, băiete! Fiecare cuvânt reprezintă o insultă de un soi diferit „Cheamă-ţi” „Tatăl” „Băiete!” Regatul Emberfall se află efectiv sub domnia mea de când a început schimbarea şi mi-am ucis familia – cu toată tragedia care a avut loc, s-au întâmplat şi lucruri bune Acele schimbări se văd chiar aici, în Sala Mare, împreună cu mine, stând în spatele meu şi gata de luptă, dacă este nevoie Am reuşit să aranjez întâlniri cu nobilii Cu liderii oraşelor Când am să cad – şi cu siguranţă am s-o fac, fie de mâna lui Grey, fie de-a mea –, Emberfall nu o să fie pierdut Armata mea e mică, însă e dispusă să lupte Pentru prima dată în viaţă, mă simt un pic mândru de cine sunt şi de ceea ce am creat Karis Luran îmi domoleşte stropul de mândrie cu o singură propoziţie Lupt să îmi păstrez calmul Schimbarea clocoteşte, nu prea departe, şi-mi este mai greu să îmi controlez furia decât ar trebui Îmi acord timp să inspir o dată, lent — Eu te-am convocat Cu mine ai să te întâlneşti! — Pe mine nu mă convoacă nimeni Nu o spune cu furie; este o simplă declaraţie În spate, muzica liniştită de harpă se aude în continuare Comandantul Grey e doar o umbră lângă umărul meu — Am trimis un convocator, continui pe un ton la fel de calm şi declarativ Şi, iată-te! Chipul i se încordează uşor — Cu regele am să stau de vorbă, şi cu nimeni altcineva — Fie te-ntâlneşti cu mine, fie te întorci în Syhl Shallow Armata mea o să se bucure să o escorteze pe a ta până la graniţă Privirea ei emană indiferenţă — Unde e tatăl tău? — Îţi trimite salutări — Unde este? Vreau să-i spun că nu are niciun drept să îmi ceară vreun răspuns, dar întâlnirea asta trebuie să se termine altfel, nu cu dezlănţuirea unui război de proporţii — Îl vizitează pe regele din Disi Negociază alianţa noastră Sunt calm şi-mi măsor fiecare cuvânt, dar conversaţia mi se pare mai violentă decât o luptă cu sabia — Soldaţii tăi aproape au ucis-o pe prinţesa Harper în urmă cu câteva săptămâni Tatăl ei este nerăbdător să îşi trimită armata în Emberfall — Nu cunosc ţinutul ăsta, Disi — Sunt sigur că spre regretul tău Fac o pauză şi o apăsare intensă se pogoară între noi, rotindu-se odată cu briza care intră pe uşa deschisă — Vrei să discutăm despre ce o să însemne alianţa asta pentru ţara mea? Mai fac o pauză, apoi completez: Şi pentru a ta? — În Syhl Shallow, dacă un bărbat mă minte, îi tai limba şi îl forţez să o mănânce În spatele ei, unul dintre străjeri scoate o sabie şi o întinde în ambele palme desfăcute O ameninţare Una clară În dreapta mea, Grey nu se mişcă, dar devine mai atent N-o să-şi scoată arma până când n-o să fie absolut necesar Sper că străjerii lui sunt la fel de răbdători — Fascinant! Spune-mi, Karis, îţi pun bucătarul să o gătească mai întâi… — Nu ai să mi te adresezi cu un limbaj atât de familiar! Privirea i se întunecă — Şi nici nu ai să mă iei peste picior! — Tu mi te-ai adresat cu „băiete” Credeam că vrei să fim familiari — Eu sunt regina din Syhl Shallow Ai să-ţi aduci aminte care-ţi este locul! — Eu sunt prinţul moştenitor din Emberfall Refuz să permit să mi se strecoare vreun strop de furie în glas: Tu să ţi-l aminteşti pe al tău! — O, mi-l amintesc! Buzele i se ridică în ceea ce ar fi putut fi numit „zâmbet”, dacă în spatele lui s-ar fi aflat vreo urmă de bunătate — Iscoadele mele m-au avertizat în privinţa acestui ţinut, Disi, şi a alianţei tale Am auzit de prinţesa Harper şi de soldaţii pe care promite să-i aducă De invazia pe care prinţesa asta beteagă speră să o înăbuşe — Să nu vorbeşti urât despre prinţesă! Karis Luran continuă ca şi când nu aş fi spus nimic: — Am auzit rapoarte despre numărul tot mai mare al soldaţilor din armata ta, despre cum revenirea ta în Emberfall i-a făcut pe oameni să se adune — Mă bucur că m-am întors din Disi cu veşti atât de bune pentru supuşii mei! — Spionii mei nu au văzut niciun soldat din Disi, continuă cu glas ceva mai coborât Niciun emisar Niciun servitor pentru pretinsa ta „prinţesă” Face o pauză, apoi se uită împrejur şi-adaugă: Nici măcar o prinţesă care să stea lângă tine Te mai întreb o dată, băiete Unde e tatăl tău? Pierd duelul ăsta al cuvintelor Dau greş Din nou — Ţi-am răspuns la întrebare — Suspectez că nu eşti prea sincer N-am să te întreb a treia oară — Te-am invitat ca să discutăm despre o cale prin care soldaţii tăi să evite să fie scoşi cu forţa de pe pământurile mele Port sigiliul regelui Cuvântul meu este suficient Îmi spui că ai prefera să permiţi ca oamenii tăi să moară, decât să discuţi cu mine? — Crezi că ai să reuşeşti să-mi alungi soldaţii din ţinuturile tale? Te invit să încerci! — Chiar eşti atât de arogantă încât să rişti viaţa supuşilor tăi? — Nu! Tu eşti Face o pauză — Spune-le oamenilor tăi să fugă în Disi dacă ei cred că regele ţinutului o să-i întâmpine cu braţele deschise Îmi imaginez că au să afle că le-ai făcut promisiuni deşarte Nu îşi smulge privirea de la mine — Bănuiesc c-au să descopere că regele lor e mort, iar prinţul se agaţă de tron doar cu speranţe şi şiretlicuri În spatele meu, unul dintre străjeri icneşte de uimire Poate nu doar unul Nu ştiu dacă sunetul e unul de apărare sau trădare, dar e un semn de nesupunere şi nu trece neobservat Karis Luran zâmbeşte — Te-ai străduit destul de mult să creezi o iluzie Trebuie să recunosc: m-ai impresionat, băiete! Mă încrunt la ea Presupunerile ei privind situaţia mea sunt prea exacte şi prea multe — Ce vrei ca să îţi retragi armata din ţara mea? — Nu ai ce să-mi oferi din ce nu pot să-mi iau şi singură O pauză, apoi: Nu sunt o regină nemiloasă Am să-ţi îngădui să le dai supuşilor tăi o săptămână ca să fugă din ţinuturile tale, zice şi afişează iarăşi zâmbetul ăla crud Ar trebui să aibă suficient timp să ajungă în legendarul Disi Fac un pas în faţă înainte să mă pot stăpâni Nu ştiu dacă schimbarea iminentă sau propria furie îmi călăuzeşte paşii, dar, în mod ciudat, străjerii ei îşi scot armele la unison Grey îşi scoate sabia Karis Luran ridică o mână şi toţi se opresc Nimic nu scoate mai mult în evidenţă acel „băiete” cu care mi s-a adresat — Am să te opresc! izbucnesc eu — Eşti binevenit să încerci! Expresia nu i se schimbă — Ştii, am fost surprinsă când tatăl tău a încetat să mai plătească birul Aşa mi-am dat seama că totul e o farsă Încremenesc Nu ştiu nimic despre niciun bir Mai ales despre unul plătit unui ţinut ca Syhl Shallow — La început, am fost nedumerită, continuă Karis Luran Era un act de agresiune? Începutul unui război? Tatăl tău ştia care este pedeapsa pentru neplată Când graniţele s-au închis, am fost şi mai sigură Dar când spionii mei au început să-mi raporteze că nu a fost primit nimeni la curte, am început să am bănuieli După aceea, au început să se răspândească zvonurile despre creatura hidoasă care face ravagii în Emberfall Au trecut luni şi, apoi, ani de zile Nimeni nu l-a mai văzut pe rege de o veşnicie Nimeni nu a văzut familia regală S-a spus că regele şi-a părăsit ţinuturile şi conduce de la distanţă Aşadar, am trimis un regiment de soldaţi ca să cucerească un orăşel şi să văd care e răspunsul Ştii ce-au descoperit? Au descoperit că oraşele mele fuseseră lăsate fără apărare Eram pierdut înainte să încep — De ce îţi plătea bir tatăl meu? o întreb — Pe el trebuie să-l întrebi Ochii îi licăresc periculos — Dacă poţi — Dacă nu îl mai plăteşte, ce s-ar întâmpla dacă ar recunoaşte motivul? — Nu mai simt nevoia să discut cu tine, băiete! — Dacă eşti atât de sigură că tatăl meu este mort, izbucnesc eu, ai să mi te adresezi cu respectul cuvenit regelui din Emberfall! Ea râde şi se întoarce cu spatele la mine — Ce sigur pari că eşti adevăratul moştenitor al tronului din Emberfall! Dintre toţi, tu ar trebui să ştii ce înclinaţii avea tatăl tău şi ce gusturi schimbătoare când venea vorba de femei Când bunicul tău nu i-a dat voie să se însoare cu vrăjitoarea aia, chiar crezi că a permis ca ea să fie omorâtă? — A fost ucisă, o contrazic Sunt arhive… — Sunt, într-adevăr Există şi arhivele primei căsătorii Îşi mijeşte ochii şi continuă: Unde crezi că s-a însurat? Unde crezi că s-a consumat mariajul? Face o pauză — A avut un moştenitor Bunicul tău a ordonat să fie ucis şi el, dar tatăl tău a încercat să îl trimită la mine Am refuzat O corcitură? În Syhl Shallow? Niciodată! Am văzut prin ce chinuri a trecut tatăl tău Lăcomia bunicului tău le-a permis oamenilor ălora să se înmulţească în ţinuturile voastre şi uite ce i s-a întâmplat! Şi ce mi s-a întâmplat mie Am înţepenit de tot Întâlnirea asta nu a decurs cum mi-am dorit Ca întotdeauna în anotimpul ăsta, niciodată nu am suficient timp O urmez afară din castel — Ce copil? Unde-i acum? — Contează? Se întoarce, afişând din nou un zâmbet crispat — Sincer? Ţi-ai pierdut ţara, băiete! Contează cine este adevăratul moştenitor al tronului tatălui tău? Urcând în trăsură, îşi împiedică valetul să închidă uşa — Când ai să fugi, să te îndrepţi spre nord! Am să-ţi ofer o funcţie printre slujitorii de la castel Cred că domniţelor mele le-ar plăcea o nouă jucărie! — N-am să fug! rostesc printre dinţii încleştaţi — Atunci, o să te alungăm cu forţa! — N-o să-ţi fie uşor să pui mâna pe Emberfall! — Nu, spune ea şi orice amuzament îi dispare din glas Au să moară oameni din ambele tabere Indiferent dacă eşti sau nu adevăratul moştenitor al tronului tatălui tău, între acţiunile tale şi cele ale unui conducător există o diferenţă importantă Ştii cum să-ţi aduni poporul Ai strâns o armată care să mă înfrunte Dar nu ştii şi că ai pierdut Ei nu ştiu că au pierdut Una este să îţi motivezi oamenii, şi cu totul alta să îi ţii uniţi Spunând asta, trânteşte uşa Vreau să le ordon soldaţilor mei să îi oprească Să dea foc trăsurii şi să îi ucidă străjerii Orice îi fac doar o să grăbească războiul Mai ales dacă avem spioni printre noi — S-ar putea doar să te amăgească, stăpâne, spune încet Grey — Bineînţeles că mă amăgeşte! Îi privesc trăsura legănându-se pe caldarâm — Şi funcţionează Oftez Şi, după seara trecută din salon cu Grey, nu ştiu nici ce să fac mai departe Să fug Să lupt Nu ştiu ce să fac Nu ştiu ce să le zic supuşilor mei să facă După ce tocmai am auzit de la Karis Luran, nu ştiu nici măcar dacă sunt persoana potrivită să le spun ceva * Seara mă găseşte singur în camera de strategie a tatălui meu M-am uitat la hărţile regatului Emberfall toată ziua, întrebându-mă dacă există cumva vreo posibilitate să îmi aranjez mica armată într-o formaţie care să reziste unei forţe din Syhl Shallow Cândva, Harper a spus că e un joc, şi avea dreptate Într-un fel, chiar este Un joc la care sunt predestinat să pierd Karis Luran deţine majoritatea pieselor — Pari neliniştit, prinţe Rhen Lilith îmi vorbeşte din umbră Nu mă uit la ea — N-ar trebui să fiu surprins că ai venit taman acum — Ai fost prea ocupat pentru mine! Tonul vocii ei îmi spune că este bosumflată O ignor Ideea lui Harper de a-i atrage pe soldaţi într-o trecătoare montană a fost una bună, o cale uşoară de-a le rări rândurile şi de a-i ucide mai uşor În cazul în care Karis Luran nu şi-a trimis încă o mare parte din armată prin trecătoare, ar fi posibil Soldaţii existenţi ar riposta Oamenii ar muri Dar dacă armata mea ar putea supravieţui suficient cât să trimită un al doilea val, i-am putea elimina soldaţii când ar încerca să traverseze trecătoarea Aş putea conduce jumătate din armată la moarte în speranţa de a o opri pe Karis Luran Şi pentru ce? E foarte probabil să fiu un monstru peste câteva ore Simt nişte mâini subţiri care mă mângâie, urcând tot mai sus — Eşti atât de tulburat! Mă întorc şi o plesnesc peste mâini — Nu mă mai atinge! Harper a dispărut Am eşuat Ea se îndepărtează ca şi când oricum ar fi vrut să îmi dea pace — Întâlnirea ta cu Karis Luran mi s-a părut foarte amuzantă Cine ar fi crezut că din aventurile întâmplătoare ale tatălui tău ar fi putut să apară un moştenitor undeva în regatul tău? Îşi atinge buzele cu degetul — O corcitură! Trebuie să recunosc: ideea unei rude uitate undeva în Emberfall mai că mă face să vreau să-ţi salvez biata ţară Deşi, foarte probabil, ar fi inutil Bietul om probabil nici nu ştie ce este Şi, sincer, să opresc o armată care invadează mi pare atât de plictisitor… Urăsc faptul că vorbele ei mă afectează — Pleacă! — Dar ţi-am pregătit lesa, prinţe Rhen! Vrei să o vezi? Lesă Cuvântul mi se înfăşoară în jurul gâtului şi mă strânge — Nu! În momentul ăsta, îmi dau seama ce trebuie să fac Karis Luran avea dreptate: mi-am adunat supuşii Există o singură metodă să îi ţin uniţi Mă întorc cu spatele la Lilith şi mă îndrept spre uşă Mă urmează — Ar trebui să o vizitez pe Karis Luran pentru o mică discuţie, doar ca să mă asigur că nu înţeleg greşit Am să te aduc şi pe tine înlănţuit, ca să mă asigur că o să-mi spună ce mă interesează Grey aşteaptă în faţa uşii şi pare alarmat când vede că Lilith mă urmează — Ignor-o! îi cer şi merg mai departe Mă îndrept spre scări Ea vine după mine, ca şi Grey Trec de al treilea etaj şi mă îndrept spre scările de piatră care duc spre culoarul cu turle din vârful castelului Acolo se află un străjer: o santinelă Numele lui este Leylan Îi ordon să iasă El ezită, apoi aruncă o privire curioasă spre Lilith şi Grey — Ţi-am dat un ordin! izbucnesc Ieşi! Mă ascultă Suntem singuri în vârful castelului, sub scări Razele lunii scaldă ţinutul Aerul e rece, promiţând s-aducă iama curând Pentru prima dată în 327 de anotimpuri, e posibil ca fulgii de zăpadă să se aşeze peste Ironrose Mă gândesc la familia mea — Eşti foarte neliniştit, şopteşte Lilith Ce ai de gând să faci aici, dragul meu prinţ? Mă întorc spre Grey — Dă-mi sabia, comandante! Ca întotdeauna, el nu ezită Ochii îi sunt două iazuri negre şi întunecate ce licăresc în lumina lunii Îşi scoate sabia şi, ţinând-o pe palme, mi-o oferă Iau arma şi mă uit în ochii lui — Îţi mulţumesc pentru serviciile tale! îi spun Lilith bate din palme, încântată — Ai promis să îl scapi de chinuri pe Grey înainte să te transformi? — Da, îi răspund şi, când mă întorc, îi înfig sabia în piept Ea cade în genunchi, străpunsă de sabia lui Nu ştiu dacă buzele i se mişcă din cauza şocului sau a durerii, dar nu poate să vorbească Apucă sabia cu mâinile, încercând să o scoată — Asta n-o să o reţină mult timp, mă avertizează Grey — Ştiu Trimite generalii în oraşe! Zi-le oamenilor să se îndrepte spre sud, departe de invazia armatei lui Karis Luran Împarte argintul din tezaurul castelului! Spune-le să nu se împotrivească Corăbiile pot să-i ducă spre ţărmurile sudice Ar trebui să fie în siguranţă dacă nu mai rămâne nicio corabie Ia sigiliul! Spune-le că acţionezi la ordinul meu — Da, stăpâne! Mă încrunt la Lilith care încă se îneacă, trăgând de sabie Nu reuşeşte să inspire ca să vorbească, ceea ce reprezintă o neaşteptată binecuvântare Ochii îi sunt nişte puţuri de furie răutăcioasă — Poate că ai câştigat toate celelalte lucruri, dar pe mine n-ai să mă câştigi! izbucnesc eu Apuc marginea parapetului şi mă salt pe el Vântul puternic îmi îngheaţă pielea şi mă face să lăcrimez din cauza usturimii pe care o simt în ochi Mă uit la Grey — Ţi-am vorbit din inimă Îţi mulţumesc! — Şi eu! Îmi mut privirea de la el Brusc, simt că-mi ard ochii — Grey, de îndată ce oamenii mei au să fie în siguranţă, să te duci după Harper! Scapă de toate astea! — Da, stăpâne! Ţin strâns piatra rece Îmi dau seama că nu mă pot mişca Nu pot respira Nu sunt destul de curajos, nici măcar pentru sacrificiul de sine E ceva permanent Definitiv Am dat greş Grey vine lângă mine şi-mi întinde o mână O apuc, iar el mi-o strânge puternic Se uită în ochii mei Nu mai am de ales Fiecare cale duce la distrugere Întotdeauna ai de ales — Pentru binele regatului Emberfall! rosteşte încet Grey Îi strâng mâna Vocea mi se frânge — Pentru binele tuturor! Îi dau drumul Cad CAPITOLUL PATRUZECI ŞI TREI HARPER Jake le dă colierele oamenilor lui Lawrence El spune că lingourile de aur şi monedele ar ridica prea multe întrebări, dar că pentru coliere se poate găsi o explicaţie Suntem în siguranţă Pentru moment O ambulanţă vine să ia trupul mamei Simt un gol când îi urmăresc pe paramedici punând-o pe o targă şi trăgând fermoarul sacului în jurul ei În cele din urmă, epuizarea îşi spune cuvântul La început, mă tot trezesc din somn, dar apoi dorm până dimineaţa târziu Atât de târziu, încât este aproape ora prânzului M-am obişnuit atât de mult cu camera mea de la castel, cu discuţiile târzii cu Zo şi cu trupul cald al lui Rhen lângă mine în pat, încât mi se pare tulburător să mă trezesc singură într-un pat rece de o singură persoană Nu vreau să fiu aici Jake nu mă vrea aici Nu ştiu de ce m-am întors Pentru mama Nu am putut să o salvez Nici măcar nu cred că am liniştit-o vreun pic I-am povestit totul lui Jake După ce au plecat paramedicii şi după ce şi-au luat tălpăşiţa şi oamenii lui Lawrence, ne-am aşezat în living, iar eu i-am spus tot Nu crede niciun cuvânt Şi, serios, cine l-ar putea condamna? — De ce nu te întâlneşti cu Noah? i-am zis apoi Vezi ce zice şi el despre asta A înţepenit De fapt, cred că l-am văzut albindu-se la faţă — Care Noah? — Dumnezeule, Jake! Ştii că ştiu M-am oprit, apoi i-am dat mai departe: Ţi-am spus despre fotografiile din telefonul tău Ţi-am spus despre blestem Am ridicat din umeri şi am adăugat: Pur şi simplu nu am înţeles de ce nu mi-ai zis niciodată de relaţia voastră Atunci, şi-a privit mâinile — Mi-am dorit ceva care să nu poată fi stricat de problemele tatei Am înţeles, aşa că am lăsat-o baltă Grey se va întoarce în seara asta Credeam că n-o să fiu sigură în privinţa revenirii mele în Emberfall şi că familia mea, cumva, o să mă determine să rămân, că o să fiu obligată să joc un rol în toată drama lor Nu cred că mi-am dat seama vreodată că alegerile lor nu mă ţin prizonieră, tot aşa cum nici ale mele nu-i îngrădesc pe ei O să-mi fie dor de Jake Acum, nu suntem apropiaţi – nu ca înainte –, dar am putea fi din nou Din clipa în care o să creadă toată povestea cu prinţesa În după-amiaza asta, îmi iau blugii şi un tricou cu mâneci lungi şi ies la plimbare Sunt sigură că există vreo lege împotriva cuţitelor ascunse mai sus de încheieturile mâinilor, dar le port oricum Vreau să mă duc în Dupont Circle, unde trotuarele au să fie pline de turişti şi hipsteri, dar, în schimb, ajung să merg spre sud Norii acoperă soarele, clădirile din beton asortându-se cu cerul cenuşiu Îmi aduc aminte cum mă ascundeam în pragul uşilor, atât de speriată că cineva o să mă certe cât îl aşteptam pe Jake ca să ne apere Acum, nu mă mai tem Pot să mă apăr singură Rămân toată după-amiaza în oraş, cumpărându-mi ceva de mâncare pentru cină de la chioşc şi amintindu-mi de oraşul care, cândva, mi se părea prea mare ca să fie primitor Merg de-a lungul străzilor întunecate la apus, târşâindu-mi un pic piciorul pe trotuar pentru că sunt obosită şi mă gândesc: „Sunt gata să merg acasă!” Nu mă refer la casa mea de aici Acum, căminul meu este în Emberfall CAPITOLUL PATRUZECI ŞI PATRU RHEN În timpul transformării, există un moment când sunt conştient de cine şi unde sunt Există un moment când sunt conştient de ceea ce sunt Într-o secundă, cad în întuneric, vântul şuierându-mi în urechi, iar moartea mă întâmpină cu siguranţă jos În următoarea, zbor, aripi puternice bătând în curentul de aer şi susţinându-mi greutatea înainte să ating pământul Mă înalţ Scot un ţipăt oribil Mă tot înalţ Cu urechile mele fine, aud strigătele oamenilor cuprinşi de panică în secunda în care mă zăresc Fugiţi! rostesc în gând Zăresc, după aceea, siluetele din vârful castelului Îmi întind ghearele Simt fiecare muşchi şi tendon Mă opun impulsului de a ataca şi ucide Fugiţi! îi implor Fugiţi! Iar apoi, nu mă mai gândesc decât la moarte CAPITOLUL PATRUZECI ŞI CINCI HARPER Spre surprinderea mea, Jake mi se alătură pe o bancă înainte de miezul nopţii, spunând că o să-l aştepte şi el pe Grey Crede că mă ia peste picior Nu ştiu ce crede cu adevărat că urmează să se întâmple, dar ne ghemuim pe o bancă de lângă marchiza unde m-a lăsat Grey, în timp ce oraşul adoarme în jurul nostru — Eşti nerăbdătoare să te întorci în ţara basmelor? Din vocea lui, îmi dau seama că mă cam ia peste picior — Du-te naibii, Jake! Tace, dar, în cele din urmă, îi scapă un oftat — Nu ştiu ce să zic, Harper — Nu trebuie să zici nimic Întoarce-te acasă! Nu zice nimic Nici nu pleacă — Chiar mi-am făcut griji pentru tine, continui tot eu Nu-mi vine să cred ce făceai pentru Lawrence! Clatină din cap, un pic trist — Nu am vrut să o fac, Harper Doar că… nu am văzut cum altfel să scap din asta — Ştiu, admit cu o voce subţire Mă tot gândesc la Rhen şi la toate hotărârile pe care a fost nevoit să le ia până acum Mă întreb ce face acum Ar fi fost atât de greu să îi spun că îl iubesc? Am avut măcar de ales? Îl iubeam? Toate astea mă tulbură Nu am mai fost îndrăgostită până acum, dar nu cred că aşa ar trebui să fie Mă uit la Jake — Ai putea să vii cu mine În Emberfall Faţa i se schimonoseşte, ca şi când nu ar şti dacă să mă creadă sau să mă ia peste picior înainte să dispar din nou — Harper… — Ce? Îşi masează maxilarul aspru după două zile în care nu s-a bărbierit — Nu pot să-l părăsesc pe Noah, îmi şopteşte Şovăi, căci nu l-am mai auzit niciodată vorbindu-mi în acest fel — Îl iubeşti Mă priveşte cu o expresie aproape timidă — Da Se opreşte, iar timiditatea i se transformă în tristeţe — Mama a fost singura care ştia Mă ridic pe genunchi şi îi cuprind gâtul cu braţele Mai întâi se crispează, dar apoi mă îmbrăţişează şi el — Mi-a fost atât de dor de tine! îmi şopteşte pe umăr — Şi mie de tine! — Chiar dacă o parte din mine crede că ai înnebunit! Râd un pic, dar el nu îmi dă drumul, aşadar, nu o fac nici eu — Îmi doresc să-l fi cunoscut pe Noah, îi zic fratelui meu Se desprinde de mine şi schiţează o strâmbătură Pe lângă noi trec multe maşini, dar trotuarele sunt pustii — Nu vreau să îl implic Nu vreau să ştie nimic din toate astea Îşi scoate telefonul – unul nou, pe care probabil şi l-a cumpărat ca să îl înlocuiască pe cel pe care l-am pierdut în Emberfall – din buzunar şi se uită la el — Oricum, e la spital în seara asta A spus că iese la miezul nopţii, ceea ce înseamnă că, de fapt, o să lucreze până la şase dimineaţa — Cum l-ai cunoscut? Jake ezită, dar apoi un mic zâmbet îi înfloreşte pe buze — Odată, cumpăram cafea Era şi mama cu mine Înţelegi tu El şi-a uitat portofelul, aşa că i-am luat şi lui o cafea — E doctor? — Da, dar este încă rezident — Nu ştiu ce înseamnă asta — Încă învaţă Lucrează în ture la un spital Acum e la Urgenţe — Sexy! Zâmbeşte — Da Ochii mă ustură din nou, dintr-un motiv cu totul nou — Nu-mi vine să cred că vrei să pleci, spune Jake Abia ai ajuns acasă Îmi lipesc mâinile de faţă — Sunt prea multe în joc — În Emberfall Ezită — Şi aici sunt multe în joc, Harp — Mda Mă opresc, apoi adaug: Te rog, vino cu mine! — Ştii că nu prea cred în toată treaba asta pe care mi-o spui — Ba crezi un pic Roşeşte — Da, partea din mine care obişnuia să se ascundă în camera mea cu Eragon şi Harry Potter Dar ei nu sunt reali — Ba există! Ezit, întrebându-mă ce o să creadă Jake despre Grey — Ai să vezi! La miezul nopţii Ai să vezi! — Chiar dacă apare spadasinul ăsta magic… — Nu e magic! — Bine! îşi dă Jake ochii peste cap Chiar dacă spadasinul ăsta complet obişnuit şi-ar face apariţia, nu pot doar să pocnesc din degete şi să plec de-acasă E o nebunie, Harper! Înţelegi ce îmi ceri să fac? — Înţeleg că nu ai să fii în siguranţă, insist eu Crezi că Lawrence nu o să te şantajeze cu faptele tale ca să faci şi mai multe pentru el? Tresare, dar nu zice nimic Stăm şi urmărim maşina singuratică ce înaintează pe stradă Undeva, în depărtare, o femeie ţipă la cineva: la un copil sau un iubit Nu vrem să ştim În cele din urmă, întunericul se pogoară peste noi şi ne învăluie cu totul Magazinul se închide Stau ghemuită pe bancă, rezemându-mă de Jake Parfumul, ritmul respiraţiei lui şi multe altele îmi sunt foarte cunoscute — Harper! Mă trezesc tresărind Strada este în beznă şi mi-e frig — S-a făcut aproape miezul nopţii, mă anunţă Jake Trebuie să faci ceva special? Adrenalina mă loveşte mai puternic decât o cană de espresso S-a făcut aproape miezul nopţii Vine Grey Gata, s-a terminat Îmi iau la revedere de la Jake… probabil pentru totdeauna Respiraţia mi se accelerează Mă uit la străzile întunecate, la uşa îngustă a magazinului — Harper! Putem să mergem acasă Nu trebuie să pleci nicăieri, spune Jake, dându-şi probabil seama că sunt panicată — Cât e ceasul? — 23 59 Înghit nodul din gât Mă aştept ca Grey să vină la ora exactă Nu ştiu ce să fac Jake mă prinde de mână — E-n regulă! spune el Orice ai decide Număr până la şaizeci Apoi o fac încă o dată, în caz că am numărat prea repede Şi încă o dată Grey nu apare Scot un sunet gâtuit — E-n regulă, repetă Jake Îl lovesc cu pumnul în umăr — Nu e în regulă! S-a întâmplat ceva Grey ar fi venit Sunt sigură de asta — Trebuie să aşteptăm, îi zic lui Jake Pur şi simplu… trebuie să aşteptăm Aşteptăm toată noaptea Grey nu vine CAPITOLUL PATRUZECI ŞI ŞASE MONSTRUL CAPITOLUL PATRUZECI ŞI ŞAPTE HARPER Am avut o senzaţie în Emberfall, în grajdurile din spatele hanului, când tot ce mă înconjura părea adevărat, iar viaţa mea reală din Washington DC mi se părea un vis O fantezie Se întâmplă din nou În sens invers Au trecut două zile de când Grey trebuia să se întoarcă Mi-am petrecut atât de mult timp în pragul uşii magazinului de vizavi, încât oamenii au chemat poliţia şi m-au acuzat de vagabondaj M-am plimbat pe străzile pe care am mers împreună cu Grey spre casă Am aşteptat pe aleea unde am apărut prima dată Ar trebui să îl ajut pe Jake să îşi dea seama ce să facă cu trupul mamei şi să încerc să îl găsesc pe tata Ar trebui să mă uit printre lucrurile mamei sau să mă rog în biserică Joi seara, Jake acceptă în sfârşit să îl invite pe Noah la noi Nu avem multă mâncare în apartament, dar încropim nişte macaroane cu brânză, crenvurşti şi două cutii de fasole verde din dulap Dacă există ceva ce face ca regatul Emberfall să pară o fantezie născocită de mintea mea, acel ceva este mâncarea asta Îmi dau seama de ce Jake îl iubeşte pe Noah Mi-am dat seama din fotografiile pe care le-am văzut pe telefonul lui, dar e cu totul altceva să îl cunosc personal Jucăm cărţi şi, cu degetele lui lungi şi subţiri, le întoarce cu uşurinţă când le amestecă Vocea lui e mai groasă decât a lui Jake, iar felul său de a fi, calm şi prietenos, e liniştitor În plus, este foarte intim cu fratele meu, iar atingerile uşoare şi clipele de tandreţe mă iau prin surprindere, compensând într-un mod plăcut anxietatea şi tristeţea care s-au strecurat prin zidurile apartamentului nostru Noah stă în faţa mea, şi nu ştiu cât i-a povestit Jake despre locul în care am fost, dar devine dureros de clar când îl aud: — Harper! Jake spune că ai avut parte de o adevărată aventură — Mda, îi răspund cu diplomaţie Nu ştiu dacă îmi vorbeşte condescendent, dar ştiu că nu mă crede Când Grey nu a venit, sunt destul de sigură că nici Jake nu m-a mai crezut Cât am pregătit cina, l-am auzit pe Noah spunând în şoaptă „mecanism de înfruntare a situaţiei”, „fantezie escapistă” şi „nu ştii prin ce a trecut” Noah împarte cărţile pe masă Jucăm macao, dar îmi doresc să fi avut un pachet din cărţile de joc ale lui Grey pictate de mână, ca să pot spune: Uite! Nu am inventat A fost real — Jake mi-a povestit că ai făcut o alianţă cu o ţară inexistentă, zice Noah Originală idee! — Este o nebunie! Jake pufneşte De ce ar crede cineva aşa ceva? Mă încrunt şi nu spun nimic Poate că a fost o mică nebunie, dar a funcţionat — Poate că nu, zice Noah Dacă preşedintele ar apărea la televizor şi ar spune că suntem implicaţi într-un război cu o ţară de care nu ai auzit niciodată, nu te-ai urca în avion ca să afli sigur, nu-i aşa? Noah ridică din umeri şi completează: De ce crezi că teoreticienii conspiraţiei câştigă teren? Jake se gândeşte la asta şi apoi se uită la mine — E prea deştept pentru mine! — Probabil, încuviinţez eu Zâmbeşte şi mă loveşte uşor cu palma pe umăr — Apropo de deştepţi, n-ai vrea să te înscrii din nou la şcoală? mă întreabă Jake Şovăi, cu mâinile pe cărţi Liceul mi se pare la o distanţă de două milioane de kilometri Chiar şi când mă duceam la ore, mintea îmi rămânea tot timpul la mama şi la problemele pe care ni le făcea tata Mi-am ţinut capul plecat şi mi-am terminat treaba, dar mă îndoiesc de faptul că a fost careva surprins când am dispărut — Suntem în prima săptămână din aprilie Crezi că au să-mi permită pur şi simplu să mă înscriu din nou? — Trebuie să termini liceul, Harper Am putea să aflăm ce îţi trebuie ca să dai examenul de diplomă Nu putem să ne bazăm mereu pe sacul tău de aur, chiar dacă reuşim să-l vindem fără să pară că l-am furat Ca şi mâncarea pe care o mâncam, nimic nu mă face mai conştientă de permanenţa acestei situaţii cum o face Jake când vorbeşte despre examenul de diplomă şi faptul că trebuie să îmi iau o slujbă Bun venit acasă! Aş râde, dacă nu ar fi atât de jalnic În urmă cu o săptămână, eram o prinţesă care încerca să salveze o ţară Acum, mă întreb dacă se fac angajări la aprozar Se aude o bătaie puternică în uşă Jake se ridică în picioare înainte ca sunetul să se stingă Mă trezesc cu un cuţit în mână — Hopa! face Noah şi lasă cărţile pe masă — Şşş! aud vocea aprigă a lui Jake care mimează că-şi taie gâtul Ceva se mişcă din nou, lipit de uşă — O fi Lawrence? şoptesc eu — Nu ştiu, răspunde Jake Merg pe vârfuri până la uşă şi mă uit pe vizor Nu văd decât nişte haine negre Oricine ar fi afară, se sprijină de tocul uşii Strâng mai bine cuţitul în mână şi mă dau la o parte ca să nu stau chiar în faţa uşii Jake e în spatele meu Noah a rămas la masă, cu ochii mari — Cine e? întreb cu voce tare Ceva se atinge din nou de uşă, după care aud vocea unui bărbat: — Domniţă! Inima-mi stă în loc Trag zăvorul Prima dată, îi văd chipul tras şi palid şi mânjit de noroi… sau mai rău Apoi, sângele împroşcat peste tot: pe armura lui, pe teaca goală a sabiei şi pe mantie — Grey! Grey, eşti… Se clatină E mai greu ca mine cu cel puţin cincizeci de kilograme, mai ales cu armura şi armele, dar arunc cuţitul şi înaintez ca să îl prind Jake vine brusc lângă mine, ajutându-mă Împreună, îl lăsăm uşurel pe Grey pe podea şi închidem uşa Sângele curge de peste tot: de sub armura lui, pe lângă cizme, prin mâneci A pătat deja covorul Uniforma îi este ruptă în câteva locuri O rană mai adâncă îi străbate braţul Are ochii închişi şi zace grămadă, respirând superficial — Grey Vreau să-i pun mâna pe piept ca să îl scutur puţin, dar nu vreau să-l rănesc — Grey, te rog! Nu-mi răspunde Icnesc fără să vreau Noah se lasă pe un genunchi lângă mine Ia cuţitul, iar când vorbeşte, are glasul unui profesionist: — Numele lui e Grey? Dau din cap, iar el spune: — Grey, mă auzi? Am să încerc să aflu de unde curge tot sângele Fără să aştepte un răspuns – nu că ar primi unul –, Noah ia cuţitul şi începe să taie cataramele de piele care fixează armura lui Grey Pe piele se văd urme de gheare Curelele sunt ude de sânge, dar lama este ascuţită şi le taie imediat Cureaua de sus e deja ruptă Noah îşi ridică privirea la Jake — E în stare de şoc Sună la ambulanţă! Adu-mi nişte prosoape! zice apoi, uitându-se la mine — Nu Înghit în sec şi mă uit la Jake — Adică… nu poţi Nu poţi să suni Habar n-am ce i-ar face lui Grey cei de la spital, dar nu pot să-mi imaginez că l-ar trata şi l-ar lăsa să plece Nu are acte de identitate Nici asigurare Ne-ar pune întrebări la care nu avem răspuns Întrebări pe care le văd acum în ochii lui Noah — Te rog! insist, iar vocea mi se frânge Ajută-l, te rog! — Trebuie să ajungă la spital! Noah taie curelele din cealaltă parte a armurii lui Grey şi o dă la o parte Mi se taie răsuflarea Orice l-a atacat pe Grey a găsit fâşia vulnerabilă de piele de sub braţ şi i-a lăsat patru răni adânci pe coaste O bucată roz de muşchi străluceşte sub tot sângele — Prosoape curate! cere Noah Acum! Jake pleacă şi se întoarce cu trei Noah ia unul şi, făcându-l sul, îl apasă pe rană Cu mâna liberă, îi atinge gâtul lui Grey cu două degete, căutând pulsul — Trebuie să suni! insistă pe un ton sumbru Respiră, dar pulsul e slab A pierdut mult sânge Jake mă priveşte de sus cu ochi mari A auzit totul despre Grey înfricoşătorul şi poveştile mele din Emberfall, dar să audă şi să vadă sunt două lucruri diferite Nu vreau să mă gândesc la ce s-ar fi putut întâmpla dacă Grey s-ar fi trezit în ambulanţă Cândva, a spus că lumea asta îi e cât de cât cunoscută, însă există o diferenţă între a răpi fete de pe stradă şi a te trezi la reanimare — Nu este… de aici Nu o să înţeleagă O să-l caute poliţia Mă uit la Noah — Nu poţi să-l coşi? — Cu ce? întreabă Noah Cu un ac şi aţă? Când dau din cap, pare exasperat — Chiar dacă aş putea, o să aibă nevoie de antibiotice De un vaccin antitetanos Expresia i se întunecă — Sună, Jake! Jake ezită — Cred că spune adevărul — Ce adevăr? Că e vreun prinţ dintr-o lume fantastică? Ăsta e sânge adevărat! Harper, ţine prosopul şi apasă cu putere! Mă apropii şi îl apăs puternic pe coastele lui Grey Rănile sunt adânci, aşa că-mi mut privirea — Nu e un prinţ, îl corectez Este comandantul gărzii prinţului — O, mult mai bine! Noah foloseşte cuţitul ca să taie mâneca de pe braţul rănit al lui Grey — Şi aici are nevoie de copci — Nu poţi… — Nu! Pare că nu-i vine a crede ce subiect dezbatem — Nici măcar nu am ce-mi trebuie aici! — Pot să mă duc eu, se oferă iute Jake Pot să dau o fugă până acasă la tine Sau… până la farmacie? — La farmacie? Glumeşti? Noah înjură şi foloseşte cuţitul ca să taie o fâşie dintr-un alt prosop — Nu pot să fac aşa ceva Ar putea să moară Ar putea… Grey trage brusc aer în piept, scoţând un sunet adânc din gât Deschide ochii şi ridică o mână — E în regulă, îl liniştesc eu Îl iau de mână şi i-o cuprind între ale mele Din cauza sângelui, pielea îi este lipicioasă Este foarte palid — E în regulă, îi repet în şoaptă, cu toate că nu ştiu dacă vorbele mele sunt adevărate Ai să fii bine! Închide ochii înainte să apuc măcar să termin propoziţia Îi ţin strâns mâna şi mă uit la Noah — Te rog! — Aş putea să-mi pierd slujba Aş putea… — Te rog! se bagă şi Jake Noah inspiră ca şi când ar vrea să mă refuze şi expiră, grăbit Dă prosoapele la o parte ca să verifice sângerarea şi apoi le apasă la loc — Jake! Ia-mi cheile din buzunarul de la spate Lucrurile mele sunt lângă biroul din dormitor… — Ştiu Ştiu unde sunt Jake ia cheile şi se îndreaptă spre uşă Înainte să o închidă, Noah spune: — Hei, Jake! — Da? — Trebuie să te grăbeşti! * Starea lui Grey este stabilă Cel puţin potrivit spuselor lui Noah El şi Jake l-au mutat în dormitor în urmă cu o jumătate de oră pentru că Noah avea nevoie de mai multă lumină ca să-l coasă pe Grey Bucăţile rămase din armura lui Grey sunt îngrămădite într-un colţ din bucătărie După ce Jake a plecat, Noah a vrut să le taie pe toate, dar l-am oprit şi am început să le desfac Habar n-am ce se întâmplă în Emberfall sau la ce o să aibă acces Grey, dar nu vreau să distrug ce i-a mai rămas Noah l-a trimis pe Jake la farmacie ca să cumpere mai multe lucruri, iar eu stau la chiuvetă şi încerc să spăl sângele de pe cuţitele pe care Grey încă le purta asupra lui: setul de cuţite de aruncat şi pumnalul prins de coapsă Apoi, încremenesc Dacă Grey se află aici, înseamnă că Rhen este mort? Grey tot nu şi-a recăpătat cunoştinţa, pielea fiindu-i aproape la fel de albă ca așternuturile şi prosoapele de sub el, iar părul negru îi stă ciufulit pe pernă Nu mi s-a mai părut niciodată atât de vulnerabil Câteva cicatrice mai vechi îi decorează toracele, dar niciuna la fel de gravă ca rănile de pe piept Rănit şi fără cămaşă, fără toate armele şi armura, pare şi mai mic Grey înfricoşătorul e de negăsit Camera miroase a iod şi sânge Noah a terminat cu suturile de pe toracele lui Grey – patru arcuri lungi de cusături ordonate A trecut la tăietura de pe braţ — Doi centimetri mai jos şi i-ar fi tăiat tendonul, aud vocea joasă şi calmă a lui Noah Nu aş fi reuşit să-l fac bine — O să-şi revină? — Tensiunea se menţine tot mică Îi trebuie un litru de sânge şi nişte perfuzii Vocea îi e în continuare blândă, însă îi simt neliniştea din ea Nu ştiu dacă îi datorez scuze sau mulţumiri Probabil ambele Poate mai mult — O să supravieţuiască? întreb în şoaptă — În următoarele câteva ore, da Infecţia o să fie cea mai mare problemă în următoarele câteva zile Acum, m-aş simţi mai bine dacă s-ar trezi şi mi-ar spune cum îl cheamă Şi eu — Mulţumesc! Mulţumesc pentru tot ce-ai făcut! Noah rămâne tăcut o vreme, dar nu-l cunosc suficient de bine, încât să îi înţeleg tăcerea Sunt pe cale să mă întorc, când îmi zice: — Nu am vrut să te cred Jake este cel căruia îi plac toate filmele cu supereroi Lumea mea rămâne destul de concretă — Bine! Nu ştiu ce vrea să spună cu asta, iar vocea îmi exprimă nesiguranţa — Are şi alte cicatrice Noah se uită peste umăr la mine — Niciuna nu a fost tratată la spital Îmi dau seama de asta Face o pauză, apoi adaugă: Nici cicatricea de pe obrazul tău Nu zic nimic — Nici hainele lui nu au etichete, continuă Noah Iar armele alea… nu sunt din oţel inoxidabil, din câte îmi dau seama — Aşadar, ce vrei să spui? — Nu ştiu Se întoarce spre braţul lui Grey — Presupun că spun că nu pot să nu te cred, zice gânditor Accept compromisul Uşa apartamentului se trânteşte — M-am întors! strigă Jake M-am oprit să iau şi cafea — Mai am o singură sutură, iar apoi am să-l curăţ, anunţă Noah Vin imediat! Ies din dormitor ca să îl ajut pe Jake A adus patru cafele de la băcănia din colţ, ca şi când s-ar fi aşteptat ca Grey să se simtă mai bine înainte că el să se întoarcă Fratele meu e atât de tâmpit în unele privinţe, dar în altele este fermecător fără să depună prea mult efort Îl îmbrăţişez — Pentru ce-a fost asta? — Ai adus patru cafele — Ei bine, mda Pare jenat, dar apoi îşi coboară privirea la mine şi îmi vorbeşte mai încet: Am văzut o maşină afară S-ar putea să fie băieţii lui Lawrence Un fior îmi cuprinde pieptul — De ce? Un bubuit brusc şi un ţipăt se aud din dormitor, iar apoi lumina din pragul uşii pâlpâie — Aşteaptă! strigă Noah gâtuit Jake… ajutor…! Eu şi Jake aproape ne ciocnim unul de celălalt încercând să intrăm în dormitor Grey stă în picioare şi îl ţine strâns de încheietura mâinii pe Noah, ţintuindu-i antebraţul la piept Cu cealaltă i-a cuprins gâtul, forţându-l să-şi ţină capul în sus Grey e încă palid şi gâfâie din cauza efortului — Ai să-mi… spui unde sunt — Dă-i drumul! Jake înaintează furios — Aşteaptă! Îl apuc de braţ şi îl ţin, în timp ce Jake mă târăşte înainte Grey se uită de la Noah la mine, iar apoi la Jake, cel care se năpusteşte asupra lui Se clatină şi tremură, dar nu pare gata să renunţe Situaţia se înrăutăţeşte rapid — E speriat Grey… este în regulă! — Uşurel! spune Noah printre dinţi Eu doar… încerc să te ajut… — Ia-ți mâinile de pe el! mormăie Jake şi se eliberează din prinsoarea mea, înaintând ca şi când ar vrea să-i dea un pumn Grey îl strânge mai tare pe Noah, iar el scoate un sunet slab — Comandante! strig la el Eliberează-l! La ordinul meu, îi dă drumul Noah se retrage clătinându-se Grey se întoarce spre Jake El se uită la noi ca şi când ar încerca să îşi dea seama cine reprezintă o ameninţare şi cine-i este aliat — Sunt bine! spune repede Noah şi îşi masează încheietura mâinii de care l-a apucat Grey S-a trezit dezorientat Nu m-a rănit Jake îi aruncă o privire şi se relaxează întru câtva — Bine! acceptă el şi face un pas înapoi Bine! Mă îndrept spre Grey, care încă priveşte precaut la cei doi bărbaţi Respiră cu dificultate şi fruntea a început să-i asude Probabil că doar adrenalina îl mai ţine în picioare — Trebuie să te întinzi, îl sfătuiesc Ţi-ai pierdut cunoştinţa mai mult de o oră — Unde-mi sunt armele? întreabă cu o voce încă slabă — În bucătărie Ţi le aduc — Armele lui sunt singurul lucru de care are nevoie, mormăie Jake Postura lui Grey devine rigidă — Încetează! îi cer Jake! O, Dumnezeule! Fă ceva util! De ce nu îi aduci un tricou? Mă gândesc la pantalonii pătaţi de sânge care atârnă pe şoldurile lui Grey, aşa că adaug: Poate şi o pereche curată de pantaloni! — Du-te! îi cere Noah lui Jake Vorbind din nou liniştitor, ca un doctor, începe să adune materialele care probabil s-au împrăştiat când s-a trezit Grey N-o să păţim nimic Jake iese din cameră — Aşază-te, îi spun lui Grey Te rog! Ai să cazi într-o secundă, încet, ia loc pe marginea patului — Nu ştiam dacă am să te găsesc — M-ai găsit Mă aşez lângă el Mintea-mi roieşte de întrebări despre Rhen şi Emberfall, dar pe el pare că şi o briză ar putea să-l doboare, aşa că nu zic nimic — Pot să îţi iau tensiunea? îl întreabă Noah cu stetoscopul deja în urechi şi cu manşeta pregătită în mâini Grey se uită la mine şi clipeşte prea lent — E doctor, îl liniştesc eu El ţi-a cusut rănile Nu o să te rănească El dă aprobator din cap Noah înaintează şi se aşază din nou pe scaun Cuprinzându-i lui Grey braţul cu manşeta, începe să o umfle Stăm cu toţii în linişte şi ascultăm şuieratul aerului În cele din urmă, nu mai pot suporta — A fost… monstrul? îl întreb pe Grey Nu suport să spun Rhen — El ţi-a făcut asta? Grey dă încet din cap — Credeam că are un plan ca să îşi protejeze poporul — Prea târziu Noah dezumflă manşeta — Nouă cu cinci E încă mult prea mică Face o pauză, spoi adaugă: Dar îmi dau seama de ce nu ai vrut să-l duci la spital Mă gândesc la vorbele lui Grey — Prea târziu? El scutură din nou din cap, fiind apoi nevoit să inspire prelung — A încercat să sară de pe metereze S-a transformat în aer Are aripi… de data asta Poate să atace… de sus — Chiar m-aş simţi mai bine dacă l-ai putea convinge să se întindă din nou, insistă Noah în şoaptă „A încercat să sară de pe metereze” Rhen a încercat să se sacrifice ca să îşi protejeze poporul A eşuat chiar şi în ultimul lui efort de a o învinge pe Lilith la ceva CAPITOLUL PATRUZECI ŞI OPT HARPER Grey refuză să se întindă Abia reuşesc să-l fac să stea în şezut, deşi rănile lui sunt de ajutor Prezenţa lui Jake pare să îl neliniştească Nu ştiu dacă are legătură cu trecutul lui Jake sau cu faptul că Grey nu e în stare să se apere, dar îl supraveghează pe fratele meu ca şi când nu ar avea încredere în el Jake nu îi uşurează deloc situaţia, deoarece şi el îl urmăreşte pe Grey Mai devreme, Noah a lipit bandaje peste suturile de pe pieptul şi braţele lui Grey, iar apoi le-a acoperit cu un strat lat de tifon elastic A lăsat trei comprimate de ibuprofen în faţa spadasinului şi i-a spus: — Astea ar trebui să îţi calmeze durerea Dacă vrei ceva mai puternic, va trebui să mergi la spital Grey a luat comprimatele şi i-a răspuns: — Îţi mulţumesc, vindecătorule! Înainte să îi pot da un pahar cu apă, le-a mestecat ca pe bomboane şi s-a strâmbat Asta l-a făcut pe Noah să se uite pieziş la el, cu o expresie gânditoare pe chip, iar pe Jake să se încrunte Acum, suntem cu toţii la masa din bucătărie, bând cafeaua pe care a adus-o Jake Grey pare tot bolnav, însă culoarea i-a mai revenit în obraji Poate cofeina îi e de ajutor Tricoul verde împrumutat îi stă mulat pe piept şi braţe, dar pantalonii negri şi largi îi vin destul de bine Pumnalul este pe masă lângă ceaşca lui, însă dacă nu luăm arma în considerare, seamănă cu un student sportiv ce suferă de mahmureală Nu cred că i-am văzut vreodată antebraţele goale Îmi vine foarte greu să împac silueta asta cu străjerul strict şi legat de datorie pe care l-am cunoscut în Emberfall Jake stă chiar în faţa lui, cu braţele încrucişate la piept Noah stă lângă el, iar expresia lui pare mai iscoditoare Se uită la Grey ca şi când ar fi o persoană pe care nu prea poate să o înţeleagă Mă simt atât de prost! Ar fi trebuit să îmi dau seama mai devreme — De ce nu mi-a spus Rhen? — Cum ar fi schimbat asta lucrurile? Nu ştiu Poate că aş fi rămas Apoi, mă gândesc la situaţia cu care se confrunta Jake Nu aş fi putut să-i las baltă pe Jake sau pe mama Rhen ştia asta El mă proteja, chiar şi la sfârşit — Ai auzit poveşti despre pagubele pe care le-a cauzat creatura, spune Grey încet şi răguşit Despre vieţile pierdute Cred că îi este ruşine Face o pauză, apoi: I-a fost ruşine Tonul vocii lui mă face să ridic repede capul — I-a fost? Grey îmi confirmă dând din cap — Nu ştie ce se întâmplă cu el când se transformă Grey se mişcă din nou pe scaun şi-şi pune o mână pe coaste, ca şi când ar vrea să-şi ţină oasele laolaltă — A mai atacat fete Unele nu au supravieţuit Am învăţat să îl atrag spre zonele mai puţin populate ale regatului, dar… Tresare — Acum castelul este plin de oameni S-au dus la adăpost, dar creatura lui Rhen e puternică Distruge Ironrose cărămidă cu cărămidă Mă gândesc la Freya şi la copii Mă gândesc la Jamison La Zo La toţi cei pe care am ajuns să îi cunosc şi la care ţin — A murit careva? — Da, îmi răspunde pe un ton serios Ne străduim să îl ademenim departe de castel Dar poate să zboare, iar noi, nu M-a smuls direct de pe cal I-am înfipt sabia în aripă şi l-am făcut să cadă, însă asta nu l-a oprit M-ar fi sfâşiat în bucăţi — Te-ar fi sfâşiat? întreabă Jake Ce ai făcut? Grey se uită la el — Am traversat lumile Face o pauză — Am venit aici — De ce? Tonul lui Jake este unul imperativ, deşi nu înţeleg pe deplin de ce — Deoarece nu avem altă speranţă Grey se întoarce din nou spre mine — Vrei să mă întorc, şoptesc eu — Nu! izbucneşte Jake Nu! Ne uităm cu toţii la el Jake îşi sprijină cu putere palmele de masă — Chiar dacă aş crede toate astea – şi nu spun că o cred –, e imposibil să te las să te întorci cu el, Harper! Tipul ăsta a căzut la propriu prin uşa noastră în urmă cu două ore Dacă Noah nu ar fi fost aici, acum ar fi fost mort L-ai auzit cum a povestit că a fost smuls de pe cal şi sfâşiat? Ca şi când nu l-aş fi văzut pe Grey prăbuşindu-se pe covor cu propriii ochi… — Mda, dar… — Dar nimic! Tu te auzi? Îl auzi? Îşi întoarce privirea furioasă spre străjer — Dacă tu nu poţi să opreşti creatura aia, ce te face să crezi că ea poate? — Vorbeşti ca şi când aş căuta ajutor în luptă Nu asta fac — Nu-mi pasă! Nu contează! E un monstru N-o să se îndrăgostească acum de el A trecut prin destule lucruri Nu te poate ajuta Aici nimic nu s-a schimbat Îl iubesc pe Jake, dar mereu o să mă vadă ca pe micuţa Harper care are nevoie să fie împinsă într-o cameră din spate şi protejată Poate că are dreptate Dacă Rhen chiar este un monstru, nu ştiu dacă a mai rămas vreo urmă de speranţă Nu mă pot îndrăgosti de o creatură criminală — Şi Karis Luran? — Regina a venit la castel în dimineaţa în care ai plecat Nu s-a lăsat păcălită A dezvăluit secrete ştiute doar de ea şi de regele din Emberfall, apoi i-a oferit o săptămână lui Rhen ca să îşi evacueze oamenii înainte ca soldaţii ei să pună stăpânire cu forţa pe regatul Emberfall — Dar acum oamenii se ascund de monstru — Da, domniţă — Şi Lilith? — Vrăjitoarea, spune încet Noah, părând uluit de toată conversaţia Nici măcar nu ştiu dacă el crede vreo iotă Deşi, cu toate discuţiile lui despre ştiinţă şi raţiune, pare că vrea să creadă — Lady Lilith a fugit În forma asta, Rhen este o creatură magică şi poate s-o rănească Pare că ar trebui să fie un avantaj, dar dacă Rhen e hotărât să ucidă tot ce-i iese în cale, poate nu e de fapt — Mai avem armată? Câţi oameni au fost ucişi? — Până acum, pierderile au fost mici – câţiva soldaţi care stăteau de strajă în noaptea în care s-a transformat Oamenii nu ştiu că prinţul este monstrul Mulţi se tem că a murit Se opreşte, apoi adaugă pe un ton sumbru: Mulţi străjeri au auzit cuvintele reginei şi s-a răspândit zvonul că nu există nicio alianţă Că Disi nu are ce ajutor să ne ofere Toate planurile noastre atent întocmite s-au destrămat în câteva zile — Şi ce te-aştepţi să facă Harper? izbucneşte Jake Să vină călare şi să se joace de-a prinţesa? — Da, răspunde Grey pe un ton categoric uitându-se la mine Ţi-aş cere să te întorci ca să-ţi încurajezi poporul Poporul meu Îl fixez cu privirea Este încă palid, dar privirea îi este clară Mă întorc spre Noah — Cât de curând poate Grey să lupte din nou? Doctorul pare speriat — Să lupte? Peste câteva săptămâni bune Nici măcar n-ar trebui să stea pe scaun — Pot să merg, zice Grey Pot să lupt Nu sunt sigură de asta, dar dacă e în stare să meargă, poate să mă ducă înapoi în Emberfall — Nu pleci! spune Jake Mă ridic de pe scaun şi traversez bucătăria ca să aduc bucăţile rămase din armura lui Grey — Plec Nu am putut… Mai că rămân fără aer şi mă întorc la masă cu apărătorile pentru mâini şi tibii — Nu am putut să o salvez pe mama, dar asta pot s-o fac Când le pun pe masă în faţa lui Grey, Jake mă apucă de braţ şi mă întoarce Prinsoarea lui este aproape dureroasă — Nu faci asta, Harper! Nu ştiu unde crezi că ai fost sau ce crezi că făceai, dar mi se pare o schemă complicată Dacă trebuie să te târăsc în camera ta şi să te încui acolo… Brusc, se îndepărtează de mine Noah se ridică alarmat de pe scaun Grey i-a răsucit lui Jake braţul la spate, iar vârful pumnalului se sprijină pe bucata moale de piele de sub urechea lui — N-ai să faci aşa ceva! îl avertizează el Îmi ridic privirea la ochii mari ai idiotului meu de frate şi oftez — Nu am minţit când am spus că e înfricoşător — Dă-mi drumul! zice el printre dinţi Îmi mut privirea la Grey — Dă-i drumul, înainte să te răneşti Am să te ajut să-ţi pui armura Mă ascultă, iar Jake se eliberează smucindu-se Grey se aşază din nou pe scaun, tremurând iarăşi — Continuă să faci asta, spune Noah, şi-ai să-ţi rupi cusăturile! — Harper, reia Jake pe un ton sumbru, deşi de data asta nu mă impresionează Nu poţi să pleci! — Ba pot! Îngenunchez şi trag cizmele spre Grey — Şi am să o fac! Înainte să-şi termine de pus armura, Grey transpiră, păleşte şi abia mai respiră Vreau să îl rog să aştepte, dar el se uită în ochii mei şi ştiu că nu o s-o facă Dacă nu vin, tot o să se întoarcă Dacă Rhen a dispărut, are un popor de protejat Jake nu a scos un cuvânt În el fierbe o furie mocnită, urmărind totul din picioare, rezemat de tejgheaua din bucătărie — Aşteaptă măcar până dimineaţă, insistă Noah O noapte Şase ore Dă-le timp cusăturilor să se lipească — Nu am o noapte la dispoziţie, vindecătorule, zice Grey încetişor Nici Emberfall — Cum ai să o păzeşti? întreabă Jake Dacă te întorci şi eşti atacat? — O să fim precauţi, îi răspunde Grey şi apucă masa ca să se ridice în picioare — Precauţi? Eşti nebun Toată situaţia asta e o nebunie! Auzind o bătaie la uşă, înţepenim cu toţii S-a făcut aproape miezul nopţii Ce a spus Jake când a venit cu cafeaua? „Am văzut o maşină afară S-ar putea să fie băieţii lui Lawrence” Mă uit la Jake — Ce facem? şoptesc Nu are timp să-mi răspundă Lemnul se crapă, bărbaţii strigă şi doi indivizi dau buzna pe uşă cu armele scoase şi îndreptate spre noi — Colierele alea valorau mult Ce fel de joc faceţi aici? Jake mă împinge în spatele lui Grey, iar pe Noah îl simt în spatele meu — Niciunul! răspunde Jake Nu avem nimic — Asta cine mai e? întreabă unul dintre bărbaţi Grey se mişcă şi cred că scoate o armă Nu văd nimic Cineva armează un pistol Un pistol o să-nvingă un cuţit Totul se întâmplă prea repede Ne trebuie un plan de acţiune Ne trebuie… Pistolul trage Tresar Iar apoi, ne trezim în pădure, învăluiţi de căldura toamnei În depărtare, torţele atârnă la intervale regulate, marcând teritoriul castelului Încă stau aplecată Urechile îmi ţiuie din cauza focului de armă Ne aflăm exact în aceeaşi poziţie ca şi înainte: Grey şi Jake sunt în faţa mea, iar Noah este în spatele meu Toată lumea e în picioare Toată lumea respiră Inima îmi bate atât de zgomotos, încât aproape că nu mai aud şi altceva — Ce s-a întâmplat mai devreme? întreabă Jake Unde suntem? — În Emberfall, şoptesc eu — Dar… ce s-a întâmplat? — Staţi un pic, zice Noah Staţi un pic! Pare că nu mai are mult până să-l cuprindă panica Îmi amintesc sentimentul Grey se întoarce şi se uită la mine E foarte palid, chiar şi pe întuneric — Trebuie să mergem! Soldaţii lui Karis Luran s-au apropiat Castelul ar putea fi… Clipeşte cu iuţeală — Trebuie să mergem! Fără niciun avertisment, se prăbuşeşte iar Jake îl prinde aşa cum a făcut-o şi în pragul uşii — Ce mai precauţie! izbucneşte el Dar, pentru că este Jake şi face ce trebuie făcut chiar şi dacă nu vrea, îşi petrece braţele lui Grey în jurul gâtului şi îl menţine în picioare — Voi de colo! Staţi pe loc! Trei soldaţi răsar dintre copaci şi, scoţându-şi arcurile, îndreaptă trei săgeţi spre noi din toate părţile Pe întuneric, nu-l recunosc pe niciunul — E comandantul! strigă unul Locotenente! Întrucât şi-a pierdut cunoştinţa, Grey se sprijină în mare parte de fratele meu Nu ştiu dacă ei mă recunosc, dar sunt în blugi şi hanorac – deloc o ţinută potrivită pentru o prinţesă Cu siguranţă nu îi cunosc pe Jake şi Noah Situaţia nu pare să fie în favoarea noastră Al patrulea soldat iese dintre copaci cu sabia scoasă — Ce-i cu voi? Îl recunosc Slavă lui Dumnezeu! — Jamison! Mă simt atât de uşurată, încât aproape dau fuga să îl îmbrăţişez Mă vede şi el şi clipeşte — Prinţesă! Îl văd cum mă măsoară din priviri şi apoi se uită la soldaţi — Pe loc repaus! Ei îşi coboară arcurile, dar nu de tot, iar gestul în sine îmi dezvăluie cât de mult am decăzut în ochii lor Mental, sunt captivă între Emberfall şi DC Nu eram încă pregătită să ies din bucătărie şi să intru în rolul prinţesei Harper Trebuie să mă controlez sau am să distrug şi ce a mai rămas — Comandantul Grey e rănit Are nevoie de ajutor — Am văzut că l-a prins monstrul, spune şi tace cât îşi caută cuvintele I-am căutat trupul Credeam că a murit Caută un soi de explicaţie Gândeşte, Harper! Gândeşte! — Mă întorceam la castel, când monstrul mi-a atacat alaiul, îi răspund Trăsura mea a fost distrusă Am fost forţaţi să mergem pe jos Am dat de comandantul Grey şi, din fericire, vindecătorul meu era cu mine Mă uit la Noah El se uită la mine neîncrezător Te rog! îi transmit în gând Te rog să nu încurci treburile! Îmi imaginez ce ar face Rhen în aceeaşi situaţie — Spune-le oamenilor tăi să îl care pe comandant! Îmi trebuie o cameră şi provizii pentru vindecătorul meu Suntem pregătiţi să îi ajutăm pe cei răniţi de monstru — Harper, îl aud pe Jake şoptindu-mi alarmat numele Toţi soldaţii se întorc şi se uită la el Vârfurile săgeţilor se înalţă câţiva centimetri — Cine este bărbatul ăsta? întreabă Jamison Mă uit la sabia care atârnă în mâna lui La săgeţile poziţionate în arcuri Orice s-a întâmplat cu Karis Luran a distrus încrederea pe care am creat-o alături de Rhen — Fratele meu, îi răspund Prinţul Jacob Moştenitorul tronului din Disi Căpitanul… armatei regale Am auzit minciunile răspândite de Karis Luran şi am venit să luptăm Jamison ezită, dar apoi dă din cap spre Jake — Iartă-mă, Alteţa Ta! Suntem cu ochii în patru S-a zvonit că prin pădure ar umbla soldaţi din Syhl Shallow Şi monstrul, bineînţeles — Eşti iertat! intervine Jake cu o voce goală, iar eu mă întind şi-l strâng de mână — Ajutaţi-l pe comandant! le ordonă Jamison oamenilor lui, dând din cap şi spre mine Ne bucurăm că te-ai întors, prinţesă! O să te însoţim până la castel CAPITOLUL PATRUZECI ŞI NOUĂ MONSTRUL Harper? Durere Somn CAPITOLUL CINCIZECI HARPER Castelul e mai întunecat decât l-am văzut vreodată, chiar şi noaptea – toate ferestrele au fost baricadate Lumânările ard pe holurile devenite, dintr-odată, neîncăpătoare Doi soldaţi l-au dus pe Grey la infirmerie, dar Jamison ne conduce personal spre camera mea Străjerii postaţi în capătul holului meu mă studiază cu precauţie acum, dar Freya mă ia în braţe când mă vede — O, domniţă! rosteşte în şoaptă, întrucât o mare parte din cei de la castel dorm Am fost aşa de îngrijorată! Toate discuţiile m-au tulburat prea mult Ce face mama dumitale? Pielea-i este atât de moale şi de catifelată şi miroase ca acasă! Înainte să mă ia în braţe, nu mi-am dat seama cât de disperată eram după o îmbrăţişare Mă agăţ de ea, iar vocea mi se frânge — Freya… A murit Abia am ajuns la timp ca să îmi iau adio — A… Ce trist! spune şi mă mângâie pe spate Îmi pare atât de rău! Apoi o văd pe Zo, la mică distanţă în spate Străjerul meu Prietena mea Dacă o să se uită neîncrezătoare la mine, nu ştiu dacă am să suport Ea înaintează şi mă îmbrăţişează atât de strâns, încât mai că mă doboară la pământ O îmbrăţişez şi eu şi lăcrimez dintr-un alt motiv — Ce dor mi-a fost de tine! — Credeam că n-am să te mai văd niciodată! spune ea I-am cerut comandantului să îmi permită să vin după tine Un bărbat tuşeşte în spatele meu, iar apoi Jake zice: — Ăăă, Harp? Vocea nu îi este aspră, dar îmi aduce aminte că şi ei sunt blocaţi aici cu mine – cel puţin până o să se trezească Grey Trag aer pe nas şi mă adun — Îmi pare rău! Mă îndrept de spate — Zo şi Freya, el e fratele meu, Jacob! Mă forţez să vorbesc fără să ezit Una e să joc un rol, dar să îi bag pe nepregătite pe fratele meu şi iubitul lui în asta e cu totul altceva — Prinţul moştenitor din Disi Şi Noah, vindecătorul personal al regelui — O! Freya face o plecăciune spre bărbaţii din spatele meu şi spune: Alteţa Ta! Stăpâne! — Bine aţi venit! le urează şi Zo Jake şi Noah se uită la ambele femei fată să spună nimic Amândoi par încă şocaţi — Trăsura noastră a fost distrusă, le informez eu O să ne odihnim în camera mea până când Jamison o să găsească nişte camere pentru Jacob şi Noah — Da, zice Freya Da, bineînţeles! Am să rog să vi se aducă mâncare Zicând asta, se îndreaptă spre scări Zo mă studiază cu atenţie, uitându-se apoi la fratele meu şi la Noah — Poate şi câte un rând de haine? Ezită, lăsând curiozitatea să i se strecoare printre cuvinte: Dacă lucrurile au fost distruse? Freya îi crede pe toţi buni, dar Zo este mai inteligentă Ea nu mă bănuieşte, dar ştie că se întâmplă ceva Vreau să îi spun adevărul, dar aş dezvălui tot ce le-am promis oamenilor din Emberfall — Da, îi spun Mulţumesc! Fata se uită din nou la fratele meu şi la Noah — Da, domniţă! După ce pleacă, îi conduc pe Jake şi Noah în camera mea şi închid uşa Un foc arde în vatră şi toate felinarele de pe pereţi sunt aprinse Amândoi dau roată încăperii, studiind totul — Nu-mi vine să cred! exclamă Noah în cele din urmă Trebuie să mă ciupeşti! — Sunt prea ocupat să mă ciupesc pe mine, îi răspunde Jake Noah îi aruncă o privire tristă — Cel puţin tu eşti prinţ Eu am rămas cu rolul de vindecător — Bine Să facem schimb! Ai să fii tu falsul prinţ! Jake îşi încrucişează braţele la piept — Când poate prietenul tău să ne ducă înapoi? Mă încrunt când îi aud tonul — Înapoi în casa cu oamenii care urmau să ne împuşte? Poate ar trebui să mai aştepţi câteva ore Tresare şi-şi fereşte privirea — Nu putem rămâne aici, Harper! — Ei bine, nu te pot duce nici acasă, iar Grey trebuie să se odihnească! Apropiindu-se de şemineu, Noah îşi trece o mână de-a lungul poliţei — Suntem în trecut? Se încruntă şi scutură din cap, apoi: Ce întrebare ridicolă Este imposibil! Dar aşa ceva e imposibil… — Nu în trecut, spun eu Ei îl numesc tărâmul celălalt Sau poate lumea noastră este pe celălalt tărâm – cumva, lumea noastră este paralelă cu a lor Brusc, mă simt extenuată Trebuie să aflu ce zvonuri s-au răspândit, în ce stare se află armata şi ce a zis Karis Luran Intru în dressingul Arabellei şi caut până găsesc o pereche de pantaloni din piele de căprioară şi puloverele croşetate pe care m-am obişnuit să le port când mă antrenez cu soldaţii Închid pe jumătate uşa şi vorbesc pe după ea în timp ce mă schimb: — Bine, uitaţi cum stă treaba! le strig Freya o să revină cu mâncare şi haine Îmbrăcaţi-vă cu ceva ca să nu mai păreţi atât de străini Mâncaţi Odihniţi-vă, dacă vreţi Nu-mi pasă Dar nu vă implicaţi în ce se întâmplă aici! — Tu ce ai de gând să faci? aud vocea neîncrezătoare a lui Jake — Am să aflu ce s-a întâmplat cât timp am fost plecată şi unde este monstrul Am să stau de vorbă cu soldaţii lui Rhen şi-am să văd dacă pot găsi o cale să îi salvez poporul — O, serios? Îmi pun o vestă peste cămaşă şi-i înnod şnururile — Mda Serios! Nu are cine să îi conducă pe oamenii ăştia Sunt îngrijoraţi că familia regală a murit — Şi tu crezi că poţi să-i conduci? Nu Nu ştiu — Da! Scot o centură pentru pumnal din cufărul ascuns sub rochii şi mi-o înfăşor de două ori în jurul taliei când ies din dressing, legând cu pricepere fâşia de piele — Crezi că poţi să te fereşti de belele o oră? Jake bolboroseşte când se uită la mine — Harp… ce… cine te crezi? — Prinţesa Harper! Iar tu eşti fratele meu, prinţul moştenitor din Disi, aşadar, ai face bine să te porţi ca atare! — Cum să mă port ca un prinţ? Nici măcar nu ştiu unde suntem! — Eşti în Emberfall Şi să te porţi ca un prinţ înseamnă, în general, să te prefaci arogant şi atotştiutor, aşa că nu ar trebui să ai nicio problemă * Castelul este plin de oamenii care s-au adăpostit de creatură Soldaţii lui Karis Luran s-au mutat la est de munte, împiedicând accesul spre pasajul către Syhl Shallow Oricine a încercat să îi atace a fost ucis Mesajele sunt trimise dintr-un oraş în altul o dată pe zi, iar solii călătoresc în grupuri de câte trei Mulţi nu se mai întorc Oamenii se tem că Rhen a murit, că regele din Emberfall a murit Mulţi dintre ei credeau că eu am murit Aflu zvonurile care spun că Rhen nu este cu adevărat moştenitorul, că Emberfall o să cadă pradă armatelor din Syhl Shallow şi că scăparea a devenit imposibilă acum că monstrul a revenit şi e însetat de sânge Le spun că şi Disi a fost atacat de creatura vrăjitoarei şi că aproape toţi din alaiul care mă însoţea au fost ucişi Din fericire, m-am întors cu un vindecător priceput, iar faptul că Grey trăieşte reprezintă dovada acestui lucru Nu putem să fugim fără să riscăm un atac al creaturii Nu putem să rămânem aici fără să riscăm să fim atacaţi de oamenii lui Karis Luran Poporul nostru este obosit, speriat şi caută îndrumare Chiar şi cei mai experimentaţi soldaţi vor ordine, o şansă să acţioneze Fiecare poveste despre creatură e şi mai îngrozitoare decât ultima, iar eu nu ştiu unde se termină adevărul şi unde începe frica Tot ce pot face este să ascult Şi să încurajez Şi să-mi fac griji Când revin în camera mea, constat că n-am lipsit doar o oră, ci patru Jake şi Noah au adormit în patul meu Nici nu mai ştiu cât a trecut de când am dormit ultima dată Mă doare piciorul, dar ies din cameră şi mă îndrept spre infirmerie În afară de Grey, care doarme pe un pat îngust din colţul îndepărtat, acoperit cu o pătură subţire din muselină, nu mai e nimeni aici Suntem în subsolul castelului, pe acelaşi hol cu bucătăriile, iar primele raze ale dimineţii pătrund prin ferestrele de lângă tavan Cu grijă, trag un taburet lângă patul lui Lemnul hârşâie piatra doar puţin, dar suficient cât să-l facă să se trezească tresărind — Îmi pare rău! rostesc pe un ton scăzut Încercam să nu te trezesc Închide ochii şi îşi trece o mână peste faţă O barbă aspră i-a crescut de-a lungul maxilarului — Iartă-mă! Apucând cu o mână marginea patului, se forţează să se ridice Nu are cămaşă, dar bandajele lui Noah încă-i înfăşoară strâns pieptul şi braţul Pătura i se adună în poală — Nu trebuia să te ridici! Am venit doar să văd ce faci El îmi măsoară din priviri chipul — Arăţi de parcă ai avea mai mare nevoie decât mine de un pat — Probabil Totuşi, nu pot să dorm Nu ştiind că toată lumea din castel îşi trăieşte ultimele clipe Ai spus că regina Karis Luran i-a dat lui Rhen o săptămână ca să-şi convingă oamenii să plece din Emberfall Au trecut trei zile Avea oare un plan ca să o învingă? Ce voia să facă? Grey clatină din cap — Să ne trimitem armata ca să o înfrunte pe a ei ar însemna să ne trimitem poporul la moarte Poate am fi reuşit să-i oprim soldaţii din primele linii, dar ea ar fi avut unii de rezervă, iar noi nu Se încruntă — Ultimul său ordin a fost să le comand generalilor să evacueze populaţia Să se îndrepte către sud, iar din Silvermoon să se îmbarce spre ţărmurile sudice Îşi salva poporul renunţând Cunoscându-l pe Rhen, înţeleg cât de greu i-a fost să ia această hotărâre — Dacă încercăm s-o facem acum, Rhen-monstrul o să atace? — Sau poate o vor face soldaţii lui Karis Luran Am putea fi atacaţi în orice clipă Mă tem pentru cei care trăiesc dincolo de teritoriul castelului — Oare o să-i atace soldaţii? — Probabil, dar o să-i nimicească şi pe ai noştri Nu ţine cont de nimic atunci când atacă Dar l-am rănit când i-am străpuns aripa cu sabia Poate-am reuşit să mai trag de timp N-avem de unde să ştim când o să atace din nou Se uită la mine şi adaugă: Ai vorbit cu cineva de când ai sosit? — Da, bineînţeles Am vorbit cu toată lumea O să ne întâlnim cu generalii după primele ore ale dimineţii Un amestec de surprindere şi tristeţe îi traversează chipul — Ce? îl întreb Ce e în neregulă? — Nimic Clătinând din cap, îmi întâlneşte apoi privirea — Nu aş fi putut să aleg o alta mai bună, domniţă, îi aud vocea gravă în căldura camerei scăldate în razele soarelui Sincer! Faptul că mă îmbujorez mă ia prin surprindere — Mulţumesc, Grey! — După ce ai aflat adevărul, n-am fost sigur c-ai să te întorci cu mine Se opreşte, apoi completează: Nici măcar acum nu sunt sigur ce-am putea face Îi zâmbesc cu tristeţe — Într-un fel, speram c-ai să te trezeşti şi-ai să ai toate răspunsurile Şi el îmi zâmbeşte trist — În general, prinţul are toate răspunsurile Eu doar îi îndeplinesc ordinele — Ce ar face Rhen? — Le-ar ordona soldaţilor lui să vâneze creatura şi să o distrugă Sau, cel puţin, să o conducă departe de Ironrose, pentru ca restul oamenilor de la castel să poată scăpa Dar, în orice caz, e o misiune sinucigaşă – să îndepărteze monstrul de popor ar însemna să se îndrepte chiar spre armata lui Karis Luran „O misiune sinucigaşă” La fel ca săritura lui Rhen de pe parapet în încercarea de a-şi salva poporul Înghit în sec — Am s-o fac eu O să-l iau pe Will E rapid şi de încredere Tu ai să-i convingi să plece Neliniştea îl face să caşte ochii — N-am vrut să spun că tu… — E-n regulă! Inspir ca să mă liniştesc — Mi-am petrecut săptămâni bune convingându-i pe oamenii ăştia că am să-i ajut, dar nu va însemna nimic dacă nu o voi face cu adevărat Alegerea îmi aparţine — Am să te însoţesc — Nu! Grey… — Alegerea îmi aparţine, rosteşte Grey cu hotărâre După mine o să vină prima dată Cred că mă cunoaşte, chiar dacă s-a transformat – deşi probabil nu ştie de ce — Eşti rănit Îmi încordez maxilarul şi adaug: Ţi-aş putea ordona să rămâi Şi-l încordează şi el, la fel de hotărât ca şi mine — De fapt, nu ai putea Prinţul Rhen m-a eliberat de jurământ Nu mă mai supun nimănui Mă îndrept de spate — Serios? — Da Şi totuşi, a rămas A venit după mine Preţ de-o copleşitoare clipă, el nu mai este comandantul Grey, cel legat de jurământ şi obligat de datorie să se supună prinţului moştenitor din Emberfall Nu are uniformă, arme şi oameni pe care să îi comande aici Este doar Grey, iar eu, doar Harper Ochii săi negri şi hotărâţi nu i-au părăsit pe ai mei — Crezi că blestemul poate fi distrus? îl întreb în şoaptă — Nu e o întrebare la care să-ţi răspund eu Tu crezi? Rhen a devenit un monstru Atât de confuz, încât îl atacă pe Grey Înainte, nu eram sigură că eram îndrăgostită de el Acum, nu văd nici o altă posibilitate de a înfrunta situaţia Pot să fiu îndrăgostită de o amintire? Înghit — Nu ştiu Resemnarea i se citeşte pe chip — Atunci, suntem obligaţi să facem ceea ce trebuie CAPITOLUL CINCIZECI ŞI UNU HARPER Jake reprezintă o problemă Nu, poate eu reprezint problema M-am concentrat atât de mult la salvarea supuşilor lui Rhen, încât, până a venit să mă caute, am uitat că fratele meu aşteaptă să meargă acasă Sunt în armurărie cu Grey, care se mişcă rigid, dar nu mai este atât de palid şi transpirat ca aseară Somnul i-a prins bine Aş vrea să pot spune acelaşi lucru şi pentru mine Îşi leagă o centură pentru sabie în jurul taliei când Jake apare în pragul uşii însoţit de străjerul Dustan Acum, Jake poartă o pereche de pantaloni de piele şi cizme groase şi peste tricou a îmbrăcat o tunică prinsă cu catarame Hainele i se potrivesc, iar mâhnirea lui chiar îl face să semene cu un tânăr prinţ rebel — Aveai de gând să te mai întorci? mă întreabă el — Şi eu mă bucur că te văd! Mă uit pe lângă el, la Dustan — Lasă-ne singuri! Te rog! După ce pleacă, împing uşa grea, închizându-l pe Jake în camera îngustă împreună cu noi Grey abia îi aruncă o privire fratelui meu — M-am întors, îi spun lui Jake Tu şi Noah dormeaţi Cum ai ajuns aici? — I-am spus cuiva că trebuie să te găsesc Ştii, nu eşti singura care a citit Urzeala tronurilor Şi eu pot să mă prefac Pare să îşi dea seama că îmi pun armura peste haine — Ce faci? — Noi trebuie să plecăm câteva ore, iar tu trebuie să te încui în cameră cu Noah O să ne întoarcem înainte de apus Grey o să poată să vă ducă acasă după ce ne asigurăm că este în regulă Sper — Nu! Jake se încruntă la mine — Acum! — Este important, Jake — Şi asta este! Se uită la Grey, care îşi prinde un pumnal de coapsă — Ordonă-i să o facă! Chiar acum! Sau am să le spun tuturor celor de afară cine şi ce eşti! Grey se îndreaptă şi se apropie ca să-l înfrunte pe Jake — Te-aş duce înapoi chiar acum, dar sora ta o să-şi facă griji pentru viaţa ta, îi spune pe un ton grav şi rece Prin urmare, am să te duc înapoi când o să se poată, iar Emberfall nu o să se afle într-un pericol iminent Înţelegi? Jake nu cedează — Nu mă tem de tine! — Nu trebuie să te temi de mine Dar ai să ne respecţi pe mine şi pe sora ta! — Nu ar trebui să fie invers, dacă tot sunt prinţul moştenitor din Disi? Grey înţepeneşte Când întoarce capul spre mine, expresia lui este aproape criminală Îmi acopăr faţa şi mă uit printre degete — Îmi pare rău? El oftează şi îşi întoarce privirea furioasă din nou spre Jake — Iartă-mă, stăpâne! rosteşte pe un ton concis şi plin de venin Expresia lui Jake este întunecată de triumf — Deci ai să ne duci înapoi — Am să respect titlul pe care ţi l-a dat sora ta Grey îşi mută privirea şi scoate o sabie mai scurtă din rastel — Nu am jurat să te servesc şi nu trebuie să acţionez la ordinul tău Face o pauză, apoi: Un prinţ adevărat ar şti asta Fratele meu inspiră adânc, de parcă ar vrea să se certe — Jake! izbucnesc Pierdem timpul! Oamenii ar putea să moară Oamenii au să moară Îţi cer douăsprezece ore, bine? Douăsprezece ore afurisite, în care să te încui în cameră şi să mănânci delicatese şi să stai lângă foc cu iubitul tău N-ai putea s-o faci şi gata? — Nu până când n-ai să-mi spui ce-ai de gând să faci! Ezit — Vrem să vedem dacă-l putem distrage pe Rhen… — Poftim? — … ca toţi ceilalţi să poată scăpa şi ajunge la bărcile din Silvermoon E singura cale să protejăm pe toată lumea, adaug grăbită când văd că începe să se schimbe la faţă El îl cunoaşte pe Grey Cred că ar putea să mă recunoască şi pe mine… — Harper! — Nu poţi să mă opreşti! — O, crede-mă, am tot primit mesajul ăsta în ultimele câteva zile! Inspiră şi se uită prin cameră, ca şi când ar vedea pentru prima dată toate armele şi armurile — Doar… dă-mi şi mie nişte chestii — Să-ţi dau nişte… chestii? — Nişte chestii, repetă şi arată spre zid Poţi fi foarte dură, Harper, dar şi eu mi-am petrecut ultimele săptămâni străduindu-mă să supravieţuiesc Nici eu nu sunt neajutorat Nu prea ştiu ce să spun — Crezi că am de gând să stau la etaj şi să mănânc prăjituri cu Noah, în timp ce tu îţi rişti viaţa? izbucneşte el Nu te mai holba la mine! Vin cu tine! * Ziua este prea frumoasă ca să vânăm un monstru Soarele scaldă într-o lumină intensă ambele părţi ale teritoriului Ironrose Am ajuns la momentul acela din anotimp în care temperatura nu se schimbă când trecem prin pădure, deşi frunzele roşii şi aurii de toamnă târzie îmbracă verdele vibrant al începutului de primăvară Nu ştiu dacă Jake observă măcar asta Pentru binele lui, mergem călare, la pas A luat nişte lecţii când învăţam să călăresc, dar nu le-a continuat suficient timp încât să capete ceva experienţă Având în vedere cât de rigid stă Grey pe calul său, cred că ritmul domol îi este cumva de folos şi lui L-am zărit strâmbându-se când s-a ridicat în şa Mai devreme, Grey l-a echipat pe fratele meu cu două pumnale şi o sabie — Straşnic! a exclamat Jake când Grey i-a prins o sabie la centură Acesta i-a strâns-o puţin mai mult decât era necesar, menţinându-şi o privire întunecată — În caz că o pierd din nou pe a mea Mi-a fost greu să o părăsesc pe Zo, dar am încredere că o să dea o mână de ajutor cu evacuarea oamenilor din castel S-a uitat lung la mine când i-am ordonat să aibă grijă de femei şi copii, dar s-a supus Vreau să îi spun adevărul, doar că nu ştiu cum Deodată, înţeleg cum şi-a păstrat el marele secret faţă de mine atât de mult timp Alegeri peste alegeri Gândul îmi face pieptul să se strângă Trebuie să mă gândesc la altceva Mă uit la Grey — Crezi că or să aibă destul timp să-i ducă pe oameni în Silvermoon? Ridică dintr-un umăr şi se crispează — Dacă monstrul o să fie deja doborât la pământ, atunci da Dacă nu, o să-i poată ucide unul câte unul — Deci o să găsim creatura asta şi-o s-o ucidem? întreabă Jake Grey îşi încordează maxilarul, dar nu spune nimic — Îmi pare rău! şoptesc din nou Sunt surprinsă că l-ai lăsat să vină El oftează şi se uită spre mine — Departe de mine gândul să-l refuz pe „prinţul moştenitor din Disi”! Tonul lui e tăios, ceea ce mă face să mă încrunt — Erai inconştient! Credeam că Jamison o să le zică soldaţilor să tragă în noi! Cine altcineva trebuia să spun că este? El ridică o sprânceană — Un servitor? Un soldat? Deschid şi închid gura Grey nu a terminat: — Un sclav, domniţă! Un străjer — Dar ea a ales să spună că sunt prinţ! izbucneşte Jake Treci peste asta! Grey îl ignoră — Concubinul vindecătorului? Jake pufneşte, dar se îmbujorează — Probabil că lui Noah i-ar fi plăcut A trecut o veşnicie de când suntem în pădure, pe poteca lată şi liberă E un drum important, dar singurele zgomote pe care le auzim sunt ale păsărilor şi ale micilor animale din tufe Nici vorbă de vreun călător Nici ţipenie de om Toată lumea se ascunde — Suntem aproape, anunţă Grey Nu ştiu dacă liniştea îl îngrijorează sau încurajează — M-am prăbuşit chiar aici, zice şi arată cu degetul Văd crengile rupte printre copaci O pată mare şi maronie pe scoarţă – brusc, îmi dau seama că e sânge uscat Un licăr alb străluceşte printre frunze — Acolo! arăt cu degetul Grey, vezi… Un ţipăt nepământean spintecă aerul Strălucirea nemişcată explodează din pământ şi dă năvală prin tufe, transformându-se într-o creatură monstruoasă cu patru picioare Mai scoate un ţipăt şi apoi urcă brusc dealul, galopând direct spre noi Nu-mi dau seama cum arată Este imensă şi străluceşte în lumina soarelui Jake strigă la mine Will se ridică în două picioare Cad la pământ Grey mă prinde de braţ şi mă trage pe calul său, în spatele lui Îl apuc automat de talie, iar el ţipă — Îmi pare rău! îi strig Îmi pare rău! Dar el dă deja pinteni calului — Ia frâiele! îmi cere cu respiraţia tăiată când mi le apasă-n palme înainte să le dea drumul ca să îşi ia cuţitele Îndrept calul spre monstru Sunt îngrozită şi văd doar nişte imagini fulgerătoare pe sub braţul lui Grey, în ritmul mişcărilor armăsarului Un trup mare cu patru picioare şi înalt, probabil, de trei metri se ridică deasupra noastră Capul îi aduce niţel cu al unui cal, dar are ochi negri şi dinţi ascuţiri care-i atârnă câţiva centimetri sub bot Solzi irizaţi îi licăresc pe piele, transformându-se în pene albe care răsar deasupra umerilor masivi O aripă şi-o ţine strâns pe lângă corp, iar pe cealaltă şi-o târâie după el Picioarele din faţă se termină cu gheare argintii Creatura aleargă hotărâtă spre noi, ţipând din nou când Grey nu dă semne că încetineşte E oribilă, frumoasă şi, cumva, îl reprezintă pe Rhen pe deplin… şi totuşi deloc Când ne apropiem, se ridică pe picioarele din faţă deasupra noastră, şi sunt sigură că picioarele cu gheare enorme au să ne sfâşie Grey este prea rapid Cuţitele de aruncat şuieră din mâna lui Unul ricoşează din solzi, dar celelalte două îşi ating ţinta, pătrunzând în pielea de la baza aripii Văd sânge uscat sub ea şi îmi dau seama că Grey a avut dreptate Creatura ţipă şi se retrage — Rhen! strig Rhen, te rog! — Aripile, şopteşte Grey Acolo este vulnerabil Rhen – monstrul – se prăbuşeşte la pământ şi încearcă să îşi recapete echilibrul O să ne atace din nou Mă lupt să descâlcesc frâiele Nu pot să văd… Nu pot să trag de frâie… Nu pot… Totul se petrece prea repede… Jake ne prinde frâiele de pe spatele calului său — Haide! strigă el Credeam c-o să-l alungăm! Îi dă cu putere pinteni calului şi mai că sunt doborâtă de pe spatele armăsarului lui Grey când animalele noastre fug înainte mâncând pământul Picioarele monstrului fac solul să se cutremure când aleargă după noi Fugim prin pădure, caii alergând unul lângă celălalt, copitele lor zdrobind verdeaţa Grey a prins din nou frâiele, iar eu mă ţin strâns de armura lui — Fuge! observă Grey aproape gâfâind Nu poate să zboare în pădure — Tot este prea rapid! strigă Jake Picioarele i se lovesc de coastele calului şi-i ţine coama într-un pumn N-o să fie nevoie de mult efort ca să-l facă să cadă din şa Monstrul mugeşte din nou, sunetul auzindu-se de destul de aproape încât să fie chiar deasupra noastră Mi-e teamă să privesc Calul lui Grey îşi ia avânt şi sare înainte Mă ţin mai strâns — O să ne prindă, anunţă Grey Are dreptate Mă aplec şi văd albul licărind chiar în urma noastră — Ascunde-o! strigă Jake Du-o la loc sigur! Înainte să am ocazia să protestez, Jake trage puternic de frâiele calului şi se întoarce să înfrunte creatura care dă năvală spre noi — Haide! îl aud strigând Vino după mine! — Nu! O să-l ucidă Rhen o să-mi ucidă fratele Grey – nu! Nu poţi… Nu intenţionează să încetinească — Te rog! îi strig, încercând să mă lupt cu el pentru frâie Te rog, Grey! Te rog… O gheară se prinde în armura fixată de toracele meu şi sunt ridicată de pe spatele calului Ţip Calul dispare de sub noi Vântul se roteşte în jurul meu Ghearele sunt ca oţelul pe spatele meu O mişcare rapidă şi armura o să-mi fie tăiată în două Grey s-a înşelat Chiar dacă e rănit, tot poate să zboare — Te rog! strig Te rog, Rhen! Te rog să mă recunoşti! Creatura urlă şi plonjează din aer Sub noi, îl văd pe Grey dând pinteni calului ca să alerge şi mai repede Am un braţ liber Scot un pumnal La aripi nu pot să ajung, dar pot să ajung la pielea cărnoasă dintre gheare şi picioare — Nu! strig şi-l împung cu lama Monstrul şovăie în aer şi bate din aripi împotriva curentului Îl împung din nou Strânsoarea ghearei slăbeşte, însă doar preţ de-o fracţiune de secundă Apoi, se strânge la loc Armura mă apasă Abia îmi mai simt braţul stâng — La naiba, Rhen! strig la el Ascultă-mă! Ne înălţăm şi plonjăm din nou, îndreptându-ne spre Jake Fratele meu are câte un pumnal în fiecare mână şi se întoarce, gata să… Ne izbim de el Sunt prinsă în ghearele lui Rhen, dar simt impactul Jake şi calul lui se prăbuşesc la pământ Rhen pluteşte pe curentul de aer şi ne înălţăm în văzduh Brusc, pământul se înceţoşează, iar fratele meu şi calul lui se transformă într-o grămadă mică şi nemişcată printre copaci — Nu! strig eu Vocea mi se frânge Vântul îmi îngheaţă obrajii — Nu! Rhen! Te rog! Te iubesc! Te iubesc! Spun ce vrei tu! Te rog doar să încetezi! Nu se opreşte Plonjăm din nou — Aminteşte-ţi! îi strig M-ai învăţat cum să ţin un arc Mi-ai salvat viaţa în Silvermoon M-ai învăţat să dansez pe stâncă Nu şovăie Îl aruncăm la pământ pe Grey Îl aud ţipând Îl simt încercând să mă prindă, să mă elibereze Nu funcţionează Sunt din nou în aer — Te rog, Rhen! În ciuda rugăminţii mele, înfig din nou pumnalul în pielea cărnoasă Gheara alunecă, iar el ţipă, dar nu mă eliberează — Aminteşte-ţi de mine! Aminteşte-ţi! Te rog! Aminteşte-ţi când am venit după tine în zăpadă După Lilith? Îţi aduci aminte cum ne-am legănat? Mă înec cu propria frică Nu se schimbă nimic Sau poate se schimbă Îmi ia un minut să îmi dau seama că dă târcoale deasupra copacilor, plonjând ca să îi ameninţe pe Jake şi Grey, dar apoi înălţându-se când ei nu îl ameninţă Iar pe mine nu m-a strivit Nu îl mai împung — Rhen? rostesc cu o voce spartă Rhen! Te rog! Aerul pare să îngheţe Apoi, Jake strigă de dedesubt: — Hei! Dă-i drumul surorii mele! Rhen ţipă şi se-avântă în jos Nu îl cunoaşte pe Jake Colţii îi strălucesc în lumina soarelui — Nu! strig eu Nu ascultă Clipa recunoaşterii a dispărut Plutim prin aer O să-mi sfâşie fratele… — Te rog! strig iar Ai spus c-ai să-mi oferi tot ce îţi stă în putere Încetează, te rog! Te rog! Ultimele cuvinte sunt un ţipăt disperat Rhen zboară peste fratele meu fără să îl atingă Mai că rămân fără suflare A funcţionat A funcţionat! Coborâm din nou, dar lent de data asta Picioarele mi se târâie pe pământ Îmi dă drumul Mă clatin şi cad şi încerc să mă rostogolesc ca să mă ridic în picioare, însă corpul meu refuză să se mişte atât de repede Îmi simt umărul ca şi când gheara lui ar fi încă înfiptă în armura mea Şovăi şi îmi găsesc echilibrul chiar în clipa în care aterizează la mică distanţă Şi el gâfâie Dar rămâne nemişcat Ca şi mai devreme, este frumos şi îngrozitor o parte dragon, o parte cal, o parte ceva ce nici măcar nu pot numi Nu mă pot abţine să nu mă holbez la cât de înfricoşător este Şi la câte ar putea să distrugă Nu ştiu cum să rup blestemul ăsta Nu ştiu cum să-l salvez Dar măcar este pe pământ Nu atacă Zăresc o mişcare cu coada ochiului Jake se apropie cu un pumnal în fiecare mână şi ochii mari şi hotărâţi Rhen se apleacă şi ţipă la el, cu picioarele parcă pregătite să se salte din nou în aer Sângele îi pătează partea inferioară a unei aripi, acolo unde Grey şi-a aruncat cuţitele şi-au rămas înfipte — Nu! strig eu Jake! Mă aşez apoi în faţa lui Rhen şi ridic mâinile cu blândeţe — Încetează! Rhen! Încetează! Expiră prelung şi loveşte pământul cu labele O gheară sapă un şanţ lung de doi metri — E-n regulă, rostesc cu glas coborât, tremurător, şi fac un pas spre el Ţipă la mine, făcându-mă să mă opresc Întind o mână — E-n regulă, îi şoptesc Rhen! Eu sunt! E-n regulă! Face un pas târşâit înainte Grey se află la mică distanţă în spatele lui, dar stă complet nemişcat Sabia îi atârnă în mână, gata să atace dacă e nevoie Când creatura se apropie, înghit în sec Ghearele îi simt cât antebraţele mele de lungi, iar capul reprezintă jumătate din lungimea întregului meu corp — Rhen, şoptesc Mai face un pas Privesc în ochii negri ai monstrului şi nu văd nimic cunoscut Dar parcă-l simt Lent, întind o mână ca şi când ar fi un câine, iar eu aş vrea să-l las să mă adulmece Mă rog să nu îmi muşte mâna din încheietură Îşi coboară capul, dar nu se opreşte la mâna mea Înţepenesc Nu mai respir Îşi lipeşte faţa de pieptul meu şi-mi suflă aer cald pe genunchi Ridic o mână şi-i ating obrazul, chiar sub ochi Ridic şi cealaltă mână şi-i mângâi partea de sub maxilar Solzii par făcuţi din mătase Îşi reazemă chipul de mine şi oftează Mă reazem şi eu de el şi oftez — O, Rhen! spun şi îmi dau seama că plâng E aici Nu răneşte pe nimeni Dar tot monstru e Blestemul nu s-a rupt CAPITOLUL CINCIZECI ŞI DOI MONSTRUL A, Harper! Te-ai întors! CAPITOLUL CINCIZECI ŞI TREI HARPER Cât timp stau acolo şi-i vorbesc, Rhen-monstrul rămâne la fel de docil ca un câine de salon Dacă Grey sau Jake se apropie, îşi întoarce grumazul imens şi mugeşte la ei, dar cei doi au păstrat distanţa, aşa că este liniştit Coboară pe pământ la îndemnul meu ca să pot să-i scot cuţitele de aruncat ale lui Grey înfipte la baza aripii Degetele îmi tremură din cauza valului de adrenalină şi îmi zgârii pielea de marginea solzilor lui, dar reuşesc să le scot Sângele i se scurge pe corp în şiroaie înguste, dar nu pare să-l deranjeze E atât de mare, încât, probabil, doar îl deranjau Rhen îşi întoarce din nou capul şi îşi lipeşte faţa de corpul meu De fiecare dată când o face, mă străbate un val de tristeţe Nu-şi doreşte asta Eu nu pot să-ndrept lucrurile Nici nu pot să-l ucid Nu aşa Îmi ridic privirea şi strig la Grey: — Ce facem? Străjerul este iarăşi palid, rezemându-se de calul său la mică distanţă Mă întreb dacă şi-a rupt cusăturile — Nu am mai văzut creatura calmă, spune el Nu în anotimpul ăsta Nici în celelalte Ezită, apoi completează: Nu ştim cât o să dureze starea asta — Ei bine, nu putem să rămânem în pădure pentru totdeauna Şi-aşa mă tem să mă îndepărtez de el, ca şi când ceea ce îl face să stea lângă mine ar fi o vrajă pe care distanţa poate s-o rupă — De fapt, domniţă, nu ştiu care ar trebui să fie următoarea noastră mişcare Grey oftează şi se îndreaptă de spate De îndată ce Grey face un pas spre mine, Rhen-monstrul se ridică de la pământ şi se întoarce cu faţa la el, scoţând din grumaz un mârâit slab care se termină cu ţipătul care îţi face părul măciucă Caii sar şi dau înapoi, trăgând de frâiele care îi ţin legaţi de copaci Grey nu o face El ridică mâinile — Dacă o fărâmă din mintea ta există în creatura asta, ştii că nu vreau să îţi fac niciun rău Mârâie din nou, dar nu cu aceeaşi intensitate — Harper tocmai i-a scos cuţitele tale din aripă! strigă Jake de unde stă lângă cai S-ar putea să nu te creadă Grey nu îşi mută privirea de la creatură — Am o sută de cusături care îmi ţin pieptul laolaltă, deci probabil suntem chit Rhen loveşte pământul cu labele şi apoi face un pas îndărăt Nu ştiu dacă este un armistiţiu Un zgomot puternic răsună în depărtare, ca de trompete, dar mai strident Rhen îşi ridică fruntea şi se întoarce în direcţia sunetului — Ce-i zgomotul ăla? — Soldaţii din Syhl Shallow, răspunde Grey Cornurile lor de luptă Înaintează Nu avem de unde să ştim dacă au fost evacuaţi toţi din castel Am oprit monstrul, dar nu i-am oprit pe soldaţii lui Karis Luran Cornurile răsună din nou — Trebuie să ne întoarcem, decid eu Trebuie să ne asigurăm Ştii cât timp avem? — Dacă mergem repede călare, am putea ajunge cu o jumătate de oră înaintea lor Durează ceva să muţi soldaţi — Şi cu chestia asta ce facem? strigă Jake — Nu ştiu Grey ezită, iar în vocea lui este o urmă de tristeţe care seamănă cu ce simt eu când Rhen îşi lipeşte capul de pieptul meu Se uită la creatură — Vrei să te întorci la Ironrose? Vrei să mergi acasă? Rhen se ghemuieşte şi sare în aer, prinzând un curent de aer pe sub aripi şi înălţându-se tot mai mult înainte să se întoarcă spre vest În lumina soarelui, solzii strălucesc într-un spectacol de nuanţe roz, albastre şi verzi De aici, este foarte frumos Doar de aproape îţi dai seama de primejdie — Repede! spune Grey şi se întoarce spre calul său, apucând frâiele Dacă a mai rămas cineva, s-ar putea să-l atace Sau s-ar putea să-l atace Rhen Nu dau glas gândului meu, ci doar şchiopătez prin poieniţă şi fluier după Will * Călărim cât putem de repede şi ajungem în timp util Rhen e mai rapid, dar ne urmăreşte, zburând deasupra noastră înainte să se întoarcă şi să rămână în apropiere Îmi fac întruna griji că urma asta de docilitate o să dispară, iar el o să treacă peste Ironrose ca să-i găsească pe oamenii care se îndreaptă spre Silvermoon şi corăbiile care aşteaptă acolo Este destul de mare ca să le poată distruge cu mare uşurinţă, strivind catargele şi pânzele Cu abilitatea sa de a zbura, i-ar putea scufunda pe toţi Nu trebuie să mai gândesc aşa! Mai ales când ne apropiem de terenul din jurul castelului, iar el coboară spre pământ ca să meargă pe jos împreună cu noi Îmi vine greu să nu mă feresc Se înalţă deasupra cailor noştri Sub mine, Will se ridică pe picioarele dinapoi, iar eu ţin strâns frâiele, dar Rhen merge pe lângă noi ca şi când nu s-ar întâmpla nimic Mă uit la Grey — Ce-o să facem cu el la castel? — Îl lăsăm să se ascundă în curte şi să o aştepte pe Karis Luran să ne scoată afară, presupun Face o pauză, apoi adaugă: Iartă-mă, domniţă! Nu văd cum am putea ieşi victorioşi Mă uit din nou la el şi, înainte să fiu pregătită pentru asta, emoţia îmi umple pieptul — Nu ar fi trebuit să plec, Grey Avea nevoie de mine, iar eu mă îndrăgosteam de el Dar… familia mea… Îmi acopăr ochii cu mâna — Ştie, domniţă, spune Grey îndurerat Te sigur! Ştie — Dar tot m-a lăsat să plec — Da, bineînţeles! Când mă uit în ochii lui Grey, îmi dau seama Rhen s-a îndrăgostit de mine Mă gândesc la tonul cu care mi-a vorbit când am stat pe stânca din Silvermoon „Vreau să ştiu că e aievea ce se întâmplă între noi” Era Pentru el, era adevărat Mă aştepta — Eu sunt cea care a greşit aici, concluzionez şi glasul mi se frânge A fost vina mea, nu a lui — Nu! Grey e uluit — Nu Tu n-ai greşit cu nimic! — Ba da… — Nu! insistă Jake, vorbind pentru prima dată după multă vreme Harper, nu tu ai făcut asta — Dar aş fi putut împiedica totul N-am putut să scap de felul meu de-a fi… — Nu! izbucneşte el Şi, la naiba, n-ai vrea să mă asculţi şi tu odată? Nu tu l-ai blestemat Nu tu te-ai adus singură aici Inspiră adânc şi continuă: Nu tu i-ai dat… cancer mamei Nu tu l-ai forţat pe tata să împrumute bani de la cine nu trebuia… — Nici tu nu ai făcut-o, replic eu Dar tot te-ai dus să lucrezi pentru Lawrence — Am făcut ce trebuia, mă contrazice el Ca să îi dau timp mamei Ca să te protejez — Şi eu la fel, îi răspund Intrăm în pădure, iar creatura lui Rhen rămâne în urmă ca să vină după noi Ar fi trebuit să îmi dau seama Acum o să ne întoarcem la un castel pustiu Grey o să-i ducă pe Jake şi pe Noah în Washington DC Eu nu ştiu ce-am să fac Mergând printre copaci, vedem mişcare în faţă Glasuri răsună în depărtare Îmi opresc calul — Grey! Este armata lui Karis Luran? A ajuns cumva înaintea noastră? Dar apoi, auriul şi roşul uniformelor armatei lui Rhen se disting clar printre copaci — Nu au plecat! Nedumerirea dă o nouă formă nodului din pieptul meu — Sunt tot aici! Ce s-a întâmplat? Ce… — Monstrul! strigă un bărbat Monstrul e în pădure! Bărbaţii dau năvală înainte Strigătele răsună peste tot în jurul lor Văd arcuri ridicate Caii lovesc pământul cu copitele Cu un ţipăt, monstrul lui Rhen îşi întinde aripile şi încearcă să se ridice de la pământ, dar copacii sunt prea deşi aici, iar el este prea mare Au de gând să-l atace El o să riposteze — Nu! le strig Nu atacaţi! Will se ridică pe picioarele dinapoi, iar eu trag de zăbală ca să mă pot opri în faţa bărbaţilor care conduc atacul — Pe loc repaus! Unde vă este generalul? În spatele meu, Rhen mugeşte Mulţi dintre soldaţi se retrag Caii se îndepărtează şi se ridică în două picioare într-o formaţie abia controlată Alţi câţiva înaintează — Destul! le strig Am spus să nu atacaţi! Armata lui Rhen se opreşte Grey stă în spatele nostru, blocând creatura Sper că îl convinge şi pe Rhen să rămână pe loc Suntem prinşi într-un cerc încordat al fricii şi al dezgustului Toată lumea vrea să atace — Domniţă! începe Zo, venind călare printre soldaţi Chipul îi este aprig şi încordat Aruncă o privire îngrijorată spre monstrul din spatele lui Grey — Ai… prins creatura? Rhen scurmă pământul cu ghearele Un mârâit slab se aude prin pădure Un murmur de nelinişte se ridică printre soldaţii din spatele ei — Trebuia să-i evacuezi, îi spun Ce faci aici? — Toţi cei care au vrut să fie evacuaţi, au fost evacuaţi — Toţi cei care au vrut? În spatele ei se află câteva sute de bărbaţi şi femei — Ordinele noastre au fost să îi evacuăm pe toţi Un bărbat vine în faţă Generalul Landon, un bărbat care l-a servit cândva pe tatăl lui Rhen şi care acum îşi opreşte calul lângă cel al lui Zo — Domniţă, dacă eşti dispusă să îţi rişti viaţa ca să ne salvezi, suntem şi noi dispuşi să le riscăm pe ale noastre ca să salvăm regatul Emberfall Nu am adunat armata asta ca să fugim Nu ştiu ce să mai zic — Generale, armata din Disi nu a reuşit să plece de acolo Simt cum încep să lăcrimez şi mă îngrijorez c-o să fie considerat un semn de slăbiciune — Numărul nostru nu-i destul de mare cât să-i oprească pe soldaţii lui Karis Luran Ei deja înaintează — Dacă i-am putea reţine până sosesc întăririle… Întăririle — Generale! insist, dar vocea mi se frânge Nu… avem… Rhen urlă şi loveşte pământul cu labele Mă întorc şi mă uit la el peste umăr Poate că nu se simte în largul lui, dar mă cunoaşte Îl cunoaşte pe Grey Trecându-mi piciorul peste spatele calului şi dându-mă jos din şa, merg printre tufe ca să ajung la creatură De îndată ce mă opresc în faţa lui, nu se mai încruntă printre copaci la soldaţi şi îşi lipeşte faţa de pieptul meu Respiraţia lui caldă îmi atinge din nou genunchii Din rândul soldaţilor se aude un alt murmur, mai puternic odată ce vestea se răspândeşte „A îmblânzit-o! Prinţesa a îmblânzit creatura!” Îi mângâi solzii moi de sub bărbie şi mă întreb dacă este adevărat Cândva, Rhen mi-a spus că dacă am putea face ca armata lui Karis Luran să se retragă prin trecătoare, am putea posta destui oameni acolo ca să o împiedice să intre din nou Trebuie doar să îi punem armata pe fugă Rhen este destul de înspăimântător încât să fugă de el, doar că nu ştiu cum să-i spun să o facă — Nu putem rămâne aici Suntem cu toţii în pericol Soldaţii lui Karis Luran vin spre noi Îi cuprind capul în mâini şi mă uit în ochii lui negri ca noaptea, apoi îi zic: Te rog! Înţelegi? Îşi împinge capul în mine şi loveşte din nou pământul cu labele, înfigându-şi picioarele cu gheare în noroi şi făcând pământul să se cutremure Ghearele de la picioarele din spate sapă brazde în potecă Soldaţii ţipă şi se agită printre copaci — Nu îl lăsaţi să o rănească pe prinţesă! Rhen rage şi se ridică în două picioare Aşa, este şi mai înalt – cred că are şase metri Poate mai mult Ţipătul pe care îl scoate străbate pădurea şi-mi produce o reacţie viscerală în corp Mă ghemuiesc O să mă strivească şi pe ei o să-i ucidă Nu înţelege Un braţ îl apucă pe al meu şi mă trage înapoi din calea lui Este Zo, care-şi ţine sabia ridicată în faţa noastră Picioarele cu gheare ale lui Rhen se izbesc de pământ Rage chiar în faţa ei, iar eu o împing în spatele meu — Nu! îi strig Se opreşte, dar se întoarce spre mine Colţii îmi intră în armura de pe spate Mă smuceşte de lângă Zo O să mă sfâşie Bărbaţii strigă Văd un licăr de oţel când Grey îşi scoate sabia — Harper! strigă Jake Nu pot să gândesc Inspir Aştept durerea Nu simt nicio durere Alergăm atât de iute, încât copacii sunt o pată neclară în lateral Atârn din botul lui ca un pisoi pierdut Ieşim dintre copaci, iar el bate din aripi Pământul începe să se îndepărteze sub mine Cineva ţipă Eu ţip Doar curelele din piele care îmi fixează armura de corp mă mai ţin în aer Suntem atât de sus, că pot să văd la o distanţă de câţiva kilometri Castelul Ironrose Soldaţii se grupează, iar caii sunt atât de mici, încât ar putea fi nişte şoareci Văd hanul şi, în depărtare, oraşul Silvermoon Ne-am înălţat atât de mult, încât aerul se rarefiază Din cauza greutăţii curelelor de pe piept, braţele încep să-mi amorţească — Te rog! scâncesc Mă răneşti! Du-mă înapoi! Te rog, Rhen! Nu mă duce înapoi Îmi dă drumul CAPITOLUL CINCIZECI ŞI PATRU MONSTRUL Distruge! CAPITOLUL CINCIZECI ŞI CINCI HARPER Cad la nesfârşit Vântul îmi vâjâie pe lângă urechi, o rafală care-mi îngheaţă faţa Mă grăbesc spre pământ Aripile apar sub mine şi văd numai alb Aştept să mă izbesc de el, dar Rhen îmi compensează căderea strecurându-se pe sub mine şi avântându-se în jos până când îi ating cu genunchi baza aripilor, găsindu-şi apoi echilibrul Îi cuprind grumazul cu braţele; solzii îmi zgârie pielea, dar mă ţin strâns Mă uit în jos Soldaţii ne urmează călare Suntem mai rapizi, dar ei ne urmează, transformându-se într-o mică pată în depărtare N-au să poată să mă ajute El poate să zboare oriunde Poate să mă scape din nou Ar putea să-i atace Nu pot să-l împiedic, ci doar să mă ţin Ce proastă am fost! Jake avea dreptate Ar fi trebuit să îl ucidem La distanţă în faţă, un rând mare de oameni călare se deplasează cu iuţeală Flamuri verzi cu negru flutură în vânt Sunetul unui corn răsună în aer Este armata lui Karis Luran, care vine cu artileria grea Două catapulte Au şi arbalete Nu ştiu multe despre strategiile militare, dar ştiu că armata asta o copleşeşte numeric pe a noastră Dacă Grey şi Jake şi toţi ceilalţi o să mă tot urmărească, o să fie spintecaţi Rhen şi cu mine suntem reperaţi de îndată ce ne apropiem Bărbaţii strigă, iar caii lor se întorc şi alcătuiesc altă formaţie Săgeţile zboară pe lângă noi — Rhen! îi strig Trebuie să ne întoarcem! Trebuie să-i avertizăm… El urlă, ultimele note ale sunetului transformându-se în ţipătul asurzitor Rhen coboară, luându-i pe soldaţi de pe cai şi aruncându-i unii peste ceilalţi Bărbaţii ţipă şi vor să mă apuce, dar Rhen, în forma lui de monstru, este prea mare şi prea puternic Sângele umple aerul când îi sfâşie şi se înalţă din nou Nu încerca să mă ucidă Făcea ce i-am cerut: încerca să îi oprească Nu vreau să-l vadă astfel Nu vreau să-i văd pe bărbaţii ăştia murind Dar nici nu vreau să văd cum mor soldaţii noştri Rhen avea dreptate când mi-a vorbit despre alternative Nu există alegeri uşoare Nici măcar una Coboară din nou printre soldaţi, făcând o brazdă printre ei Sângele ţâşneşte, amestecându-se cu lacrimile de pe obrajii mei Sunt în siguranţă între aripile lui, dar este o siguranţă înspăimântătoare Atacă în nenumărate rânduri Soldaţii sunt pricepuţi şi îşi refac formaţia ca să compenseze atacurile noastre Nu-mi dau seama dacă eforturile lui Rhen chiar contează şi vreau să îmi îngrop faţa în gâtul lui, dar nu pot Săgeţile zboară în jurul nostru, iar armura mea m-a protejat până acum Când este lovit, îi scot săgeţile din aripi Un scârţâit şi un pocnet se aud de undeva din dreapta mea, şi-mi ia prea mult timp să-mi dau seama că au încărcat catapulta — Fereşte-te! strig şi îl smucesc de gât pe Rhen O piatră mai mare decât corpul meu ne ratează la milimetru Rhen zboară pe lângă soldaţi şi, prinzând un curent de aer, ne înălţăm prea mult ca să ne ajungă catapulta Gâfâi, înecându-mă cu lacrimi Bărbaţii răniţi ţipă sub noi Şiroaie de sânge scaldă acum câmpul de luptă, amintindu-mi de camera blestemată de la Ironrose Soldaţii se aşază într-o altă formaţie Trebuie să facem ceva El atacă la întâmplare, iar ei sunt prea mulţi Rhen şi-a petrecut mult timp vorbind despre strategii de luptă, însă nu cu mine Întotdeauna cu generalii sau soldaţii Am auzit doar frânturi de conversaţie, dar ştiu că oamenii importanţi călăresc în spate Nu vreau să fac asta Vreau să mă ducă departe de aici Dau glas ideii de-ndată ce-mi vine: — Rândurile din spate! îi spun lui Rhen, iar vocea mi se frânge Îmi aduc aminte cât de afectat a fost după ce a ordonat moartea bărbatului de la Fortăreaţa Hutchins — Trebuie să le ucidem ofiţerii! Înghit şi îmi forţez vocea să fie puternică: Rândul din spate, Rhen! Steagurile! Ofiţerii din spate! Se întoarce şi plonjează Mă pregătesc de impact, ţinându-mă strâns de gâtul lui Trece prin rândul din spate, sfâşiind steaguri şi trupuri Sunetul îmi rămâne întipărit în minte Caii nechează Bărbaţii ţipă şi mor Bolovanii zboară prin aer şi aterizează strivind zgomotos tot ce nimeresc De îndată ce suntem din nou în aer, mă aplec peste umărul lui şi mă uit cu atenţie la stricăciunile de sub noi Degetele mele îi lasă amprente însângerate pe toţi solzii lui frumoşi şi-n penele de pe aripi El nu dă niciun semn de oboseală Trupurile neînsufleţite împodobesc câmpul Sângele inundă terenurile agricole Nici urmă de armata noastră Nu ştiu dacă este de bine sau de rău Gâfâi lipită de el — Acum, în faţă! îl îndemn Nu le putem îngădui să înainteze! În faţă, Rhen! Îl trag de grumaz şi îi arăt cu degetul, zicându-i: Înţelegi? Plonjează în semn de răspuns Soldaţii ăştia sunt mai tineri Mai mici Mulţi sunt pe jos Mor la fel de uşor, prinşi de ghearele sau colţii lui Soldaţii din Syhl Shallow ies din formaţie, iar acum fug speriaţi, încercând doar să se ferească din calea lui Rhen Bărbaţii au început să fugă spre vest Am izbutit să le oprim înaintarea spre Ironrose — Câştigăm! îi strig lui Rhen, deşi nimic din toate astea nu aduce a victorie Funcţionează! Ţipătul său prelung pune şi mai mulţi oameni pe fugă Mai ales când zboară spre ei, cu ghearele întinse Un zbârnâit şi un şuierat spintecă aerul Rhen resimte izbitura ca pe o remorcă de tractor Zburăm într-o parte, iar el se prăbuşeşte la pământ Aripile lui îmi amortizează căderea, însă impactul mă doboară de pe spatele lui Alunec prin noroi, simţind cum pietrişul îmi intră în obraz Catapulta şi-a nimerit în sfârşit ţinta Este grav O cizmă mă răstoarnă pe spate Săgeţile se îndreaptă spre capul meu Un ţipăt strident răsună undeva în stânga mea Unul dintre bărbaţii care aţinteşte o săgeată spre faţa mea îşi ridică fruntea ca să strige: — Bestie! O s-o distrugem! Nu poţi să ne ucizi pe toţi şase odată! Încă un ţipăt Pământul se cutremură când Rhen îşi înfige picioarele în noroi Un bărbat mă prinde de armură şi-şi ridică pumnalul Capul meu încă îşi revine de la izbitura de pământ şi privirea mi se înceţoşează Sunt sigură că are de gând să mă înjunghie în coaste, dar nu o face Îmi taie armura Pe sub hainele de piele căptuşite cu oţel sunt udă de transpiraţie, iar aerul rece îmi cuprinde brusc pieptul Încă un ţipăt Bărbatul care stă deasupra mea trage cu arcul Săgeata îmi trece prin umăr, înfigându-se în pământul de sub mine Mai trage una Mă doare mai rău decât orice altceva Văd stele verzi Văd galaxii întregi Lumea mea nu este decât durere Monstrul urlă din nou, fluturându-şi aripile în aer — Stai acolo! strigă bărbatul Sunt mai multe locuri în care pot să trag fără să o ucid Probabil că Rhen se apropie Poc, poc, poc! Trag în el Trag în mine Săgeata asta îmi pătrunde ceva mai sus de cot Nu-mi dau seama dacă ţip sau plâng sau dacă ţip şi plâng în acelaşi timp E ultima variantă Am să leşin Am să mor Pământul bubuie în jurul meu Tot mai mulţi oameni se apropie, dar eu nu văd nimic — Nu te opri! îi strig lui Rhen Plâng Mă bâlbâi Nici măcar nu ştiu dacă mă aude, dar toate astea nu pot fi în zadar — Nu te opri! Salvează-ţi poporul! Lasă-i să mă ucidă! Lasă-i să mă ucidă, Rhen! Ţipătul pe care-l scoate din nou se transformă într-un urlet feroce care zguduie pământul Săgeţile zboară Poc! Poc! Poc! Aştept durerea pătrunzătoare Nu mai vine Brusc, lumina soarelui îmi nimereşte ochii Bărbaţii din jurul meu cad, cu săgeţi în piept şi în capete Soldaţii luptă, săbiile se lovesc Zăresc un licăr auriu şi roşu Armata mea a sosit Unul dintre soldaţii lui Karis Luran ajunge la mine Probabil ştie că este un om mort, deoarece îşi încordează arcul, îndreptându-l chiar spre faţa mea O coardă pocneşte şi o săgeată i se înfige în braţ, a lui zburând la întâmplare Lumina soarelui licăreşte pe argint O sabie loveşte Capul soldatului se desprinde de gât Sângele ţâşneşte Trupul i se prăbuşeşte Clipesc, iar Grey este acolo cu Zo Îngenunchează amândoi deasupra mea Ochii mi se închid Mirosul sângelui umple aerul Săgeţile zboară peste tot în jurul nostru Oţelul zăngăneşte undeva în depărtare Creatura ţipă, iar oamenii strigă — Domniţă! Mâna lui Grey Chipul meu — Uită-te la mine! Harper! Clipesc şi deschid ochii — Niciodată… nu îmi spui Harper Expiră cu putere E tot la fel de palid Se uită pe lângă mine — O să supravieţuiască O păzesc eu! Cred că vorbeşte cu Zo, dar o boare puternică şi caldă îmi atinge părul şi îmi dau seama că e Rhen Vreau să ridic o mână ca să îi ating botul, dar braţul îmi este ţintuit la pământ În schimb, strig — Grey! Parcă aş fi un copil care strigă după mama lui — Trebuie să le scoatem Mă înec cu un suspin — Bine! Bine! Nu stă pe gânduri Scoate un pumnal şi taie săgeţile de sub braţul meu Apoi, Zo scoate pe rând şi rapid toate cele trei săgeţi Înainte să termine măcar, mă întorc într-o parte ca să vomit în iarba udă de sânge De îndată ce mă opresc din vomitat, mă cutremur şi deschid ochii Privesc în ochii neînsufleţiţi ai bărbatului care aproape m-a ucis Ţip şi, brusc, sunt ridicată Pentru o clipă, cred că e Rhen, şi nu ştiu cum am să supravieţuiesc unei alte călătorii prin aer Dar nişte braţe mă apucă de genunchi şi spate, aşa că-mi las capul pe un umăr Stau cu faţa lipită de un gât — Uşor, domniţă! aud vocea gravă şi blândă a lui Grey, cumva mai puternică decât vacarmul luptei Nu ar trebui să mă poarte în braţe O să-şi rupă cusăturile Deschid gura ca să îi spun asta, dar, în schimb, leşin * Îmi recapăt încet cunoştinţa Preţ de o clipă lungă, lentă şi delirantă, cred că sunt într-un spital Un bărbat dă ordin să se aducă bandaje curate Simt că toţi se mişcă grăbiţi în jurul meu Deschid ochii şi văd că mă aflu în infirmerie Recunosc tavanul, forma ferestrei întunecate de deasupra patului meu Sunt în acelaşi colţ pe care l-a ocupat cândva Grey În dimineaţa asta? Nici măcar nu mai ştiu Mă doare tot braţul stâng Gem şi mă răsucesc Infirmeria este plină Toate paturile – şaisprezece cu toate – sunt ocupate Peste tot sunt cearşafuri pătate de sânge Bărbaţii şi femeile gem încetişor Noah stă pe un scaun lângă unul dintre paturi, sprijinind antebraţul însângerat al unui soldat în atele şi înfăşurându-le în metri de tifon — Am cerut bandaje curate! rosteşte pe un ton tăios O tânără din apropierea uşii se uită cu ochi mari şi aproape panicaţi Numele ei este Abigail şi, de când Rhen a deschis uşile castelului, e responsabilă cu îngrijirea rănilor superficiale E durdulie, lentă şi atentă, dar în mod clar nu este obişnuită ca un doctor de la urgenţe să îi strige ordine — Da, doctore! Pronunţă cuvântul „doctor” ca şi când ar fi unul străin — Da Am trimis după ele — Noah, rostesc cu o voce răguşită El îmi aruncă o privire şi, în mai puţin de o secundă, evaluează starea în care mă aflu — Bun! Te-ai trezit, constată el şi rupe o bucată de tifon Avem nevoie de pat Abigail! Femeia de lângă uşă tresare — Da… — Găseşte-l pe Jake! Spune-i că Harper s-a trezit, îi mai zice şi se şterge pe frunte — Ăăă… Jake? întreabă ea Noah îşi dă ochii peste cap şi mai înfăşoară o bucată de tifon — Prinţul Jacob Ea pleacă în grabă, iar el se uită la mine — O să ai nevoie de bandaj Freya a făcut unul pentru unul dintre băieţi Am s-o rog să se ocupe şi de-al tău Nu reuşesc să înţeleg totul atât de repede Cred că Jake este în regulă Mă uit rapid la cei din paturi, căutându-l pe Grey Căutându-l preventiv pe Rhen Nu îi găsesc — Noah… — Jake a spus că voi doi aveţi „de făcut ceva foarte repede” şi că după aceea o să plecăm acasă Amuzant! Apoi apare cu treizeci de oameni cu răni grave Cum de nu aveţi un doctor aici? Aveţi o armată ABIGAIL! Ea dă buzna pe uşă — Da… da… — Să îl aducă pe următorul Asigură-te că le curăţă rănile de săgeţi cu apă fiartă cu sare Nu doar apă Mă înţelegi? Da…? Nu-i mai aud vocea Mă căznesc să mă ridic Trebuie să îmi lipesc braţul stâng de corp ca să nu mă mai doară — Harp! Jake e în faţa mea şi-mi vorbeşte răguşit şi extenuat Ochii îi sunt întunecaţi şi răniţi, iar hainele, uzate şi pătate, dar nu are niciun bandaj — Jake! e tot ce reuşesc să zic Eşti bine Ezit, apoi adaug: Ce s-a întâmplat cu Rhen? Chipul îi devine inexpresiv, dar îmi întinde o mână — Haide! Noah o s-o ia razna dacă nu eliberăm patul ăsta — Stai! Scrutez infirmeria — Unde e Zo? Este… — Fata cu cosiţe? Este bine E mai poruncitoare chiar şi decât tine Tipul ăla, Grey, a fost nevoit să îi ordone să meargă la culcare acum o oră Grey Trebuie să discut cu Grey Trebuie să aflu ce s-a întâmplat cu Rhen Cu ajutorul fratelui meu, mă ridic în picioare şi ajung pe hol Mă simt ameţită şi mă ţin strâns de braţul lui Bărbaţii şi femeile flanchează holul; pe unii îi cunosc, pe alţii, nu Unii sunt răniţi, deşi mulţi nu sunt Aerul miroase a ulei de lampă, transpiraţie şi sânge Când trecem, ei fac plecăciuni — Uau! îi şoptesc lui Jake Chiar ai dus chestia asta cu prinţul la un alt nivel — Nu, spune el Tu ai făcut-o Surprinsă, mă uit la Jake — Ce? — În faţa ta se pleacă, Harper, spune şi ochii lui negri îmi întâlnesc privirea Acum, toată lumea vorbeşte doar despre cum te-ai luptat singură cu soldaţii din Syhl Shallow Cum ai îmblânzit bestia şi ai întors-o împotriva inamicului Cum le-ai salvat ţara — Dar… dar nu am… a fost… — Şşş! face el şi îmi pune un deget pe buze Nu aici — Dar a funcţionat? Îmi creşte inima — Armata s-a întors? — Da Se strâmbă — A fost urât, Harp, iar tu ştii bine ce lucruri am văzut Îmi întâlneşte privirea Chiar ştiu ce lucruri a văzut Mulţumită luptei de pe câmp, le-am văzut şi eu — Au fugit, povesteşte mai departe Jake Cine a fost în stare să lupte s-a dus să blocheze trecătoarea Pe răniţi i-am adus aici Noah i-a tratat pe toţi cât de repede au reuşit să-i cureţe „asistentele” lui — Uau! Habar n-am dacă o să meargă, dacă soldaţii au să fie în stare să împiedice armata lui Karis Luran să ne invadeze Dar, pentru moment, ni s-a dat un răgaz Credeam că ne întoarcem în camera mea, dar Jake mă conduce prin castel până găsim uşile de la Sala Mare care dau spre curtea din spate şi grajduri — Cât timp am zăcut inconştientă? îl întreb — Aproape toată ziua — Chiar te-ai descurcat singur! — Presupun că învăţ repede, răspunde şi face o pauză apoi Mă ajută că toată lumea crede că sora mea a salvat lumea Nu ştiu ce să-i răspund, iar el deschide oricum uşile S-a făcut seară, iar aerul de toamnă este rece şi are un iz de lemn ars şi frunze putrede Torţele aprinse ard de-a lungul părţii din spate a castelului, aruncând umbre lungi prin curte Umbre lungi care cad peste creatura monstruoasă ce stă lângă copaci şi ai cărei solzi licăresc în lumina focului Emberfall e în siguranţă, dar el nu s-a transformat Şi Grey este acolo, cu altă armură şi arme curate Stă la baza scărilor şi se întoarce când Jake deschide uşa Expresia lui este serioasă — Domniţă, spune el Te-ai trezit — Da Îmi ţin la piept braţul rănit Bandajele fac totul să pară strâns şi rigid — Noah m-a dat afară — „Doctorul” tău este aprig în felul lui Jake pufneşte şi se sprijină de uşă, închizând liniştea din curte în jurul nostru — Să nu te audă spunând asta Înghit nodul din gât — Tu… pleci acasă? Aşteptai să mă trezesc? — Încă nu Jake loveşte cu piciorul pietrişul de pe treptele de piatră — Noah nu vrea să plece până nu se asigură că starea tuturor este stabilă — Grozav! Jake ridică din umeri şi pare resemnat — Nu-i prea mulţumit Face o pauză, apoi: Părinţii şi sora lui o să-şi facă griji pentru el Nu ştie ce o să se întâmple dacă vine poliţia în apartamentul meu Telefonul lui mobil era pe masă Mă străduiesc să înţeleg ce implicaţii au cuvintele astea şi mă gândesc la zeci de lucruri Multe nu sunt în favoarea lui Noah Dacă s-a întâmplat ceva cu oamenii lui Lawrence, iar Noah este implicat… i-ar putea afecta cariera Familia — Îmi pare rău, Jake! Ridică din nou din umeri — Mă întorc să îl ajut Se uită la Grey şi apoi la Rhen, ai cărui ochi mari şi negri ne urmăresc din partea cealaltă a curţii — Tu eşti bine? — Da Bineînţeles! Jake mă îmbrăţişează uşor, dar, înainte să se îndepărteze, îşi coboară privirea şi-mi spune: — Chiar eşti uimitoare, Harp! Deschid gura, dar fratele meu clatină din cap — Nu a fost doar meritul lui Nu ar fi făcut-o fără tine Meriţi să fii respectată! Apoi zâmbeşte, permiţându-mi să zăresc o urmă a fostului Jake, înainte ca viaţa să ni se dea peste cap — Mama ar fi fost mândră de tine, prinţesă Harper! Mă sărută pe frunte şi se întoarce în castel, ieşind pe uşă Cobor treptele, apucând strâns balustrada în timp ce îmi lipesc braţul rănit de corp Grey vine înaintea mea — Probabil că nu ar trebui să cobori treptele Îşi desface cureaua la care-i atârnă pumnalul şi apoi scoate arma — Probabil că nu ar trebui să mergi deloc! continuă şi-mi înfăşoară antebraţul de două ori cu bucata de piele rămasă, trecându-mi-o pe după gât ca să prindă catarama Cu o eşarfa improvizată, pot să-mi relaxez braţul pentru prima dată de când m-am trezit E o uşurare de care nu ştiam că am nevoie — Mulţumesc, Grey! Încuviinţează din cap — Nu ţi-ai rupt cusăturile? îl întreb — A! Ba da! Doctorul spune că, dacă se mai repetă, o să-mi facă onoarea de a-mi tăia braţul — Deci probabil nu l-ar bucura că stai aici înarmat — Probabil că nu Sunt conştientă de respiraţia mea De respiraţia lui De creatura blestemată din colţul din spatele curţii — Protejezi castelul de Rhen? îl întreb încet Sau invers? Ochii îi sunt întunecaţi şi enigmatici în obscuritatea crepusculară — Ambele, domniţă — Am sperat… Oftez şi îmi privesc mâinile Nu mă pot uita acum la Rhen — Cred că şi el a sperat Un mârâit slab răzbate de dincolo de poiană Întunericul pare să se împrăştie Nu văd nimic, dar Grey îşi scoate sabia Apoi, lângă mine, aud vocea unei femei: — Nţ, nţ, nţ! CAPITOLUL CINCIZECI ŞI ŞASE MONSTRUL Distruge! CAPITOLUL CINCIZECI ŞI ŞAPTE HARPER Rhen traversează repede poiana când Lilith îşi face apariţia Ţipătul lui răsună când se loveşte de zidurile castelului Lilith se apropie de mine — Nu, nu, prinţe Rhen! zice ea încet Nu aş vrea să rănesc fiinţa asta minunată El se opreşte brusc în faţa noastră, scuturându-şi ameninţător gâtul care-i luceşte şi repezindu-se să-i atace chipul — Ucide-o! îi spun lui Rhen Nu-mi pasă dacă mă omoară Fă-o odată! Rhen mârâie, scoţând sunetul slab şi ameninţător care îmi face măruntaiele să se strângă, dar nu atacă — Îi pasă dacă te ucid, constată, încântată, Lilith Aş zice că destul de mult — Am spus că îl iubesc! mă răstesc la ea L-am sărutat Mi-am riscat viaţa pentru el Ce altceva vrei ca să rup blestemul? — Ţi-ai riscat viaţa pentru Emberfall Nu pentru el, oftează ea Dacă l-ai iubi, blestemul s-ar rupe Nu depinde de mine E ceva ce trebuie să faci tu – sau să nu faci, după caz Dragostea adevărată nu are legătură cu romantismul Dragostea adevărată cere sacrificii Bunăvoinţa de a pune viaţa celuilalt mai presus de a ta — Atunci Grey ar fi trebuit să rupă blestemul, spun eu A făcut asta de nenumărate ori — Pe Grey îl obliga jurământul Nu am dreptate, comandante? Lângă mine, Grey rămâne nemişcat şi foarte tăcut — Ştiţi că am fost să o văd pe Karis Luran? Trebuia să ştie ce le făceaţi soldaţilor ei Lilith îşi ţuguie buzele — Să ştiţi că-i foarte supărată Am reuşit să o consolez şi să aflu multe lucruri despre răposatul rege din Emberfall Rhen mârâie din nou — A, da! zice Lilith şi îşi trece vârful unui deget pe faţa lui Rhen, iar el se îndepărtează tresărind Este înspăimântător să vezi o creatură ca el tresărind — Multe lucruri, adaugă ea încet S-a dovedit că am greşit de la bun început, căutând prinţul nepotrivit Dar aşa, tu ai să-mi fii mult mai util — Lasă-l în pace! Inima îmi vuieşte în piept — Ce vrei? — Dragul nostru prinţ ştie ce vreau Dacă nu se supune, am să te distrug Nici măcar nu am nevoie de o lesă, spune şi întinde o mână ca să îmi atingă obrazul Căldura îmi cuprinde chipul Sunt în genunchi cu mâna teafără lipită de obraz Plâng şi nici măcar nu ştiu ce s-a întâmplat Nu sângerez Nu mi-a rupt pielea Rhen mârâie, dar se retrage Este un gest de supunere — Nu! mă împotrivesc eu Te rog, Rhen! Nu o face! Trebuie să existe altă cale Poate că am dat o mână de ajutor la înfrângerea soldaţilor din Syhl Shallow, dar el şi-a adunat supuşii El a ridicat armata asta El este conducătorul aici, nu eu Lilith face un pas spre Rhen, iar el se îndepărtează de ea ca un câine bătut — Gândeşte-te la ce am putea face — Destul! intervine Grey Şi-a scos sabia, dar n-a schiţat nicio mişcare apoi Lilith zâmbeşte şi se întoarce din nou spre el — Nu poţi să-mi iei viaţa, comandante! Ştii asta! Face un pas spre el, iar el face un pas înapoi, cu sabia ridicată în faţa lui Ea zâmbeşte mai larg — Ştii că pot s-o folosesc şi împotriva ta, nu? Gândurile îmi roiesc în cap — Nu! Grey, nu! Ucide-mă! Fă-o! Nu o lăsa să facă asta! Chiar dacă începe să respire mai repede, nu spune nimic De la mine îşi mută privirea la Rhen şi înapoi la Lilith — Fă-o! îi strig Ai spus că pot să-ncerc orice armă ai asupra ta Scoate cuţitul şi fă-o! Nu-mi dă ascultare Lilith se întoarce spre mine Pentru prima dată, amuzamentul îi dispare de pe chip — Ce ai tu de inspiri atâta loialitate? Întinde o mână, făcându-mă să mă feresc şi să mă clatin — Harper, mi se pare cu adevărat inexplicabil! Vocea i se întunecă, transformându-se în ceva care îmi face pieptul să se strângă — Şi sincer, chiar enervantă, nenorocită inutilă şi distrusă… — Ia-mă pe mine în schimb! îi propune Grey Se opreşte şi se uită la el — Nu mai sunt legat de jurământ Nu am jurat credinţă nimănui altcuiva — Nu! protestez, dându-mi seama ce spune el Nu! Grey! Nu… Dar el vorbeşte ca şi când nici n-aş fi aici: — Prinţul este o creatură într-adevăr puternică, dar tu ar trebui să te bazezi pe devotamentul lui faţă de Harper, care cu siguranţă o să piară în timp Într-o zi, o să se întoarcă împotriva ta — Şi tu, nu? — Odată ce îmi dau cuvântul, îl respect Face o pauză şi completează apoi: Ca şi tine, nu-i aşa? Creatura mârâie din nou Grey nu se uită la el — Sunt doar un om, dar pot să mă duc acolo unde o bestie nu poate Pot să îndeplinesc ordine şi să-ţi fac voia — Oferta ta mi se pare ciudată, comandante Nu cred că ştii ce îmi oferi El inspiră adânc — Ba cred că da, o contrazice şi îngenunchează cu sabia pe palme, oferindu-i-o — Nu! strig la el Nu! Grey! Nu poţi să o faci! Vreau să mă reped ca să îl opresc, dar Lilith îmi prinde cosiţa strâns în pumn şi mă smuceşte înapoi Rhen mârâie din nou Grey nu zice nimic Lilith râde — Marele comandant Grey, în genunchi la picioarele mele! Ei ştiu că mai pot să-ţi curm viaţa, fato! Încă nu i-am acceptat oferta Sabia e tot în palmele lui ferme şi neclintite — Accepţi? o întreabă — Da! Ea îi ia arma şi îmi dă drumul la păr, iar eu mă retrag clătinându-mă Rhen mârâie, ridicându-se în două picioare ca să lovească pământul Lilith se roteşte cu sabia în mână — Dacă îl am pe el, nu mai am nevoie de tine! Apoi înaintează, gata să-i înfigă sabia în coastă Chiar sub aripă „Aripile sunt locul lui vulnerabil”, a spus, nu demult, Grey Nu mai gândesc Mă năpustesc asupra ei Sar spre sabie Nu ştiu ce fac Dar nu pot să stau pur şi simplu cu braţele în sân şi să-l văd murind Nu am armură Nici arme Sabia lui Grey este ascuţită ca o lamă de ras Îmi străpunge pielea precum un milion de cioburi de sticlă Cad, dar cade şi Lilith odată cu mine Unde ni se uneşte pielea, focul îmi străbate corpul Strigătul lui Rhen devine un ţipăt care se aude la nesfârşit Grey o trage pe Lilith de pe mine şi o aruncă la pământ Are pumnalul în mână Ea încearcă să-l apuce de gât — Ai jurat! — Nu am făcut-o! Grey îi împlântă pumnalul în piept Sângele pătează mâna care-l ţine de gât, iar el scoate un sunet de durere, dar împinge lama ca să fie sigur Lilith se mişcă spasmodic — Nu poţi… să mă ucizi… — Nu pot să te ucid aici Dar pot să te ucid… Dispar amândoi Eu rămân gâfâind Durerea din coaste e inimaginabilă Mistuitoare Trece câtva timp O oră Un an O secundă O eternitate Simt o mână pe faţă şi o respiraţie caldă care îmi mângâie obrajii Înainte să leşin, aud vocea unui bărbat: — Harper! O, Harper, ce-ai făcut? CAPITOLUL CINCIZECI ŞI OPT RHEN De data asta, nu rămân singur de veghe Zo e şi ea cu mine Şi fratele lui Harper se află lângă mine Vindecătorul Noah îşi petrece câteva ore cosând-o pe Harper După ce a terminat, a spus pe un ton sumbru „Nu ştiu Nu ştiu” I s-a dat o doză de eter ca să adoarmă şi să se odihnească, dar chiar şi asta l-a făcut pe Noah să se strâmbe şi să se agite în privinţa dozei şi a ceea ce se numeşte „comă” Aşadar, stăm Şi aşteptăm Sunt multe lucruri pe care nu le ştiu Nu ştiu dacă a rupt blestemul cu gestul ei sau dacă Grey a reuşit să o ucidă pe Lilith şi asta m-a eliberat Nu ştiu dacă Lilith a reuşit să îl ucidă pe el Au trecut câteva ore, iar Grey nu s-a întors E posibil ca Harper să nu supravieţuiască Ca întotdeauna, pare că viaţa mea este menită să se termine tragic Jake vorbeşte în întunericul liniştit al primelor ore ale dimineţii din camera mea: — Dacă moare, am să te ucid! Sunt primele cuvinte pe care mi le-a adresat în ultimele ore De fapt, de când m-a ajutat să o mut pe Harper în camera asta Mă aştept ca Zo să îl contrazică Nu o face Oftez, apoi dau din cap — Am să-ţi ofer sabia mea CAPITOLUL CINCIZECI ŞI NOUĂ HARPER De data asta, nu-mi recapăt conştiinţa treptat Mă trezesc tresărind şi ţipând Durerea mă învăluie din toate părţile şi mai că mă fac ghem în pat Lumina soarelui îmi arde ochii Stau întinsă pe cearşafuri ude de transpiraţie — Şşş, domniţă! se aude vocea lui Rhen şi mâna lui îmi atinge obrazul Ai avut un alt coşmar Linişteşte-te! Clipesc şi-i întâlnesc ochii blânzi Îl văd în ceaţă din pricina lacrimilor — Eşti aici! Durerea mă lasă fără suflare, dar mi-e imposibil să-mi smulg privirea de la el — Eşti aici! — Da Sunt aici Îmi şterge lacrimile cu un deget — Zo şi Jacob o să fie foarte uşuraţi să îţi audă vocea Îşi lipeşte mâna de obrazul meu şi apoi de frunte, după care adaugă: Iar vindecătorul tău o să fie foarte uşurat să afle că nu mai ai febră — Dar… blestemul… — A fost distrus — A fost distrus, şoptesc — Da Îmi dă la o parte o şuviţă rebelă de pe frunte — Mă bucur foarte mult să te văd din nou prin ochii ăştia, înghit în sec — Cât timp am fost inconştientă? — Şase zile — Şase zile! Mă chinui să mă ridic şi regret imediat — Uşurel! face el şi mă împinge la loc Te aşteaptă multe săptămâni de vindecare — Şi Grey? El e în regulă? Îmi dau seama ce a spus despre Jake şi Noah — Nu i-a dus acasă pe fratele meu şi pe Noah? Ceva se frânge în privirea lui Rhen — Grey nu s-a întors — Ce? — Grey nu s-a întors A dispărut cu Lilith şi nu s-a întors — O, Rhen! Lacrimile îmi umplu din nou ochii când spun: Crezi că… — Nu ştiu ce să cred Face o pauză, apoi: S-ar putea să fie mort sau sub puterea lui Lilith S-ar putea să fie captiv pe tărâmul tău, dacă a ucis-o acolo Nu ştiu Îi găsesc mâna şi o apuc, apoi îl văd căscând ochii surprins Îmi ridică mâna şi-mi sărută nodurile degetelor — Mă simt ca şi când am câştigat şi pierdut în acelaşi timp — Şi eu Rhen se încruntă şi îmi sărută din nou mâna — Am să trimit după fratele tău Îmi imaginez că aveţi multe să vă spuneţi * Zilele trec Grey nu se întoarce Zvonurile despre vrăjitoarea cea rea şi cum monstrul a distrus armata lui Karis Luran zboară în direcţii neaşteptate Aud şoapte despre un copil corcit care ar putea suferi undeva – dar mulţi oameni au ignorat vestea, considerând-o exagerată Rhen nu face nimic pentru a-i potoli Este prea cunoscut Alianţa lui cu Disi este văzută ca o victorie care i-a protejat poporul Şi-a recâştigat respectul şi sprijinul în Emberfall Jake şi Noah sunt prizonieri aici Au ajuns la o rutină şi par destul de fericiţi, deşi, noaptea târziu, când întunericul este deplin şi nu are pacienţi pe care să-i trateze şi realitatea pare mai profundă, l-am auzit pe Jake consolându-l pe Noah cel emotiv Rhen e întotdeauna ocupat şi căutat Mă vizitează adeseori, dar mai des îmi petrec timpul cu Zo, Freya şi copiii Rhen îmi oferă intimitate chiar şi noaptea, dându-mi timp să mă vindec La o săptămână după ce m-am trezit, Noah îmi dă voie să ies la o scurtă plimbare afară, în lumina soarelui Rhen rămâne lângă mine, Dustan şi Zo venind în urma noastră Mă doare abdomenul, dar e plăcut la aer proaspăt Suntem în curtea din spate, aproape de grajduri, unde spalierele sunt pline de trandafiri înfloriţi — Înfloresc florile! exclam — Da Rhen zâmbeşte — Când s-a rupt blestemul, toamna s-a transformat în primăvară Peste noapte, frunzele uscate au căzut şi-n copaci au apărut muguri noi După o clipă de tăcere, zâmbetul îi dispare de pe chip — Deşi am suferit multe pierderi, victoria noastră asupra lui Lilith şi a lui Karis Luran este considerată impresionantă O victorie care a însemnat să-l pierdem pe Grey — Îmi pare rău! zic pe un ton scăzut Şi mie îmi lipseşte Clatină uşor din cap — Ar fi trebuit să fie un prieten Tot mi se pare că am dat greş în multe privinţe S-ar putea să se întoarcă, gândesc, dar nu o spun Dacă Grey ar putea să se întoarcă, ar face-o — Nu ai dat greş, îl contrazic Ţi-ai salvat poporul — Ba da, zice Rhen Nu i-am salvat când trebuia Nu am prevenit situaţia asta Tac preţ de o clipă — Când Lilith mi-a spus că familia mea este în pericol, a zis că Grey este cel care a lăsat-o în camera ta În prima noapte L-a mituit ca să o lase Nu mi-ai menţionat niciodată asta Fac o pauză, apoi: Dar ştiai, nu-i aşa? Trebuie să fi ştiut El dă aprobator din cap — Ştiam — Cândva, mi-a spus că nu este nici el nevinovat în toată povestea asta cu blestemul — Poate că nu, dar i-am permis să rămână Aş fi putut să o alung El face o pauză — Răspunderea a fost a mea Blestemul a fost al meu — Îşi aminteşti când am jucat cărţi şi tu mi-ai spus că tatăl tău a zis că toţi primesc unele şi că trebuie să joace până la capăt? — Da — Nu cred că are dreptate Cred că primeşti cărţi şi le joci, dar mai primeşti şi altele Nu cred că totul este predestinat de la început Până acum, ai fi putut să alegi altceva şi totul ar fi putut să aibă un alt final Mă opresc o secundă, apoi: Eşecul nu este absolut Doar pentru că nu i-ai putut salva pe toţi nu înseamnă că nu ai salvat pe nimeni Chipul îi este posomorât Soarele străluceşte, iar noi mergem în linişte o vreme În cele din urmă, îl iau de mână Paşii îi şovăie ca şi când ar fi surprins, dar îmi împletesc degetele cu ale lui şi merg în continuare — Există o parte în care încă nu mi-am dat seama dacă am eşuat sau am reuşit, spune Rhen — Care anume? Mă opreşte şi se întoarce spre mine Părul îi este auriu în lumina soarelui, iar privirea, concentrată asupra mea — Nu ştiu dacă tu ai rupt blestemul… sau dacă Grey a făcut-o când a ucis-o pe Lilith Îl studiez Nu a pus o întrebare, dar vocea îi este împovărată Brusc, îmi dau seama că mă întreabă dacă sunt îndrăgostită de el Îmi cobor privirea — Nu ştiu Ceea ce presupun că e răspunsul greşit oricum ai pune întrebarea — A… Nu se mişcă, dar simt o nouă distanţă între noi, ca şi când ar fi făcut un pas înapoi Îşi desprinde mâna din a mea Mă gândesc la nopţile pe care ni le-am petrecut împărtăşind secrete şi cum am dansat pe muzică Mă gândesc la Grey care stătea în genunchi, oferindu-se ca să mă cruţe Ca să îl cruţe pe Rhen Mă gândesc la solzii irizaţi, la nopţile liniştite, la cuţite aruncate şi la mama Mă gândesc la alegeri Mă gândesc la cine este în faţa mea şi la cine probabil nu o să se mai întoarcă niciodată Rhen se îndepărtează Nu o să mă forţeze – nu a fost niciodată stilul lui Îl prind de mână — Alteţa Ta! Este prima dată când îi spun titlul fără urmă de dispreţ, iar asta îi atrage atenţia Se întoarce din nou — Domniţă! Mă întind şi îi ating chipul cu o mână, plecându-i capul spre buzele mele — Aş vrea să aflu EPILOG GREY Acelaşi vis îmi bântuie nopţile de câteva săptămâni bune Lilith pe trotuarul plin de pietriş şi ud de sub mine Luminile cu neon de deasupra — Nu poţi să mă ucizi! Karis Luran mi-a spus adevărul Vrei să afli adevărul, nu-i aşa, comandante Grey? Despre Rhen? Despre tine? Despre adevăratul moştenitor al tronului? Despre sângele care îţi curge prin vene? Icneşte când îmi lipesc sabia de gâtul ei — Nu vrei să afli cum de ai fost singurul străjer care a supravieţuit? — Nu! îi răspund Iar apoi îi tai gâtul O femeie mă trezeşte scuturându-mă — Grey! Grey! Ai avut alt coşmar Trezeşte-te! Deschid ochii Mama mă priveşte îngrijorată A fost îngrijorată de când m-a găsit pe jumătate mort în grajd, cu gâtul sângerând de la ultima încercare a lui Lilith de a-mi lua viaţa, cusăturile fiind pe jumătate desfăcute pe sub armură Îşi sărută degetele şi îmi atinge fruntea, cum făcea când eram copil – uitasem de asta — Poftim! spune ea Asta o să-l alunge O prind de mână — Nu ai zis nimănui că sunt aici — Ai să le spui chiar tu, dacă mai ţipi aşa în somn — Mamă! Oftez şi îi dau drumul Dacă vorbele lui Lilith sunt adevărate, femeia asta nu e mama mea — Ce serios eşti! Îmi mângâie chipul, iar eu mă retrag tresărind Îmi amintesc atingerea ei Gândul că ea ar putea să nu însemne nimic pentru mine îmi provoacă mai multă durere decât clipa în care i-am abandonat pe toţi — Mi-au dus băiatul drag în castelul ăla şi te-au trimis acasă un războinic! Vocea îi şovăie: Multă vreme te-am crezut mort… — Nimeni nu trebuie să afle că sunt aici! Înghit, iar rănile de la gât care încă se vindecă se întind şi mă dor — Ai să le spui oamenilor că sunt nepotul tău şi c-am fost rănit în lupta împotriva armatei din Syhl Shallow, în nord — De ce? întreabă în şoaptă Ce ai făcut? — Nu are legătură cu ce-am făcut, ci cu ceea ce ştiu Şi ce îmi amintesc Ochii lui Harper în întuneric Cum prinţul m-a strâns de mână când s-a aruncat de pe parapetul castelului Cuvintele lui Lilith: „Karis Luran mi-a spus adevărul” Sabia mea nu m-a dezamăgit Sunt sigur că a murit De fapt, nu sunt sigur de nimic Nu am aşteptat să mă asigur Pe celălalt tărâm, nu avea niciun strop de magie care să o salveze Dar am fugit înainte să mă asigur — Ce ştii? îmi şopteşte mama şi îmi atinge mâna, pe care mi-o cuprinde între ale ei Înţepenesc Îmi retrag mâna Deschid ochii ca să mă uit la ea — Nu, mamă Ce ştii tu? Ce ştii despre tatăl meu? — Grey? şopteşte ea — Ce ştii despre mama mea? Despre adevărata mea mamă Chipul îi devine ca de piatră Nu este un răspuns, dar mă mulţumesc cu atât Se întinde să îmi atingă din nou mâna — Nu contează, Grey! Chiar nu contează! Te-am crescut ca pe fiul meu Te iubesc ca pe propriul fiu Nu ştie nimeni Nimeni! Nici tu nu trebuia să ştii Mă gândesc la Karis Luran — Cineva ştie Ea se albeşte la faţă — Însuşi regele mi te-a pus în braţe Am slujit la castel Am pierdut un copil la naştere Mi-a spus că noi doi suntem singurii care ştim, iar dacă spun cuiva, o să-şi dea seama că de la mine s-a aflat Nu am scos niciodată un cuvânt Niciodată, Grey! — Mi-ai îngăduit să mă înrolez ca străjer M-ai încurajat s-o fac — Eram săraci lipiţi pământului După ce tatăl tău a fost rănit… Vocea i se frânge, şi-mi dau seama că îşi aminteşte lunile – anii – în care familia noastră s-a străduit să supravieţuiască de pe o zi pe alta — Ştiam că regele nu te-ar recunoaşte Nu te-a văzut niciodată din ziua aia Nici măcar numele nu ţi-l ştia Erai foarte nerăbdător să te înrolezi Nu te-am putut împiedica Eram disperaţi, iar eu eram nerăbdător Îmi amintesc şi asta — Prinţul este moştenitorul Nu eu — I-am jurat credinţă deoarece am crezut asta – nu-mi e atât de uşor să nu mai cred Nu contează cine e tatăl meu — Dar Grey… Îi dau drumul la mână — Nu pot să rămân aici, spun şi mă ridic în picioare S-au zis destule care pot să ridice suspiciuni Legitimitatea prinţului este deja pusă la îndoială Dacă descoperă cineva adevăratul meu drept din naştere, am să fiu căutat Nu vreau să conduc, dar mi-am petrecut destul timp la curte, încât să fiu conştient că dorinţa mea e neînsemnată Însăşi existenţa mea provoacă succesiunea la tron Dacă mă caută cineva, vrea doar să mă decapiteze Cred că şi mama îşi dă seama de asta odată cu mine — Nu ştie nimeni Înghite în sec, apoi: Nu am spus nimănui Poţi fi nepotul meu, aşa cum ai spus… — Nu pot Deja regret că am venit aici Am pus-o în pericol! — Dar… unde ai să te duci? Se ridică în picioare, ca şi când ar vrea să mă oprească O ocolesc Au trecut câteva săptămâni, iar rănile mi s-au vindecat, deşi încă mă dor Armele zac grămadă lângă uşă, dar toate sunt însemnate cu auriul şi roşul blazonului regal — Îngroapă-le! Sub troacă sau sub grămada de bălegar Undeva unde nu pot fi găsite — Dar, Grey… — Am rămas aici prea mult timp — Unde ai să te duci? — Nu ştiu Chiar dacă aş şti, nu i-aş spune Dacă o să fie luată la întrebări – şi e o chestiune ce ţine de timp, nu de probabilităţi –, cu cât ştie mai puţine, cu atât mai bine — Dar nu ai nimic — Dacă am învăţat ceva câtă vreme am servit în Garda Regală, acel lucru e cum să rămân nevăzut şi să supravieţuiesc Înghite iar în sec — Grey! Te rog! Mă întorc spre uşă — Grey este mort, mamă! Asta e tot ce trebuie să ştii NOTA AUTOAREI În cartea Un blestem sumbru şi nimicitor, protagonista, Harper, suferă de paralizie cerebrală Ca în cazul oricărui om din lumea reală care suferă de paralizie cerebrală, această boală nu o defineşte; în schimb, face parte din viaţa ei cotidiană M-am străduit să creionez o fată puternică, optimistă şi capabilă – nu în ciuda provocărilor fizice pe care le-ar putea înfrunta, ci pe lângă acestea Aşa cum îi spune Harper lui Rhen, paralizia cerebrală îi afectează pe toţi în mod diferit Capacităţile variază de la o persoană la alta, aşadar povestea ei este doar atât; o poveste Este posibil ca experienţa lui Harper să nu oglindească situaţia tuturor bolnavilor de paralizie cerebrală, dar sper că toţi se vor regăsi în hotărârea şi tenacitatea ei Îi încurajez pe cititori să afle mai multe despre paralizia cerebrală accesând site-ul www cerebralpalsy org MULŢUMIRI Dacă ai citit vreodată una dintre cărţile mele, probabil te-ai obişnuit cu mulţumirile care se întind pe două sau trei pagini, iar eu îţi voi spune doar că şi de data asta se va întâmpla la fel Cartea asta a fost un proiect imens pentru mine Am început să scriu Un blestem sumbru şi nimicitor în urmă cu câţiva ani şi, între timp, atât de mulţi oameni mi-au oferit informaţii valoroase, încât este foarte posibil (foarte probabil) să uit să menţionez pe cineva Dacă te uit aici, te rog să ştii că nu te-am uitat în inima mea şi că-ţi sunt recunoscătoare pentru ajutor De asemenea, te rog să îmi aminteşti să îţi fac cinste cu o ceaşcă de cafea! Îţi datorez una Bine! Începem! În primul rând: soţului meu, Michael Acum câţiva ani, când eram extrem de deprimată, Mike m-a întrebat: „Când a fost ultima dată când ai scris ceva ca să te amuzi? Nu pentru un contract Când ai scris ceva pentru tine?” Avea dreptate – trecuse o vreme Aşa că m-am aşezat, mi-am notat ideile despre prinţul blestemat care se transformă treptat într-o bestie şi am început să scriu Câteva săptămâni mai târziu, i-am arătat-o agentului meu Şi, după câteva luni, am semnat un contract Îmi amintesc deseori de acel moment cu soţul meu Pentru mine, îmi serveşte ca o bună aducere-aminte că să spui poveşti reprezintă cea mai plăcută parte şi că nu ar trebui să o scap niciodată din vedere Sunt norocoasă să îl am alături pe soţul meu în călătoria asta Mama mea, ca întotdeauna, este o inspiraţie constantă Nu ai citi aceste cuvinte dacă nu m-ar fi încurajat fără ezitare în copilărie – şi chiar şi acum Nu citeşte multe dintre cărţile mele şi probabil că nu este nici măcar conştientă de ceea ce scriu în secţiunea dedicată mulţumirilor, dar ştie că o iubesc şi sper că ştie cât de profund mi-a influenţat viaţa optimismul ei Bobbie Goettler este cea mai bună prietenă a mea, care a citit aproape tot ce am scris vreodată, încă de la început, când scriam despre vampiri nesăbuiţi care alergau prin suburbii Îţi mulţumesc, Bobbie, pentru că eşti o prietenă atât de extraordinară! Sprijinul tău de-a lungul anilor a însemnat totul pentru mine Îmi place că acum copiii mei îţi spun „mătuşa Bobbie”, iar când se referă la verii lor, îi includ şi pe copiii tăi Pentru o prietenie care a început pe o pagină de internet dedicată scrisului, cred că este destul de puternică Agenta mea extraordinară, Mandy Hubbard, este fără cusur când vine vorba de a-mi călăuzi cariera de scriitoare De la mesaje de sprijin, la GIF-uri uimitoare trimise pe e-mail şi până la mă asculta suspinând pe Google chat – pe lângă toate sarcinile reale ale unui agent –, Mandy este incomparabilă! Într-o zi, îi voi ridica o statuie lui Mandy şi o voi amplasa pe peluza din faţa casei mele Voi fi nevoită să o amplasez chiar lângă viitoarea statuie a lui Mary Kate Castellani, neînfricata mea editoare de la Bloomsbury Nu ştiu dacă pot exprima în cuvinte – bună, sunt o scriitoare – cât de mult apreciez influenţa lui Mary Kate asupra felului meu de-a scrie Ori de câte ori cred că am scris destul de bine, mă ambiţionează să scriu şi mai bine Când produsul finit este mai bun, mă stimulează să îl fac cel mai bun Mary Kate are o viziune genială şi întotdeauna găseşte povestea pe care nu ştiam că o caut Îţi mulţumesc pentru tot, Mary Kate! Apropo de Bloomsbury, va trebui să construiesc o statuie atât pentru Cindy Loh, Claire Stetzer, Lizzy Mason, Courtney Griffin, Erica Barmash, Cristina Gilbert, Anna Bernard, Brittany Mitchell, Phoebe Dyer, Emily Ritter, Beth Eller, Melissa Kavonic, cât şi lui Diane Aronson şi echipei de redactori – curtea mea va fi foarte aglomerată, dar este în regulă – şi tuturor celorlalţi de la Bloomsbury care au contribuit la apariţia acestei cărţi în mâinile tale Mi-aş dori să ştiu cum vă cheamă pe toţi, ca să vă pot mulţumi fiecăruia în parte Să ştiţi că vă sunt veşnic recunoscătoare şi nu vă pot spune cât de mult apreciez eforturile voastre pentru mine! Pentru această carte am fost nevoită să fac multă muncă de cercetare, de la paralizia cerebrală a lui Harper, la pregătirea medicală a lui Noah şi până la abilitatea lui Grey de a arunca la ţintă cu cuţite Multe mulţumiri se îndreaptă către Erin Kanner, prietena mea de o viaţă, pentru toată cunoştinţele ei despre paralizia cerebrală şi ce putea face sau nu Harper într-o situaţie dificilă Cred că mesajele mele preferate sunt două: primul, când am întrebat-o „Ai putea să sari de pe un cal în galop ca să dobori un tip, dacă ai încerca să salvezi pe cineva?”, şi al doilea, răspunsul lui Erin, la fel de entuziast: „Aş putea!” Erin, sunt atât de recunoscătoare pentru anii noştri de prietenie şi, chiar dacă avem 40 de ani (!!!) şi acum locuim în colţuri opuse ale ţării, sper să mai avem o şansă să ne legănăm pe cai aşa cum o făceam în tinereţe Doar să nu îi spui lui Mike, pentru că şi-ar face griji! Multe mulţumiri bunei mele prietene, doctorul Maegan Chaney-Bouis, pentru că mi-a spus ce putea face Noah ca să îl coasă pe Grey, cât şi ce ar putea face cât era blocat în Emberfall, fără avantajele oferite de o sală de urgenţe Îţi sunt datoare cu ceva de băut Mergem săptămâna viitoare la Bonefish Grill? În plus, îi mulţumesc lui CIaerie Kavanagh, pentru că a citit totul cu dedicare şi seriozitate şi pentru că mi-a oferit sugestii minunate, indicându-mi unde aş putea să fiu mai clară în legătură cu paralizia cerebrală a lui Harper şi abilităţile ei Mă bucur atât de mult că am reuşit să lucrăm împreună! Părerea ta a fost de nepreţuit! Sfinte Sisoe! Am ajuns la a patra pagină şi încă mai sunt oameni cărora trebuie să le mulţumesc Inspir adânc! ATÂT DE MULŢI OAMENI au citit primele ciorne (sau pe cele de mai târziu) ale acestui manuscris şi mi-au oferit păreri, sugestii şi informaţii! Glumesc când spun că am scris 300 000 de cuvinte în această carte ca să ajungă în mâinile voastre, dar, de fapt, este adevărat! Probabil au fost mai multe Le mulţumesc în special lui Bobbie Goettler, Nicole Choiniere-Kroeker, Joy George, Michelle Mac-Whirter, Alison Kemper Beard, Lee Bross, Shyla Stokes, Steph Messa, Sarah Fine, Tracy Houghton, Nicole Mooney, Sarah Maas, Jim Hilderbrandt, Jen Fisher, Anna Bright, Lea Nolan, Amy Martin şi Rae Chang! Nu aş fi ajuns până aici fără voi toţi Vă mulţumesc! Le mulţumesc din suflet bloggerilor de carte şi instagrammerilor şi vloggerilor! Îi apreciez pe toţi cei care îşi fac timp să discute despre cărţile mele pe reţelele de socializare Încă îmi aduc aminte de primii bloggeri care au dat de ştire despre romanul meu de debut şi, de atunci, nu voi uita pe nimeni Sprijinul vostru înseamnă totul pentru mine! Vă mulţumesc! Le sunt profund îndatorată lui Steve şi Allison Horrigan de la Stone Forge CrossFit CrossFit m-a ajutat să scap de stres când nu ştiam că am nevoie şi să capăt încrederea care nu ştiam că îmi lipseşte Sunt mai puternică şi mai în formă decât am crezut vreodată că este posibil şi am întâlnit cea mai uimitoare comunitate de oameni Când spun „CrossFit mi-a schimbat viaţa”, spun că mi-a schimbat-o la propriu Sunt o persoană şi o scriitoare mai bună datorită lor Steve şi Allison, vă mulţumesc! În sfârşit, le mulţumesc din inimă băieţilor Kemmerer, Johnatan, Nick, Sam şi bebeluşului Zach, care nu mai e chiar atât de mic! Vă mulţumesc pentru că sunteţi nişte băieţi atât de minunaţi şi pentru că o lăsaţi pe mămica voastră să îşi urmeze visurile! Abia aştept să văd cum creşteţi şi vă urmaţi propriile visuri! 1